
RAGANA 


Ji tikriausiai buvo įsimylėjusi savo kojas — taip rū- 
pestingai ir atsargiai užkėlė vieną ant kitos. Savo pavardę 
— Edelė Bler — ji ištarė ypač pabrėžtinai. Ji buvo brunetė 
ir pirmoji mano klientė. 

Edelė Bler vilkėjo madingą safyro mėlynumo sukne- 
lę, po krūtine sujuostą puošniu kaspinu. Kaspinas prilaikė 
masyvias krūtis, aptemptas plonu audiniu. Pamaniau, kad 
misteris Bleras turi dėl ko ir džiaugtis, ir jaudintis... 

Jos tamsios akys švytėjo. Aš beveik automatiškai at- 
sukau jai dešinį profilį, kuris buvo gražesnis už kairįjį. Ne- 
sitikėjau jos sužavėti, tiesiog norėjau parodyti jai bent tai, 
ką turėjau geriausia. 

— Misteri Boidai, — prašneko ji žemu balsu, — Kriu- 
gerio detektyvų agentūra patarė man kreiptis į jus. 

— Prieš porą savaičių aš dar pas juos dirbau, — at- 
sakiau. 7 

Aš prisiminiau naujutėlę iškabą ant savo durų: “Boi- 
do biuras". Laikas ir man buvo pasirodyti ant scenos. 

— Jūs puikiai pasirinkote, — pareiškiau aš. 

— Man sakė, kad buvote geriausias jų darbuotojas, — 
nusišypsojo misis Bler. — Man neliko kitos išeities, kaip 
tik kreiptis į jus. 

— Kitaip tariant, jūsų reikalas galėtų nusvilinti Po- 
liui Kriugeriui pirštus. — Aš irgi atsakiau šypsena jai. — 
Tai vienintelė priežastis, dėl kurios jis atsisakytų kliento. 

— Jūs klystate, — netvirtai paprieštaravo ji. 

— Žinote ką, viską man nuoširdžiai papasakokite, — 
pasiūliau aš. — Nes vėliau galite pajusti būtinumą man 
meluoti. 

Jos akys sužybčiojo kaip du pasiklydę jonvabaliai. 

— Jūs visada taip kalbatės su savo klientais, misteri 
Boidai? 


— Nežinau, — prisipažinau aš. — Jūs — pirmoji ma- 
no klientė. 

Ji žavingai gūžtelėjo pečiais, ir aš mėgaudamasis ste- 
bėjau, kaip mažos vilnelės nubangavo visu jos kūnu ir nu- 
rimo, atsitrenkusios į kaspiną. 

— Tegu būna, kaip jūs norite, — abejingai ištarė ji. — 
Tai dėl mano vyro. 

— Norite išsiskirti? 

— O ką, jūs užsiimate skyrybomis, misteri Boidai? 

— Už atitinkamą sumą aš užsiimsiu bet kuo. 

Jos lūpos pašaipiai vyptelėjo. 

— Būtent tai ir pasakė man misteris Kriugeris. Ne, 
tai ne skyrybos. 

Aš vėl nužvelgiau jos kojas. Jos buvo tarsi magne- 
tas, 0 aš — geležinės drožlės, ir man tiesiog nebuvo kur 
dingti. Jos keliuose buvo įspaustos mažos duobutės, o glot- 
niai aptempta suknelė išryškino gundančius klubus. Tokios 
moterys nuolat įsipainioja į visokias istorijas su vyrais. Jai 
nebūčiau atsispyręs ir aš pats. 

— Mano vyras — Nikolas Bleras. Jūs, žinoma, gir- 
dėjote apie jį, — jos tonas buvo pasitikintis. 

— Na, tr kas iš to? 

Ji suspaudė lūpas. 

— Jis — Žymiausias mūsų laikų dramatinio tipo ak- 
torius. Jūs nesidomite teatru, misteri Boidai? 

| — Ne, nuo tų laikų, kai ten nustojo rodyti striptizą. 
Bet aš tikiu jumis. 

— Dėkoju. — Jos balsas skambėjo šaltai. — Jis ge- 
rokai vyresnis už mane ir jau seniai nebevaidina, bet dabar 
vė! ruošiasi grįžti į sceną. 

— Jūs norite, kad aš jam surasčiau žiūrovų? 

Ji palinko į priekį. 

— Gal turite cigarečių, misteri Boidai? 

— Žinoma, — aš stumtelėjau jai cigarečių pakelį, — 
vaišinkitės. 

— Ačiū. — Ji prisidegė cigaretę žiebtuvėliu ir giliai 
užsitraukė. — Baisu apie tai kalbėti, — jos balsas sudre- 
bėjo, — bet Nikolas pametė protą. 


4 


— Norite, kad jo paieškočiau? — paklausiau aš. — 
Kur gi jį pametė, gal naktiniame klube? 

Ji kilstelėjo, bet paskui apsigalvojo ir klestelėjo at- 
gal į krėslą. 

— Jau dabar blogai, — sukuždėjo ji, — bet bus dar 
blogiau. Kiekviena repeticijų diena traukia jį vis gilyn į 
bedugnę. Tai reikia sustabdyti jo paties labui, misteri 
Boidai. | 

— Man atrodo, kad jam reikalingas psichiatras, o ne aš. 

Ji papurtė galvą. 

— Per vėlu. Vienintelė išeitis — psichiatrinė ligoni- 
nė. Jį reikia izoliuoti. 

— Tai galima padaryti tik vienu būdu, — tariau aš. — 
Jūs jį žinote. 

Ji ramiai linktelėjo. 

— Žinau. Reikia, kad jį pripažintų nepakaltinamu. To- 
dėl aš ir esu čia. Jūs privalote man padėti, misteri Boidai. 

Aš ištraukiau iš pakelio cigaretę ir nekantriai užsi- 
traukiau. 

— O kuo bloga įprasta pi9Ece 06: Iškvieskite dakta- 
rą, ir viskas. 

Ji pavargusi kilstelėjo rankas. 

— Tai keblu, — pro tariamas ašaras nusišypsojo ji. — 
Jis garsėja ekscentrišku elgesiu. Jį pažįsta visas teatro pa- 
saulis, ir ten jau seniai apsiprato su jo keistenybėmis. Aš 
žinau, kad jis ant beprotybės ribos, nes gerai jį pažįstu, bet 
kiti to nepastebi, išskyrus Obrį, žinoma. 

— Obrį? 

— Jo sūnų iš pirmosios santuokos. Nikolas gudrus. 
Jei jis suprastų, kad jį tiria psichiatras, paprasčiausiai su- 
vaidintų sveiką Žmogų, ir taip, kad niekas nieko neįtartų. 
Aš jau sakiau jūms, kad jis — talentingas aktorius. 


— Sakėte, — patvirtinau aš. — Vadinasi, tik jūs ir 
Obris žinote, kad seniokas kvaištelėjo. 
— Mes pažįstame jį geriau, nei kiti, — pabrėžė ji. 


— Žinoma. Ir ką aš, jūsų nuomone, galėčiau padaryti? 
Ji vėl gūžtelėjo pečiais, bet aš neturėjau kada stebėti 

jos kūno virpesių, nes visą dėmesį sutelkiau į jos veido 
išraišką. 

— Aš nežinau, — pavargusiu balsu atsiliepė ji. — 
Tai jūsų problema, misteri Boidai. Aš noriu, kad jūs tuo 
užsiimtumėte. 

— Tr ilgam jūs norite jį uždaryti? 

— Kol pasveiks, — atsakė ji. — Tačiau jaučiu, kad 
jis beviltiškas. 

— Ir aš tą patį jaučiu. Ar jūsų vyras turtingas? 

— Nepasakyčiau, — ji akimirką svyravo. — Jis nau- 
dingai investavo savo kapitalą. Būdamas Brodvėjaus 
Žvaigžde, daugokai jo sukaupė. 

— Tas vaikinukas Obris, — kandžiai paklausiau aš, — 
ar jau baigė mokyklą? 

Ji vos nesusijuokė. 

— Obris! Na ką jūs, misteri Boidai. Jam virš trisde- 
šimties. 

— Gražus vaikinas? 

— Beveik toks pat gražus, kokiu jūs manote esant 
save, misteri Boidai, — švelni pašaipėlė nuslinko jos vei- 
du. — Kodėl klausiate? 

Aš įmečiau nuorūką į savo naują peleninę ir nusišyp- 
sojau jai. 

— Manau, tai seniausia pasaulyje istorija. Pagyve- 
nęs turtingas vyriškis, turintis jauną sūnų, vedė jauną mo- 
terį. Iškyla problema, kaip tiems jaunuoliams atsikratyti 
senioko, neprarandant jo pinigų. Dažniausiai viskas bai- 
giasi ŽmMogžudyste. 

Jos lūpos susispaudė į ploną liniją. 
— Jūs klystate, misteri Boidai. Aš tik rūpinuosi Ni- 
kolu. | 

— Bet jūs reikalaujate, kad aš pasielgčiau beširdiš- 
kai ir amoraliai. Be to, tai kriminalinis nusikaltimas. Aš 
dar nesusipykau su protu. 

Ji pašoko ir pasuko link durų. Aš ištariau įkandin, 
dar nespėjus jai paliesti durų rankenos. 

— Jūs net neužsiminėte apie tai, kas svarbiausia. 

Ji akimirkai sustingo, po to lėtai atsigręžė: 

— Apie ką? 

— Apie tai, kiek man sumokėtumėte už šią paslaugą? 

— Penkis tūkstančius žalių, — šaltai atsakė ji. 

— Penkis tūkstančius? — aš nusijuokiau. — Jūs ma- 
note, kad aš rizikuočiau dėl tokios smulkmės savo dar ne- 
pradėta karjera? 

— Vadinasi, aš suklydau, — ji trūktelėjo durų rankeną. 

— Sakykite — dvylika; ir mes susitarsime. 

Jos pirštai paleido rankeną, ir ji atsisuko į mane. 

— Dvylika, — pakartojau aš. — Ir du tūkstančiai 
avanso. Einamosioms išlaidoms. 

— Kokioms išlaidoms? 

— Nežinau, — prisipažinau aš. — Ką nors sugalvosiu. 

— Tai juokinga! — užsiplieskė ji. — Aš negaliu tiek 
mokėti. Aštuoni ir tūkstantis avanso. 

— Dešimt ir du avanso! 

— Devyni tr pusantro tūkstančio avanso, tai mano 
paskutinis žodis. 

Porą sekundžių aš mąsčiau. 

— Gerai. 

Ji vėl atsisėdo, išsiėmė iš rankinuko čekių knygelę ir 
išrašė čekį. Išplėšusi jį iš knygelės, numetė ant stalo. 

— O kaip jūs tai padarysite? — paklausė ji. 

— Ką padarysiu? 

— Jei mes ir toliau nerasime bendros kalbos, tai aš 
pasiimsiu čekį ir išeisiu, — dusliai ištarė ji. 

— Jūs norite žinoti, kaip aš pasirūpinsiu jūsų vyru? — 
linksmai nusišypsojau aš. — Dar nežinau. Operacija turės 
praeiti sklandžiai ir švariai. Manau, pirmiausia reikės su 
juo susipažinti. 

— Tai lengva padaryti. Rytoj jis bus repeticijoje, 
vykstančioje tuščiame prekių sandėlyje. Turbūt geriausia, 
kad Obris nusivestų jus ten kaip savo draugą. 

— Obris neprieštaraus? 

— Žinoma, ne! — ji nervingai prikando lūpą. — Jūs 
vėl savo giedate, misteri Boidai! 

— Kodėl jūs nevadinate manęs Deniu? Tikiuosi, bū- 
sime draugais? 


— Mūsų santykiar grynai dalykiški, — ramiai pareiš- 
kė ji, — ir turiu viltį, kad jie ilgai netruks. 

— Taip miršta viltys, — liūdnai atsidusau aš. — Dirb- 
damas pas Kriugerį, aš dažnai svajodavau, kad vieną dieną 
aš sėdėsiu savo biure, ir staiga įeis dama. Graži ir puikiai 
sudėta. Na, visai kaip jūs. Mes porą minučių šnektelėsime, 
paskui ji pakils iš krėslo ir, sušnibždėjusi “Paimk mane", 
prieis prie manęs, plėšdama nuo savęs rūbus, — aš sunkiai 
atsidusau, apgailėdamas išnykusią svajonę. — Jūs sugriau- 
nate nusistovėjusią tvarką, mis Bler. Zvilgtelėkite dar kar- 
tą į mano profilį. Jūs tikra, kad jis jūsų nejaudina? 

Ji jau stovėjo. 

—- Aš užvažiuosiu pas jus dešimtą ryto, misteri Boi- 
dai, — šaltai tarė ji. — Su manimi bus Obris. 

— Su pavadėliu ant kaklo? — paklausiau aš, bet ji 
nesiteikė man atsakyti. 

Sekiau jos klubų siūbavimą, kol ji ėjo link durų. Šį- 
kart ji nesustojo. 

Jai išėjus, aš ištraukiau viršutinį stalčių, norėdamas 
įsitikinti, kad čekis vis dar ten. Jis tebebuvo vietoje. Gal- 
būt “Boido biurui" buvo lemta sužydėti? 

Po dešimties minučių pasirodė antras mano klientas. 
Atrodė, jog biznis pagyvėjo. Jis net nesivargino pasibelsti. 
Paprasčiausiai atsidarė duris, įėjo ir vėl uždarė. Spyriu. Jis 
buvo aukštas ir raumeningas. Veidas gana liesas, su asketiš- 
ka nosimi. Man nesukėlė simpatijų nei jo siaura lūpų linija, 
nei jo išblyškęs veidas. Aplamai, aš niekada nesižavėjau vy- 
rais. Užsidegdamas cigaretę, aš stebėjau, kaip jis priėjo prie 
krėslo, kuriame ką tik sėdėjo misis Bler. Nepažįstamasis įsi- 
taisė krėsle ir įsmeigė į mane ledines akis. 

Keletą sekundžių mes žvelgėme vienas į kitą. Paskui 
aš paklausiau: 

— O'kei, ir ko jums reikia? 

— Jūs naujokas šiame biznyje, misteri Boidai, ar 
ne? — pagaliau prabilo jis. 

Jo balsas buvo aukštas ir šiek tiek nervingas. 

— Visai teisingai, — patvirtinau aš. — Bet patyrimo 
stoką aš užpildau savo entuziazmu. 


— Entuziazmas gali būti labai pavojingas, misteri 
Boidai, jei pernelyg jam pasiduosite. 

Aš pažvelgiau į jį, neslėpdamas susižavėjimo: 

— Jūs velniškai teisus! Ar kartais jūsų vardas — ne 


Konfucijus? 
— Jumoro jausmas — taip pat vertingas charakte- 
rio bruožas, — nekeisdamas išraiškos tęsė jis. — Tikiuo- 


si, kad išgirdęs mano žodžius, jūs vis dar šypsositės, mis- 
teri Boidai. 

— Pasistengsiu, — rimtai pažadėjau aš. 

Jis atsistojo ir priėjo prie stalo, lyg ir neskubėdamas, 
bet įtartinai greitai. Jis pasilenkė, įsmeigdamas savo žu- 
vies akis į mano veidą. 

— Prieš keletą minučių jūs susitikote su aktore, — 
tarė jis. — Ko ji norėjo iš jūsų? 

— Su aktore? — suabejojau aš. 

— Edele Romnin, — nekantriai ištarė jis, — O gal ji 
prisistatė jums kaip- Edelė Bler? 

— Viliuosi, jums patiks tai, ką dabar pasakysiu, Kon- 
fucijau. Išneškite iš mano ofiso savo šniukštinėjančią no- 
sį. O kartu ir kitas savo personos dalis. O gal jus išmesti? 

— Edelė stambiai lošia, — ramiai atsakė jis. — Per- 
nelyg stambiai. Tokiam kaip jūs, Boidai, gali blogai baig- 
tis. Jeigu ji užmokėjo jums, pasilikite tuos pinigus sau. At- 
siėmęs juos pagal čekį, tiesiog užmirškite, kad ją matėte. 
Ji nebetrukdys jūsų, aš pažadu tai. 

— Jeigu jūs esate jos finansinis patarėjas, tai pats 
laikas jai pasiieškoti kito. Beje, kodėl tokiame amžiuje jums 
dar nepasikeitęs balsas? 

— Matau, teks jus įtikinti, kad aš kalbu rimtai, Boi- 
dai, — tyliai ištarė jis. 

Atrodė, kad ta mintis jam suteikė malonumą. 

— Ar jūs kartais neatsinešėte savo horoskopo? Da- 
bar aš supratau. Jūs — ne Konfucijus, jūs — Jautis. 

Aš neįvertinau jo, ir tai buvo mano klaida. Jis atsai- 
niai ištraukė iš kišenės dešinę ranką ir trenkė man į tar- 
puakį. 

Krėslas nuvirto, pargriaudamas kartu ir mane. Aš gu- 

lėjau ir tingiai svarsčiau, ar ne iš Kalifornijos atslinko rau- 
donas rūkas, užliejęs viską aplinkui. Bet ilgai mąstyti man 
neteko. Jo pirštai sugriebė mane už apykaklės ir paklupdė 
ant kelių. Paskui jis trenkė vėl į tą pačią vietą, išmanan- 
čiai, Žiauriai. Varinis kastetas smogė lyg mulo kanopa. Aš 
nuskendau tamsos ežere. Virš manęs, tūkstančio pėdų aukš- 
tyje, sumirksėjo silpna švieselė, ir aš ėmiau plaukti į ją. Po 
tūkstančio metų pasiekiau paviršių. 

Man prireikė keleto minučių, kol pajėgiau atsipeikė- 
ti, po to dar penkių, kol atsistojau ant kojų, laikydamasis 
už stalo krašto. Biure jau nieko nebebuvo. 

Naujo kilimo viduryje telkšojo rašalo balutė. Odiniai 
krėslų apmušalai buvo suraižyti aštriu peiliu. Taip pat bu- 
vo subjaurotas ir stalo paviršius. 

Aš ištraukiau stalčių ir pamačiau, jog iš misis Edelės 
čekio buvo belikusi krūva konfeti. Tai privertė mane pa- 
manyti, ar tik tas Žmogus nėra psichas, kurį reikėtų užda- 
ryti į ligoninę. Tikėjausi, kad vėl jį sutiksiu, tačiau tada 
jam prireiks ne psichiatro, bet duobkasio. 

— Kas atsitiko jūsų baldams? — paklausė misis Bler. 

— Tas pats, kas ir čekiui. Aš nusprendžiau juos pa- 
remontuoti. Galų gale jie prastovėjo čia ištisą dieną, o 
tie šiuolaikiniai baldai neįtikėtinai greit netenka geros 
išvaizdos. 

— Aš išrašysiu jums kitą čekį, — nerūpestingai išta- 
rė ji. — Zinoma, po to, kai sustabdysiu pirmojo išmokėji- 
mą. O štai ir Obris. | 

Obris buvo aukštas ir tvirtas. Jo kaštoniniai plaukai 
krito lengvomis bangomis, Akys buvo rudos. Lūpas dengė 
tankūs, kaštoniniai ūsai. Jam šypsantis, blizgėjo puikūs, 
sveiki dantys. 

— Kaip gyvuojate, misteri Boidai? — rankos paspau- 
dimas buvo kietas ir pasitikintis. — Edelė mano, kad jūs 

galite taktiškai išspręsti mūsų problemą, ir aš, patikėkite, 
būsiu jums labai dėkingas. 

— Jūsų dėkingumas atsieis dešimt gabalų... 

Obris suinkštė kaip šunytis, ir aš buvau benuspren- 
džiąs, jog jį, kaip ir mane, kamavo galvos skausmas, bet 
paskui supratau, kad jis juokėsi. 

Misis Bler pažvelgė į laikrodį. 

— Mes jau vėluojame, — paskubomis ištarė ji, — jei 
norime suspėti į repeticiją, turime paskubėti. 

— Neblogai būtų sugalvoti mano draugystės su Ob- 
riu istoriją, jei kas nors pasidomėtų. 

— Gera mintis, — linktelėjo Obris. 

— Obris mokėsi Jeile, — ištarė ji. — O kur jūs mo- 
kėtės, misteri Boidai? 

— Kriugerio detektyvų agentūroje. Ir jei mes su Ob- 
riu — seni draugai, tai jis turi mane vadinti Deniu. 


— Aišku, Deni, — linktelėjo jis. — Pereitais metais 
mes poilsiavome Palm Springse ir ten susipažinome. 
— Kodėl gi ne, — sutikau aš. — O kas jus taip nu- 


vargino, kad teko ilsėtis net Palm Springse? 

— Niujorkas. — Jis suraukė kaktą. — Kodėl jūs pa- 
klausėte? 

— Aš pamaniau, kad jūs galbūt kur nors dirbate. 

Jis vėl nusijuokė savo keistu juoku lyg cypdamas. 

— Dirbti niekada nevėlu, seni. Beje, aš retkarčiais 
lošiu biržoje. Taigi, darbuojuosi. 

— Mielai tikiu. 

— Vadinasi, susitarėme, — pertraukė Edelė. — Ga- 
lima važiuoti. 

Obrio kadilaku mes atvažiavome iki vietos per pus- 
valandį. Tas sandėlis buvo Yst Saide ir atrodė visai tinka- 
mas lavonų saugojimui. Sprendžiant iš kvapo, kažkam to- 
kia mintis jau buvo atėjusi į galvą. 

Sandėlio viduryje ant dulkėtų cementinių grindų sto- 
vėjo vyras ir moteris. Dar vienas vyras ir moteris sėdėjo 
ant senos dėžės ir stebėjo juos. Mes nuėjome prie jų, ir 
mūsų žingsnių aidas dusliai atsimušė į sieną. 4 

“O, Ofelija! O, nimfa..." — vyriškis užsikirto ir pa- 

suko galvą į mus. — Ir jei kalbėsime apie nimfas, tai štai 
mano žmona, niūrioji Edelė, sūnus mano ir prašalaitis prie 
vartų. Kuo galiu būti naudingas? 

— Sveikas, — tęsiamai prakalbo Obris, — noriu su- 
pažindinti tave su savo bičiuliu, Deniu Boidu. Tavo talen- 
to gerbėjas, mirtinai trokštantis su tavimi susipažinti. 

— Mirtinai? Tada aš neprieštarauju jūsų mirčiai, De- 
nieli. Mūsų pjesėje yra vaiduoklio rolė. 

— Patikėkite man ją, ir jūsų “Hamletą" apgaubs šlo- 
vė, — tariau aš, paspausdamas jam ranką. 

Nikolas Bleras buvo milžinas senstančio dievaičio 
veidu. Ilgi, juodi ir vis dar tankūs plaukai dengė vieną jo 
akį. Ilga ir tiesi nosis. Skeltas, ryžtingas smakras. Norint 
pamatyti žilas sruogas ir maišelius po akimis, gilias raukš- 
les veide, reikėjo prieiti visai arti. Scenoje, nugrimuotas, 
jis atrodytų jaunesnis. 

— Leiskite pristatyti jus likusiems, Denteli, — tarė 
jis galingu, skambiu balsu. — Susipažinkite su žmogumi 
be sielos, mano prodiuseriu Klaidu Vernonu. 

Klaidas sėdėjo ant dėžės ir, sprendžiant iš jo veido 
išraiškos, buvo kamuojamas Įsisenėjusios opos. 

Jis tingiąi mostelėjo ranka į mūsų pusę. 

— Šalia'jo — mano motina, Liuis Li, — tęsė Nikolas. 

— Nikio iškreiptas jumoro jausmas, — abejingai 
ištarė ji. — Jis norėjo pasakyti, kad aš vaidinu jo moti- 
ną. Sveikiname jus, patekusį į bepročių namus, misteri 
Boidai. 

— Ačiū, — padėkojau ir apžiūrėjau ją atidžiau. Ji bu- 
vo maždaug trisdešimt penkerių. Jos puiki ir didingų for- 
mų krūtinė buvo panaši į šarvuočio bokštą. Stipriai apka- 
binusi, ji galėjo.uždusinti ir žmogų. Bet įžūlios akys ir pa- 
pūsta apatinė lūpa tarsi sakė, kad ji to nenorėtų. 

— Ir paskutinė, bet ne iš paskutiniųjų, — tęsė Niko- 
las, — Čariti Adam. 

— Sveiki, — tarė Čariti, nekeisdama veido išraiš- 
kos. — Repetuojame toliau, Nikolai? 

— Ne, — atsakė šis. — Tai puikus pretekstas užbaigti, 
bent šiandien. 

Čariti Adam buvo jauna ir pasišventusi savo darbui. 
Jos šviesūs plaukai buvo nelygiai iškarpyti, tačiau jai la- 
bai tiko. Juodas megztinis ir siauros kelnės išryškino jos 
figūros privalumus. Liemenėlė aiškiai nevaržė jos mažų, 
nepriekaištingos formos ir žavingai atsikišusių krūtų. Bliz- 
gučiais nusėtas platus diržas juosė neįtikėtinai ploną tali- 
ją. Kojos ilgos ir grakščios, tolygiai siaurėjančios iki gra- 
cingų kulkšnelių. Negalėjau pasakyti, kokios spalvos buvo 
jos kojų nagų lakas, nes ji avėjo batelius, ir aplamai, aš 
žvilgtelėjau į ją vos mirksnį. 

— Malonu susipažinti su Obrio draugu! — staiga su- 
griaudėjo Nikolo balsas. — Nežinojau, kad jis turi draugą. 

Obris nervingai cyptelėjo. 

— Mes susipažinome Palm Springse, kai aš ten atos- 
togavau pereitą sykį. 

— Ne, — šaltai atsakė Nikolas. — Visas tavo gy- 
venimas — tai ilgos atostogos. Kuo čia dėtas Palm 
Springsas? 

— Kodėl tu nepalieki jo ramybėje, Niki? — piktai 
paklausė misis Bler. — Tu tik glumini Obrį ir jo draugą. 

Žvelgdamas į mane, Nikolas kilstelėjo antakius porą 
colių į viršų. 

— Jus lengva sugluminti, Denteli? 

— Žinoma, — atsakiau. — Aš — labai nervingas ti- 
pas. Netgi mano psichiatras nustojo mane klausinėti, kai 
pamatė, kaip aš paraudau jo kabinete. Be to, tai gadina jo 
baldus. 

Klaidas nusiropštė nuo medinės dėžės ir nenoriai at- 
sistojo. 

— Jeigu šiandien baigėme, — suburbėjo jis, — tai 
kodėl mums neišmetus poros taurelių? 

— Puiki mintis, — sutiko Nikolas. — Važiuojam pas 
mane. Čia dvokia mirtimi ir trūnėsiais. Man būtina moste- 
lėti ko nors stipresnio, kad plaučiai išsivėdintų nuo tos 
smarvės. 

“Jis gulėjo karste atidengtu veidu", — staiga šleikš- 
čiai saldžiu balsu padeklamavo Čariti. 

Nikolas krūptelėjo. 

— Užteks, Čariti — paprašė jis. — Palikim Hamletą 
čia iki ryto. 

Ji papurtė galvą. 

— Tau nederėtų taip kalbėti, Nikolai. Tu turi gyventi 
tuo vaidmeniu visą laiką. Turi jausti jį čia, — ji prispaudė 
ranką prie krūtinės. 

— Man tirpsta kojos, — pareiškė Klaidas Verno- 
nas. — Ką turėčiau padaryti, kad gaučiau išgerti čia? 

— Mes nukrypom nuo temos. Karietą man! 

— Be manęs, brangusis. — Li krestelėjo galvą. — 
Aš pakviesta į pasimatymą. 

Obris stuktelėjo alkūne man į šonkaulius. 

— Fantastiški, tiesa? — sušnibždėjo jis. — Nežinau 
kodėl, bet aktoriai ryškiai skiriasi nuo kitų. 

— Nuo ko? — sumurmėjau aš. — Nuo prekeivių nar- 
kotikais? 


Blerų butas buvo Rytinėje Septyniasdešimtoje gat- 
vėje. Nuo tokio buto ir aš nebūčiau atsisakęs, jei tik bū- 
čiau galėjęs už jį užsimokėti. Viename svetainės kampe 
žvilgėjo baras, ir Nikolas tenai ėmė ruošti gėrimus. Ant sie- 
nų kabojo dešimtys aliejumi tapytų portretų. Iš artimiau- 
sio į mane beprotiškomis akimis žvelgė Nikolas-Lyras, gre- 
ta Makbetas susirūpinusiu žvilgsniu. Atrodo, jog vieninte- 
lis personažas, kurio nesuvaidino Nikolas, buvo Kleopat- 
ra, bet tikiu, kad anksčiau ar vėliau jis šią spragą būtų už- 
pildęs, nusiskutęs nuo krūtinės plaukus. 

ariti atnešė man stiklą džino. 

— Ar jūs — aktorius, Deni? — tyliai paklausė ji. 

— Ne, — atsakiau aš. Ji tučtuojau nustojo manimi 
domėtis ir grįžo prie baro. Aš pastebėjau, kad Vernono aky- 
se atsirado užguito šuns išraiška, kai ji atsisėdo greta jo. 

— Siūlau tostą! — garsiai paskelbė Nikolas. — Už 
pirmąjį pasiekimą Obrio gyvenime..Jis rado draugą. De- 
nieli Boidai, į jūsų sveikatą! 

Obris perkreipė lūpas, nesėkmingai imituodamas 
šypseną. 

— Liaukis, tėve, — neryžtingai ištarė jis, — O tai 
Boidas pamanys, kad manai jį esant kvailiu. 

— Jei gamta ką nuskriaudė, to nepataisysi, — atsakė 
tėvas. — Ar ne, Dentieli? 

— Nesu tuo tikras. Kažkas nuodugniai padirbėjo su 
jūsų dantimis, berneli Niki. 

Kambaryje stojo mirtina tyla. Pastebėjau, kad Obriui 
pradėjo virpėti rankos. Tačiau Nikolas nusikvatojo, ir įtam- 
pa atslūgo. Ko gero, be reikalo tiek daug užsiprašiau iš Ede- 
lės Bler už darbą. Įgrūsti Nikolą į beprotnamį bus tikras 
malonumas. 

— Jūs — ne aktorius? — pakartojo Nikolas Čariti 
klausimą. 

— Aš verčiuosi atsitiktiniais uždarbiais, — atsa- 
kiau. — Jūs neįsivaizduojate, kokiais keistais reikalais man 
tenka užsiiminėti. 

— Ką jūs manote apie Šekspyrą? — skubiai paklau- 
sė Bleras. — Jums patinka jo pjesės? 

— Nežinau, — atsakiau aš. — Niekada neteko jų 
skaityti. 

— Tipiška žiūrovo reakcija, — išstenėjo Klaidas Ver- 
nonas. 

— Jūs visiškai teisus, — kandžiai užmetė Edelė. — 
Ypač, kai karalienę vaidina Liuis Li. 

— Nebūk tokia pikta, mano džiaugsme, — įsiterpė 
Nikolas. — Tu juk pati supranti, kad darbas miuzikluose 
neparengė tavęs.dramatiniams vaidmenims. 

— Po velnių, tu puikiai Žinai, kad niekada ne- 
pasirodydavau miuzikluose. Aš vaidinau komedijose, ir man 
gerai sekėsi. Aš — nebloga aktorė, tačiau niekada neturė- 
jau galimybės pasireikšti. 

— Man derėjo kaip reikiant pagalvoti, prieš vedant 
aktorę. — Nikolas liūdnai palingavo galvą. — Mano pir- 
moji žmona buvo pardavėja. O štai dabar užsodinau sau 
ant sprando bambeklę. 

— Tu net nepanorai išbandyti manęs šiai rolei! — 
rūsčiai metė Edelė. 

— Tai pernelyg sunervintų mane, brangioji, — atsai- 
niai ištarė Nikolas. — Gal užteks apie tai, nes tuoj parei- 
kalausi, kad Obris suvaidintų Horacijų. 

Vien tik mintis apie tai jį taip pralinksmino, jog jis 
garsiai nusikvatojo, o jo veidą išmušė rausvos dėmės. 

— Prašau jus! — Klaidas Vernonas pakėlė glebią ran- 
ką. — Nereikia šeimyninių scenų! Bent jau ne dabar. Mes 
privalome atrodyti kaip viena draugiška šeima. Tuoj turi 
pasirodyti pinigų maišas. Būk jam švelnesnis, Niki, — įsi- 
teikdamas sududeno Klaidas. — Aš įkalbėjau jį pakloti pen- 
kis tūkstančius, tad nesupykink gerojo angelo, finansuo- 
jančio mūsų spektaklį. 

— Žmogaus su tokiu veidu, kaip jo, negalima vadin- 
ti angelu, — pareiškė Nikolas. — Beje, jis turėtų būti ma- 
lonesnis man. 

— Dieve mano! — beviltiškai sudejavo Klaidas ir vėl 
čiupo savo stiklą. 

— Jeigu norite, aš būsiu jam meilesnė, — iš susijau- 
dinimo rausdama, tarė Čariti. — Jei tai, žinoma; padės spek- 
takliui. Juk tai bus ir gera praktika, ar ne? — Ji akimirkai 
nuleido blakstienas. — Tas vaidmuo — tamsiai mėlynos 
spalvos, — svajingai sukuždėjo.ji, — su purpuriniu atspal- 
viu pakraščiuose. 

Nikolas pamatė mano nustebusį žvilgsnį: 

— Tai vaidyba. Jų nedomina autoriaus tekstas ir re- 
markos. Jie mato spalvas, ir jei jūs manote, kad tai kliede- 
sys, neabejokite, taip ir yra. 

Cariti atmerkė akis ir įsižeidusi patempė lūpą. 

— Aš tik stengiausi padėti. 

— Nereikia, — sunkiai atsiduso Klaidas. — Mums ir 
taip rūpesčių užtenka. 

Kadangi niekas nesirengė manęs aptarnauti, pats nu- 
nešiau stiklą prie baro. Nikolas pripildė jį, demonstruoda- 
mas puikų šio dalyko išmanymą. 

— Turbūt visa tai jus gąsdina, misteri Denieli? — 
tarė jis man. — Tikriausiai tai pirmoji jūsų pažintis su pri- 
vačiu aktorių gyvenimu. 

— Man tai nedaro įspūdžio. 

— Ką jis gali išmanyti apie gyvenimą, — niekina- 
mai pasakė Cariti. — Apie tikrą gyvenimą! Jis — Žmogus, 
gyvenantis iš atsitiktinių uždarbių... 

— Išmanau žymiai daugiau, nei būrys puskvaišių, da- 
bar supančių mane, — atkirtau aš. — Sutinku, vaidindami 
scenoje, jūs galite kai kuriuos Žmogelius įtikinti tuo, ką vaiz- 
duojate. Bet nuėmus grimą ir apšvietimą, nelieka nieko. 

— Jūs jau tr nuosprendį paskelbėte, Denieli! — su- 
riaumojo Nikolas. 

— Aš noriu pasakyti, kad jūs galite kvailinti teatro 
publiką, ir tai tik todėl, jog ji egzistuoja tam, kad ją kvai- 
lintų, — kantriai tęsiau aš. 

— Nesąmonė! — sugriaudėjo jis. — Nenuostabu, kad 
jūs — Obrio draugas! Su kuo gi jam susteiti, jei ne su to- 
kiu pačiu psichu! 

— Realiame gyvejime jums nė minutėlei nepavyktų 
kam nors apdumti akių. Užsivilkite kombinezoną ir paim- 
kite į rankas teptuką, ir po pusės minutės bet kuris asilas 
supras, jog jūs apsimetate, nes kiekvienas jūsų žodis ir mos- 
tas bus perdėti. Jūs dažytumėte sceną tokia pat veido iš- 
raiška, kokia vaidinate Hamletą. Jūs nieko negalėtumėte 
sau padaryti, berneli Niki. 

— Obri, — santūriai įsakė Nikolas, — liepk savo 
draugui išsinešdinti iš mano buto. 

Obris sukikeno, paskui apsimetė, kad neišgirdo. 

— Velniškai geras atsakymas, — nusišypsojau Ni- 
kolui. — Tiesą sakant, tai reiškia, kad jūs neturite ką pa- 
sakyti. 

— Jis nieko panašaus nereiškia! — suriaumojo Ni- 
kolas. Jo šnervės virpčiojo visai kaip mano, kai aš žiūrė- 
davau į Čariti. — Geriau aš padvėsiu, negu eikvosiu savo 
laiką ir energiją ginčui su kažkokiu mulkiu, net nesivar- 
ginančiu perskaityti Šekspyrą. 

— Ir tai dar ne atsakymas! Kertu lažybų, kad net te- 
atre jūs nesugebėtumėte nieko mulkinti nė dešimties mi- 
nučių. 

— Nevaidinkite kvailio, — paniekinančiai ištarė jis. 

— Kitaip tariant, jūs bijote pralošti lažybas. — Aš 
nervingai nusijuokiau. — Ar taip, Niki, mano berniuk? 

Man pasirodė, kad jis nebeišlaikys. Aš pasirengiau 
gynybai. Bet jis susivaldė ir prašneko: 

— Klokite savo pasiūlymą, — kimiai sušvokštė jis, — 
tada pažiūrėsime. Pamatysite, aš — aktorius ar... skudu- 
ras. Aš jums — ne Pilypas iš kanapių, aš...! 

— Šį tekstą praleidžiu, — pertraukiau jį. — Galite 
neabejoti, aš turiu jums konkretų pasiūlymą. Jūs manote, 
kad esate geras aktorius? Ar užteks jums talento realybėje 
mulkinti kokios nors srities specialistą, sakykim, penkio- 
lika minučių? 

— Žinoma! — viauktelėjo jis. 

— Statau tūkstantį dolerių, kad nesugebėsite! 

Stojo ilga tyla. Per tą laiką galima buvo daug ką nu- 
veikti, pavyzdžiui, nurengti moterį. Tylą sutrikdė Klaidas 
Vernonas: 

— Ar jums neatrodo, kad visa tai nuėjo per toli? 

— Užčiaupk nasrus! — ryžtingai nukirto Nikolas. — 
Tūkstantis dolerių! Kertam? 

— Taip, — atsakiau aš ir apžvelgiau visus to spek- 
taklio dalyvius. — Ar neprieštarausite, jeigu jūsų Žmona 
perkirs rankas? 


— Velniop ją! — nekantraudamas ištarė jis. — Nu- 
rodykite specialistą, laiką ir vietą. 

Aš apsimečiau besvarstąs. 

— Siūlau sublizgėti jums abiems, Niki, mano ber- 
niuk. Tegu vaidmuo bus lengvas, o specialistas — sunkus. 

— Toliau, — burbtelėjo jis. 

— Vaidmuo? — aš nusijuokiau. — Aktorius, vaiz- 
duojantis, kad jis — iš tikrųjų Hamletas, o jo žmona — 
karalienė, norinti jį nužudyti. 

— Jūs juokaujate? Tai velniškai lengva. 

— Pažiūrėsim. Dabar pasirinksime specialistą. Saky- 
kim, kad jis — psichiatras. 

Klaidas garsiai atsikosėjo. 

— Kodėl mums neužmiršus viso to ir neišmetus dar 
po burnelę? 

— Kodėl gi ne, — sutikau aš. 

— Taip jau geriau, — patenkintas sumurkė jis. — Tai 
va, kai ateis Lembas, aš... 

— Lukterėkite sekundę, — pertraukiau jį. — Reikia 
pabaigti šį reikalą iki galo. Savo tūkstantį norėčiau gauti 
dabar pat. 

— Ką?! — Nikolas vėl stojo piestu. — Kodėl tau ne- 
uždarius savo spjaudyklės, kol aš į tave nesikreipsiu, Ver- 
nonai! Lažybos galioja, Denieli! 

— Tai skamba geriau. Aš jau maniau, kad jūs pabū- 
gote... 

— O aš maniau, kad jūs niekada neskaitėte Šekspy- 
ro, — suurzgė jis. 

— Mokykloje, — sumelavau aš, — verčiamas Lem- 
bo. Ar tai ne tas, kuris finansuoja jus? 

Nikolas ištuštino stiklą ir vėl nužvelgė mane. 

— O kas tai per psichiatras? Jūsų bičiulis? 

— Geras klausimas. Mums teks jį apsvarstyti. Ar jūs 
pasitikite savo Žmona? 

— Pasitikiu ja visante kame, tik ne jos gabumais vai- 
dinti Šekspyrą, velniai mane rautų! 

— Tada palikime tai jai. Tegu ji išrenka psichiatrą, 
laiką ir vietą. Mes nuvyksime tenai tryse, ir tik ji žinos, 
kur mes važiuosime. 

— Gerai. — Jis pažvelgė į žmoną. — Tu su šituo su- 
sidorosi, mieloji? | 

— Manau, kad taip, — ji tingiai gūžtelėjo pečiais, 
tačiau taip, kad aš ją akimirksniu būčiau nurengęs, jei tik 
būtume buvę vieni. — Nors tai ir kvailystė, bet jei tu nori, 
ką gi... 

— Aš noriu išmokyti Denielį gerbti mano protfesi- 
ją, — Nikolas išsišiepė. — Praradęs tūkstantį dolerių, la- 
biau ims gerbti mane. Aš žiūriu į tai taip rimtai, kaip nie- 
kada gyvenime. Ir jūs taip pat, Denieli? O gal dabar jūs 
pabūgote? 

— Jokiu būdu, Niki, mano berniuk. 

Dešimties akrų miško laukymėje stovėjo didelis dvi- 
aukštis, pasteliniais tonais nudažytas pastatas. Aptvertas 
sklypas liudijo, kad čia tikrai privati įstaiga. Tikėjausi, kad 
ją valdė irgi privatus gydytojas. 

Nutaisęs susirūpinusią veido išraišką, užsukau pas 
daktarą Frezerį. Aš visai kitaip įsivaizdavau psichiatrą. Su 
baltu chalatu, su akiniais. Daktaras Frezeris vilkėjo bran- 
gų ir madingą kostiumą. Jis darė dalykiško, savo darbą pui- 
kiai išmanančio specialisto įspūdį, ir tai mane truputį ne- 
ramino. | 

— Kuo galiu būti naudingas, misteri Boidai? — man- 
dagiai paklausė jis. 

— Matote, — sudvejojau aš. — Esu čia, paprašytas 
savo draugo, tiksliau, dviejų draugų. Jie vedę, jis buvo ak- 
torius, vaidino Šekspyrą, o dabar jis ir.gyvenime vaidina 
kaip scenoje, suprantate? Hamletas ir karalienė... Jis įtikė- 
jo, kad 1š tikrųjų yra Hamletas, ir žmona nori jį nunuodyti. 
Tai yra, dabar ji — jam ne žmona, o Šekspyro karalienė 
motina. 

Man pasakojant, Frezerio veido išraiška nė kiek ne- 
pasikeitė. 

— Jis nesiėmė prievartos, — tęsiau aš. — Tačiau at- 
rodo, jog tuoj gali jos griebtis. Išsigandusi žmona kreipėsi 
į mane, oaš — į jus. 

— Kokios pagalbos jūs iš manęs tikitės, misteri Boi- 
dai? — atsargiai paklausė jis. 

— Aš norėčiau, kad jį apžiūrėtumėte, o jei bus reika- 
linga, palaikytuinėte kokį tai laiką ligoninėje, stebimą spe- 
cialistų. Jo žmona ilgiau taip neištvers. Baigsis tuo, kad ji 
pati kvanktelės. Ji baigia palūžti. | 

— Suprantama, aš apžiūrėsiu jūsų draugą, jei to no- 
rite, misteri Boidai. 

— Kaip galima greičiau, daktare, — karštai tariau 
aš. — Tai skubu! 

— Rytoj vienuolikta jums tiks? 

— Tai būtų puiku. 

— Vadinasi, rytoj vienuoliktą, — ramiai linktelėjo 
gydytojas. 

Aš I1šėjau, niekaip nesuvokdamas, kas mane -sutrik- 
dė. Sėdęs į automobilį ir įjungęs variklį, pagaliau supra- 
tau: ten negirdėjau nė menkiausio garselio. Variklio burz- 
gesys tarsi sugrąžino mane į gyvųjų pasaulį. Ką jie buvo 
padarę savo pacientams, kad šie elgėsi taip tyliai? 

Maždaug trečią valandą aš grįžau į savo biurąsir ra- 
dau ten Edelę. 

— Aš jūsų laukiu jau valandą, — papriekaištavo ji. — 
Kur jūs buvote? 

— Konektikute. 

— Kodėl? Į kokias kvailas lažybas jūs įvėlėte Ni- 
kolą? 

— Aš buvau pas daktarą Frezerį. Jo gydykla Konek- 
tikute. 

— O! — jos akys nušvito. 

— Priėmimas rytoj vienuoliktą. 

Ji sulaikė kvėpavimą. 

— Jūs tikras, kad viskas praeis sklandžiai, Deni? Jūs 
sugebėsite prasukti tą reikalą? 

— Apie tai pasikalbėsime, kai aš gausiu čekį. Ji ati- 
darė rankinuką ir ištiesė man kitą čekį vietoj to, kurį su- 
plėšė Konfucijus savo filosofinės paskaitos metu. 

— Tas gydytojas — ne kvailys, — tariau aš. — Viską 
reikia atlikti labai šaltakraujiškai. Išvažiuosime iš miesto 
pusę vienuoliktos, kad vienuoliktą jau būtume ten. 

— Ką jūs jam pasakėte? 

— Kad jūs — mano seni draugai, ir šitai jums atsiti- 
ko ne taip seniai. Jis taip įsijautė į rolę, jog sapną mano 
esant tikrove. Jis tvirtina, kad yra Hamletas, o jūs — jo 
motina, bandanti jį nužudyti. 

— Vienu žodžiu, visa tai, dėl ko jūs su Nikolu laži- 
notės. Norėdamas laimėti lažybas, jis turės vaidinti dešimt 
minučių. 

— Tiksliai. 

— O kas bus po to, kai praeis tos minutės? 

— Tai priklausys nuo gydytojo, — nusijuokiau aš, — 
ir nuo to, kaip talentingai suvaidins bernelis Nikis. 

— Gerai, — ji linktelėjo. — Jūs atvažiuosite pas ma- 
ne dešimtą. 

— Puiku, tik neužmirškite, kad jūs — maža, bejėgiš- 
ka moteris, nukamuota rūpesčių dėl vyro. 

— Neužmirškite, kad aš — aktorė, — šaltai primi- 
nė ji. — Ar manote, kad gydytojas iškart paskelbs jį psi- 
chopatu. 

— Vargu, bet paims į savo priežiūrą, o to mums ir 
reikia. Iš to, kaip atrodo ta gydykla, sprendžiu, kad klien- 
tai jam reikalingi. Taip bus patikimiau, nei siekti, kad jį 
pripažintų nepakaltinamu. 

: — Pažiūrėsim. Tačiau turėkite omeny, negausite vi- 
so honoraro, kol nesutvarkysite to reikalo iki galo. 

— Suprantu, — atsakiau aš. — Pasakykite Nikiui, 
kad suradote daktaro Frezerio adresą telefonų knygoje. 

— Gerai, — linktelėjo ji. — Kas dar? 

— Perduokite linkėjimus mano draugui Obriui. Ar jūs 
kada nors domėjotės jo protėviais? 

— Ką norite tuo pasakyti? 

— Ar jūs tikra, kad jo giminėje iš tėvo pusės nebuvo 
airiško terjero? 

Ji mostelėjo dešine ranka ir stipriai trenkė man į vei- 
dą. Masyvus žiedas su deimantu įsirėžė man į skruostą. Aš 
ištiesiau ranką ir, pačiupęs už sagos, prisitraukiau Edelę 
prie savęs. Minkštas kūnas prigludo prie manęs. Apglėbiau 
ją per pečius ir prispaudžiau jos lūpas prie savųjų. Ji daužė 
kumščiais man į krūtinę. Nuo jos pečių mano rankos nu- 
slydo ant grakštaus liemens, paskui, nors Edelė ir išsprū- 
do, ant apvalių klubų. Švelniai paglosčiau juos, paskui su- 
spaudžiau iš visų jėgų. Ji dusliai aiktelėjo. 


— Jūs... jūs... — nerišliai sumurmėjo Edelė. 
— Jei nori daryti Žmonėms niekšybes, išmok pakęsti 
jas iš kitų, — tariau aš ir, suėmęs ranka dešinę jos krūtį, 


kita ranka tėškiau jai antausį. 

Akimirką ji negalėjo tuo patikėti ir prasižiojusi įsi- 
stebeilijo į mane, paskui puolė mane, mosuodama ranko- 
mis. Aš šiurkščiai atstūmiau ją. 

— Ok... aš... aš... — duso ji. 

— Matyt, vyras dar niekada jūsų nemušė, mano ka- 
tyte. Jūs norite pasakyti, kad pasimatysime rytoj? 

— Aš užmušiu jus už tai! — įniršusi sušuko ji. 

— Jei jūs mušate žmones tik pramogai, tai reikėjo 
perspėti. Aš būčiau pasiėmęs savo kastetą, ir mes būtume 
kaip reikiant pasilinksminę. 

Ji išėjo, trinktelėdama durimis. 


Tai įvyko po dešimties minučių. Durys atsilapojo, ir 
šįkart įėjo dviese. Vienas buvo Konfucijus, kitas galėjo būti 
j0 asmens sargybinis. 

Konfucijus tvarkingai uždarė paskui save duris ir pa- 
šaipiai pažvelgė į mane. 

— Užmiršote ką nors suraižyti? — paklausiau aš. 

— Jūs tiesiog nenorite nieko suprasti, Boidai. Teks 
jus įtikinti. 

Aš nužvelgiau antrąjį. 

— O kas jį taip subjaurojo? Gal jūs boksuodamasis 
naudojate jį vietoj "kriaušės"? 

Tai buvo Konfucijaus kopija. Neūžauga svėrė apie tris 
šimtus penkiasdešimt svarų. Tiesūs, Žžili plaukai šukomis 
kruopščiai priglostyti prie kaktos. Jis buvo gyvas atsaky- 
mas į klausimą, kas būtų atsitikę Hitleriui, jei šis būtų nu- 
siskutęs ūsus ir sustorėjęs. 

Iš viršutinės kišenės jis ištraukė cigarą, pagarbiai jį 
apčiupinėjo, nukando galą ir išspjovė tiksliai man po ko- 
jomis. Jo akys buvo žydros ir šaltos, o lūpos priminė bul- 
dozerį. Užsirūkęs cigarą, jis išpūtė dūmų kamuolį į mano 
pusę. 

— Chebris, — linktelėjo jis į Konfucijų, — gina ma- 
no interesus. 

— Manęs laukia smagi pramoga, — iškošė pro dan- 
tis Chebris. — Aš užsiimstiu jumis. 

— Taip, taip, — pritarė storulis, — Chebris gina ma- 
no interesus. 

— O į jūsų interesų ratą įeina ir Edelė Bler? — įžū- 
liai nužvelgiau jį. 

— Netiesiogiai, — burbtelėjo jis. 

— Aš suintriguotas. Tęskite. 

— Mano vardas Lembas, — reikšmingai ištarė jis. 

— Aš skaičiau jūsų knygą. O dabar jūs finansuojate 
vieną iš senuko Vilio pjesių. 

Lembas pasuko galvą į Chebrio pusę. 

— Tas vaikinas tiesiog silpnaprotis, — gailiai tarė 
jis. — Negi mes gaišime laiką pokalbiui su silpnapročiu? 
Geruoju jis vis tiek nieko nesupras. 

— Aš nieko prieš pasišnekučiuoti su juo taip, kad jis 
suprastų, misteri Lembai. 

Lembas vėl pažvelgė į mane ir gūžtelėjo pečiais. 

— Aš nežinau, kodėl tai raganai prireikė privataus 
detektyvo, — raiškiai ir lėtai ištarė jis, lyg aš blogai su- 
prasčiau angliškai, ir jis tai žinotų. 

— Per daug tuo ir nesidomiu. Aš noriu, kad Blerui 
niekas netrukdytų, nes jau sukišau į tą reikalą apvalią su- 
melę. Taigi nedarykite nieko, kas galėtų jam sutrukdyti. 
Aišku? 

— Jūs paimsite mano baldų apmušalų pavyzdžius, o 
gal Chebris sumokės už juos iš savo algos? 

— Šmaikštaujate? — sausai pasiteiravo jis. 

— Nešdinkitės iš mano biuro ir pasiimkite su savimi 
Chebrį. 

— Gerai, — jis vėl gūžtelėjo pečiais, tuo judesiu vos 
nesuplėšydamas kostiumo, ir pažvelgęs į Chebrį įsakė: 

— Užsiimk juo. 

Chebris ėmė artintis prie manęs. Šypsodamasis jis iš- 
traukė iš kišenės dešinę ranką, ir joje buvo kastetas. 

— Šįkart, Boidai, — švelniai sumurkė jis, — jums 
tikrai bus liūdna. 

Chebrio kumštis švilpdamas nuskriejo man į veidą, 

aš linktelėjau atgal, balansuodamas ant dešinės kojos, o kai- 
rę švystelėjau aukštyn ir trenkiau jam į dešinį inkstą. 

Jis nukrito ant grindų lyg beformis gniužulas ir liko 
ten gulėti, raitydamasis iš skausmo. Chobris laikėsi did- 
vyriškai, nė karto neriktelėjo, nors iš skausmo net jo vei- 
das tampėsi. 

Aš pasilenkiau, sugriebiau jį už švarko atlapų ir pa- 
klupdžiau. Paskui delnu stuktelėjau jam į tarpuakį. Tikiuo- 
si, smūgis buvo vertas pagyrimo. Žiūrėjau, kaip jis žnekte- 
lėjo ant grindų. 

— Na, užteks, — rūsčiai ištarė Lembas. — Jau pa- 
kanka! 

— Aš dar tik pradedu, storuli! Norite stebėti antrąją 
seriją? 

— Atgal arba gusite kulką! 

Aš pakėliau akis. Į mane žvelgė 32-ojo kalibro vamz- 
dis. Aš nusišiepiau. 

— Neužteks drąsos, peniukšli. 

Netrukus nugriaudėjo šūvis. Kulka pralėkė taip arti, 
kad vėjelis sujudino mano plaukus. Aš giliai įkvėpiau, pas- 
kui lėtai pasukau galvą ir pažvelgiau į skylutę mūrinėje sie- 
noje. Ji buvo coliu aukščiau virš mano galvos. 

— O, jūs nejuokavote? 

— Jums geriau nešdintis iš čia, Boidai, — pareiškė 
Lembas. Jo veidu ritosi prakaito lašeliai. Matyt, spustelėti 
gaiduką jam kainavo nemažai pastangų. — Kai Chebris At- 
sipeikės, jei dar būsite čia, sudraskys jus į mažus gabalė- 
lius, ir net aš negalėsiu jo sustabdyti. 

Nebuvo prasmės ginčytis su žmogumi, laikančiu ran- 
koje pistoletą ir ką tik šovusiu į mane. Aš pasukau prie du- 
rų. Praeidamas pro storulį, pajutau, kaip suniežtėjo delnai. 

— Ir dar vienas dalykas, Boidai, — minkštai ištarė 
jis. — Kad nesiteisintumėte paskui, jog nežinojote. Jei dar 
kartą paskambinsite Edelei Bler, aš asmeniškai pasirūpin- 
siu, kad atsidurtumėte lavoninėje. 

— Nagi, — nusikvatojo Nikolas, kai aš įvažiavau pro 
atvirus vartus ir pasukau prie pastato, — tai ir yra tas na- 
mas, kur man teks suvaidinti psichopatą? 

— Ir prarasti tūkstantį dolerių, berneli Niki. Neuž- 
mirškite to. 

Nikolas krūptelėjo. 

— Ar jums kas nors sakė, kad esate storžievis? 

— Kartą mane išrinko pačiu mandagiausiu Koni Ai- 
lendo žmogumi, — atsakiau aš. — Tai man pasakė su ma- 
nimi buvusi blondinė. Vienintelis dalykas, kurį ji galėjo 
man atiduoti — tai savo balsą. Bet.aš jo atsisakiau. 

— Galiu įsivaizduoti, — nusišiepė Nikolas. 

— Tegu išorinis kevalas jūsų nesuklaidina, Nikolai, — 
rimtai pasakiau aš. — Viduje plaka vyriška širdis. 

— Tyra kaip keturiolikos karatų deimantas, — įsiter- 
pė Edelė. 

Aš sustabdžiau automobilį priešais namą, ir mes išli- 
pome. Nikolas nepatikliai pašnairavo į paradines duris ir 
pasisuko į Edelę. 

— Tu tikrai išrinkai šią vietą atsitiktinai, iš telefonų 
knygos? 

— O kaip kitaip, — nekantriai atšovė ši. — Gal ma- 
nai, kad aš trokštu prarasti tūkstantį dolerių, kuriuos galė- 
čiau išleisti žymiai prasmingiau? 

— Taip, tai tiesa, — jis sunkiai atsiduso. — Gerai, 
pradedam. Patikrinam laikrodžius, Denieli? 

— Turėsite vedžioti už nosies psichiatrą penkiolika 
minučių. 

Aš truktelėjau sunkias stiklinęs duris, ir mes (ėjome 
vidun. 

Plokščiakrūtė, balzganais plaukais medicinos sesuo 
pažvelgė į mus. 

— Misteris ir misis Bler, — pranešė Edelė. — Gydy- 
tojas mūsų laukia. 

— Jis savo kabinete, — seselė mostelėjo į duris. — 
Įeikite. 

Pirmoji įžengė Edelė, ir aš pasitraukiau į šoną, pra- 
leisdama Nikolą. Veltui nerimavau, Edelė buvo verta rolės 
toje pjesėje. Ji susidorojo su Frezeriu taip vikriai, kad šiam 
neliko jokios galimybės leptelėti ką nors ne taip. 

— Aš — misis Bler, — vos įžengusi į kabinetą pa- 
reiškė ji. — Aš jums vakar skambinau. Tai — mano vyras 
Nikolas Bleras, o čia — mūsų draugas misteris Boidas. 

— Kaip gyvuojate? — maloniai paklausė misteris 
Frezeris. Jis paspaudė ranką Nikolui, paskui man, niekuo 
neišsiduodamas, kad mane pažino. — Prašau sėstis. 

Mes susėdome. Aš užsirūkiau cigaretę ir sukryžia- 
vau dešinės rankos pirštus. Mano laikrodis rodė vienuoli- 
ka valandų dešimt minučių. 

Pakėlęs akis išvydau, kad Nikolas šypsosi. Jis vos 
pastebimai linktelėjo man, ir mes vienu metu pažvelgėme į 
laikrodžius, sutikslindami laiką. 

Netrukus jis pašoko ant kojų ir ėmė žingsniuoti po 
kambarį, susigrūdęs rankas giliai į kišenes. Kartkartėmis 
jo pečiai krūptelėdavo. 


— Tai sąmokslo dalis, — staiga tarė jis. — Kas tas 
Žmogus? 

— Sąmokslo? — minkštai paklausė Frezeris. 

— Sąmokslo! — patvirtino Nikolas, pažvelgdamas į 
Edelę. — Tai kas dabar, brangioji karaliene? 

— O, — rimtai tarė gydytojas, — Hamletas. 

— Jūs mane pažinote, — pagarbiai nusilenkė jam Ni- 
kolas. 

— Aš žinau pjesę, — tarė Frezeris. 

— Pjesę, — pakartojo Nikolas, ir jo balso aidas at- 
simušė nuo kabineto sienų. — Jūs manote, kad tai vaidi- 
nimas? 


— O argi ne? 

Nikolas dūrė pirštu į Edelę. 

— Paklauskite jos. Aš prisimenu žodžius, kuriuos 
man pasakė tėvo šmėkla: “Mano, atrodo, tyra žmona"! 

Frezeris pasiėmė plunksnakotį ir prisitraukė arčiau 
blonknotą. 
— Nagi, pradėkime iš pradžių... Jus vadina Nikolu 


Bleru ir... 

„— Visa tai — niekšiškas sąmokslas, — žemu balsu 
nukirto Nikolas. — Aš — Hamletas! Danų princas, ir jūs 
tai Žinote. 

— Puiku, — gūžtelėjo pečiais Frezeris. — O aš kas 
toks? 


— Tesaugo jus Viešpats! — Nikolas įbedė į jį tuščią 
žvilgsnį. 

— Jūs mane pažįstate? — paklausė gydytojas. 

— Puikiai. Jūs — žuvų pirklys. 

— Aš — gydytojas Frezeris. 

— Tada norėčiau, kad jūs būtumėte toks pat garbin- 
gas Žmogus kaip ir žuvų pirklys, — šaltai atsakė Nikolas. 

— Vadinasi, jūs — Hamletas, ir jūs pageidaujate, kad 
aš prekiaučiau žuvimi, — rūsčiai ištarė Frezeris. — Na, o 
kas ši dama? 

Nikolas metė žvilgsnį į Edelę, paskui vėl pažiūrėjo į 


gydytoją. 

— Tai mano motina, karalienė, kvaily! — trumpai 
atsakė jis. — O šitas, — parodė jis į mane, — šis — duob- 
kasys. 


Daktaro plunksna bejėgiškai slystelėjo popieriumi. 
Jis keletą kartų atsikosėjo, paskui maldaujamai pažvelgė 
į Edelę. 

— Ar-seniai jis taip? 

— Paskutines dvi dienas, daktare, — neryžtingai at- 
sakė ji. — Tačiau.taip blogai su juo dar niekada nebuvo. Ir 
dabar jis visą laiką toks. 

Nikolo akys buvo visiškai tuščios. Jis lėtai apėjo sta- 
lą ir atsistojo gydytojui už nugaros. Paskui ėmė čiupinėti 
rankomis jo galvą. 

— Deja! — — tarė Nikolas. — Vargšas Jerikas. 

— Jerikas? — gydytojas klausiamai pažvelgė į Ede- 
lę. — Apie ką jis? 

— Ar prisimenate sceną bažnyčios kieme, daktare? — 
mandagiai atsakė ji. — Duobkasiai užkasinėja kaukolę, 
anksčiau priklausiusią dvaro juokdariui Jerikui. 

Frezeris energingai krestelėjo galvą. 

— Grįžkite į vietą, — įtemptu balsu įsakė jis. 

Nikolas lėtai nukiūtino prie savo krėslo. 

— Prašau atsisėsti, misteri Blerai, — griežtai papra- 
šė gydytojas. 

Nikolas nekreipė jokio dėmesio į jo žodžius. Apsisu- 
Kęs jis vėl lėtai patraukė link stalo. 

— Besišypsantis niekšas, niekšas prakeiktas, — su- 
riko jis tiesiai į veidą nustebusiam psichiatrui. — Ištvir- 
kęs, klastingas, Žiaurus niekšas! O, keršte! 

Frezeris išsitiesė krėsle. 

— Paskutinį kartą jūsų prašau. Sėskitės! 

Nikolas nusigręžė nuo stalo, jo akys vis dar tebebu- 
vo tuščios ir nieko nematančios. 

— Ir tu sakai jai, kad negėrei, — sumurmėjo jis. — 
Bet pernelyg vėlu jau, aukse, o piktadarybe! 

Staiga jis atsisuko į Frezerį su Žvėriška išraiška veide. 

— Ei! — galingu balsu suriko jis. — Ei, uždarykite 
duris! Išdavystė! — Jis kyštelėjo ranką į švarko kišenę ir 
ištraukė blizgantį peilį. 

Nikolas žengė žingsnį link stalo, 1r aš pamačiau, kaip 
daktaras nuspaudė ant stalo esantį mygtuką. 

— Durklas irgi apnuodytas, — kimiai sugergždė Ni- 
kolas, slinkdamas vis arčiau. — Štai ištvirkėlis, prakeiktas 
žudikas. 

Frezeris dar giliau įlindo į kėdę, neatitraukdamas pirš- 
to nuo mygtuko. Prakaito lašeliai ritosi jo nosimi tr, atitrū- 
kę nuo jos, krito ant bloknoto, subjaurodami akinantį po- 
pieriaus baltumą. 

Durys su trenksmu atsilapojo, ir du raumeningi tipai 
įlėkė į kambarį. Vienas iš užpakalio čiupo Nikolo rankas ir 
prispaudė jas prie šonų, kitas šiurkščiai suktelėjo jam rie- 
šą ir peilis nukrito ant grindų. Nikolas garsiai riktelėjo, po 
to kambaryje stojo tyla. 

Po akimirkos nuaidėjo duslus Nikčlo juokas. 

— Puikis pasirodymas, Denieli? — triumfuodamas 
paklausė jis. — Tikriausiai praėjo daugiau, nei penkiolika 
minučių, ir niekas nesuabejojo. Taigi, tūkstantis mano. 

Aš pažiūrėjau į jį, neslėpdamas gailesčio ir nieko ne- 
sakydamas nusigręžiau. 

— Na? — neatstojo jis. — Neliūdėkite, prisipažinki- 
te, kad pralošėte ir pasakykite jam, kad paleistų mane. Pa- 
sakykite! 

Frezeris nusišluostė kaktą baltutėlaite nosine ir įsa- 
kė sanitarams: 

— Išveskite jį iš čia. Nuraminkite... jis pavojingas. 

— Paleiskite mane, velniai jus nujotų! — sustaugė 
Nikolas. — Aš toks pat sveikas kaip ir jūs! Juk tai buvo tik 
lažybos! 


— Išvesti! — viauktelėjo Frezeris. 
Sanitarai vikriai apgręžė Nikolą ir nutempė prie durų. 
— Paleiskite mane! — riaumojo jis. — Jūs ką, kuok- 


telėjote? Juk tai tik pokštas, gal ir kvailas, bet pokštas. Pa- 
sakyk jiems, Denieli. 

Aš pažvelgiau į Frezerį tir bejėgiškai trūktelėjau pe- 
čiais. Durys užsitrenkė, bet mes dar ilgai girdėjome griaus- 
mingą balsą, sklindantį iš koridoriaus ir palengva slops- 
tantį. Jis skambėjo dar dešimt minučių, kol staiga nutilo. 

— Vargšas Nikolas, — tykiai ištarė Edelė ir ėmė kūk- 
čioti, vis garsiau ir garsiau. 

Kol ranka nustojo drebėti, Frezeris braižė bloknotą. 
Paskui jis atsilošė ir ištiesino pečius. 

— Misis Bler, bijau, kad jūsų vyras serga sunkia ši- 
zofrenijos forma. 

— Ką dabar daryti? — tyliai paklausė ji. 

— Turėkime viltį, bet jo gydymas bus ilgas ir sun- 
kus. Nenoriu jūsų skaudinti, misis Bler, deja, jį teks izo- 
liuoti. Nedelsiant. 

— Ne! — sušuko ji kančios kupinu balsu. 

— Apgailestauju, — švelniai ištarė gydytojas. — Ta- 
čiau taip bus geriau ir jums, ir jūsų vyrui. Užtikrinu, kad 


30 


mes darysime viską, kas tik įmanoma. Aš paruošiu reika- 
lingus dokumentus, ir prieš išeidama juos pasirašysite. 

Aš priėjau prie Edelės ir raminančiai patapšnojau jai 
per petį. 

— Aš suprantu, tai baisus smūgis, bet gydytojas Ži- 
no, ką daro, ir tik jis gali padėti tavo vyrui. Reikia pasi- 
rašyti. 

— Taip, tu teisus, — sukūkčiojo ji, — bet man atro- 
do, kad žiauru taip su juo pasielgti. 

— Patikėk manimi, mieloji, tai geriausia, ką mes ga- 
lime dėl jo padaryti, — jausmingai ištariau aš. 

— Vargšas Nikolas, — sukuždėjo ji. — Be jo aš jau- 
siuosi tokia vteniša. 

— Tu visada galėsi nusiųsti jam atvirutę, — Žvilgte- 
lėjęs į daktarą, pajuokavau aš. 

— Čia ne vieta pokštams, — lediniu tonu pareiškė 
gydytojas. — Matau, kad jūs nė trupučio nenutuokiate, ką 
dabar jaučia misis Bler. Niekas nesugeba suprasti moters 
jausmo vyrui, kol pats to nepatiria. 

— Aš suprasiu, gydytojau, — patikinau jį. — Ir labai 
greitai. 

Kai grįžome į Blerų butą, buvo jau keturios. 

— Obrio nėra? — paklausiau aš. 

— Jis vienai dienai išvažiavo iš miesto, — atsakė ji, 
patempdama viršutinę lūpą. — Obris išsigando, kad tėvas 
susidoros su juo, jei šis reikalas neišdegs, ir apdairiai nu- 
siplovė. 

— Man visai nenuobodu be jo. 

Ji šiltai nusišypsojo. 

— Tai reikia atšvęsti, Deni, — koketišku balsu ištarė 
jt. — Viskas praėjo kuo puikiausiai. Jūs — tikras genijus. 
Gal paruošti mums ko nors išgerti? 

— Aš padarysiu ypatingą Denio'Boido kokteilį. 

— Kas tai per kokteilis? 

— “Linksmoji našlė". 

— Pavadinimas tinkamas. O kokia jo sudėtis? 

— Dvi dalys degtinės ir viena dalis džino, ir trys la- 
šai trauktinės, — paaiškinau aš. — Ir mažytė svogūno gal- 
vutė. Svogūnas būtinas. Jis pagerina skonį. 


— Svogūnas? 
— Svogūno skonį nustojate jausti po antros porci- 
jos, — patikinau aš. — Tada mėgaujatės tik gėrimu. 


— O tai ne nuodai? Tikiuosi, bernelio Nikio pavyz- 
dys jus sustabdys nuo piktadarybės. 

— Jis — šmaikštuolis, bet vienąkart prisijuokavo... 
ligi tramdomųjų marškinių. 

— Kalbėjote, kad jis apsėstas teatro, — jos krūtinės 
gilumoje sugurgėjo.juokas, — dabar jis tik nepakaltinamas. 

— Aš verčiau paruošiu gėrimus. Tas dialogas man pri- 
mena Hamletą. 

— O juk tai buvo tikras Nikio triumfas, — tingiai 
ištarė ji. — Jis beveik užsitarnavo tą tūkstantį. 

— Aš užmokėsiu, kai tik jis išeis iš gydyklos, jei, 
aišku, išgyvensiu iki to laiko. 

— Šitai, Deni, mane ir žavi labiausiai, — gėrėdama- 
si atsakė ji, — jūsų kilni širdis aišku, žavi dar labiau. 

Aš prtėjau prie baro ir ėmiau ruošti “Našlės" koktei- 
lį. Edelė dingo, ir tai leido man susikaupti matuojant ir mai- 
šant. Po penkių minučių aš išpilsčiau kokteilį į bokalus ir 
įmečiau po gabaliuką ledo. Paprastai “Linksmosios našlės" 
nekrato kaip bombos prieš sprogimą, ją reikia glostyti. 

Aš vis dar glosčiau, kai pasirodė Edelė. Ji priėjo prie 
baro ir priešais mane padėjo devynių tūkstančių dolerių če- 
kį. Nors laikiau rankoje bokalą, neišliejau nė lašo. Net įsi- 
gudrinau kita ranka paimti čekį ir, prisiminęs pirmojo če- 
kio likimą, kuo giliau jį paslėpti. 


— Ačiū. 
— Jums ačiū, misteri Boidai, — linksmai atsiliepė 
Ji, — už greitai ir puikiai atliktą darbą. Rekomenduosiu 

jus visiems savo draugams. Jei tokie dalykai taps nuolati- 
niais, galėsite pareikalauti ir iš gydytojo komisinių. 

— Aš galvoju apie tai. Tokiu atveju turbūt vertėtų 
gauti medicinos laipsnį, kad honoraras kauptųsi vienose 
rankose. 

— Nuostabu! — sučiulbėjo ji. — Žavinga! Aš tie- 
s10g įsimylėjau jus. 

— O aš maniau, kad net nepatinku jums. 

— Tai buvo vakar. O šiandien aš manau priešingai, ir 
toks fantastiškas sutapimas, kad Obris išvažiavo. 

Ji pažvelgė į mane, ir aš išvydau, kaip jose vėl suži- 
bo žarijėlės. 

— O jūs kaip ir anksčiau manęs nemėgstate? 

— Tai buvo vakar, — aš pakėliau bokalą. — Už šian- 
dieną! 

Ji irgi pakėlė savąjį. 

— Ir sudie, vyre šizofrenike. 

— Denis paskelbė nuosprendį, — ištariau aš, prisi- 
minęs besioriešinančio Nikolo balsą. — Ką gi, dabar jis 
gaus nuolatinę gyvenamąją vietą. 

Staiga Edelė padėjo pusis bokalą ir pažvelgė į ma- 
ne ašarų pilnomis akimis. 

— Aš ką nors pasakiau ne bo 

— Ar tai vienas iš sąmojų, tinkančių tokiais atve- 
Jais? — kimiai paklausė ji. 

— Iš tokių sąmojų juokiasi našlės ir verkia vyrai. Ar 
turite nosinę? 

— Paieškosiu, o jūs tuo metu įpilkite man, — ji vėl 
kažkur išėjo. 

Grįžo ji po penkių minučių. Kukli, juoda suknelė, 
vilkėta Frezerio garbei, buvo dingusi. Dabar ją puošė juo- 
das šilkinis chalatas su išsiuvinėtomis orchidėjomis ant 
padurkų. 

— Išgerkite šitą, — stumtelėjo jai stiklą, — ir aš ga- 
rantuoju, kad jūs juoksitės. Pritariu jūsų chalatui. Su juo 
atrodote labai graži ir labai nedorovinga. Taip turi atrodyti 
kiekviena jauna, graži moteris. Deja, beveik nė viena nėsi- 
ryžta tam. 

— Nenorėčiau to sakyti, — tyliai sukuždėjo ji, — 
tačiau tavo profilis iš tikrųjų puikus. 

— Negali būti, — kukliai paprieštaravau aš, — bet 
ką padarysi, jei aš Iš tikrųjų gražus. Dauguma moterų įsi- 
myli mane iš pirmo žvilgsnio. Gal jūs irgi nebuvote tokia 
šalta, kokia apsimetėte? 

Edelė išgėrė kokteilį vienu mauku ir Žiopčiodama ėmė 
gaudyti orą, nepajėgdama pratarti nė žodžio. 

— Jūs mane nužudėte, — pagaliau tarė ji, atgavusi 
kvapą. — Aš niekada to neužmiršiu, Deni Boidai. Ir neuž- 
miršiu, kaip jūs trenkėte man savo kontoroje. 

— Niekada neužmiršite ir niekada neatleisite? 

— Taip man atrodė, — nerūpestingai pratęsė ji. — 
Man tai buvo kažkas naujo. Nikis to nesugebėtų. 

Ji palietė ranka kaklą, ir aš vėl išvydau žiburėlius jos 
akyse. 

— Aš jums štai ką pasakysiu, Deni Boidai, — pra- 
šneko ji, giliai kvėpuodama. Jos balsas skambėjo nerimas- 
tingai ir masinančiai. 

— Ką tik patinka, brangioji, tik ne savo gyvenimo 
istoriją. Nepakenčiu moteriškų išpažinčių. 

— Ne, aš apie tą teoriją, — tarė ji, — apie tai, kad 
moterys ko norėdamos patikti vyrams. Tai netiesa. 

— Stai kaip? — nustebau aš ir pabandžiau kilstelėti 
antakius, bet supratau, kad sunkiai tai pavyks. Taigi, me- 
čiau tą užsiėmimą. 

— Būtent taip! 

Aš palaukiau, kol ji ištuštino trečiąjį stiklą. 

— Tikrai ne, — ji papurtė galvą žymiai energingiau, 
nei reikėjo. — Kai moteris nori patraukti vyro dėmesį, ji 
viską daro atvirkščiai. 

Aš nustebęs sumirksėjau. 

— Ji ne apsirengia, o nusirengia. — Edelė staigiai 
trūktelėjo diržą, ir chalatas plačiai atsilapojo. Paskui ji gei- 
dulingai pajudino pečius, ir chalatas nuslydo ant žemės. 
Aš žiūrėjau, kaip ji lėtai ir gracingai apsisuko prieš 
mane. 

— Šimtas penkiasdešimt svarų, — patenkinta ištarė 

Ji. — Ir nė vieno nereikalingo gramo, viskas savo vietose, 
ir tiek, kiek reikia. 

Ji buvo nuostabi. Apvalios krūtys su įžūliai styran- 
čiais speneliais, matinė oda švytėjo kaip rausvai baltas mar- 
muras. Mažas kauburėlis tarp kojų buvo toks tobulas, kad 
net pats Rafaelis nebūtų sugebėjęs nieko nei pridėti, nei 
atimti. Aukštai ant kairiosios šlaunies bolavo trijų colių tri- 
kampis randelis, vienintelis šio puikaus kūno defektas. Vie- 
nintelis ir todėl toks žavingas ir jaudinantis. 

— Tau norisi tik pažiūrėti, — tingiai suulbavo ji. — 
Aš sužavėta, Deni. 

Aš apėjau barą ir ėmiau lėtai artintis prie jos. Apy- 
kaklė mane dusino, ir aš atsisagsčiau marškinius iki pat 
diržo. Laukdama manęs, ji lėtai glostė delnais gundančias 
šlaunis. | 

— Tu vėl nori man smogti? — man prisiartinus, pa- 
klausė ji. 

— Ar ne tuo tave vilioja Obris? 

— Obris? — jos žodžiais nuskambėjo kaip keiksma- 
žodis. — Aš tik pamaniau, kad tu taip pramogauji. 

— Aš — paprastas vaikinas. Man tinka ir senamadiš- 
ki būdai. 

Ištiesęs ranką, aš paglosčiau trikampį randą. 

— Gyvatės įkandimas? 

— Galima ir taip pavadinti, — sutiko ji. Jos balse 
skambėjo pašaipi gaidelė. — Negi tu nenori manęs apka- 
binti arba užsiimti kuo nors senamadišku. 

— Aš trokštu ir to, ir ano. Gal tai ir senamadiška, bet 
ligi šiol nepasenę. 

— Ar tu kada nors užsičiaupsi? — lūžinėjančiu balsu 
paklausė ji. — Jei tu užtęsi dar pusę minutės, aš iššoksiu į 
gatvę ir pulsiu prie pirmo pasitaikiusio. 

Aš pasilenkiau, čiupau ją už klubų ir užsimečiau ant 
peties. Nešama į kambarį, ji įleido man į ranką nagus. At- 
sakydamas aš šleptelėjau jai per arčiausiai esančią ir tam 
reikalui labiausiai tinkančią kūno dalį, ir ji sucypė iš ma- 
lonumo. 


— Tik štai kas, — staiga ištariau aš. — Kas bus, jei 
Obris grįš pernelyg anksti? | 

— Ak, tik nedelsk, velniop jį, tegu pats sau įsipila. 
Ar greitai tu? 

— Taigi, Obris atkrenta, ir man lieki tiktai tu? 

— Aš neturiu pasirinkimo... Aš tuoj 1msiu klykti, jei 
tu nepradėsi... 

— Aš — patyręs suvedžiotojas, — kukliai atsakiau. — 
Visada nešiojuosi su savimi ausų kamštukus. 

Nežinau, kada mes pradėjome, bet kai ėmiau rengtis, 
buvo jau pusė septynių. 

Edelė, apsivilkusi trumpa pižama, gulėjo ant kušetės. 

— Man reikia eiti. 

— Kur ir kodėl? 

— Reikalai. 

— Turi pasimatymą? — ji lėtai pasuko į mane galvą. 

— Ne. 

— Tada pasilik. Greitai atvažiuos Obris ir atneš mums 
ką nors užkąsti. 

— Žinau jo skonį, — aš net nusipurčiau. — Kvieti- 
niai dribsniai, tai ne man. 

— Jis kartais valgo ir bifšteksą. Retai, Žinoma, — 
tingiai ištarė ji. 

Aš susiraukiau. 

— Žinai ką. Aš atsistočiau ir traukčiau namo, jei tik 
turėčiau jėgų... Bet tu jas iščiulpei. 

Ji patenkinta sumurkė. 

— O juk yra žmonių, kurie žaidžia goltą ir tenisą, 
plaukioja ir slidinėja, kad tik išlietų jėgų perteklių. 

— Galima tik stebėtis, kaip keistai surėdytas pasau- 
lis, — sutikau aš. 

— Gal įpilsi man dar? — meilikaudama paprašė 
Edelė. 

— Jei man užtektų jėgų, aš tau įpilčiau. Mano stiklas 
tuščias, — paaiškinau aš. 

— Plepys! — ji lėtai atsisėdo, paskui atsistojo, pri- 
ėjusi prie mano krėslo, paėmė tuščią stiklą ir staiga pasi- 

lenkusi pabučiavo mane. — Žvėris, — sumurmėjo ji ir, siū- 
buodama klubais, pasuko prie baro. 

Aš sunkiai išsitiesiau krėsle ir išsitraukiau cigaretę. 
Vos spėjus ją prisidegti, girgžtelėjo durų spyna. 

Po dešimties sekundžių į kambarį įžengė Obris. Pa- 
matęs mane, jis sustojo ir neryžtingai nusišypsojo. 


— Hello, Deni! — neramiai šūktelėjo jis. — Ar vis- 
kas gerai? 

— Sakykim, kad jis atsakė “ne", — dygiai atsiliepė 
Edelė. — Ką tu tada darytum? Vėl nusimuilintum ? 


Jis pažvelgė į ją. 

— Hello, Edele. Aš tavęs nepastebėjau. Bet juk vis- 
kas gerai? Tai yra, priešingu atveju jūsų čia nebūtų. 

— Viskas gerai. Denis veikė puikiai. Eikš čia ir užsi- 
imk gėrimais, kol aš tau viską papasakosiu. 

Jis paklusniai nupėdino prie baro, ir aš surūkiau ci- 
garetę, kol ji pasakojo. Jai baigus, Obris priėjo prie manęs 
ir energingai pakratė man ranką. 

— Sveikinu, seni. Klasiškas darbelis. 

— Gaila, kad jūs ten nedalyvavote. Edelė sako, kad 
jūs buvote išvažiavęs iš miesto. 

— Taip, aš turėjau neatidėliotinų reikalų. Darbas. 

— Taip, Žinoma, — pritariau aš. 

Jo veide atsirado palengvėjimo išraiška. 

— Na, o kol kas, jei su tuo baigta, reikia atšvęsti. 

— Kas su kuo baigta? 


— O argi ne? — baimingai paklausė jis. — Juk tėvą 
pripažino pamišusiu? Taip? 
— Tai tik pradžia, — kantriai paaiškinau aš. — Pri- 


siminkite prodiuserį Klaidą. Prisiminkite žavingąją blon- 
dinę Adam. Jie buvo čia, kai mes paskelbėme lažybas. Jie 
girdėjo, kaip aš paminėjau psichiatrą. Ką, jūsų manymu, 
jie pagalvos, kai sužinos, jog bernelis Nikis atsidūrė pri- 
chiatrinėje gydykloje? 

Obris krūptelėjo. 

— Tuo gali nesirūpinti, seni, — sumurmėjo jis. — 
Mes niekam nesakysime. Mes tiesiog papasakosim, kad jis 

vakar išėjo iš namų ir daugiau nebepasirodė. Ką jūs apie 
tai manote? 


— Nuostabu, — atsakiau aš. — Jie nesirūpins dieną 
ar dvi, 0 po to praneš policijai. 
— O! — Obris liovėsi šypsotis ir susirūpinęs prikan- 


do ūsą. 

— Teks jums sugalvoti ką nors įtikinamesnio. Ir gal 
baigsite kramtyti tas piktžoles ant lūpos? 

-— Atsiprašau, — jo rudose akyse pasirodė nuoskau- 
da. — Nervinis refleksas, seni. Paprastai aš jaučiu, kaip 
tai darau. 

— Galvą dedu, kad jis tai sako visoms merginoms, — 
gaižiai ištarė Edelė, bet Obris, apimtas nerimo, net negir- 
dėjo jos. 

— Gal esate ką nors sumanęs, Deni? — pagaliau pa- 
klausė jis. 

Prieš atsakydamas gurkštelėjau truputį viskio. 

— Jums teks pasakyti, kur jis, — tvirtai pareiškiau 
aš. — Be to, tai gera istorija. Ir teisinga. Kad bernelis Ni- 
kis kuoktelėjo dėl savo Hamleto ir puolė žmdr 3, atkišęs 
peilį. Daktaras Frezeris tai patvirtins. 

Edelė tyliai nusijuokė. 

— Senasis, gerasis Nikis! Mums taip reikėjo įtiki- 
nančio pavyzdžio, ir Nikis neapvylė: pasičiupo su savimi 
peilį. 

Obris vėl pralinksmėjo. 

— Vadinasi, mano tėtušis gerokai pasiautėjo. Jis nu- 
sprendė, kad Edelė nori jį nunuodyti, puolė ją peiliu, ir mes 
vos įstengėme ją apginti. — Jis patenkintas nusišypsojo, 
lyg pats viską būtų sugalvojęs. 

— Tinka, Obri, — abejingai atsakiau aš. — Tai įvy- 
ko, praėjus keletai valandų po mūsų lažybų. Edelė susisie- 
kė su daktaru Frezeriu. Šiandien rytą jūs įgrūdote tėvą į 
mašiną ir nuvežėte į gydyklą. Daktaras nustatė, kad jis serga 
gilia šizofrenija ir iškart jį izoliavo. 

— Genialu! — jis pažvelgė į mane su neslepiamu su- 
sižavėjimu. — Jūsų makaulė gerai dirba, Deni! 

— Sgkite save, jūs mėgstate perdėti kaip ir jūsų tė- 
vas. Ir kai pasakosite šią istoriją, stenkitės atrodyti nelai- 
mingi. | 

— Žinoma, — tarė Edelė. 

— Aišku! — linktelėjo Obris. 

— Neužmirškite to nė sekundei, — perspėjau jį. — 
Atsiminkite, jūs mylėjote tėvą kaip... kaip... 

— Kaip sūnus! — linksmai pasufleravo jis. 

Aš gyvenau Vest Saide. Aišku, tai buvo ne pats ge- 
riausias variantas, bet man nieko daugiau ir nereikėjo! Bu- 
tas buvo didelis su vaizdu į parką, ir vasarą aš galėdavau 
stebėti, kaip augdavo žolė. O jei dar dama ateidavo į butą, 
nebūdavo jokio skirtumo, kas matydavosi pro langą? 

Aš įsipyliau sau viskio ir atsisėdau į krėslą. Per pas- 
tarąsias k=lias paras mano vertė mano paties akyse Žymiai 
pakilo. Aš;4risiminiau sanitarų laikomo Nikolo veidą ir tai, 
kaip netikėtai, per daug netikėtai nuščiuvo jo klyksmas. 

Gydytojas pasakė sanitarams: “Nuraminkite jį", ir aš 
stengiausi negalvoti, kokią prasmę turėjo šie žodžiai. 

Ištuštinęs dar vieną stiklą, supratau, kad negaliu pa- 
likti Nikolo gydykloje, privalau jį išlaisvinti. Aš galėjau 
tai padaryti, net nepažeisdamas susitarimo. Man užmokėjo 
už tai, kad įgrūsčiau Nikolą į beprotnamį, ir aš tai pada- 
riau. Darbas baigtas, ir Edelė nebebuvo mano klientė. Ir 
jei Edelė nepagailėjo tokios krūvos žalių, norėdama atsi- 
kratyti vyro, tai kiek paklos Nikolas už jo išlaisvinimą? 
Nuo šios akimirkos Nikolas Bleras, pats to dar nežinoda- 
mas, tapo mano klientu. 

Man iškart pasitaisė nuotaika. Aš priėjau prie veid- 
rodžio ir pažvelgiau į savo veidą. 

— Deni, — Kreipiausi į savo atvaizdą, — jeigu jau 
būtina turėti sąžinę, tai mūsiškė nors moka daryti pinigus. 

“Nemėgink manęs apkvailinti, — šaltai atkirto mano 

atvaizdas, — tu priėjai prie veidrodžio, tik norgdamas pa- 
sigėrėti savo profiliu, tr pats tai Žinai. Dešinė pusė kaip ir 
anksčiau šiek tiek gražesnė už kairę". 

— Ne, abi puikios! — linksmai sušukau aš. 

Kai atsidūriau prie gydyklos, buvo jau šiek tiek po 
dešimtos. Vartai buvo užrakinti. Man sustojus, Žibintų švie- 
soje šmėkštelėjo uniformuotas vaikinas. Aš pareiškiau, kad 
noriu pamatyti daktarą Frezerį, tačiau tai nepadarė jam jo- 
kio įspūdžio. Teko paskatinti jį penkiais doleriais, tik tada 
jis priėjo prie telefono ir pranešė apie mane. 

— O'kei, — nepatenkintas subambėjo sargybinis, — 
sakė, kad galite užeiti. 

Aš įvažiavau pro vartus ir sustojau prie paradinių du- 
rų. Plokščiosios sekretorės jau nebebuvo, ir pasibeldęs aš 
įŽengiau į gydytojo kabinetą. 

Frezeris su kažkuo šnekėjosi telefonu, nekreipdamas 
į mane dėmesio. Aš atsisėdau ir užsirūkiau, mąstydamas, 
kas privertė jį tapti psichiatru. 

Pagaliau jis baigė pokalbį ir padėjo ragelį, 

— Taip, misteri Boidai? — kapodamas žadžius, pa- 
klausė jis. 

— Atleiskite, kad jus trukdau, — mandagiai pradė- 
jau aš, — galvoju apie jį visą laiką, nuo tada, kai iš čia 
išvažiavau. 

— Ne jūs vienas, misteri Boidai, — tyliai atsiliepė 
gydytojas. — Aš taip pat dėl jo nerimauju. 

— Man štai kas atėjo į galvą, — tęsiau aš. — Pasku- 
tiniu metu Nikolas labai daug dirbo. Tas vaidinimas, kurį 
Jis čia parodė... Jis galėjo tai padaryti ir tyčia, suvaidin- 
damas spektaklį... 

— Labai įdomu, misteri Boidai, — sausai ištarė Fre- 
zeris. — Gal dar ką nors įdomaus sugalvojote, jei jau visą 
dieną apie tai mąstėte? 

— Aš norėčiau jį pamatyti, gydytojau. Pasikalbėti ke- 
letą minučių. > 

— Tr aš taip pat, — sumurmėjo jis. 

— Ką? — nesuprasdamas įsistebeilijau į jį. 

— Misterio Nikolo čia nebėra. Prieš keletą valandų 
jis nelauktai mus paliko. 

— Jūs jį išleidote? — nepatikliai paklausiau aš. 

— O, ne! — jis šiurkščiai nusijuokė. — Tai buvo jo 
idėja. Jums išvykus, jis nusiramino ir tapo visai taikus. Vis- 
kas normalu, to ir tikėjausi. Tačiau aš suklydau, misteri Boi- 
dai, nedovanotinai suklydau. Kai tarnautojas nunešė jam 
vakarienę, įniršęs Bleras užpuolė jį, sulaužė jam ranką, už- 
rakino kambaryje ir pabėgo per paradines duris. Jis pagro- 
bė prie durų stovintį automobilį ir nuvažiavo. 

— Jūs norite pasakyti, kad kažkoks kvailys paliko 
šalia tokios įstaigos automobilį su rakteliais? 

Frezeris vos neužduso. 

— Tai buvo mano automobilis... 

— Tai jis nusiplovė... 

— Vartai buvo atidaryti, — burbtelėjo Frezeris. — 
Niekada! Niekada per penkerius metus, man vadovaujant 
ligoninei, nieko panašaus nebuvo atsitikę. 

— Visada būna pirmas kartas, — išsišiepiau aš, — 
taip sako mergaitės. — Man magėjo toliau vystyti šią 
mintį, bet pačiu laiku pastebėjau gydytojo akyse kraujo 
troškulį. 

Jis atsikvėpė. 

— Leiskite man kai ką pasakyti, misteri Boidai, — 


lėtai ištarė jis. — Jei jūsų Bleras šįryt apdūmė man akis, 
tai jis — pats talentingiausias aktorius, kokį tik esu matęs. 
— Bet... 


— Tai buvo ne vaidinimas, — nutraukė jis mano min- 
tį, — Bleras — maniakas, be to, su polinkiu žudyti. Būtent 
tai aš ir pranešiau policijai. 

— Policijai? 

— Suprantama, aš privalėjau apie tai pranešti polici- 
jai, — rūsčiai ištarė jis, — nors man tai ir labai nemalonu. 
Įsivaizduojate, ką reiškia viešumas tokiame darbe kaip ma- 
no? Per pastarąsias valandas man nusibodo atsakinėti į re- 
porterių skambučius. Aš atsisakiau su jais susitikti, bet ne- 
pataisoma žala jau buvo padaryta. 


41 


— Dabar visa tai nebeturi reikšmės, — atsidusau 
aš. — Man irgi nebėra ko čia trintis. 

— Ką jūs rengiates daryti? 

— Ieškoti Nikolo. 

— Vienas patarimas, misteri Boidai, — dusliai išta- 
rė jis. — Jūsų vietoje aš būčiau atsargus, leisdamasis jo 
ieškoti. 

— Manote, kad jis pavojingas? 

— Aš tai žinau, — tvirtai pareiškė Frezeris. — Jums 
ir misis Bler jis ypač pavojingas. Juk jūs atvežėte jį čionai. 
Suprantate? 

— Aha, — lėtai nutęsiau aš, — puikiai viską su- 
prantu. 

Frezeris sekundėlę žvelgė į mane tuščiu žvilgsniu, 
paskui lėtai nusivilko švarką. Tvarkingai paguldė jį ant sta- 
lo, palygino delnu ir nuvedė pirštu per siūlę iki iškirpimo 
apačioje. Aš abejingai stebėjau, kaip jis sugniaužė ranko- 
mis audinį. Jo rankų venos išsipūtė, ir jis riktelėjo nuo 
pertempimo. Pasigirdo audinio drikstelėjimas, ir švarkas 
perplyšo pusiau iki pat apykaklės. 

— Zinoma, taip lengviau jį išvalyti, — dasiebėjau aš. 


— Jis man patiko, — ramiai tarė gydytojas. — Bet 
matote, misteri Boidai, kartais ir psichiatrams reikia atsi- 
kratyti nervinės įtampos. — Staiga jis suglamžė švarką ir 


nusviedė jį į kampą. 

— Aš manau, kad pyktį reikia išlieti ant negyvų daik- 
tų, — tęsė jis. — Jūs, regis, ruošėtės išeiti, misteri Boidai? 

— Tikrai taip, — aš pasukau prie durų. 

— Misteri Boidai? 

Aš atsigręžiau ir pabandžiau sugauti jo žvilgsnį. Gy- 
dytojas neryžtingai šyptelėjo ir nuleido vokus, kažką sau 
po nosim bambėdamas. 

— Šiandien turbūt negalėsiu priiminėti pacientų, — 
Jis kyštelėjo į burną pirštą ir stipriai jį sukando. Paskui iš- 
traukė jį ir įsmeigė akis į iš piršto tekantį kraują. 

— Jūs norėjote kažką pasakyti? 

— Taip, — jis veržliai krestelėjo galvą. — Atleiskite 
man, misteri Boidai. Aš truputį susijaudinęs. 

Prie Blerų buto durų stovėjo policininkas. Man pri- 
artėjus, jis įbedė į mane įtarų žvilgsnį. 

— Ko jums reikia? — paklausė jis. 

— Noriu pamatyti misis Bler. 

— Vėlokas metas vizitams. Jau po pirmos. 

— Aš — senas šeimos draugas. Mano pavardė Boi- 
das. Ji mane priims. 

— Gerai. Likite čia, aš tuojau sužinosiu, — nepaten- 
kintas ištarė jis ir paspaudė skambutį. 

Edelė vos vos pravėrė duris ir paklausė, koks reika- 
las. Paskui ji pamatė mane ir atlapojo jas plačiau. 

— Deni! Aš visą vakarą bandžiau jums prisiskam- 
binti. 

— Jūs pažįstate šį žmogų? — paklausė policininkas. 

— Zinoma, pažįstu, tai senas šeimos draugas. Įeikite 
gi, Deni. 

— Praeikite, — nusivylęs praleido policininkas. 

Aš įžengiau į kambarį, ir Edelė skubiai uždarė du- 
ris. Įėjęs į svetainę, nevalingai pasukau prie baro. Spren- 
džiant iš pustuščio butelio ir stiklinės šalia, Edelė jautė 
tą patį, ką ir aš. Man bepilant sau viskį, ji timptelėjo ma- 
ne už rankos. 

— Deni, — sušnibždėjo ji. 

Aš pažvelgiau į ją. Jos akys buvo išplėstos ir 1šsi- 
gandusios. 

— Tu girdėjai apie Nikį? 

— Aš buvau pas Frezerį, ir jis viską man išaiškino. 
Tačiau tai ne vienintelė blogybė, galinti sukelti daug triukš- 
mo. Nori, papasakosiu tau apie psichopatą, vadovaujantį 
gydyklai? 

Ji papurtė galvą. 

— Ką mums daryti? 

— Reikia surasti jį anksčiau už policininkus. Tai mū- 
sų vienintelis šansas. Jis gali jiems viską papasakoti. 

Ji ištraukė man iš rankų ką tik pripiltą stiklą. Aš pasi- 
lenkiau, norėdamas jį atimti, paskui nusprendžiau, jog išgerti 
jai reikėjo labiau negu man. Aš įsipyliau sau į kitą stiklą. 

— Aš bijau, Deni! — jos nagai įsmigo man į ranką. — 
Tu gi žinai, koks yra Nikolas. Jis pasiutusiai temperamen- 
tingas, o po to, ką mes jam padarėme šiandien... 

— Ramiai. Jis čia neateis. 

— O jei ateis, jis užmuš mane, aš žinau. 

— Bet jis neateis, kol tas policininkas stovi prie du- 
rų, — patikinau aš ją. 

— Jei aš galėčiau tavimi patikėti, — sumurmėjo ji. — 
Tu tiesiog stengiesi mane nuraminti. 

— Nė velnio nesistengiu. Būtų gerai, kad nors save 
nuraminčiau. Ne, jis čia neateis. Bet gali pasirodyti kai kur 
kitur. Dabar jam velniškai reikalingas draugas. 

— Kiekvienas aktorius turi draugą, — šaltai šyptelė- 
jo ji. 

— Ką pasakytum apie Klaidą Vernoną? 

— Nemanau. Galbūt. 

— Kur jis gyvena? 

— Šeši kvartalai nuo čia. 

— Šoktelėsiu ten. 

Aš išgėriau pusę stiklinės ir pasijaučiau žymiai ge- 
riau. Edelė davė man Klaido adresą. Norėjau prieš išeida- 
mas jam paskambinti, bet po to persigalvojau. 

— Kur Obris? 

— Išėjo, — trumpai atsakė ji. — Išėjo apie aštuntą. 
Jei jis išgirs apie Nikį, tai negrįš. Suras reikalų kokiame 
nors nuošaliame miestelyje ir tupės tenai, kol jo tėvas vėl 
neatsidurs gydykloje. | 

Ji baigė savo viskį ir tęsė: 

— Jis neturi nei drąsos, nei tvirtybės. Ir dar jis... 

— Tikiu.tavimi, — tariau aš. — Bet gal tu klysti? 
Gal jis turi urvelį kitoje valstijoje? 

— Liaukis, Deni, — prislėgtu balsu sudejavo ji. — 
Nenoriu apie tai nei girdėti. 

Išgirdau, kaip su trenksmu atsidarė paradinės durys. 
Edelė apmirė ir apimta siaubo įsiklausė į besiartinančius 
žingsnius. Į svetainę įėjo Obris, ir jos kūnas suglebo. Ede- 
lė pradėjo virpėti, ir aš atidaviau jai savo nebaigtą gerti 
stiklą. 

— O, sveikas, Deni! — guviai pasisveikino jis. — 
Puiku, kad mes visi čia susitikome. Bet kas atsitiko? 

— Obri, — papriekaištavau aš. — Juk jūs matote, kad 
mes net greta vienas kito nestovime. 

Jis paraudo. 

— Bet, sent... aš ne tai turėjau omeny, tai yra... Ką 
veikia tas policininkas prie durų? Mane įleido į nuosavą 
namą tik tada, kai papasakojau savo biografiją. 

— Nikolas šiandien pabėgo iš ligoninės, ir policinin- 
kas saugo Edelę. Ko gero tr jus taip pat. 

Jo akys suapvalėjo. 

— Jūs norite pasakyti, kad tėvas... — jis krito į arti- 
miausią krėslą. — Bet juk tai baisu! 

— Dar ir kaip! — pritariau aš. 

— Kaip jam pavyko? — įtemptu balsu pasiteiravo jis. 

— Pritrenkė sanitarą ir nuvarė prie pat durų stovintį 
to mulkio Frezeri0o automobilį. Jei tame beprotnamyje kam 
ir reikalingas psichiatras, tai tik pačiam psichiatrui. 

— Dabar neverta apie tai kalbėti! — grubiai nutrau- 
kė Edelė. — Deni, tu privalai surasti Nikį anksčiau negu 
policija. 

Obris viltingai linktelėjo. 

— Mano manymu, šaunus pasiūlymas, — džiaugs- 
mingai prašneko jis. — Tiesiog idealus sprendimas, ar ne, 
seni? “ 

— Tai nebus labai sunku. Galų gale Niujorkas viso 
labo tik didelis kaimas. Galima pradėti nuo vieno pakraš- 
čio ir baigti kitame. Po poros dienų aš jums paskambin- 
siu iš kokio nors Taims skvero ir pranešiu, kaip klostosi 
reikalai. 

— Jeigu jūs rasite jį, Deni, mes išmokėsime jums ati- 
tinkamą honorarą, — mygo Edelė. — Tai yra, tiesiog pasa- 
kykite, kiek... Sakykite kainą, ir mes duosime jums čekį, 
tik suraskite. 

— Taip, taip, bet kokią sumą, — patvirtino Obris. 

— Labai malonu... Obri. Dešimt tūkstančių. 

Jis krūptelėjo. 

— Jūs gana aukštai save vertinate, seni. Juk Edelė 

jau sumokėjo jums dešimt tūkstančių už dvi darbo dienas, 
ar ne? 

— O'kei, — aš gūžtelėjau pečiais ir pasukau prie du- 
rų. — Nenorite, tai nereikia. Tikiuosi, kad jūsų senukas čia 
nepasirodys. 

— Ką jūs turite omenyje? 

— Aš jums pasakysiu, ką turiu omenyje. Manau, kad 
Nikis jau suprato, kodėl Edelė įgrūdo jį į beprotnamį. 

Obris pabalo. 

— Nereikia skubėti, Deni. Mes sumokėsime jums, 
kiek prašote, kad tik jis vėl atsidurtų ligoninėje. 

— Puiku. Aš tučtuojau einu ieškoti bernelio Nikto. 

— Taip! — linktelėjo galva Obris. — Tai nuostabi 
1dėja, ar ne, Edele? 

— Ak, užsičiaupk tu! — ji atsuko jam nugarą. 

Obris, atrodo, vos neverkė. 

— Na gerai, Edele, — taikiai ištarė jis. — Aš tiesiog 
norėjau būti naudingas. 

— Jūs žinote, kur gyvena Čariti Adam? 

— Ne, — trumpai atsiliepė Edelė. 

— Bernelis Nikis įlindo į kokią nors skylę, — paaiš- 
kinau aš, — kitaip policininkai seniai būtų jį radę. Klaidas 
Vernonas — viena galimybė. O Lembas? Kur jis gyvena? 

imtas keturiasdešimtoje gatvėje, “Vakarų" vieš- 
butyje, — tarė Obris. 

— Dabar turime dvi galimybes. 

— Dar kas nors? 

— Ne, — apatiškai atsakė Edelė. 

— Minutėlę, — nekantriai pertraukė ją Obris. — Mes 
užmiršome Liuis. 

— Liuis Li? — pajuokiamai pažvelgė į jį Edelė. — 
Tu 1š proto išėjai? 

— Ak! — Obris sumišo. — Aš maniau, kad tu žinai. 
Jie jau seniai miega kartu. 

Ji su siaubu pažvelgė 1 Ji, po poros ilgų sekundžių 
nusisuko ir nužygiavo prie baro. Čiupusi stiklinę, ji sudaužė 
ją į baro kampą. 

— Aš buvau įsitikinęs, kad ji Žino, — netvirtai su- 

murmėjo Obris. — Kalbama, jog Žmonos jaučia tokius da- 
lykus. 

— Ar žinote, kur ją rasti? 

— Taip. Ji taip pat gyvena “ Vakarų" viešbutyje. 

— Jau trys galimybės. Pradžiai užteks. Jei ką nors 
suuosiu, pranešiu jums. Na, dabar reikia eiti ir apžiūrėti 
įtvirtinimus. Kas žino, gal jis ten. 


— Įtvirtinimus? — Obris susiraukė. — Kokius įtvir- 
tinimus? 

Edelė metė į jį pasipiktinusį žvilgsnį. 

— Hamletas! Tu mulkis! — suriko ji. — Kodėl tu 


neužsiimi naudingesniais dalykais? Nors išgerti įpiltum, ne- 
gi nematai, kad man to reikia! 
— Zinoma! — Obris pašoko. — Ko tik pageidauji! 

Paspaudžiau skambučio mygtuką trečią kartą ir ėmiau 
laukti. Arba Vernono nebuvo namuose, arba jo nebuvo man. 
Aš jau ruošiausi nuleisti rankas, kai durys prasivėrė, per 
kokius šešis colius, ne daugiau. 

Į mane įsistebeilijo dvi juodos, vaiskios akys. Ji vil- 
kėjo jau matytą juodą megztinį, bet kelnės šįkart buvo pur- 
pyrinės. 

| — Sveika, Čariti, — tariau aš. — Aš — Denis Boi- 
das. Jūs mane prisimenate? 

Ji kaip ir anksčiau stovėjo nejudėdama, įdėmiai žvelg- 
dama į mane. Aš nusprendžiau, kad tai mano profilis ją pa- 
veikė. Jis visada taip veikdavo damas. 

— Ar Vernonas namie? — paklausiau aš. — Aš norė- 
čiau su juo pakalbėti. Tai netruks 11gai. 

Durys lėtai prasivėrė dar per šešis colius. 

— Indigo, — sukuždėjo ji. | 

— Kąjjūs pasakėte? — Aš žengiau į kambarį. — Kaip, 
kaip? 

— Indigo. Nieko, išskyrus indigo. 

Čia aš prisiminiau Nikolo paaiškinimą. Ji viską mato 
spalvomis. 

— Kur Vernonas? — paklausiau. 

— Klik-klak, — monotoniškai atsakė ji. — Klikutis- 
klak. 

— Kas per velniava? Nauja kalba? 

Ji nusisuko ir ėmė ritmingai žingsniuoti pirmyn ir at- 
gal, visą laiką maldama savo “klik-klak". Ji murmėjo tai į 
taktą savo žingsniams, o jos stamantrios krūtys darniai kils- 
čiojo į taktą žingsniams ir žodžiams. 

Nutaikęs momentą, kai ji ėjo pro mane, čiupau ją už 
rankos ir sustabdžiau. 

— Klausykite, aš neturiu laiko visokiems kvailioji- 
mams. Man reikalingas Klaidas. 

Ji žvelgė nematančiomis akimis. 


— Aš — rašomoji mašinėlė, — atsakė ji. — Aš tik 
spausdinu ir nieko daugiau. Aš net negalvoju, aš tik dirbu 
savo darbą ir viskas. Klik-klik-klak... . 


— Reiškia, Jūs ESM. Varkykite ir toliau tuo pačiu 

tempu. Vėliau aš mielai paspausdysiu jūsų klavišus. Pas- 
kutinį kartą klausiu: kur Vernonas Klaidas? 
| Ji staiga sudrebėjo ir ištraukė ranką.. 
— Neklausinėkite, — tarė ji. — Ne. — Jr. lėtai pa- 
purtė galvą ir dusliai pakartojo. — Neklausinėkite. Dary- 
kite ką norite, tik neklausinėkite! — Akimirką jos akys su- 
stingo ant mano veido. — Aš jus prisimenu. Repeticija, 
Žmogus, užsiimantis atsitiktiniais darbais. Turintis puikų 
profilį ir trykšte trykštantis seksualumu vaikinas. 

— Na štai, pagaliau jūs prašnekote protingai, — la- 
bai rimtai pasakiau aš. — Vadinasi, jūs mane prisimenate. 
Puiku! Tai kas ten tam Klaidui? 

Jos galva vėl ritmiškai sulingavo. 

— Neklausinėkite, — vėl sušnibždėjo ji. — Tik ne 
tai. — Dar kelias sekundes jos akys smaigstė mane. — Sek- 
sualumas. — Ji tris kartus lėtai sukuždėjo šį žodį. — Taip, 


būtent tai. Jūs gausite viską, ko norite, tik neklausinėkite. 
Ko jūs pageidautumėte, Deni Boidai? 
Ji pakėlė rankas ir vienu vikriu judesiu nusitraukė 

per galvą nertinį. Aš buvau teisus, pamatęs ją pirmąjį kar- 
tą. Ji nenešiojo liemenėlės, ir tas vaizdas užgniaužė man 
kvapą. | 

— Jūs galite gauti viską, ko norite. Mane? Jei norite, 
galite imti mane. Aš visai ne prieš. Aš čia tam, kad tau įtik- 
čiau, 0 ne tam, kad atsakinėčiau į klausimus. Aišku! 

Kai kurie Žmonės tvirtina, jog kartais mano veido iš- 
raiška būna kvaila. O dabar ji ir buvo tokia, Čariti tai pa- 
stebėjo, bet nesuprato. 

— Atleiskite, — tarė ji. — Jūs, aišku, norite, kad aš 
nusirengčiau visa kita. 

Ji truktelėjo kelnių užtrauktuką, nuleido jas iki kulkš- 
nelių ir koketiškai jas peržengė. Dabar jos kūną dengė tik 
mažytės kelnaitės. 

Aš kimiai kostelėjau. 

— Paklausykite, aš... 

— Suprantu, — mandagiai tarė ji. — Jūs pageidauja- 
te, kad aš jas palikčiau, norite numauti jas pats? Darykite, 
kas jums patinka. Viską, ką tik norite. 

Man beliko tik viena išeitis. Aš užsimojau ir tren- 
Kiau jai antausį. Sekundę ji stovėjo tylėdama, paskui apsi- 
pylė ašaromis. Aš truputį palaukiau, paskui paklausiau: 

— Gerai, bet kur, velniai griebtų, Klaidas? 

Ji suvirpėjo, jos gerklėje kažkas mėšlungiškai suju- 
dėjo, bandant prašnekti. Kelis kartus pamėginusi, ji atsisa- 
kė šio sumanymo ir linktelėjo galva į duris, vedančias tik- 
riausiai į miegamąjį. 

į — Kodėl, velniai griebtų, negalėjote iškart pasaky- 
ti, — kiek galėdamas švelniau ištariau aš. — Kodėl? 

Ji maldaujamai papurtė galvą ir nepratarė nė žodžio. 

— Aš pasikalbėsiu su juo, o jūs tuo metu apsirenkite. 

Aš priėjau prie durų ir atsargiai pabeldžiau. 

— Vernonai Klaidai! Tai Denis Boidas. Man reikia 
skubiai su jumis pasikalbėti. 

Iš kambario — nė garso. Aš žvilgtelėjau į nuogą Ča- 
riti, bet supratau, kad klausinėti ją beprasmiška. Ji vėl rit- 
miškai žygiavo tuo pačiu maršrutu, dabar tik su kelnaitė- 
mis. Tai bent vaizdelis! 

— Klik-klak... — to užteko, kad man rankos vėl su- 
niežtėtų. Aš truktelėjau duris. Kambarys buvo ryškiai ap- 
šviestas. Visa kita panešėjo į sceną iš bulvarinio romano. 

Niekada gyvenime man dar nebuvo tekę matyti taip 
prabangiai apstatyto miegamojo. Trys ant dramblio kaulo 
spalvos lubų prilipę šviestuvai užliejo švelniu švytėjimu 
akinančiai baltas sienas. Grindys išklotos baltu, gauruotu 
kilimu, kambario viduryje — holivudiškų matmenų lova iš 
baltosios pušies, juodos pagalvėlės ir šilkinė patalynė. Ke- 
turi didžiuliai veidrodžiai buvo sustatyti taip, kad, atsigu- 
lęs į lovą vienas, matai aplink save visiškai sukomplektuo- 
tą bridžo lošėjų komandą. 

Kaip jau sakiau, tai buvo panašu į košmarišką sce- 
ną iš siaubo romano. Niekada anksčiau nebuvau matęs 
tiek kraujo ir net neįtariau, kad tiek jo gali turėti vienas 
Žmogus. 

Tamsi dėmė kilimo viduryje vis dar plėtėsi. Krauju 
buvo ištepliotos sienos. Kraujuoti pėdsakai driekėsi per 10- 
vą iki tos vietos, kur gulėjo Vernonas. Kraujo sravelės dar 
nebuvo išdžiūvusios. 

Vargais negalais pajudinau sustirusias kojas ir pri- 
ėjau prie lovos. Zvilgtelėjau tik vieną kartą ir nusigręžiau. 
Tai buvo maniako darbas. Jis badė peiliu net negyvą Klai- 
do kūną. 

Aš skubiai grįžau į svetainę, užtrenkdamas paskui sa- 
ve duris. 

Pamačiusi mano veido išraišką, Čariti liovėsi žygiuoti. 

— Indigo, — lėtai ištarė ji. — Viskas indigo, štai ko- 
dėl aš rašomoji „mašinėlė. Klavišai tolygiai vaikšto aukš- 
tyn žemyn. Klik-klak. 

Aš vėl plojau jai antausį, šįkart ne tokį stiprų, bet to 
pakako, kad jos akys nebeatrodytų stiklinės. 

— Pradėkime viską nuo pradžių, — pasiūliau aš. — 
Kaip tai atsitiko? 

— Jūs turite omenyje Vernoną? 

— Žinoma, Vernoną, — sugriežiau dantimis. — Kiek 
dar lavonų šiame bute? 


— Aš nežinau tikslaus laiko. Prieš valandą ar dar 
anksčiau. Jaučiuosi taip, lyg būčiau praleidusi čia ne še- 
šiasdešimt minučių, bet šešiasdešimt metų. 

— Kodėl jį nužudėte? 

— Aš? — klaikiu balsu paklausė ji. — Ar jūs iš proto 
išsikraustėte? Aš jo nežudžiau. 


— Tada kas? 

— Nežinau! 

Staiga ji atšoko nuo manęs. 

— Aš nužudysiu save! — suriko ji. — Tada jūs gai- 


lėsitės, kad taip su manim kalbėjote. 

Kampe stovėjo baras. Aš paėmiau viskio butelį, du 
stiklus, pripyliau vieną ištiesiau jai. 

Ji abejodama pažvelgė į mane. 

— Bet aš negeriu alkoholio! 

— Patartina dėl sveikatos, — suburbėjau aš. — 
Gerkite! 

Mes kartu išgėrėme, ir aš padėjau tuščius stiklus at- 
gal į barą. Užsirūkiau. Viskis greit atliko savo darbą. Jos 
skruostai parausvėjo. Ji pažvelgė į veidrodį ir aiktelėjo. Ins- 
tinktyviai pridengė rankomis nuogą krūtinę. 

— Kodėl aš nuoga? — vos neverkdama sukuždėjo ji. 

— Tai mūsų sandėrio dalis. Prisimenate, jūs pasiūlė- 
te save, kad tik aš neklausinėčiau. 

— Aš... ką dariau? 

— Neprisimenate? Tada nereikia, — priėjęs prie ba- 
ro aš vėl sau įsipyliau ir su malonumu išmaukiau. 

— Prašau, nusisukit, aš apsirengsiu, — graudžiu balsu 
paprašė ji. 

— Žinoma. Tai pirmas kartas, kai aš atsisakiau moters. 

— Dabar galima, — po kelių sekundžių pranešė ji. — 
Galite atsisukti. 

Ji buvo visiškai apsirengusi, o-veidas — paraudęs. 

— Gal turite cigaretę? 

Aš pridegiau ir ištiesiau jai cigaretę. 

— Ačiū, — ji giliai užsitraukė. 

— Aš nenorėčiau jūsų jaudinti, mieloji, tačiau turiu 
priminti, jog Vernonas baigia atvėsti. 

Ji dar kartą užsitraukė. 

— Jis nuėjo į miegamąjį, — abejingai ėmė pasakoti 
ji. — Aš sėdėjau čia, klausiausi naujos plokštelės. Klaidas 
vis negrįžo. Išklausiusi visą plokštelę, aš pašaukiau jį. Jis 
neatsiliepė. Klaidas kartais netikėtai užmigdavo. Jis galė- 
davo miegoti bet kur: metro, restorane... 

— Aš tikiu. Toliau. 

— Tada aš įĮėjau į miegamąjį... — jos balsas nutrū- 
ko. — Aš įėjau tik todėl, jog bijojau, kad jis neužmigtų su 
cigarete. 

— Kas paskui? 

— Paskui... nieko... — Ji vėl sudrebėjo. — Po to koš- 
maro... aš Žinau, reikėjo iškviesti policiją, tačiau telefonas 
miegamajame, o aš bijojau įeiti... Paskui supratau, kad, jei 
iškviesiu policiją, ji nuspręs, jog tai mano darbas. Paskui 
man prasidėjo isterija. Aš nieko tiksliai nebepamenu, nes 
buvau laikinai pamišusi, o čia pasirodėte jūs... 

, o Kk p. 

— Ar niekas neįėjo į butą, Klaidui būnant miegama- 
jame? 

— Niekas, — ryžtingai pareiškė ji. 

— Tada kas jį nužudė? 

— Kas nors galėjo įsibrauti į butą gaisrininkų kopė- 
čiomis. Jos pastatytos po miegamojo langais. 

Aš prisiminiau, jog mačiau kambario langą atidary- 
tą. Ta mintis buvo verta dėmesio. Klaidas galėjo stovėti 
nugara į langą, ir jam smogė peiliu kažkas, stovintis ant 
gaisrininkų kopėčių. Klaidas nusvyravo iki lovos, o žudi- 
kas badė jį peiliu iš už nugaros. 

— Aš norėčiau dar išgerti, — tarė ji. 

Aš įpyliau jai. 

— Ačiū. — Ji išgėrė vienu ypu, paskui pažvelgė į 
mane pro stiklo viršų. — Šis daiktelis labai veiksmingas, 
ar ne? Aš jaučiuosi geriau. 

— Vadinasi, pats laikas sustoti. Kuo žvaliau jūs jau- 
sitės dabar, tuo sunkiau bus paskui. 

— Man vis tiek. 

— Na, gerai. Aš priimu šią versiją apie žmogžudys- 
tę. Sakote, kad jūs net nenutuokiate, kas žudikas. Kiek lai- 
ko jūs jau čia gyvenate? 

— Maždaug šešias savaites, — atsainiai ištarė ji. 

— Man nederėtų užduoti jums tokių klausimų, — 
burbtelėjau aš. — Bet tai svarbu. Užteks juokauti. 

— Bet aš nejuokauju, — šaltai atsakė jt. — Aš čia 
esu jau šešios savaitės. | 

Aš apstulbęs įsispoksojau į ją. 

— Jūs ką, įsimylėjote jį? Jo pliką makaulę ar vaid- 
menį, kurį jis davė jums. 

— Aktorė privalo pažinti gyvenimą, tiktai tada ji ga- 
li vaidinti įtikinamai ir realistiškai, — rimtai pareiškė Ča- 
riti. — Aš — moteris, ir turiu patirti visus moteriškus jaus- 
mus ir pergyvenimus. 

— Kiek jums metų, Čariti? — pasidomėjau aš. 

— Devyntolika, — iššaukiančiai atsakė mergina. 

— Jūs tikrai neturit pagrindo skųstis. Semiate patirtį 
saujomis. Kas dar žinojo, kad paskutiniąsias šešias savai- 
tes jūs smaginotės Klaido lovoje. 

— Kiek žinau, niekas. Aš visada buvau atsargi, esu 
tikra, jis — irgi. 

— Nebūkite tokia tikra. 

— Taip kalbėti žema. | 

— Gal ir taip, bet jums geriausia iš čia dingti. 

— Kur man eiti? 

Sekundei aš užsimerkiau, paskui vėl atsimerkiau. 

— Ką, jūs neturite giminių? 

— Omahe. — Ji mėgino šyptelėti. — Nemanau, kad 
jie apsidžiaugs, mane pamatę. Šeimai aš esu purvina šliun- 
dra iš bordelio, gyvas pavyzdys, kas atsitinka toms, kurios 
pasuka į šunkelį. Jie net nežino, kad bordelių jau nebėra. 

— Ką nors sugalvosim, — neryžtingai ištariau aš, — 
o kol kas ruoškitės. 

— Viskas tilps į vieną lagaminą. 

— Tuo geriau. 

Po dešimties minučių ji buvo pasiruošusi. Rankoje 
— senas nutrintas lagaminas, aplink galvą apvyniotas šali- 
kas, per didelis paltas. 

Aš 1šploviau stiklines, iš kurių mes gėrėme, nušluos- 
čiau miegamojo ir paradinių durų rankenas. 

Išeidami iš namo, nieko nesutikome. Tai buvo geras 
ženklas. Dar geriau pradėjau jaustis, kai mano automobilis 
nutolo nuo namo. 

— Kur jūs mane vežate? — paklausė ji. 

Milžiniška per didelio palto apykaklė slopino jos 
balsą. | 

— Pas save, — atsakiau. — Mes ką nors sugalvosim 
namuose. Dabar trečia valanda ryto, netinkamas laikas eiti 
į viešbutį. 

— Aš norėčiau, kad jūs suprastumėte, misteri Boi- 
dai, — įtemptai prašneko ji, — aš daugiau... neieškau... 
patirties. 

— Kodėl jūs nevadinate manęs Deniu? Galų gale juk 
abu bendravome su vienu lavonu. 

Mes pakilome į mano butą. Aš įjungiau švigsą. Čariti 
pastatė lagaminą svetainėje ir priėjo prie lango. 

— Kaip gražu, — abejingai ištarė ji. 

— Jei būčiau žinojęs, kad ateisite, viską būčiau nu- 
dažęs indigo spalva. O kodėl jūs nenusivelkate palto ir ne- 
atsisėdate? 

— Ačiū, aš geriau pastovėsiu, — sukuždėjo ji. 

— Velniai griebtų! Gal Klaidui jūs ir buvote Miloso 
Venera, bet man jūs — tik problema. Galite šokti nors ab- 
soliučiai nuoga, vienintelis jūsų pasiekimas bus žąsiės oda. 

Ji lėtai nusivilko paltą ir atsisėdo ant artimiausio krės- 
lo. Čariti atrodė tokia sugniužusi ir liesa kaip mano sąskaita 
banke mėnesio gale. Pasiūliau jai cigaretę ir viskio, bet ji 
atsisakė ir to, ir kito. 

Tada aš tą patį pasiūliau Deniui Boidui, ir jis nebuvo 
toks kvailas, kad atsisakytų. 

— Neužmirškite, — kaliau jai, — jeigu jūsų klausi- 
nės, o policininkai greičiausiai klausinės, jūs keletą kartų 
buvote Klaido Vernono bute, bet tai ir viskas. 

— Tai kur aš gyvenau paskutines šešias savaites? — 
abejingai paklausė ji. 

— Čia. Niekas negalės to nuneigti. 

— O! 

Aš 1šgėriau ir nunešiau stiklą į virtuvę. Ten kaip vi- 
sada buvo betvarkė, bet pakenčiama. 

— Turiu kavos, — grįžęs į svetainę, paskelbiau 
aš. — Šaldytuve yra mėsos. Jums geriausia likti čia iki ry- 
to, o paskui mes rasime jums prieglobstį. Galite įsitaisyti 
kabinete. 

— Ačiū, — netvirtai atsakė ji. — Ar jūs neužmiršo- 
te, ką sakiau? Aš daugiau nenoriu jokio patyrimo. 

— Nesirūpinkite, aš išeinu. Kaip moteris, ką tik prieš 
mane išsirengusi!, jūs smarkiai pasikeitėte. 

Pirmą kartą jos šypsena buvo nuoširdi. 

— Jūs padarėte klaidą, — minkštai sumurkė ji. — 
Jums reikėjo pasinaudoti pasiūlymu, kol jis dar galiojo. 

— Aš prisiminsiu tai kitą kartą, — įsižeidęs atsakiau. 

Šiąnakt aš dar turėjau aplankyti Chebrį ir Lembą. Ne- 
galėjau tvirtinti, kad ypač troškau su jais susitikti, net jei 
ir nelabai atmušiau Chebriui inkstus. Ko gero, vykstant pas 
šiuos džentelmenus, reikėjo pasiimti ir draugą. 

Mano draugas gulėjo viršutiniame rašomojo stalo 
stalčiuje. Tiksliau, du draugai: "Magnum" i1r “Smitas Ve- 
sonas". Specialus policijos “Magnum" sustabdytų net ir 
buivolą, bet jei pasikabintum jį prie šono, tai ir vaikščio- 
tum visą laiką pasviręs į vieną pusę. 

Aš nusprendžiau, kad “Smitas Vesonas" bus man kaip 
sykis, ir įsikišau pistoletą į užpakalinę kišenę. 

Čariti atidžiai stebėjo mano paruošiamuosius veiksmus. 

— Kur jūs išsiruošėte? 

— Išeinu. Pusryčiams sugrįšiu. Jeigu negrįšiu, ne- 
sijaudinkite. Laukite manęs čia ir niekam neatidarykite 
durų. Aš turiu savo raktą. Jei grįšiu anksti, miegosiu ant 
kušetės. 

— O'kei, Deni, — ji blankiai šyptelėjo. — Žinote, 
po teisybei jūs neblogas vaikinas. Jūsų bute aš jaučiuosi 
saugi. Anksčiau taip nebūdavo. 

— O jūs — gudruolė. 

Jos šypsena praplatėjo: 

— Nė nepajusite, kaip aš išmokysiu jus elgtis su ma- 
nimi lyg su seserimi. 


— Niekada! — tvirtai atsakiau aš. — Bent jau iki 
tol, kol nepradėsite nešioti liemenėlės. 
— Iki, Deni, — tarė ji nenatūraliu balsu. — O kas, 


jūsų manymu, nužudė Klaidą Vernoną? 

— Kol kas neturiu nė mažiausio supratimo, — 54- 
žiningai prisipažinau aš. — Iki, Čariti. Mano komodos 
stalčiuje yra mėlyna pižama, jei jus vis dar domina indi- 
go spalva, — aš mirktelėjau jai, uždarydamas paskui. sa- 
ve duris. 

Aš jau buvau namo prieduryje, kai jos klausimas pa- 
siekė mano smegenis. Kas nužudė Klaidą? Ir prieš mano 
akis ėmė skrieti ryškūs, aiškūs vaizdai. Pirmiausia Klai- 
do miegamasis, visas užlietas krauju, skersai lovos nu- 
dribęs kūnas. Paskui išvydau savo kontorą, po to, kai 
Chebris užmigdė mane kastetu. Aš prisiminiau, ką pama- 
čiau atsipeikėjęs ir bandydamas atsistoti: rašald dėmė ki- 
limo viduryje, baltoje krėslų odoje — gilūs rėžiai ir tai- 
syklingi keturių colių dydžio intervalai tarp jų, suraižy- 
tas stalo paviršius. | 

Prie automobilio aš priėjau jau ne tokiu ryžtingu 
žingsniu. Ir “Smitas-Vesonas", besidaužantis į šlaunį, jau 
nebekėlė tokio pasitikėjimo. 

Pusė penkių ryto — ne pats tinkamiausias laikas at- 
naujinti pažintį su vos matytu žmogumi. 

Bet, kaip pasakė vienas vaikinas, sudužus laivui ir 
atsidūrus negyvenamoje saloje tik su savo uošve, reikalas 
priverčia. 

Aš paspaudžiau skambutį ir laukiau, kaip neseniai 

lūkuriavau ir prie Klaido durų. Tikėjausi, kad nerasiu ten 
dar vieno lavono, nes du lavonai per dieną — daugoka net 
ir Deniui Boldui. 

Kai ištiesiau ranką, norėdamas spustelėti dar kartą, 
durys prasivėrė per porą colių. To užteko, kad išvysčiau 
užkabintą grandinėlę. 

— Kas ten? — paklausė moteriškas balsas. 

— Denis Boidas, — atsakiau. — Mes susipažinome 
užvakar per repeticiją. 

— Aš jus prisimenu, — gana abejingai ištarė ji. — 
Ko jums reikia tokiu laiku? 

— Norėčiau šnektelėti su jumis apie Nikolą Blerą. 
Tai svarbu ir neatidėliotina. 

— Lukterėkite minutę. 

Žvangtelėjo nuo kablio nuimama grandinėlė, ir du- 
rys plačiai atsidarė. 

— Prašau į svetainę, misteri Boidai. Aš tuojau. 

Pasinaudojau jos kvietimu. Ligi kulkšnų įbridęs į tan- 
kius kilimo pūkus, aš sustojau vidury svetainės, užsirūkiau 
ir apsidairiau. Butas buvo didesnis, nei aš maniau, ir ap- 
statytas visai neblogai. Matėsi, kad Liuis Li teatrinėje hie- 
rarchijoje buvo stambesnė figūra, nei aš maniau. 

Po dviejų minučių ji įėjo į kambarį apsivilkusi per- 
matomą peniuarą su plevėsuojančiu šleifu. Plona, perma- 
toma medžiaga nė kiek neslėpė puikaus kūno. Audinys bu- 
vo prigludęs prie klubų ir išryškino gundančias jų linijas. 
Mano nuomonė apie Liuis Li pasikeitė akimirksniu. Jei Ob- 
ris sakė tiesą, tai bernelis Nikis žinojo, ką darė. 

— Boidas, — tarė ji. — Denis Boidas, aš atsimenu. 
Jei neprieštaraujate, aš vadinsiu jus Deniu, o jūs mane — 
Liuis. 

— Puiku. 

— Norite kavos, Deni? 

— Ne, ačiū. Nebesusigaudau, dabar rytas ar vakaras? 
Tad geriau susilaikysiu! Kad mane kur!.. 

— Kodėl? 

— Taip... jūsų peniuaras nuostabus. 

Ji linktelėjo ir ėmė taisyti peniuarą, tapdama dar sek- 
sualesne. 

— Tos prakeiktos suknelės kažkodėl netinka man. 

—- Jūs sukurta ne joms. Ne tam jums duotas dieviš- 
kas kūnas, kad slėptumėte jį. Tai būtų tiesiog negarbinga 
vyrų atžvilgiu. 

— Matau, kad jūs patyręs, nors ir jaunas, — links- 
mai atsakė ji. — Kodėl mums neatsisėdus ant kušetės, no- 
rėčiau sužinoti, ar jūs nepavojingas. 

Mes atsisėdome ant kušetės, ir marmurinė jos šlau- 
nis begėdiškai tvirtai prisispaudė prie manęs. 

— Jums patogu? — paklausė ji. 

— Nepaprastai! 

— Gerai, — ryžtingai tęsė ji. — O dabar papasako- 
kite visas naujienas apie Nikolą. 

— Ar jūs girdėjote, kas jam atsitiko? 

— Bendrais bruožais. Aš girdėjau paskutines žinias 
per radiją. Pamaniau, kad einu iš proto. Iš pradžių vargšelį 
pripažino bepročiu, dabar jis pabėgo ir yra ieškomas kaip 
pavojingas maniakas. O jums, Deni, žinomos šios istorijos 
smulkmenos? 

— Didžioji dalis. Aš pamaniau, kad jūs žinote viską. 

— Iš kur man žinoti? 

— Aš pamaniau, kad Nikolas galėjo čia ateiti. 

Ji nustebusi pažvelgė į mane. 

— Kodėl? 

— Girdėjau, kad jis turi tam priežasčių. 

Ji nesivaržydama nusijuokė, ir jos putni krūtinė su- 
lingavusi vos nenumetė paskutinių kuklumo likučių. 

— Jūs toks mandagus, Deni. Jūs turėjote omenyje, 
kad aš su juo miegu? Kas jums tai sakė? 


— Obris. 
— Ta plaukuota pabaisa? — paniekinamai prunkšte- 
lėjo. — Niekada nesupratau, kaip Nikis galėjo paleisti į 


pasaulį tokią baidyklę. Užuot liežuvavęs, geriau kiurksotų 
pas savo repetitorius ir po kokių dešimties metų galbūt ga- 
lėtų suvaidinti kur nors provincijoje liokajų. 

— Ką jūs sakote? Jis — aktorius? 

Ji energingai papurtė galvą. 

— Jokiu būdu. Jis niekada juo netaps! Tačiau tris kar- 
tus per savaitę jis slapčia užsiiminėja su repetitoriais. Aš 
Žinau tai tik todėl, kad vienas artimas mano draugas duoda 
jam pamokas. Pats Obris slepia tai nuo visų. 

— Įdomi naujiena, — aš mandagiai paglosčiau jos 
šlaunį. 

— Bet jūs norėjote pasikalbėti apie Nikį. Tad pasi- 
šnekėkime apie jį. Ką norite jam pasakyti ir kodėl taip 
skubiai? 

— Bet aš pageidaučiau tai pranešti jam pačiam. Jis 
juk čia? 

— Aišku, ne, — nekantriai atkirto Liuis. — Galite 
pats patikrinti. 

— Gaila. Bet anksčiau ar vėliau jis čia pasirodys. Da- 
bar jam mirtinai reikalingas draugas, ir jūs, kiek aš Žinau, 
esate vienintelė jo draugė. 

— Aš — ne draugė, Deni. Aš — jo meilužė. Šiaip ar 
taip, aš esu daugiau nei draugė. 

— Tuo labiau jis ateis pas jus. 

— Ir kas iš to? 

— Pasakykite jam, kad aš turiu su juo pasikalbėti. 
Aš galiu jam padėti. 

— Taip, kaip padėjote įgrūsti jį į psichiatrinę? — šal- 
tai paklausė ji. 

Aš pakilau. 

— Tai jis čia? 

— Aš jau sakiau, kad jo nėra. 

— Jis turi būti čia. Kitaip kaip galėjote sužinoti, kad 
aš Įsipainiojęs į tai? 

Liuis Li vikriai pašoko ant kojų. Mano ūgis — dau- 
giau kaip šešios pėdos, bet jos akys buvo viename lygyje 
„su maniškėmis. Jos įdėmiai žvelgė į mane. 

— Na, gerai. Jis buvo čia, bet dabar jo nėra. 

— Esate tuo įsitikinusi? 

— Zinoma. Aš sakau jums tiesą. Nebėra prasmės ap- 
simetinėti. Aš išsidaviau, ir dabar jūs žinote viską. Manau, 
daugiau mums nebėra apie ką kalbėti. 

— Kur jis nuėjo? 

— Jūs ką, galvojate, kad pasakysiu? Šventas nai- 
vumas! 

— Pasakykite tik vieną dalyką. Ar jis nesiruošė eiti 
pas Klaidą? 

Ji truputį pablyško. 

— Keistas klausimas, Deni. 

— Ruošėsi ar ne? 

— Kodėl jums tai svarbu? 

— Klaidas Vernonas mirė. Kažkas nužudė jį ir jau 
negyvą subadė peiliu. Aš mačiau jo lavoną. 

— Aš... negaliu... — ji susverdėjo, išversdama akis, 
tr, dusliai sudejavusi, griuvo ant grindų. 

Aš nespėjau jos pačiupti. 

Teko eiti į virtuvę ledo. Liuis kvėpavo jau lygiau. 
Vanduo galėjo sušlapinti kilimą, o aš to visai nenorėjau. 
Atsiklaupiau ir atsargiai užkišau tris gabalėlius ledo už nė- 
riniuotos iškirptės. 

Ji staiga atsisėdo ir suspigo. Spiegimas perėjo į aik- 
čiojimą, užsibaigusį smarkiu atodūsiu, jai užčiaupus ir iš- 
traukus paskutinį ledo gabaliuką iš šiltos priebėgos. Liuis 
piktai pažvelgė į mane. 

— Ką jūs padarėte? 

— Prisipažinkite, kad ledas jums padėjo, o kilimas 
irgi nenukentėjo. 

— Tai negarbinga, — verksmingai pratarė ji. — Mer- 
gina netenka sąmonės, o jūs pasinaudojate tuo ir pirmiau- 
sia įžūliai apžiūrite jos krūtinę. | 

— Aš to nedariau, — užprotestavau. — Bet jei jums 
tai nepatiko, ištraukite ją, kad apdžiūtų. 

Liuis pakilo ir nustraksėjo prie artimiausio krėslo. Aš 
atsisėdau ant kušetės, kur kerintis vaizdas ne taip trikdė 
mane, tr užsirūkiau. 

„„— Tik nesijuokite, — perspėjau ją, — bet aš turiu 
savas etikos taisykles. Niekada neparduodu kliento. Edelė 
pasamdė mane, kad padėčiau atsikratyti bernelio Nikio, ir 

aš tai pždariau. O kas toliau? Mano darbas baigtas, ir mes 
nesitarėme, kad aš užtikrinčiau, jog jis iš ten nepaspruktų. 

— Suprantu, — lėtai nutęsė ji. — Tačiau tu nepana- 
šus į tą Boidą, kurį aš pradėjau pažinti. 

— Nejaugi... Net jei atkreipsime dėmesį į vieną ma- 
Žą detalę. Edelė L man dešimt tūkstančių, kad aš 
ištraukčiau jį iš ten? 

— Jūs — piratas, Deni. 

— Aš — verslininkas. Tik neklauskite, koks tarp jų 
skirtumas. : 

Liuis suklususi žvelgė į mane. 

— O kodėl jūs pasakojate tai man? 

— Todėl, kad reikalai nukrypo ne ta vaga, — prisi- 
pažinau aš. — Vakar vakare aš aplankiau gydyklą, norėda- 
mas pasiūlyti savo paslaugas, bet pasirodė, kad jis apstėjo 
be manęs. Dabar virš jo galvos kabo kaltinimas žmogžu- 
dyste, 1r mano paslaugos kainuos brangiau. Reikia jį su- 
rasti ir išaiškinti situaciją. 

Aš susikrimtęs palingavau galvą: 

— Niekada neturėjau tokio nedėkingo kliento. 

— Jūs taip ir nepaaiškinote, kodėl pasitikite mani- 
mi, — ji buvo nesutrikdoma. — Bet, rodos, aš imu supras- 
ti, kur jūs lenkiate. 

Ji pakilo, ir iš jos veido išraiškos supratau, kad ga- 
baliukas ledo vis dar slėpėsi užuobėgoje. Ji cyptelėjo ir kon- 
vulsiškai susirietė, o paskui, drykstelėjusi ilganagiais pirš- 
tais, perplėšė peniuarą iki pat juosmens. Nesidrovėdama ji 
apžvelgė save ir, džiaugsmingai šūktelėjusi, ištraukė ledo 
likutį iš tarpelio tarp krūtų. 

— Taip jau geriau, — patenkinta sumurkė ji, perga- 
lingai žvelgdama į mane. — Manau, kad jūs padarėte tai 
tyčia, Deni Boidai! 

Jaučiau, kad mano veide sustingo pagarbaus susiža- 
vėjimo išraiška. 

—- Liuis, — staiga prikimusiu baisų sugergždžiau 
aš, — jūs galėtumėte praturtėti, demonstruodama tai eks- 
kursantams. 

Ji ėmė juoktis, bet staiga liovėsi. 2 

— Deni, jūs kažką kalbėjote apie Vernoną. Tai tiesa 
ar jūs viską išsigalvojote? 

* — Tai tiesa. Taigi, ką išeidamas pasakė Nikis? Ar jis 
ruošėsi eiti pas Vernoną? 

Ji tylėdama linktelėjo, paskui energingai sumojavo 
rankomis. 

— Bet jis negalėjo to padaryti, aš tuo tikra. 

— Galbūt. Bet jei Nikolas to nepadarė, kažkas smar- 
kiai pasistengė, kad jį pakištų. 

Liuis susimąstė. 

— Aš nieko nesuprantu, — pagaliau ištarė ji. — Ir 
mažiausiai — jus. Kodėl jūs taip domitės Nikiu? Juk jūs 
dar dirbate tai raganai Edelei? 

— Jūs — supratinga mergina, Liuis. Kai kuriais at- 
žvilgiais jūs nepakartojama. Tai va, mergina tokios išvaiz- 
dos ir turinti tokią reputaciją, nekalbant jau apie prabangų 
butą... 

— ... Užmokės netgi daugiau nei pats Nikis už jos 
vienintelės meilės sugrąžinimą, — pabaigė ji. — Jūs to ti- 


kitės? ; 


— Taip, — garbingai prisipažinau aš. 4. 
Liuis žvilgtelėjo | į uždengtą langą. Pro lango pakraš- 
čius skverbėsi siauros šviesos juostelės. R 


— Aušta, — tarė ji. — Manau, pats laikas išgerti ka- 
vos. Tuojau paruošiu. 

Ji grįžo po kelių minučių, padėjo padėklą ant staliu- 
ko ir išpilstė kavą. 

— Šu.grietinėle? 

— Ne. Tik su cukrumi. 

Liuis padavė man kavą. Ant lėkštutės krašto gulėjo če- 
kis. Aš pažiūrėjau. Jis buvo mano vardu. Penki tūkstančiai. 

— Aš samdau jus, Deni, — tvirtai pareiškė ji. — Tai 
rankpinigiai. Dar tiek pat užmokėsiu, jei įrodysite, kad Ni- 
kis nenužudė Klaido. Arba rasite tikrąjį žudiką. O kai ga- 
lutinai išaiškės visa ta nesąmonė apie pamišimą, užmokė- 
siu jums dar penkis tūkstančius. Pakanka? 

— Visiškai, Liuis. Malonu turėti kliente tikrą moterį. 

— Ir dažnai taip būna? — tingiai pasidomėjo ji. 

Aš 1šgėriau kavą ir atsistojau. 

— Na ką gi, jei aš pasamdytas, tai ir man reikia rasti 
Nikį, kol policininkai manęs neaplenkė. 

— Teisingai, — sutiko ji. — Be to, tai išvaduos ma- 
ne nuo pagundos. 

— Nuo pagundos? 

— Papildyti savo kolekciją jūsų skalpu. 

— Ne toks jau aš blyškiaveidis, madam, nors jau se- 
niai nebuvau Floridoje. 

Ji giliai atsiduso. Drikstelėjo plyštanti medžiaga, ir 
permatomas peniuaras nuslinko iki pat kelių. 

— Manote, aš to nesugebėčiau, Deni? — atsargiai 
įkvėpdama paklausė ji. 

— Nemanau. Jums užtektų tik mažąjį pirštelį pa- 
judinti. 

Staiga sučirškė durų skambutis. Liuis veide šmėkš- 
telėjo apmaudas arba nusivylimas, ir ji atsistojo. 

— Taip ir išprotėti galima. Tikriausiai grįžo Niko- 
las. — Ji žengtelėjo prie durų ir vos nepargriuvo, susipai- 
niojusi peniuaro likučiuose. Ji apžvelgė save ir lėtai pa- 
kraipė galvą. 

— Geriau atidarykite jūs, Deni, 0 tai jis gaus in- 
farktą. 
“  "— Žinoma, — atsakiau aš ir atvėriau duris. 

Chebris mostelėjo dešine ranka, ir peilio smaigalys 
įsirėmė į mano pilvą. Aš išvydau pleistro gabalą, dengiantį 
j0 nosį, ir tai šiek tiek pataisė man nuotaiką. 

— Padarykite ką nors įspūdingo, misterį“Boidai. 
Prašau. Ra 

Liuis sėdėjo, kruopščiai susisiautusi peniuaru. Ma- 
tyt, ji manė, kad atrodė padoriai. Viena galiu pasakyti: ji 
nebebuvo nuoga. Dabar ji priminė šiek tiek apsinuoginu- 

sią pozuotoją, tiksliau, beveik neapsinuoginusią pozuotoją 
arba vos vos apsinuoginusią, arba... Mano minčių tėkmė 
buvo grubiai nutraukta. 

— Aš privalau rasti Blerą, — rūsčiai prabilo Lem- 
bas, kreipdamasis į Liuis. — Jūs galite tai suprasti, ar ne? 
Be jo mano spektaklis neįvyks, jūsų — taip pat. 

— Aš suprantu, misteri Lembai, — pareiškė ji. — 
Aš — jūsų pusėje. Man labai patinka Nikis, ir aš labai 
noriu suvaidinti karalienę “Hamlete", bet jums sakau tie- 
są. Jis Išėjo prieš šešias ar septynias valandas. Ieškoda- 
mas Nikio, misteris Boidas užsuko čionai ir jau rengėsi 
išeiti, kai jūs, — ji žvilgtelėjo į Chebrį ir mėšlungiškai 
gurktelėjo, — ... pasirodėte. 

Lembas įsikibo abiem rankomis į krėslo alkūnrams- 
čius ir susierzinęs palinko į priekį. 

— Kur tada Bleras, velniai jį rautų? 

— Aš jau sakiau jums, misteri Lembai! — šaltai 
pakartojo ji. — Nežinau. Ir aš jaudinuosi taip pat, kaip 
ir jūs. 

Jis prunkštelėjo ir atsigręžė į mane. 

— Ką jūs pasakysite, misteri Boidai? 

— Jei aš Žinočiau, kur bernelis Nikis, argi sėdėčiau 
čia tris valandas? 

Chebris kritiškai nužvelgė Liuis. 

— Kaip čia pasakius... 

Lembas piktai susiraukė. 

— Velniop tavo sąmojus, Chebri! — sušnypštė jis. — 
Tu privertei mane visą naktį valkiotis po Niujorką, bet aš 
taip ir neradau jo. | 

Chebris nerūpestingai gūžtelėjo pečiais. 

— Aš nekaltas. Kodėl jūs nepriekaištaujate tam vai- 
kinui, užvirusiam visą šią košę. 

— Taip, — Lembas atsigręžė į mane, perleisdamas 
niūriu Žvilgsniu. — Aš neužmiršau, Boidai, nesitikėkite. 
Liepiau jums laikytis atokiau nuo Edelės, kad neprisidirb- 
tumėte nemalonumų. Bet jūs, toks gražuolis, ir nepanorote 
klausyti. 

— Užsimanėte pavaidinti? — pasidomėjau aš. — Bet 
Jūsų spektaklyje ir taip daug blogų aktorių. 

— Jūs baisiai linksmas vyrukas, misteri Boidai, — 
pakeldamas balsą, ištarė Chebris. 

— Kodėl jums nesuvaidinus originalesnės scenos? Ką 
nors panašaus į “Tu mirsi juokdamasis". Aš būčiau suža- 
vėtas. 

— Tai nebūtina, Boidai, — pro dantis iškošė Lem- 
bas. — Aš sakiau jums, jog dar kartą nuėjęs pas Edelę, ne- 
išvengsite lavoninės, bet jūs nepaklausėte, manėte, kad juo- 
kavau. O aš tokiais atvejais niekada nejuokauju. 

Jis kalbėjo teisybę. Akivaizdu, kad jis priklausė taip 
vadinamajai senajai mokyklai. Manau, jis buvo praėjęs Al 
Kaponės mokslus, kur buvo manoma esant garbės reikalu 
nudobti kiekvieną, kuriam paskelbtas nuosprendis. Be to, 
jis buvo kvailas kaip tik tiek, kiek reikėjo tapti pavojingu. 
O turėdamas tokį parankinį kaip Chebris, jis buvo velniš- 
kai pavojingas. 

Aš buvau beginklis. Chebris ištraukė mano ginklą, 
beeinant mums į svetainę, į kurią įžengėme taip tyliai, kad 
iš nejučių užklupta Liuis staiga paraudo pačioje netikėčiau- 
sioje pozoje. 

Lembas pasakė, kad užmuš mane, ir šis klausimas jam 
Jau buvo išspręstas. Jis padarys tai pats arba įsakys Cheb- 
riui. Neturėjo reikšmės, kas paspaus gaiduką arba įsmeigs 
peilį. Aš pajutau, kaip iš mano kūno porų ėmė sunktis pra- 
kaitas. 

Lembas vėl pasisuko krėsle, ir šis sugirgždėjo. 

— Manau, kad mis Li pasakė viską, ką žinojo, — ta- 
rė Chebris. — Tad nėra prasmės čia ilgiau trypčioti. 

— Kaip įsakysite, — ironiškai sutiko Lembas. 

Dabar aš prakaitavau žymiai smarkiau. Jie galėjo pri- 
baigti mane bet kurią akimirką, tik išėjusį iš buto. Lifte, 
gatvėje, automobilyje. Ko gero Chebris tik ir laukė Lembo 
linktelėjimo. 

— Vieną minutę, — tariau aš. 

— Aš pasakiau: išeinam! — Lembas'atsistojo. 

Aš irgi pakilau ir ištiesiau jam Liuis pasirašytą čekį. 

— Žvilgtelėkite, gal tai jus sudomins. 

Jis nekantriai pačiupo čekį, pažiūrėjo į parašą, pas- 
kui į Liuis. 

— Ką jis jums pasiūlė, kas būtų verta penkių tūks- 
tančių? — šaltai paklausė Lembas. 

Liuis pažvelgė į mane, ir aš linktelėjau, kad ji atsa- 
kytų. 

— Tai rankpinigiai, — nervingai aplaižydama lūpas, 
pasakė ji. — Aš pasamdžiau Boidą, kad surastų Nikį. Li- 
kusius jis gaus, kai suras Klaido Vernono žudiką, o pas- 
kui... 


— Klaido?! — šiurkščiai pertraukė Lembas. — Apie 
ką jūs kalbate, velniai griebtų? 
— Jis negyvas, — tariau aš. — Maniau, kad jūs tai 


žinote. 

Aš pažvelgiau į Chebrį, pajutęs jo nuožmų žvilgsnį. 

— Jį subadė peiliu, — lėtai pridūriau aš. 

— Tu žinojai apie tai? — piktai paklausė Lembas. 

— Galbūt apie tai dar niekas nežino, išskyrus žudi- 
ką, — tingiai sumurmėjo Chebris. 

— Boidą? — niekinamai purkštelėjo Lembas, — ku- 
riems galams jam prireikė nužudyti Klaidą? > 

— O dėl ko fis įgrūdo į gydyklą Blerą? Dėl pinigų, — 
tuo pačiu tingiu tonu tęsė Chebris, — galbūt jam kažkas 
gerai užmokėjo, štai jis tr patvarkė. 

— Jūs norite pasakyti, kad pasamdėte šį perėjūną ieš- 
koti Blero? — nepatikliai paklausė Liuis Lembas. 

—- Taip, aš visiškai pasitikiu misteriu Boidu. Manau, 
kad jis turi daugiausia šansų rasti Niką ir užglaistyti tą rei- 
kalą, tuo pačiu — ir policiją. 

— Jis — vikrus berniukas, — Chebrio balsas, rodos, 
užnuodijo kambario orą. — Jūs visada sakėte, bose, kad jis 
— vikrus vaikinas. Kodėl jums neužkabinus jam medalio? 

— Užsičiaupk! — Lembo balse pasigirdo grasini- 
mas. — Na gerai, mums metas. Eime. 

— Kaip pasakysite, Floidai, — mandagiai atsilie- 
piau aš. — Bet argi jums pirmiau nereikia gauti Chebrio 
leidimą? 

Lembas sužaibavo akimis ir burbtelėjo: S 

— Dabar turiu iš karto du gudruolius. 

— Edelė Bler užmokėjo man už tai, kad patupdyčiau 
į gydyklą jos vyrą, ką aš ir padariau, — skubiai paaiški- 
nau, melsdamasis mintyse, kad manęs nepertrauktų. — Jūs, 
Floidai, reikalavote kitko, bet kas padaryta, tas padaryta. 
Dabar man užmokėjo už tai, kad aš rasčiau Nikolą, išlais- 
vinčiau jį iš gydyklos ir nuimčiau kaltinimą žmogžudyste. 
Galbūt man tai pavyks, o gal ir ne. Bet jūs nieko neprarasi- 
te, leidę man pabandyti. Jei aš spėsiu jį surasti, tai spek- 
taklis įvyks, jei ne — verks jūsų pinigėliai. 

Chebris tyliai, beveik sau nusijuokė. 

— Kitą kartą, — pareiškė jis, į nieką konkrečiai ne- 
sikreipdamas, — jis parduos jums vėjų gaudymo mašiną. 

— Jei aš 1msiuosi ieškoti Blero, tai praktiškai dirb- 
stu jums, kad tir kas man už tai mokėtų, nesvarbu, patiktų 
man tai ar ne. Jūs ne toks kvailas, Floidai, kad to nesuvok- 
tumėte. 

— Galbūt tas šunytis ruošiasi įteikti jums medalį, — 
paplonintu balsu nusišaipė Chebris. 

Lembas kriuktelėjo ir susimąstęs patrynė smakrą. 

— Chebri, — lėtai tarė jis, ir aš tiesiog apsipyliau 
prakaitu, — tu bent dėl įvairumo galėtum padaryti man nau- 
dingą darbą. 

— Taip, — burbtelėjo jis. 

— Grąžink misteriui Boidui jo pistoletą, — sugergž- 


dė Lembas. — Kaip kad jis sakė, patinka tau tai ar ne, bet 
dabar jis dirba mums. — Jis sutirtėjo nuo nesulaikomo 
juoko. 


Man pasirodė, kad įsitempusi Chebrio veido oda tuoj 
tuoj pertrūks. Jis stovėjo nejudėdamas, ir vienintelis gar- 
sas kambaryje buvo sunkus Lembo šnopavimas. 

— Tu mane girdėjai? Dusyk aš nekartoju. 

Chebris nuleido ranką į kišenę ir ištraukė mano re- 
volverį. Vieną sekundę jis dvejojo, o po to metė man. Aš 
nevikriai sugavau jį ir iškart nustojau prakaituoti. 

— Manau, Boidai, visa kita atidėsim ateičiai. 

— Žinoma, Chebri. Ta skiautė ant nosies labai tave 
puošia. 

— Eime, — tarė Lembas. — Ir atsiminkite: aš nieko 
neužmirštu, Boidai. Jums geriau rasti Blerą kuo greičiau. 

— Zinoma! — atsakiau aš. 

Jis pasuko link durų, o Chebris — paskui jį. 

— Saugokite save, Boidai. Neatimkite iš manęs ma- 
lonumo, — mestelėjo jis išeidamas. 

— Prižadu, Chebri, — linksmai atsiliepiau aš. — O 
jūs grūdinkite savo inkstus. 

Kai tik užsivėrė durys, Liuis be jėgų susmuko ant ku- 


šetės. : 

— Koks baisus Žmogus, — sušnibždėjo ji. — Man 
pasidarė bloga, vien jį pamačius. Kas jis toks? 

— Kuris? 

— Jūs puikiai žinote, ką turiu omenyje, — griežtai 


atsakė ji. — Tas, kurį vadinate Chebriu. Lembas — buivo- 
las, kuris mauroja tik tada, kai yra dėl ko. Tačiau kitas — 
skorpionas. 

— Geriau ir nepasakysi, — sutikau aš. — Na, o da- 
bar aš einu ieškoti Nikolo. | 

— Jūsų vietoje aš dažniau dairyčiausi aplinkui, — 
Liuis sudrebėjo. — Žinote, aš pirmą kartą gyvenime taip 
išsigandau. 

— O kiek vyriškių jūs išgąsdinote? 

„— Na... — ji susimąstė. — Aplamai, tai nesvarbu. O 
dabar nešdinkitės! 

Aš grįžau prie savo automobilio ir pasukau namo. Kad 
ir į kokią skylę buvo įlindęs bernelis Nikis, išsimiegojęs 
tikėjausi jį surasti. Buvo jau pusė aštuonių ryto, ir mano 
vokai lipte lipo. | 

Kišdamas raktą į spyną, aš prisiminiau Čariti, ir pa- 
sistengiau kuo mažiau triukšmauti. 

Durys plačiai atsilapojo, ir pamačiau į mane nukreiptą 
pistoleto vamzdį. Aš pažinau savo “magnum", ir man tapo 
šiek tiek smagiau. 

— Užeikite, — negarsiai ištarė Nikolas Bleras. — 
Aš jau seniai jūsų laukiu. 

Aš įžengiau į kambarį ir uždariau duris. 

— O aš seniai jūsų ieškau, berneli Niki. Būna gi su- 
tapimų! | 

— Labai malonu jus vėl matyti, — įtemptu balsu pra- 
šneko jis. — Aš trokštu šito jau nuo tada, kai vaikinai bal- 
tais chalatais ištempė mane iš gydytojo Frezerio kabineto į 
koridorių. Aš laimėjau lažybas dėl tūkstančio dolerių, ku- 


riuos dabar esate man skolingas. — Jis liūdnai palingavo 
galvą. — Jūs tada net nepasukote galvos ir žiūrėjote į kitą 
pusę. 


"Magnum" jo rankose atrodė tarsi luitas. Kiekvieną- 
kart į jį pažvelgus, man atrodė, kad į mane atsuktos lauko 
pabūklo vamzdžio žiotys. Aš puikiausiai įsivaizdavau, kas 
atsitiks, jei jis spustelės gaiduką, nes vieną kartą ir pats tai 
buvau daręs... 

Kaip žmogus, pabėgęs 1š psichiatrinės ir visą naktį 
tykojęs mane, Nikolas atrodė visai neblogai, nors jam, kaip 
ir man, merkėsi akys. Iš pirmo žvilgsnio galėjai pamanyti 
ji esant normalų. Pažvelgęs antrą kartą ir pastebėjęs nervi- 
nį tiką, raudonas karščiuojančias akis, smarkiai išsišovusį 
Adomo obuolį, tikrai būtum sunerimęs. 

— Kodėl tylite, Denieli? — draugiškai paklausė jis. — 
Visą laiką kalbu tik aš vienas, Juk tai vis dėlto dviejų draugų 
susitikimas. 

— Na gerai, jus apgavo ir uždarė psichiatrinėje. Bet 
juk tai galima suvaidinti iš naujo — ir kitaip. 

— Labai kilnu iš jūsų pusės, Denteli! — jo balsas 
suskambo garsiau. -Velniškai kilnu. Tai galima suvaidinti 
kitaip! Bet argi galima taip nuliūdinti mano žmoną? Po tiek 
vargų ir išlaidų pasiekusią savo tikslą! 

Jo žvilgsnis surūstėjo. 

— Ilgai galvojau apie tai. Aš visą laiką įsivaizdavau, 
kaip jūs su Edele išvažiavote į Niujorką, juokdamiesi iš 
mulkio, padėjusio uždaryti į beprotnamį patį save. Jūs tik- 
riausiai raitėtės iš juoko, prisiminę, kaip aš išsitraukiau pei- 
lt. Svaiginanti detalė, ar ne, Deni? 

— Taip, jūs buvote gerai sumanęs. 

— Aš vis galvojau, kaip jūs tyčiojotės iš manęs. Pas- 

kui man dingtelėjo, kad kartu jūs ne tik juokėtės. Tai nepa- 
taisė man nuotaikos. O kaip reagavo Obris, sužinojęs apie 
savo tėvo šizofreniją? Jis kvatojo vien tik nuo minties apie 
senuką, daužantį galvą į minkštas kameros sienas? 

— Gerai, Niki, galų gale pistoletą turite jūs. Kur Ča- 
riti Adam? 

— Kietai miega. Aš atėjau čia anksti rytą. Ji vienin- 
telė, kuri nuoširdžiai manimi apsidžiaugė. Jūs nesupranta- 
te, kiek daug man tai reiškia! Ji paruošė man bifšteksą tr 
išvirė kavos. Mes surūkėme po cigaretę, ir ji nuėjo miego- 
ti. Aišku, ji neįtarė, kad aš pasiryžęs jus pribaigti. 

— Aišku, — sutikau aš. — O Klaidą Vernoną ar ma- 
tėte? 

— Aš buvau užėjęs pas jį, bet nieko neradau. 

— Jį šiąnakt nužudė. Ir visi įtarimai krenta ant jūsų. 
Jūs ne tik įklimpote, jūs galite netekti ir galvos. 

— Iš kur man sužinoti, kad nemeluojate? — įtariai 
paklausė ji. 

— Teisingai. Bet jo kūną anksčiau ar vėliau suras. 
Ar Čariti jums nepapasakojo? Ji buvo ten. 

— Ne, nepasakojo, — tyliai atsakė jis. 

— Galbūt ji bijojo jūsų reakcijos. Jums nereikėjo, 
sprunkant iš gydyklos, sulaužyti sanitaru: rankos, berneli 
Niki. Tuo įgijote blogą reputaciją. 

Jo sutrikimas buvo nuoširdus. 

— Apie ką jūs kalbate, velniai rautų? — nustebo 
jis. — Niekam nesulaužiau jokios rankos. Aš aplamai nie- 
ko nesutikau pakeliui, viskas praėjo lyg sviestu patepta. 

— Jūs norite pasakyti, jog paprasčiausiai 1š ten iš- 
ėjote? 

— Būtent. 

— Ir niekas jūsų nematė ir nemėgino sustabdyti? 

— Teisingai, Denieli, bet kokią tai turi reikšmę? 

— Galbūt jokios, o galbūt didelę. Paklausykite, ber- 
neli Niki. Jūs turite priežasčių manęs nekęsti. Aš nesiūlau 
jums taikos ir draugystės, bet nemalonumų jums ir taip už- 
tenka. Pasikėsinęs į mane, jūs tik sugriežtinsite nuospren- 
dį. Kalbama, kad, bėgdamas iš ligoninės, jūs sulaužėte ran- 

ką sanitarui. Jus laiko pavojingu maniaku. Klaidas Verno- 
nas buvo nužudytas naktį, kai jūs bastėtės po miestą. Įtari- 
mas kris ant jūsų. Aš galėčiau padėti jums išsipainioti... 

— Jūs? — jis tiesiog išspjovė tą Žodį. — Po minutės 
aš ištaškysiu jums smegenis, Deni. — Jis ištarė tai pasi- 
gardžiuodamas. — O paskui aš susitiksiu su savo Žmona. 
Neverta kalbėti, ką aš jai padarysiu, bet jeigu ji išgyvens 
po to susitikimo, niekada jau nebus tokia, kokia buvo. 

— Puiku, berneli Niki. O jūs — iš tikrųjų maniakas, 
tr aš veltui gražbyliauju, — ištartau aš, pakėlęs balsą ma- 
žiausiai viena oktava. — Šaukite! Ištaškykite man galvą, 
velniai jus griebtų! 

Aš viltingai pažvelgiau į miegamojo duris, bet jos 
nesujudėjo. 

— Viskam savo laikas, — atsakė Nikolas. — Aš no- 
riu, kad šiek tiek paprakaituotumėte. 

Man pasirodė, kad miegamojo durys truputį prasivė- 
rė. Aš prisimerkiau, stengdamasis neišsiduoti, jog domiuosi 
durimis. 

— Kodėl tylite, Denieli? — išsišiepė Nikolas. — Pri- 
simenate, jūs įrodinėjote, kad aktorius gali kvailinti žmo- 
nes tik teatre, ir jis niekada nesugebėtų apgauti dažytojo. 
Argi tai ne jūsų žodžiai? Durys prasivėrė plačiau, ir Čariti 
išblyško, pamačiusi Nikolo rankoje pistoletą. 

— Aš tiesiog mąstau, -berneli Niki. Jei turėčiau ak- 
menį, pasistengčiau nepastebimai nusviesti jį už jūsų nu- 
garos. Išgirdęs triukšmą, jūs atsigręžtumėte, ir aš atimčiau 
Iš jūsų pistoletą... Jei turėčiau akmenį... 

Aš pamačiau, kaip Čariti įkvėpė oro, ruošdamasi rik- 
telėti, ir įsitempiau. 

— Nikolai! — garsiai ištarė ji. 

Jis šoktelėjo 1š netikėtumo ir staigiai grįžtelėjo at- 
gal. Ištiesęs ranką į priekį, pasukau plaštaką devyniasde- 
šimties laipsnių kampu tr trenkiau tiesiai jam į smakrą šimto 
aštuoniasdešimt svarų jėga. 

Nikolas pakilo į orą. Persivertęs salto, jo kūnas nu- 
virto ant grindų tarsi negyvas. Aš atsargiai paėmiau savo 

pistoletą, nuleidau saugiklį ir perdaviau jį Čariti. Spren- 
džiant iš jos veido, kalbėti su ja buvo beprasmiška. 

Aš grįžau prie Nikolo. Atsargiai jį apčiupinėjęs, įsi- 
tikinau, kad visi kaulai sveiki. Nuvilkau jį į miegamąjį ir 
paguldžiau ant lovos. Baigiant man raišioti jį diržais, Ča- 
riti atgavo balsą. 

— Jis ką, išprotėjo? — išlemeno ji. 

— Tikriausiai. Ačiū, kad man padėjote. Aš jau maniau, 
kad niekada neprabusite. Miegate viena, o taip giliai... 

— Jei būtumėte grįžęs truputį anksčiau, jis niekada 
nebūtų čia įėjęs, — šaltai atsakė ji. — Ir dar, gal tada aš 
nebūčiau miegojusi... viena. 

— Kas atsitiko, Čariti Adam? Aš maniau, kad po šios 
nakties jūs nusprendėte atsisakyti gyvenimiškos patirties? 

— Mergaitė gali persigalvoti. Ar ne tam mergaitės ir 
sutvertos? 

— Na, yra įvairių teorijų šiuo klausimu... Kada nors 
aš papasakosiu jums apie tai. O kol kas prisiminkite, kad 
sveika siela ir sveikas kūnas — pati pavojingiausia kombi- 
nacija, kokia tik gali būti. 

— Ačiū, profesoriau. Aš... Ei! Kur jūs? ,| 

— Išeinu. Turiu pasikalbėti su vienu žmogumi, ku- 
riam sulaužė ranką, nors niekas to neįrodė. Grįšiu prieš- 
piečių, pažadu jums. 

— Palaukite! — sušuko ji. — Jūs negalite manęs pa- 
likti su juo. Ką aš su juo darysiu? O jei ateis dar kas nors? 

— Neatidarykite durų nei į lauką, nei į miegamąjį, 
vaikuti. Manau, kad atsipeikėjęs jis neapsidžiaugs. 

— O ką, jeigu jis iš tikrųjų nesveikas? 

— Jei jam pasidarys bloga, pakvieskite gydytoją. Da- 
rykite, ką norite, tik neatriškite jo. Patikėkite, viskas tik jo 
naudai. 

Kol ji nespėjo sugalvoti naujų klausimų, aš greitai 
užtrenkiau duris. Visai nesupratau, kodėl ji kėlė triukšmą 
dėl tokio nieko ir bijojo porą valandų pasaugoti surištą Ni- 
kolą. Velniai rautų! Juk aš net nepaėmiau iš jos už butą! 

— Gydytojas Frezeris užimtas, misteri Boidai, — sau- 
sai pranešė sekretorė. 

— Kuo? 

Ji metė į mane pasišlykštėjimo kupiną žvilgsnį, pas- 
kui nusuko akis, stengdamasi nežiūrėti į mane. 

— Ir ilgai jis bus užimtas? — neatstojau aš. 

— Neturiu supratimo, misteri Boidai. 

— Pusvalandį? Tris savaites? Jis ką, turi nemalo- 
numų? 

— Nežinau, misteri Boidai. Ir prašau, nerūkykite čia. 

— Gerai, — sutikau aš ir pro atviras duris nusprie- 
giau nuorūką ant žvyru pabarstyto takelio. Ji tylėdama įsi- 
stebeilijo į smilkstančią nuorūką. Padariau klaidą — man 
reikėjo praryti ją. 

Praslinko dešimt ilgų minučių. 

— Jis vis dar užimtas? 

— Matyt, taip. 

— Gaila, — aš padrąsinančiai nusišypsojau, ir jos vei- 
dą iškreipė tokia grimasa, lyg ją kas būtų išprievartavęs. 

Praėjo dar dešimt minučių, aš uždaviau tą patį klau- 
simą ir gavau tą patį atsakymą. 

— Jūs tikra, jog jis užimtas, ar kalbate taip dėl to, 
kad aš atsikabinčiau? 

— Aš nežinau, misteri Boidai. 

— Puiku. Dar palauksiu. 

Aš atsirėmiau į jos stalą. Ji paniškai atšlijo atgal ir 
vos nenuvirto nuo kėdės. 

— Žinote, — konfidencialiai sušnibždėjau jai, — aš 
ir pats užsiimu kažkuo panašiu į psichiatriją. 

— Pavojinga praktika, — įsitempusi atsiliepė ji. 

— Sakykite, — ištariau aš dar tyliau. — Ar jūs raus- 
tate, kai atsitiktinai pamatote gydytojo Frezerio glaudes? 

Tai ją pribaigė. Klykdama ji metėsi į koridorių. 

Po kelių sekundžių suzvimbė ant stalo stovintis tele- 
fonas. Aš pakėliau ragelį ir kukliai tariau: 

— Priimamasis. 

Kurį laiką girdėjau tik tylą. 

— Kas tai? — paklausė išvargęs balsas. 

Aš pažinau gydytoją Frezerį. 

— Tai Denis Boidas. Man sakė, kad jūs užimtas. 

— Kodėl jūs atsakinėjote į skambučius? Kur mano 
sekretorė? 

— Mano manymu, jai sunegalavo skrandis, taip grei- 
tai ji išbėgo. | 

— Jūs ką, girtas? 

— Tik pavargau nuo laukimo, daktare. Turiu skubų 
reikalą ir negaliu ilgai laukti. 
| — Aš neturiu apie ką su jumis kalbėti, misteri Boi- 
dai! — įniršo jis. — Jei per penkias minutes neišsinešdin- 
site, aš pakviesiu policiją! 

— Jūs daugiau nieko nesudraskėte, daktare? — man- 
dagiai paklausiau aš. 

Ragelyje pasigirdo kažkoks neartikuliuotas urzgimas. 
Leidęs gydytojui susitvardyti, po kelių sekundžių aš tęsiau: 

— Aš norėčiau pasišnekėti su žmogumi, kuriam Ni- 
kolas sulaužė ranką, arba su jumis, ir jei jūs nesutiksite, 
kreipsiuosi į policiją. , 

— Gerai, skiriu jums penkias minutes laiko. 

Atidarydamas jo kabineto duris, pamaniau, kad grei- 
čiausiai jis praleido čia ištisą dieną. 

— Būčiau jums labai dėkingas, misteri Boidai, — ka- 
podamas žodžius tarė jis, — jei išdėstytumėte savo reikalą 
kuo trumpiau, nes turiu labai daug darbo. 

— Tai užtruks visai neilgai, — patikinau jį. — Prieš 
pusantros valandos aš kalbėjausi su Nikolu Bleru. 

Jis apmirė krėsle. 

— Kas jį rado? Policija? 

— Jo dar nerado. Tai buvo, taip sakant, pasitikėjimo 
pokalbis. 

— Jūs prisipažįstate, kad pažeidėte įstatymą? — šal- 
tai paklausė Frezeris. 

— Kiek įstatymų paskutiniu metu pažeidėte jūs, dak- 
tare? 

Jo pirštai stipriai įsikibo į stalo kraštą lyg norėtų JI 
sunaikinti. Bet jis persigalvojo. 

— Lauk! — trumpai įsakė Frezeris. 

— Jei jūs dar nesupratote, aš paaiškinsiu paraidžiui, — 
lėtai prašnekau aš. — Vos pamatęs Nikolą Blerą, jus nu- 
sprendėte, jog jis išprotėjęs, ir įkalbėjote Nikio žmoną pa- 
sirašyti popierius, kad galėtumėte uždaryti jį. Iškvietęs du 
sanitarus, pasiuntėte jį į specialią palatą. Šizofrenija, tokią 
diagnozę nustatėte jūs. 

— Ir aš buvau teisus, — tarė jis, bet jo balsas skam- 
bėjo neįtikinamai. . 

— Ir tą patį vakatą jis laisvai išėjo iš čia. Prie durų 
jis rado, aišku, atsitiktinai paliktą automobilį su rakteliais 
viduje, jūsų automobilį. 

Užsirūkęs aš stebėjau, kaip gydytojas stengė suval- 
dyti virpančias rankas. Jis labai stengėsi, bet jam nepavy- 
ko. Tada jis paslėpė rankas po stalu, tačiau drebulys persi- 
metė į pečius. 

— Ko jums 1š manęs reikia? — silpnu balsu paklau- 


sė jis. 

— Tiesos, daktare. 

— Apie ką? 

— Žinote pats. Nebandykite išsisukinėti, — perspė- 
jau jį. — Pradėkime nuo to, kaip aš atėjau ir papasakojau 


apie draugą aktorių, kuriam reikia specialisto pagalbos. Jūs 
paskyrėte priėmimą kitai dienai. Kas atsitiko paskui? 

Staiga atsilapojo durys ir į kambarį įsiveržė pražio- 
jusi burną sekretorė. 

— Gydytojau! — sukliko ji. — Gydytojau, jis... Ma- 
nęs niekas nėra taip įžeidęs! 

Frezeris piktai pažvelgė į ją. 

— Tučtuojau dinkite iš čia, kaliause! — pro dantis 
"1škošė jis. — Eikite ir prasiplaukite smegenis. 

Ji pasitraukė atatupsta su siaubo išraiška veide Ir, 
trenkusi durimis, išlėkė lauk. 

— Per paskutinius penkerius metus man taip norėjo- 
si išrėžti jai ką nors panašaus, — beveik patenkintas savi- 

mi suurzgė Frezeris. — Vis dėlto ir žlunganti karjera su- 
teikia malonių akimirkų. Niekada nebūčiau pamanęs! 

— Tad klokite savo istoriją, daktare. 

— Jūs ją išgirsite, misteri Boidai, — skubiai paža- 
dėjo jis. — Jūs jau žinote pakankamai daug, kad visa kita 
ir pats galėtumėte atspėti. Tą dieną aš turėjau dar vieną 
lankytoją. Jis žinojo viską apie jus, apie Blerus ir apie 
lažybas. 

— Kol kas viskas teisinga, — pertraukiau jį. — Bet 
kur čia kabliukas? 

Jis pavargusiai linktelėjo. 

— Tas žmogus pasakė, kad-fiori iškrėsti pokštą Ni- 
kolui Blerui, ir jam reikalinga mano pagalba. Aš buvau pri- 
blokštas tos užmačios, įniršęs ant jūsų, ant Blero, kad jis 
sutiko dalyvauti šitoje kvailystėje, ant nepažįstamojo, pa- 
geidaujančio dar didesnės nesąmonės. Aš nusprendžiau iš- 
mesti jį iš kabineto, — gydytojas liūdnai šyptelėjo, — ar- 
ba bent pabandyti tai padaryti. 

— Ir tada pasirodė pinigai? 

— Būtent, — linktelėjo Frezeris. — Jis buvo manda- 
gus ir kalbėjo atsiprašančiu tonu. Jis pripažino, jog idėja 
absurdiška, bet pasakė, kad visi lažybų dalyviai pinigų tu- 
ri daugiau, nei proto. Jei aš padėčiau iškrėsti tą nekaltą 
pokštą, tai jis paaukotų ligoninei tris tūkstančius dolerių... 
Ar jūs pastebėjote, kad ligoninėje tylu? Gal manote, kad 
tai gera garso izoliacija? 

— Taip, — atsakiau aš ir ėmiau laukti tęsinio. 

— Paaiškinimas paprastas, misteri Boidai — gydyk- 
loje nėra pacientų. Aš samdau kelis tarnautojus, jei kartais 
atsirastų klientų. Tačiau tai ir viskas. Trys tūkstančiai man 
daug reiškė. 

Jis susigūžė. 

— Jūs žinote, kas atsitiko Blerui vizito metu, ir turi- 
te teisę manyti mane esant apgaviku. Misis Bler ir aš pasi- 
rašėme dokumentą, bet, suprantate, įstatymas reikalauja, 
kad toks dokumentas turėtų dviejų gydytojų parašus. Taigi 
tas dokumentas buvo negaliojantis. Bleras nėra pripažin- 

tas nepakaltinamu. Dieną tas žmogus vėl pasirodė. Jis ne- 
sitvėrė kailyje iš džiaugsmo, kad taip susiklostė įvykiai, ir 
paprašė mane dar vienos paslaugos. Leisti Blerui pabėgti 
tą patį vakarą. Mes aptarėme detales. Idėja palikti automo- 
bilį prie įstaigos durų priklausė jam. Jis išėjo, palikęs man 
tris tūkstančius, ir Bleras pabėgo. Aš nerimavau tik dėl sa- 
vo automobilio. Bet mano pažįstamas pasirodė vėl ir ėmė 
reikalauti, kad aš praneščiau apie visuomenei pavojingo 
maniako pabėgimą. Aš supratau, kad jis kalbėjo rimtai. Ma- 
no prakeiksmai jo nesutrikdė. Mandagiai, žingsnis po žings- 
nio, jis išaiškino, kaip atrodys mano veiksmai teisme, ir 
kad visi mano kolegos nusigręš nuo manęs. 

— Taip, jis laikė jus už gerklės. 

— Jis man palengvino užduotį, — karčiai nusijuokė 
Frezeris. — Pats paskambino į policiją iš mano kabineto. 
Štai taip atsirado sulaužyta sanitaro ranka. Išeidamas jis 
užtikrino mane, kad tai tik žaidimo tęsinys. Po poros va- 
landų jis viską sustatys į savo vietas. Jau buvo praėję aš- 
tuoniolika valandų po Blero išvažiavimo, ir, aišku, aš dau- 
giau nesitikėjau pamatyti to žmogaus. 

— Kokia jo pavardė? 

— Kamelmanas ar kažkas panašaus. 

— Jūs jį atpažintumėte? 

— Jo veido bruožai įsmigo man į atmintį visam lai- 
kui, — niūriai atsakė jis. 

— Aukštas, raumeningas vaikinas, — užtikrintai pa- 
reiškiau aš. — Garbanoti kaštoniniai plaukai, rudos, abe- 
jingos akys. Jis? 

— Ne, misteri Boidai. Nieko panašaus. 

— Jūs tikras? 

— Absoliučiai. Leiskite, aš nupiešiu jo išvaizdą. 

— Okei. 

— Jis maždaug trisdešimties metų, — atsargiai pra- 
dėjo Frezeris. — Aukštas, greičiau lieknas, nei raumenin- 
gas, atletiško kūno sudėjimo. Gerai apsirengęs. Veidas ga- 
na tamsaus gymio. Įdomiausias veido bruožas — akys. 
Šviesiai žydros ir tiriančios. 

— Puikus paveikslas, daktare. 

— Dar viena detalė, — pridūrė jis. — Neseniai tam 
žmogui nutiko mažytė nelaimė. Jo tarpuakis užklijuotas 
pleistru. 

— Jo ir inkstai netvarkoj, bet šito kol kas nesimato, — 
-sumurmėjau aš. 

Frezeris vėl padėjo rankas ant stalo. 

— Kas dabar bus, misteri Boidai? — paklausė jis. — 
Kokiems valdžios organams jūs mane perduosite? 

— Daktare, — pasakiau aš, — norėčiau, kad padary- 
tumėte tai dabar. Paskambinkite į policiją ir pasakykite, kad 
įvyko klaida. Joks maniakas neegzistuoja, joks Bleras ne- 
pabėgo iš ligoninės, ir netgi niekada joje nebuvo. 

— Aš tai padarysiu nedelsiant. 

Jis pakėlė ragelį ir ėmė rinkti numerį. Jam prireikė 
ištisos valandos, kad praneštų apie tai visiems. » 

— Ačiū, daktare. Man jau metas eiti. 

— Ką man dabar daryti? 

— Aš jums patariu likti tiktai gydytoju. 

— Jūs manote, kad mūsų bendras draugas man pa- 
skambins? 

— Beveik galiu tai garantuoti. Jis, galima sakyti, ge- 
ras mano pažįstamas. Aš pakalbėsiu su juo ir esu tikras, 
kad jis pritars mano nuomonei. 

Netikėtai Frezeris nusišypsojo. 

— Tai jūs sulaužėte jam nosį? 

— Nežinau, kur jūs rengiatės ieškoti naujos sekreto- 
rės, daktare, bet leiskite jums duoti vertingą patarimą. 

— Varykite. 

— Tegu tai būna tikra moteris. 

Buvau jau atidaręs automobilio dureles, kai jis mane 
pasivijo. 

— Aš vis dar negaliu tuo patikėti, — šiek tiek mik- 
čiodamas prašneko jis. — Vadinasi, aš dar nežuvau, kaip ir 
anksčiau esu gydytojas ir galiu tęsti savo praktiką? 

— Aš paprašiau jus reabilituoti Nikolą Blerą, ir jūs 
tai padarėte, nors ir jautėte, kad mūsų bendras draugas gali 
už tai nuimti jums skalpą. Tam reikėjo drąsos. Kitą sykį 
sunku bus išvesti jus 1š tiesos kelio. 

Aš atsisveikinau su gydytoju ir įjungiau variklį. 

Tik privažiavęs Niujorką, supratau, kad pasidaviau 
jausmams. Aš taip atsipalaidavau, kad visai užmiršau apie 
tris tūkstančius dolerių. Atimti juos iš daktaro buvo ne sun- 
kiau kaip iš vaiko saldainį. 

O jūs kada nors mėginote atimti iš vaiko saldainį? 
Kartą aš pabandžiau ir vos nepraradau piršto. 

Mano viduje liepsnojo ugnis, užžiebta gydytojo Fre- 
zerio pasakojimo. Aš neuždirbau nė pusės Edelės gautų pi- 
nigų, bet ne tai mane jaudino. Nerimavau dėl to, kad tapau 
masalu kažkieno rankose. Aš sugalvojau gudragalvišką pla- 
ną, įviliojusį bernelį Nikį į beprotnamį, o kažkas visą laiką 
raitėsi iš juoko, stebėdamas mane. 

Frezerio kabinete, vaidindamas už širdies griebiantį 
spektaklį, aš neturėjau laiko pamąstyti apie vaikiną, pri- 
vertusį mus visus šokti pagal savo dūdelę. Ir tuo dirigentu, 
numačiusiu visus ėjimus, buvo mūsų senas bičiulis Cheb- 
ris, kurį sužalojau prieš kelias dienas. Aš sudrebėjau. Jis 
apmovė tvirtą, pašėlusį, vikrų, sumanų Denį Boidą, ir taip 
mikliai, kad šis nieko net nesuprato! 

Floidas Lembas gyveno “ Vakarų" viešbutyje. Tėn ir 
tikėjausi rasti juos abu. 

Likus iki viešbučio pusei kvartalo, aš išlipau iš auto- 
mobilio ir toliau ėjau pėsčiomis. Pas Lembą pakilau liftu, 
jausdamas padrąsinantį 32-0jo dunksėjimą į šlaunį. 

Liftas sustojo tiesiai prie paradinių durų. Aš išsitrau- 
kiau iš užpakalinės kišenės pistoletą. Nuleidęs saugiklį, kai- 
re ranka paspaudžiau skambučio mygtuką. 

Neatitraukiau piršto nuo mygtuko, kol durys neatsi- 
darė. Mane pamatęs, piktas Chebrio veidas dar labiau ap- 
siniaukė. 

— Užeik! — viauktelėjo jis. 

Aš smarkiai bakstelėjau jam į pilvą pistoleto vamz- 
džiu. Chebris skausmingai karktelėjo. 

Jis atbulas lėtai pasitraukė į prieškambarį, aš pase- 
kiau paskui jį, spyriu uždarydamas duris. 

Svetainėje stūksojo milžiniški krėslai ir pabaisiška 
sofa. Įsakiau Chebriui apsisukti, ir jis pakluso. Aš apieš- 
kojau Ji. Radau tiktai peilį. 

— Okei, Chebri. Sėskis. 

Užsimojau ranka, ir jis nuskriejo tiesiai ant sofos. 

— Žiūrėk, nepasiklysk tenai, — perspėjau jį. 

Jis nenuleido nuo manęs akių, tikriausiai apmąsty- 
damas puolimo variantus. Aš.beveik norėjau įsodinti jam 
kulką, bet tai būtų buvę per daug paprasta. 

— Kur Lembas? 

— Ilsisi savo kambaryje. k 

— Pasakyk jam, kad ateitų čia. 

Chebris kilstelėjo. 

— Sėsk! — įsakiau aš. — Aš liepiau tau jį pakviesti, 
o ne atvesti. 

— Tai jam nepatiks. 

— Nebandyk mano kantrybės, šunsnuki! 

Chebris atsikrenkštė ir suriaumojo: 

— Misteri Lembai! Misteri Lembai! Gal galėtumėte 
ateiti čionai? Jūsų laukia misteris Boidas, kad jis kur pa- 
dvėstų! 

— Labai miela ir mandagu, — pagyriau aš. — Bet 
kodėl jis neskuba? 

Aš apsidairiau. Prie sienos stovintis stalas buvo ap- 
krautas įvairiausiais laikrodžiais. 

— Kas juos renka? 

— Lembas, — burbtelėjo Chebris, — tai jo hobis. 

— Tikriausiai jie nepigūs? 

ia nėra nė vieno, kainaujančio mažiau poros šim- 


tų, — beveik didžiuodamasis atsakė jis. — Pagal vertę ši 
kolekcija užima trečią vietą šalyje. 
— Nejaugi? 


Aš palaukiau Lembo dar dešimt sekundžių, bet jis ne- 
pasirodė. 


80 


— Ei! — sustaugiau aš. — Storuli! 

Tyla. Jis, Žinoma, girdėjo mane, jei dar nebuvo nu- 
miręs. 

— Kalbama, kad jūs turite vieną vertingiausių šalyje 
kolekcijų! 

Aš suskaičiavau iki trijų, nusitaikiau į patį brangiau- 
sią, Mano nuomone, laikrodį ir paspaudžiau mygtuką. 

Dūžtančio stiklo garsas buvo visai malonus. Keletą 
sekundžių šukės dzinksėdamos krito ant kilimo, po to vėl 
stojo tyla. 

— Storuli! — vėl surikau aš. — Dabar jūsų kolekcija 
ketvirta pagal vertę šalyje. Jeigu po dešimties sekundžių 
nepasirodysite, ji taps penktąja! 

Lembo kambaryje pasigirdo nirtulingas riaumojimas. 

— Jei jūs bandysite pasipriešinti, storuli, aš šausiu 
ir, kaip jūs suprantate, tikrai pataikysiu. [ jus sunku nepa- 
taikyti. 

Po kelių sekundžių į svetainę įgriuvo uždusęs Lem- 
bas. Jo marškiniai buvo atsegioti iki pat juosmens, 0 pet- 
nešos vilkosi grindimis. 

— Džiaugiuosi, kad jūs atėjote. Sėskite šalia Cheb- 
rio ant sofos, ir Denis paseks jums nakčiai pasakėlę. 

Išvydęs laikrodžio duženas, Lembas beviltiškai su- 
dejavo. 

Nupūškavęs prie sofos, jis sunkiai sudribo ant nelai- 
mingo baldo, iškart įdubusio tris colius žemyn. 

Jie sėdėjo šalia vienas kito ir troško mano kraujo. Aš 
jiems Ššypsojausi. 

— Būsiu neoriginalus ir pradėsiu nuo pat pradžios. 

Aš papasakojau jiems, kaip mane pasamdė Edelė, no- 
rinti atsikratyti savo vyru, kaip aš radau gydyklą, kaip įkal- 
bėjau bernelį Nikį suvaidinti galbūt geriausią savo gyveni- 
me bepročio vaidmenį, trumpai tariant, smulkmeniškai i1š- 
dėsčiau visą lažybų istoriją. Po to išklojau, ką man išpaži- 
no Frezeris. Net papasakojau, kaip aš apsikvailinau, nu- 
piešdamas Obrio išvaizdą, o Frezeris atsakydamas pateikė 
man tikslų Chebrio portretą, neužmiršdamas net pleistro. 

— Kur jūs, velniai griebtų, lenkiate, Boidai? — 

sumurmėjo Lembas. — Nepagaunu jokios prasmės. Ką vi- 
sa tai reiškia, Chebri? Jūsų daktaras meluoja. Chebris ži- 
no, kad aš ypač suinteresuotas Blero vaidinimu. Ten su- 
kišti mano pinigai. Chebris dirba man. Jums galas su galu 
nesueina. 

— Jei žiūrėsime į tai jūsų akimis, storuli, — įgėliau 
aš. — Bet galime žvilgtelėti ir kitu kampu. Mane visą lai- 
ką vedžiojo už nosies, ir ko gero, ne mane vieną. Ar ne, 
Chebri? Teisingai, jis dirba jums. O ar nepagalvojote, kad 
jis gali dar kur nors dirbti? Pas jus jis dirba nepilną dieną. 
Likusį laiką uždarbiauja pas dėdę. O galbūt jis uždarbiauja 
pas jus, o dirba pas dėdę. Jūs abu jam mokate. Bet gal ki- 
tas moka daugiau? 

— Chebris dirba pas mane jau šešis metus, — šno- 
puodamas atsakė Lembas. — Aš netikiu, kad jis*gali mane 
parduoti. 

Jo balsas skambėjo mąsliai. 

— Jūs galite šešis metus nešiotis kišenėje buteliuką 
su kalio cianidu ir nė karto neišpilti. Bet štai kas nors įlen- 
da į jūsų kišenę ir ištraukia kamštelį. Jūs vis dar turite bu- 
teliuką, tačiau jau tuščią, ir suprantate tai tik pajūtęs perš- 
tėjimą kojoje. 

— Liaukitės, Boidai.-Veltui gaištate laiką! 

— Kaip norite, storuli, — aš gūžtelėjau pečiais. — 
Bet dabar jums teks būti budriam. Jei teisus jūs, tai Cheb- 
ris yra ištikimas vaikinas, žudantis Žmones tik dėl dviejų 
priežasčių: jums įsakius arba savo noru. Bet jeigu jūs klys- 
tate, ir Chebris jus pardavė, greitai tą pajusite. Nuotos aki- 
mirkos jūs 1msite įdėmiai jį sekti, stebėdamas kiekvieną jo 
žingsnį.taip pat atidžiai, kaip ir jis jūsų. Nes kai ateis lai- 
kas šuoliui, tik tas, kuris stryktelės pirmas, išliks gyvas. 

Aš atatupstas pasitraukiau prie durų. 

— Na, — tariau aš, — dabar galėsite netrukdomi pa- 
sidžiaugti vienas kito draugija. Išeidamas duosiu jums, sto- 
ruli, vieną patarimą. Kaip jau sakiau, Chebris pavojingas 
dviem atvejais: pirmąjį jūs žinote. Antrasis truputį sudė- 
tingesnis. Kartais Chebriui užeina noras ką nors papjauti. 

Ir motyvas šiuo atveju visai nereikalingas. Auka tampa 
pirmasis po ranka pasitaikęs Žmogus. Nepasitaikykite. 

Aš stabtelėjau sekundei prie durų ir ištraukiau iš ki- 
šenės Chebrio peilį. 

— Atsiprašau, Chebri. Vos neužmiršau grąžinti tau 
peilį. 

Aš mestelėjau peilį, ir Chebris, vikriai sugavęs jį 
skriejantį, tuoj paslėpė švarko kišenėje. Man turbūt tik pa- 
sirodė, kad būtent tada Lembas patraukė savo lašinius nuo 
Chebrio. 

— Na, gerai, — atsisveikinau aš. — Smagios jums 
dienos, džentelmenai. | 

Liftas tarsi laukė manęs. Aš nusileidau žemyn, sku- 
biai sėdau į automobilį. 

Šalia daugiabučio namo, Vakarinėje septyniasdešim- 
tojoje gatvėje buvo patogi automobilių aikštelė. Aš pasta- 
čiau mašiną ir greitai įėjau į netoliese stovėjusį namą. Te- 
ko sugaišti dvidešimt minučių, laukiant lifto. Įžengęs į jį, 
spustelėjau devinto aukšto mygtuką. Kažkoks tipas, įlėkęs 
paskui mane, bandė paspausti ketvirto aukšto mygtuką, ta- 
čiau nesugebėjo jo pasiekti. O negalėjo pasiekti todėl, kad 
aš laikiau jį už alkūnės. 

— Pirmiausia mes važiuosime į devintą. Aš skubu. 
Grįždamas galėsite išlipti savo ketvirtame. 

— Paleisk ranką, idiote! — užbaubė jis. — Kad vel- 
niai tave nujotų, kas tu toks! Nenervink manęs, o tai. už- 
mušiu! 

Aš paleidau jo ranką. 

— Kas aš toks? Žmogus, kylantis į devintą aukštą. — 
Aš atsitraukiau ir smogiau jam. — Ir nereikia manęs erzin- 
ti. Ypač šiandien. 

Aš išlipau devintame aukšte, o tam vaikinui, ko ge- 
ro, jau-buvo nusispjaut, kur išlipti. 

Prie Blerų durų aš paskambinau. Palaukęs dešimt se- 
kundžių, aš ėmiau jas spardyti kojomis, neatitraukdamas 
piršto nuo skambučio. Durys skubiai atsidarė 

— O! — bejėgiškai ištarė Edelė. — Aš pamaniau, kad 
tai gaisras. O tu čia vienas keli tokį triukšmą? 

— Jei tu būtum prtėjusi prie durų iškart, kai paskam- 
binau, nebūčiau triukšmavęs. Manai, aš neturiu daugiau ką 
veikti, tik stovėti ištisą dieną prie tavo durų? 

— Kokia musė tau įkando? — susirūpinusi paklau- 
sė ji. 

— Aš visada maniau, kad esu didelis žmogus, bet pa- 
sirodė, kad aš mažesnis už pelę. 

— Kai pradėsi kalbėti protingai, Deni, pakviesk 
mane. 

Edelė nusisuko nuo manęs ir žengė atgal. Aš ištie- 
siau ranką ir, čiupęs už chalato apykaklės, sulaikiau ją. Se- 
kundę ji bandė eiti ankstesne kryptimi, ir kažkas turėjo ne- 
išlaikyti. Trūktelėjau jo chalatą. Jis perplyšo išilgai visos 
nugaros. 

Tada aš staiga paleidau chalatą, Edelei vis dar žen- 
giant pirmyn. Chalatas nusmuko, Edelė suklupo, susipainio- 
jo audinyje ir parvirto kniūpsčia. 

Ji vilkėjo šilkines kelnaites, mažas ir kuklias, įman- 
trumu visai neprilygstančias pasakymų krušai, užgriuvu- 
siai mane. Ji lėtai atsiklaupė, paskui atsistojo. Jos akys svai- 
dė žaibus. 

— Reikėjo mane išklausyti, meilute. 

— Tu girtas arba kuoktelėjęs, — atrėžė ji. — O gal ir 
tas, Ir anas. 

— Kalbama, kad kasdien žmogus sužino ką nors nau- 
jo, — atsakiau aš. — Šiandien sužinojau tiek, kad net kai 
ką supratau. Pasirodo, ne aš organizavau Nikio ištrėmimą. 
Visą laiką buvau tik paprastas pėstininkas, o viską rikiavo 
kažkoks tipas, vykdytoju pasirinkęs Chebrį, tikrą niekšą, 
pildantį kito niekšo Lembo įsakymus. Tai tas, kuris finan- 
suoja spektaklį, o dabar susijaudinęs ieško dingusio Nikto... 

Ji palingavo galvą: 

— Nieko nesuprantu... 

— Viskas sutampa. Chebris skandina bernelį Nikį, 
tačiau tai nenaudinga storuliui. Vadinasi, Chebris turi dar 
vieną šeimininką. Pasirinkimas menkas, liekate tu ir Obris 
arba abu drauge. 

— Deni! — ji baimingai pažvelgė į mane. — Juk tu 
nemanai, kad aš galėjau tai padaryti? 

— O kodėl gi ne? Tu ką, ypatinga? O kas tavyje ypa- 
tingo, išskyrus puikų kūną? Tu dalinai jį vyrui ir sūnui, o 
visai neseniai atsidavei ir man. Aš tikriausiai tik vienas iš 
ilgos virtinės. Taip dažnai apgaudinėdama vyrą ir meilu- 
žius, tu turbūt tapai apgavysčių specialiste. 

Ji trenkė man tokį antausį, kad net jos Žiedas įsmigo 
man į skruostą. Jos veidas tvieskė įsiūčiu, o akis vertėjo 
pamatyti. 

Edelė padarė klaidą, smogdama man, kai aš tokios 
nuotaikos. Išsišiepiau, ir ji instinktyviai ėmė trauktis ata- 
tupsta, kol atsirėmė nugara į sieną. 

— Kai nori trenkti vyrui per veidą, — artėdamas prie 
jos, lėtai ištariau aš, — pirmiausia sužinok, ar jis — džen- 
telmenas. Tai štai, aš — ne džentelmenas. 

Stipriai tėškiau jai dešine ranka. Antausio garsas tur- 
būt nuskambėjo per visą namą. Ji nugriuvo ant grindų, is- 
teriškai spiegdama. Netoli manęs ant žemo staliuko stovė- 
jo vaza su gėlėmis. Aš ištraukiau gėles ir išmečiau pro lan- 
g3, 0 vazą užverčiau ant Edelė galvos. Isterija liovėsi. Ku- 
rį laiką ji gaudė burna orą, spjaudydama vandenį, 0 po to 
pakilo, sverdėdama iš nusilpimo. 

— Niekada nemušk stipresnių už save, — pamoko- 
mai tariau aš. — Labai skauda, kai gauni grąžos. 

— Tu... — ji beviltiškai pažvelgė į mane. Nusvyra- 
vusi prie sofos, bejėgiškai susmuko ant jos. 

Aš rūkiau, stebėdamas ją. 

— Tu... — konvulsiškai žioptelėjo ji. — Tu — 1špro- 
tėjęs maniakas! Eržilas ir alfonsas, katinas! 

— Tu jau vieną kartą pertraukei mane. Nereikia, kad 
tai taptų įpročiu. 

"Ji prasižiojo kažką sakyti, bet, pažvelgusi į mane, už- 
sičiaupė. 

— Kažkas vedė su manimi dvigubą žaidimą. Aš bu- 
vau besakąs tai, tačiau tu mane nutraukei. Yra tik trys va- 
riantai: tu, Obris arba abu kartu. Aš labiausiai linkstu prie 
trečiojo varianto. 

Ji lėtai papurtė galvą. 

— Jei tu tik užsikimštum ir paklausytum manęs. Vis- 
kas vyko pagal tavo planą. Kai mes pirmąkart susitikome 
tavo kontoroje, tu sužavėjai mane savo protu. Tačiau gin- 
čytis su tavimi beviltiška, tu vis tiek tuo nepatikėsi. — Ji 
nusijuokė. — Tai netgi juokinga! Ar tu kada nors įsižiūrė- 
jau į Obrį? Moterys jam tėra tik žmonės, kuriems neauga 
ūsai. Tokie įmitę, pagyrūniški buivolai kaip Obris nuolat 
muša moteris, kad įrodytų, kokie jie stiprūs. 

— Psichologijos pamoką man pravedė ligoninėje. Da- 
bar man reikia informacijos, meilute. Ir ligi šiol aš jos ne- 
gavau. 

— Po... — ji pažvelgė į laikrodį, — valandos grįš 
Obris. Kodėl tau iš jo nepareikalavus informacijos? Jeigu 
jis atsisakys, tu galėsi primušti jį be jokio sąžinės grauži- 
mo. Jis neįsiŽeis, netgi pats pasakys, kur skaudžiau. Ir pa- 
sufleruos tokius mušimo būdus, apie kokius tu nė nesusap- 
nuotum. 

— Ką dar pasakysi apie Obrį? — nesutrikdamas pa- 
klausiau aš. . 

— Jį pamačius, man skruzdės per kūną ima bėginė- 
ti, — drebėdama tarė ji. — Matyti tuos baisius ūsus, burną 
po jais... Obrio nepažinsi, kol atidžiau neįsižiūrėsi į jo akis. 
Tik košmariškame sapne gali išvysti tokias akis. Nieko dau- 
giau, tik tos tiriančios akys. 

— Tau reikia išgerti. 

— Dar ir kaip. Tačiau tų akių sukelto jausmo neuž- 
pilsi ir dešimtimis taurių. Žinai, kas labiausiai patinka Ob- 
riui? Dviejų mašinų susidūrimas. | 

— Tu dar nebaigei? 

— Dar ne. Tu mane mušei, tai dabar nors išklausyk. 

— Ir tai tiesa, — pripažinau aš ir nuėjau prie baro. 
Pripyliau du stiklus, pamanęs, kad ji negalės vienu metu ir 
gerti, ir kalbėti. Ji pasekė mano pavyzdžiu ir atsisėdo prie 
baro. 

— O ar Žinai, kur važinėdavo Obris? — paklausė ji. — 
Ar kada nors pagalvojai apie jo savimeilę? Jo tėvas garsė- 

jo kaip pirmasis Šekspyro vaidmenų atlikėjas šalyje, tre- 
čias pasaulyje. Ir jis atvirai šaipėsi iš sūnaus. 

— Vėl analizė. Nenuostabu, kad psichiatrai taip daž- 
nai nusigyvena. 

— Užsikimšk, Deni, — ryžtingai tarė ji. — Aš už- 
mokėjau tau dešimt tūkstančių dolerių, tai gali nors išklau- 
syti už tuos pinigus. 

— Neturiu pasirinkimo! — atkirtau aš. 

— Obris slapčiomis važinėjo pas aktorinio meistriš- 
kumo dėstytoją, tikriausiai tikėjosi nustebinti tėvą. Dirbo 
lyg pasiutęs. Nikis išgirdo apie tai — tarp aktorių paslap- 
čių nebūna — ir susitarė su Klaidu suruošti patikrinimą. 
Kai jie pasakė tai Obriui, tai buvo pats reikšmingiausias 
įvykis jo gyvenime, galimybė įrodyti, kad jis — aktorius. 

— Dar truputis, ir aš imsiu piešti ant sienų rausvas 
gėlytes. Tu taip jausmingai apie tai pasakoji, kad, išvydęs 
Obrį, aš apsipilsiu ašaromis. 

— Tik ne dėl tokio bjaurybės!.. Kai ta diena vis dėl- 
to atėjo, Nikis ir Klaidas buvo visiškai girti. Savo patyčio- 
mis jie nuvijo Obrį nuo scenos anksčiau, nei jis spėjo pa- 
deklamuoti trečiąją duobkasio monologo eilutę. 

— Kaip manai, ar Obris galėtų ką nors p 

Truputį pagalvojusi, ji papurtė galvą. 

— Ne. Pasakyčiau kitaip: Obris niekada negalėtų r nu- 
stumti Žmogaus po mašina, bet galėtų pastatyti jį ant grin- 
dinio ir, stovėdamas ant šaligatvio, ramiai stebėti, kaip tą 
Žmogų pervažiuotų. 

Aš pažvelgiau į laikrodį ir atsistojau. 

— Man jau metas. 

— Tu nelauksi Obrio? Jis greitai grįš. 

— Tu tr taip man viską apie jį papasakojai, ir net dau- 
giau, nei jis pats pasakytų. Ir aplamai, man reikia sužinoti 
kai ką dėl žmogžudystės. 

— Žmogžudystės? — šoktelėjo ji. — Kokios žmog- 
žudystės? 

— Galimas daiktas, ji dar neįvyko, — paaiškinau aš, — 
bet įvyks. Aš tiesiog noriu būti arčiau, kai tai atsitiks. 

Durų niekas neatidarė. Tai reiškė, kad namuose nie- 
ko nėra, arba kažkas yra, bet nenori matyti lankytojų, arba 
kad žmogžudystė įvyko, ir aš tai pražiopsojau. 

Lembo butas buvo ne iš pigiųjų ir turėjo daug prana- 
šumų: atskirą liftą, visišką izoliuotumą. Aš išsitraukiau pis- 
toletą ir iššoviau į spyną, tikėdamasis, kad šūvio niekas 
neišgirs. Paskui pakėliau koją ir dukart spyriau į duris. Jos 
išvirto ir pakibo ant vyrių. 

Laikydamas pistoletą rankoje, aš lėtai įėjau į kamba- 
rį. Laikrodžiai po stikliniais gaubtais vis taip pat skaičia- 
vo minutes, apverkdami savo brolio žūtį. Svetainė buvo tuš- 
čia, valgomasis irgi. 

Storulis buvo miegamajame. Jis gulėjo ant lovos, nu- 
sisukęs į sieną, ir aš apsidžiaugiau, kad nemačiau jo veido. 
Jis taip ir nesuspėjo prisisegti savo petnešų. Jos karojo ne- 
siekdamos grindų per porą colių, o nuo jų lašėjo kraujas. 

Po tos Klaido žmogžudystės jau turėjau priprasti 
prie panašių dalykų, bet tame kambaryje buvo labai jau 
nejauku. 

Aš perėjau kitus kambarius ir nieko neradau. Nebu- 
vo prasmės uždaryti lauko duris, nes jų užrakinti vis tiek 
negalėjau. Lembas jau niekur nesiruošė dingti. Ir atrodo, 
kad čia sugrįžti irgi niekas nemanė. Aš nusileidau žemyn 
ir išėjau į gatvę. 

Neskubėjau grįžti į Blerų butą. Jei Edelė sakė tiesą, 
Obris jau turėjo būti ten. Atrodė, kad aš tapau kurjeriu, va- 
Žinėjančiu tarp Lembo buto ir Blerų namo. 

Kaip ir pirmąjį kartą, vietą automobiliui radau prie 
pat namo. Aš pasukau prie įėjimo. Liftas buvo apačioje. 
Ramių ramiausiai pakilau į devintą aukštą ir, žengdamas iš 
lifto, susidūriau su Obriu. 

— Atsiprašau, — pratarė jis. — O, Denis! Nepaži- 
nau jūsų iškart. 

— Kaip sekasi? 

— Normaliai. 

— Tikriausiai susiruošėte į vieną iš savo kelionių? 

— Taip, išvykstu, — linktelėjo jis. 

Aš užsirūkiau cigaretę. 

— Rengiausi užsukti pas jus ir pakviesti taurelei, bet 
dabar teks tai atidėti. 

— Atleiskite, Deni, — rimtai atsakė jis, — tačiau ne- 
turiu laiko. 

— Žinoma, kada nors kitą kartą. 

— O, taip, — ir jis žengė žingsnį prie lifto. Bet aš jo 
nepraleidau, ir jis vėl sustojo. 

Žiūrėjau į jį Ir šypsojausi. Jis atsakydamas irgi šyp- 
telėjo. Po ūsais sublyksėjo balti dantys. 

— Na, ką... — tarė jis, — man, manau, reikia... 

— Kaip jūs manote, ar tos aktorinio meistriškumo pa- 
mokos nors kiek padeda? 

Jis nervingai prikando lūpą. 

— Pamokos? Apie ką jūs kalbate? 

— Prieš mane galite neapsimetinėti, Obri. Juk ten jūs 
važiuojate? 

— Iš kur jūs žinote? — piktai paklausė jis. 

— Visi Žino, — patikliai atsakiau aš. — Visi apie tai 
kalba, Obri, ir visi jus palaiko. Po tos šunybės, kurią iškrė- 
tė jums Vernonas ir seniokas, visi serga už jus ir tiki, kad 
jūs turite tai. 

— Ką turiu? 

— Talentą. Ta perklausa, kurią jie suruošė jums... Jie 
pasielgė labai nėgarbingai. Jie tiesiog pasijuokė iš jūsų. 

— Iš kur jūs tai žinote? — garsiai paklausė jis. — 
Jūs mane šnipinėjote, Boidai? 

— Ramiau, Obri, — minkštai ištariau aš. — Tai visi 
žino. Ir visi jūsų pusėje. Net jeigu ir neturite talento. Žmo-- 
nės sako, kad, būdamas didžiu aktoriumi, jūsų tėvas turi 
elgtis tinkamai su savo sūnumi. 

— Koks didis aktorius? — sugergždė Obris. — Di- 
džiausias komediantas, kokį tik žino pasaulis. Taip, aš ga- 
lėčiau... — čia jis nutilo. — Deni! Aš ką tik prisiminiau. 
Juk Edelė namuose. Kodėl jums neužeiti pas ją išmesti bur- 
nelės? 

— Tikrai. Nuostabi mintis. Jūs — tiesiog genijus. 

Bet aš nepajudėjau iš vietos, kaip ir pirma, užstoda- 
mas jam praėjimą į liftą. Jis mindžikavo nuo kojos ant 
kojos, o jo akyse augo panika. Aš pažvelgiau į dešinę jo 
ranką. 

— Koks gražus žiedas, Obri, — entuziastingai tariau 
aš. — Galima apžiūrėti? 

— Aišku, galima, — iškošė jis pro sukąstus dantis. 
Jis lėtai ištiesė dešinę ranką, ir aš apsimečiau, kad apžiū- 
rinėju žiedą. Nulenkęs jo mažąjį pirštelį, ėmiau stipriai 
spausti. 

Obris stovėjo nejudėdamas ir nebandė ištraukti ran- 
-kos. Po minutės jis užsimerkė. Aš suspaudžiau iši visų jė- 
gų, bet jo veidas nė nevirptelėjo. Pagaliau aš paleidau jo 
pirštą, ir jo ranka nukaro. 

— Ar skaudėjo, Obri? 

— Ne, nė kiek, — sumurmėjo jis tr atsimerkė. Jo aky- 
se lėtai tirpo svajinga išraiška. 

— Obri, tu — keistuolis. Niekaip negaliu tavęs per- 
kąsti, — tariau aš. | 

Svajinga išraiška dingo, Obrio akys sužibo, nujaus- 
damos pavojų. 

— Deni, — užsikirsdamas tarė jis, — man laikas ei- 
ti. Praleiskite mane. 

— Nebūkite toks šaltas, Obri. Tai į jus nepanašu. 

Stipriai suspaudęs lūpas, jis beviltiškai įsispoksojo į 
grindis. Paskui nervingai sugniaužė kumščius tr ėmė bar- 
benti į klubus painų ritmą. 

— Yra naujienų apie jūsų tėvą. 

— Ką jūs norėjote man padaryti, Boidai? — tyliai 
paklausė jis. 

— Ne, aš 1š tikrųjų norėjau palaikyti jį šiek tiek gy- 
dykloje, bet kai ant jo užkabino maniako ir žudiko etiketę, 
nusprendžiau, kad to jau per daug. Bet dabar tai neturi reikš- 
mės. Greitai jis vėl bus su jumis. 

— Klausiu dar kartą, Boidai, ką jūs norėjote man pa- 
daryti? 

— Obri, — abejingai atsakiau aš, — mes tiesiog drau- 

giškai šnekučiuojamės. Kas jums? — Aš supratingai mirk- 
telėjau jam. — Mažoka moterų jūsų gyvenime, štai kur bė- 
da, arba maža gyvenimo jūsų moteryse. — Aš nusikvato- 
jau, lyg būčiau pats sugalvojęs tą pokštą. 

— Juk jums patinka mergaitės, Obri? 

Aš pasinaudojau Edelės patarimu ir visą laiką stebė- 
jau jo akis. Mačiau, kaip jos keitėsi, 1š pradžių lėtai, pas- 
kui vis greičiau. Kol galiausiai neapykantą ir baimę pakei- 
tė ledinis abejingumas. Jis kaž*ą sumanė ir dabar visai'ma- 
nęs nebijojo. Aš jau negalėjau įtakoti jo jausmų. 

— Deni! — Jo veide pasirodė dirbtinė šypsena. — 
Man ką tik toptelėjo puiki idėja. Kaip tik šiuo metu Edelė 
maudosi. O ką, jei aš duočiau jums buto raktus? - 

— Sakykim, — mandagiai atsiliepiau aš. 

— Jūs galėtumėte nepastebimai įeiti į butą ir tyliai 
įsmukti į vonią. — Jis įsmeigė į mane tiriančias akis. Jose 
vėl šmėkštelėjo nerimas. 

— Skamba viliojančiai, Obri. 

Pavojus dingo iš jo akių. 

— Puiku. — Jis kyštelėjo ranką į kišenę, ištraukė rak- 
tą ir įdėjo man į delną. — Bet paskubėkite, Deni, o tai pra- 
leisite momentą, kai Edelė iškels koją iš vonios ir atsistos 
ant grindų visu ūgiu! Vaizdelis neužmirštamas. 

— Tikrai. Ačiū, Obri. | 

— Pasimatysim, Deni. — Ledinis blizgesys vėl pasi- 
rodė jo akyse. Jis žengė prie lifto, įsitikinęs, kad aš pasi- 
trauksiu į šoną. Pažvelgęs į mane, jis nuoširdžiai nusišyp- 
sojo, lūpų kampučiuose slėpdamas pasitenkinimą savimi. 

— Edelė — moteris be ydų, ar ne? — tarė jis. — Ti- 
kiuosi, jūs šauniai praleisite laiką, Deni. 

Lifto durys prasivėrė, bet tą sekundę aš sugriebiau 
jam už rankos ir ėmiau tempti į buto pusę. 

— Tai skambėjo taip masinančiai, Obri, — tratėjau 
aš, tempdarhas jį per laiptų aikštelę, — kad aš negalėjau 
atimti iš jūsų tokio reginio. Mes abu užklupsime Edelę vo- 
nioje arba tuo metu, kai ji lips iš vonios, viena koja... 

— Paleiskite mane! — desperatiškai suriko jis. — Pa- 
leiskite ranką, velniai jus griebtų! 

— Širdyje jūs velnias, Obri. Ir ko tik jūs neprigal- 
vojate! 

— Deni! — Jis raitėsi iš įniršio, bet negalėjo ištrūkti 
ir turėjo eiti, norėdamas nepargriūti. 

Mes priėjome prie buto durų ir sustojome. Aš tyliai 
kyštelėjau raktą į skylutę ir lėtai pasukau. Obris jau nebe- 
sišypsojo. 

— Kad jūs į pragarą prasmegtumėt, Boidai! — piktai 
suširypštė jis. | , 

Mes atsargiai įėjome į svetainę. Tankus kilimo pūkas 
visiškai sugėrė mūsų žingsnių garsą. 

Dar šeši Žingsniai — ir mes iš tikrųjų užklupome ją 
nelauktai. Aš vos neužmyniau jai ant veido. 

Edelė gulėjo ant nugaros. Nuogas jos kūnas buvo 
visiškai atsipalaidavęs, akys užmerktos. Tik jos krūtinė 
smarkiai kilnojosi, išduodama ją užvaldžiusias galingas 
emocijas. 

Chebris klūpojo prie jos kojų, paskendęs aistringoje 
ekstazėje. Jis švelniai murkė sau po nosimi, ir peilis aki- 
nančiai blyksėjo, grakščiai judant jo rankai. 

Prasidėję nuo trikampio ant klubo, nauji trikampė- 
liai tęsėsi vingriu raštu išilgai šlaunies iki pat kelio. Aš- 
menys judėjo, dar kartą tikrindami raštą, ir Edelė suulbavo 
minkštu gomuriniu balsu. 

Aš žvilgtelėjau į greta stovintį Obrį. Jo veidas buvo 
nušvitęs, kvėpavimas sutankėjęs. Mano ranka nuslydo į kel- 
nių kišenę, pirštai užčiuopė pistoleto rankeną, ir aš ėmiau 
lėtai jį traukti. 

Aš greičiau pajutau, o ne pamačiau šalia savęs kažką 
judant. Skubiai apsidairęs, išvydau tik išplėstas Obrio akis, 
žvelgiančias į pistoletą. Turėjau tik sekundę laiko. 

— Obri! — garsiai tariau aš. — Jūs buvote teisus. 
Nepatikėčiau, jei nematyčiau savo akimis. Jūs buvote tei- 
sus, jie — jau ne Žmonės. 

Peršokęs drebančią Edelę, Chebris puolė tiesiai ant 
Obrio, urgzdamas lyg žvėris. 

Ašmenys šmėkštelėjo taip greitai, kad aš net nespė- 
jau sugauti jų akimis, ir įsmigo į Obrio kūną. 

Chebris vienu judesiu ištraukė peilį, ir Obris lėtai su- 
dribo ant klykiančios Edelės. Ji ėmė raitytis, stengdamasi 
numesti nuo savęs kūną. 

Spausdamas rankoje pistoletą, aš ištiesiau ranką į 
priekį. Kai tik Chebris padarė įtūpstą, ir vėl blykstelėjo aš- 
menys, aš paspaudžiau gaiduką. Šaudžiau tol, kol baigėsi 
patronai. Kulkos svaidė kūną po visą kambarį. Jis tikriau- 
siai jau seniai buvo negyvas, bet aš norėjau būti absoliu- 
čiai tikras tuo. 

Edelė nustojo rėkti kažkur po penkto šūvio. Jos gal- 
va buvo atmesta atgal. Akys kaip ir anksčiau užmerktos. 
Kūnas raitėsi lyg nuo nepakeliamų kančių. Aš ne iškart su- 
pratau, kad ji vis dar bando nusimesti Obrio kūną, truk- 
dantį jai atsistoti. 

Aš numečiau nuo jos kojų Obrio kūną, ir ji sudre- 
bėjo. 

— Kelkis, — valdingai paliepiau aš. — Duodu tau 
penkias minutes apsirengti. Tu supratai? Jei po penkių mi- 
nučių nebūsi pasiruošusi, ištempsiu tave taip, kaip stovi. 
Daugiau aš nieko negaliu padaryti. Supratai? 

Ji linktelėjo. 

— Penkias minutes... — lėtai sušnibždėjo ji. 

— Vikriau! Paskubėk! 

Klupinėdama ji pasuko link vonios, paskui jos žings- 
niai sutankėjo, ir galų gale ji ėmė bėgti. 

Eidamas prie Chebrio, gulinčio veidu žemyn, išgir- 
dau čiurlenantį vandenį. 

Obrio veidas buvo visiškai ramus ir patenkintas, be- 
veik gražus. Miręs jis atrodė dar geriau nei gyvas. 

Aš atsiklaupiau ir atsargiai atgniaužiau jo kairės ran- 
kos pirštus. Švariai nušluostęs pistoleto rankeną nosine, aš 
atsargiai įdėjau ginklą į Obrio delną ir užlenkiau pirštus. 
Man trūks šio pistąleto, bet skirtis su juo privalėjau. “Mag- 
num" buvo užregistruotas, o šis — ne. Niekas negalės įro- 
dyti, kad jis priklausė man. Prieš du metus aš paėmiau jį 
San Luise iš kulkos pakirsto vaikino rankos. Numeris bu- 
vo nudildytas, ir aš įsigijau visiškai anoniminį pistoletą. 

Po to atsistojau ir dar kartą apsidairiau. Lyg ir viskas 
buvo gerai. 

Vėl žvilgterėjau į laikrodį. Penkios minutės beveik 
praėjo. Vonioje buvo tylu. Atidariau jos duris, ten buvo tuš- 
čia. Matyt, Edelė jau buvo išėjusi rengtis. Aš viską“kruopš- 
čiai apžiūrėjau, bet kraujo dėmių nepastebėjau. Jos būtų 
apsunkinę reikalą. Juk niekas nepatikėtų, kad Žmogus prieš 
mirtį dar buvo nuėjęs nusiplauti rankų. | 

Edelė išėjo iš savo kambario, apsivilkusi drobinį kos- 
tiumėlį ir kukliai pasidažiusi. Jos veidas buvo išblyškęs. 

— Dabar leiskis žemyn, — įsakiau aš. — Mano au- 
tomobilis stovi prie įėjimo, sėsk į jį ir lauk. 

— Gerai, — sukuždėjo ji. 

Aš palaukiau dar trisdešimt sekundžių ir priėjau prie 
telefono. Apvyniojęs ragelį nosine, ėmiau rinkti numerį. 

— Čia policija? Atidžiai manęs klausykite. Mažai tu- 
riu laiko... — skubiai paaiškinau aš. — Aš esu Obris Ble- 
ras. Tuoj pas mane ateis vienas Žmogus. Jis — žudikas ir 
sadistas. Esu tikras, kad jis nužudė Klaidą Vernoną, mano 
tėvo prodiuserį. Jis gyvena Vakarinėje, su tokiu Lembu, bet 
pirmiausia skubėkite čia... Ir patikrinkite Klaido Vernono 
butą... Jo vardas — Chebris. Vakar mes su juo gėrėme, jis 
prikalbėjo man siaubingų dalykų, o kai šiandien jis išsi- 
blaivė, paskambino, kad ateis manęs aplankyti. Aš netikiu 
juo... Turiu pistoletą, ir jeigu jis lįs, aš šaudysiu, — paty- 
lėjęs sekundę, tęsiau. — Jis jau čia. Greičiau. 

Aš padėjau ragelį ir išėjau iš buto. Greitai įšokęs į 
automobilį, įjungiau variklį ir nudūmiau. 

Kol nepasirodė policininkai, reikėjo nuvažiuoti nuo 
namo nors kvartalą. Pasigirdus sirenų kauksmui, jau buvo- 
me prašokę porą kvartalų.. Dar truputį pavažiavęs, aš su- 
stojau. 

— Tu gali išlipti, Edele, — tariau aš. — Pasistenk 
negrįžti namo iki devintos vakaro. Tavęs namuose nebuvo 
nuo pat ryto. 

— Taip, — silpnu balsu atsakė ji. 

— Tikriausiai tavęs paklaus, ką tu veikei visą dieną, 
sugalvok atsakymą. Jei tu dabar nuetsi pas draugę, tai ga- 

lėsi pasakyti, kad iš ryto vaikščiojai po parduotuves, o vė- 
liau aplankei ją. Jei tuo patikės, viskas bus gerai. 

— Aš supratau, Deni, — piktai atkirto ji. — Gali 
neaiškinti, kad kuo greičiau i1šsinešdinčiau iš tavo auto- 
mobilio. 

— Tiksliai. 

Ji pasisuko į mane. 

— Tu viską apskaičiavai, ar ne? — šaltai paklausė 
ji. — Dieną tu tol mane pliekei, kol aš nustojau mąstyti. 
Paskui nuvažiavai pas Chebrį ir privertei jį užmušti Lem- 
bą. Ir Chebris užmušė jį! 

— Apgailestauju, Edele, kad daviau Chebriui papil- 
domo darbo. Juk Lembas — toks žaliūkas. Nelengva buvo 
ji subadyti. 

— Dar bandai šmaikštauti, — sušnypštė ji. 

— Aha. Juk aš — linksmų plaučių vyrukas. Gyvenu 
savo malonumui. Tau patinka mylėtis su tokiais tipais kaip 
Chebris, o aš mėgstu juos galabyti. 

— Tu už tai užmokėsi. Kada nors ateis tir tavo eilė, 
Deni Boidai! 

— Kodėl tau neišlipus iš automobilio? — mandagiai 
pasiūliau aš. 

— Kodėl turėčiau skubėti? 

— Tu juk žinai, kad aš galiu suduoti moteriai. Kam 
tau ieškoti nemalonumų? 

Ji sudrebėjo iš įniršio. 

— Aš mylėjau Chebrį, — suriko ji. — Dabar tu at- 
ėme! jį iš manęs, ir aš likau visai viena. 

— Jaučiu, kad tu ir liksi viena, šliundra! — įgėliau 
aš. — Obris miręs, o bernelis Nikis grįš ne pas tave, bet 
pas Liuis. Na, jei tavo reikalai pakryps blogai, galėsi prisi- 
minti Chebrį ir suskaičiuoti žaizdas ant šlaunies. 

— Mano kūnas vilioja daugelį vyrų. Aš rasiu tokį, 
kuris paleis tau Žarnas. 

Aš pasilenkiau, atidariau dureles ir išstūmęs Edelę 
ant šaligatvio, vėl jas uždariau. Gali būti, kad ilgainiui ma- 
no jausmai jai pasikeis, ir tada aš pasiųsiu jai dovanų žir- 
kles, tiesiog šiaip, dėl juoko! 

— Jūs sakėte, tris valandas, — šaltai ištarė Čariti. — 
Nesuprantu, kodėl teikėtės sugrįžti. 
— Bet tai mano butas, ar ne? 

— O ką daryti su vargšu Nikolu? — susijaudinusi 
paklausė ji. — Jam visai blogai. 

— Bernelis Nikis? — pasimečiau aš, paskui prisimi- 
niau ir puoliau į miegamąjį. 

Dvi šaltos akys be žado žvelgė į mane. Aš atrišau dir- 
žus ir nusviedžiau juos ant grindų. 

— Jūs laisvas, ir turiu jums gerų naujienų, Niki: 

Jis patrynė skaudančius riešus ir delnus. Ant jo smak- 
ro švietė milžiniška violetinė mėlynė. 

— Gerų naujienų? — ramiai tarė jis. — Nuostabu! 
Aš visą dieną klausiausi radijo. Ir žinote, ką aš girdėjau 
visą dieną, pradedant nuo vienuoliktos valandos? Kad įvy- 
ko klaida, ir aš — laisvas žmogus. 

Jo veidas persikreipė iš įniršio. 

— Aš aštuonias valandas gulėjau surištomis ranko- 
mis ir kojomis ir girdėjau, kad aš laisvas... laisvaš! 

— Bet tai, kad jūs laisvas — faktas, berneli Niki, ir 
nešdinkitės po šimts velnių iš mano buto. Aš jūsų čia ne- 
kviečiau. 

Jis lyg norėjo kažką sakyti, bet persigalvojo ir mos- 
telėjęs ranka išėjo. 

Aš uždariau paskui jį duris ir grįžau į svetainę. 

— Jūs ką nors valgėte? — paklausė Čariti. 

Aš neigiamai pakračiau galvą. 

— Ir ko jūs norėtumėte užvalgyti? — kantriai tęsė ji. 

— Ko galėtum pasiūlyti? 

— Kepintų kukurūzų ir kvietinių dribsnių. Bifšteksą 
suvalgė Nikolas. 

— Tai jam pravers. Kas per moteris ta Liuis Li? 

— Tai ko jūs norite? Kukurūzų, dribsnių ar Liuis Li? 

Aš susimąsčiau. 

— O ką, jeigu mes nueitume kur nors papietauti? 

— Nebloga mintis, tuojau aš apsirengsiu, — suti- 
ko ji. 

Staiga aš prisiminiau, kad šiandien turėjo atvežti su- 
remontuotus baldus, bet eiti į kontorą buvo jau per vėlu. 
Gal man vertėjo pateikti ieškinį dėl baldų sugadinimo 
Chebrio įpėdiniams? Bet paskui pamaniau, kad ir šiaip 
neblogai uždirbau. O jei dar ir Liuis Li sumokės penkis 
tūkstančius, prižadėtus už Nikolo reabilitaciją, balansas 
bus tiesiog puikus. 

Tik Edelė maišėsi toje medaus statinėje lyg šaukštas 
deguto. Jaučiau, kad ji nepraleis progos man atkeršyti. 

Kai pasirodė apsirengusi ir pasiruošusi eiti Čariti, aš 
Jau kietai miegojau krėsle. 

Ji pažadino mane, ir visą kelią iki restorano aš sten- 
giausi suprasti, kodėl jai prireikė tiek daug laiko apsivilkti 
šią žalią suknelę. 

Po pietų mano nuotaika pasitaisė. Manau, kad keturi 
martiniai čia buvo niekuo dėti, visas reikalas — žalioje suk- 
nelėje. 

Namuose aš paruošiau “Linksmąją našlę". Proga tam 
atroGĄ visiškai tinkama. Aš išgėriau bokalą ir apdujau. 

Kai prabudau, buvo jau šviesu. Laikrodis rodė pusę 
vienuolikos. Sumečiau, kad išmiegojau keturiolika valan- 
dų, bet paguodžiau save tuo, jog pramiegojau ir pagirias. 

Durys atsidarė, ir įėjo Čariti, nešina padėklu, kurį pa- 
statė šalia manęs. Ji atnešė kavos, pusžalį bifšteksą ir kelis 
kiaušinius. 

— Ką tu sumanei? — paklausiau aš. — Ruoši mane 
Olimpinėms žaidynėms? | 

— Tu jau pavėlavai. Ir, tavo Žiniai, mano agentas pa- 
sakė... 

— Kaip jis sužinojo, kad tu čia? 

— Aš jam paskambinau. Vakar naktį nužudė misterį . 
Lembą. Visų laikraščių pirmieji puslapiai rėkia apie tai. 
Siaubas! Tas Chebris... o Obris... | 

— Na, šitai aš ir pats Žinau, vaikuti. O ką pasakė ta- 
vo agentas? 

— Spektaklis sužlugo, tačiau jis gavo man naują ro- 

lę. Aš vyksiu į keturių mėnesių turnė, kuri prasidės Fila- 
delfijoje po trijų dienų. Taigi pirmadienį aš tave paliksiu. 

— Vieni nemalonumai. 

Ji atsisėdo ant lovos krašto ir apsidairė aplinkui ŽI- 
novo mina. 

— Grįžkime prie mūsų pusryčių. Nuo to laiko, kai tu 
išvežti mane iš Klaido buto, iki šiol aš papietavau su tavi- 
mi vieną kartą, o likusias keturiolika valandų žiūrėjau, kaip 
tu miegojai. 

— Aš.. 

— Užsičiaupk! — nutraukė ji. — Šiandien šeštadįe- 
nis. Aš pripirkau šįryt abiem išeiginėms. Čia pilna maisto 
ir gėrimų. Tu miegojai ir kaupei jėgas. Tikiuosi, kad dabar 
dalį jėgų skirsi ir man. Mums niekas nesutrukdys praleisti 
laiką drauge, kad paskui jį ilgai atsimintume. Kas žino, kiek 
iškaršusių senukų sutiksiu aš turnė. 

— Teisingai, — kukliai pritariau aš. 

— Telefonas atjungtas, tau paprašius, — atrėmė ji. — 
Jie lyg ir suabejojo, kad aš — misteris Boidas. Bet aš pa- 
sakiau, kad man užkimęs balsas. Tikiuosi, tu EP SS; 
rauji? 


— Ne, — tik pralemenau aš. 

— Ir dabar, — iškilmingai paskeibė ji, — mes pasi- 
mėgausiime savaitgaliu be jokių rūpesčių. 

— Teisingai, — karštai atsakiau aš ir, bloškęs šalin 
antklodę, pašokau nuo lovos. — Kur mes važiuosim, ir kur 
čia viskis? 


Čariti Adam skruostai plykstelėjo. 
— Deni Boidai! — pakėlė balsą ji. — Marš atgal į 
lovą! 


LAVONAS SCENOJE 


— Jūs ką, daugiau apie nieką nesugebate galvoti, tik 
apie seksą? 

— Net nežinau. Niekada nebandžiau. 

— Kitą kartą prieš važiuodama su jumis taksi, Elai 
Uileri, aš užsidėsiu skafandrą, — dusdama sušnibždėjo 
Anabela Džekson, karštligiškai tvarkydama atsmauktą 
aukštyn suknelę. 

Aš pažvelgiau į seną, purviną iškabą. Jeigu būtų švie- 
tę visos raidės, būtum galėjęs perskaityti užrašą “Auksinė 
pasaga". Žemiau smulkesnėmis raidėmis buvo užrašyta: 
“Vidurnaktis vidurnaktį". 

— Tai čia? — paklausiau Anabelos. 

Netardama nė žodžio, ji ryžtingai truktelėjo mane už 
rankos ir nutempė prie įėjimo. Mes nusileidome laipteliais 
į rūsį. 2 

— Taip, čia. Jums patiks. 

Mes radome laisvą staliuką ir atsisėdome. Reikia pri- 
pažinti, rūsys atrodė šauniai, bet vis dėlto tai buvo tik rū- 
sys, tr jokio ventiliacijos pėdsako. Buvo tvanku, karšta ir 
taip prirūkyta, kad vargiai galėjai įžiūrėti Žmonių, sėdin- 
čių už gretimų staliukų, veidų kontūrus. Valyvumu nepasi- 
Žymintis oficiantas susivėlusiais plaukais atnešė meniu ir 
blizgančiomis akutėmis įsispoksojo į Anabelą. 

— Ką gersite, bičiuliai? 

— Škotiško viskio su ledu. Ir būkite malonus, pir- 
miau išplaukite stiklines. 

— Tada kainuos brangiau. 

Aš pažvelgiau į Anabelą. 

— Dažnai aš galvodavau, kur gi renkasi Pain Sičio 
nusikaltėliai. Dabar tiksliai žinau. | 

— Apsidairykite aplink atidžiau, — paprieštaravo 
mergina, — ir pastebėsite, kad šių nusikaltėlių ypatingai 


aukštos kaktos, o nosys padabintos akiniais. Tai intelektu- 
alų prieglauda. 

— Ką jie veikia tokioje skylėje? 

— Džiazas — štai kur šuo pakastas. Visas orkestras 
— tik trys muzikantai, tačiau tikri virtuozai. Klarensas Nas- 
bitas groja kontrabosu, Kuba Karteris — mušamaisiais, O 
Veslis Stiuartas — triūba. Jie čia atsirado prieš du mėne- 
sius. Ligi tol apie juos niekas nebuvo girdėjęs,-o dabar kalba 
visas miestas. 

— Bet ne aš. 

— Yra dar kai kas, vertas jūsų dėmesio. “Vidurnak- 
tis vidurnaktį" — reklama nemeluoja. | 

— Citata iš Gertrūdos Stein? 

— Ją vadina Vidurnakčio O'Hara. Ji visada pradeda 
dainuoti lygiai vidurnaktį. — Anabela nekantriai Žvilgte- 
rėjo į laikrodį. — Liko penkiolika minučių. 

— Mano bute — kalnas pasaulinės muzikos šedevrų. 
Plokštelių pavidalu. O patefonas — vienas iš geriausių... 

— Regis, jūs kažką pamiršote, Elai? — lediniu tonu 
nukirto Anabela. — Aš bijau kutenimo. 

Atnešė viskį. Dėdamas ant stalo stiklus, Gtičianias 
tiesiog ryte rijo akimis Anabelą. 

— Tai bent! — sužavėtas žioptelėjo jis. — Čia tai 
klasė! 

— Madam su manimi, — kantriai paaiškinau tam kud- 
ločiui. — Madam — tai žodis i1š penkių raidžių. Tave irgi 
galima pavadinti žodžiu iš penkių raidžių, tik raidės bus 
kitokios. Pamėginti? 

— O dieve! Na ir Žmonės šiais laikais! 

Jis išnyko, priekaištingai mostelėjęs servetėle. 

— Lukterėkite, greitai juos išgirsite, — ryžtingai pa- 
tikino Anabela. — Tie vaikinai kol kas išlaiko Naujojo Or- 
leano stilių, bet artėja prie čikagietiško. Jūs išgirsite cha- 
rakteringą... 

Mano laimei, ją nutildė muzika. Trio pradėjo groti 
“Aš radau naują draugužę". Aš atsargiai gurkštelėjau vis- 
kio: pasitvirtino blogiausi mano įtarimai. 

— Na, kaip jums patinka, — jausmingai paklausė 
Anabela, melodijai nutilus. 

— Per daug triukšmo. Mano patefonas turi garso re- 
guliatorių, o viskis mano namuose bręsta tikruose škotiš- 
kuose buteliuose, galiu parodyti etiketes ir kamščius... 

Mano balsas nuskendo šūksnių ir aplodismentų jūro- 
je, paskelbus Vidurnakčio O Haros pasirodymą. 

Pasekiau žvilgsniu šokinėjantį prožektoriaus spindulį 
ir išvydau į sceną žengiančią Vidurnaktį. 

Taip, tai buvo moterų moteris. Vidurnakčio O Hara. 

Aukšta, liekna blondinė juodomis, kaip naktis, aki- 
mis. Juoda, siaura suknelė pabrėžė tobulas grakštaus, lanks- 
taus kūno linijas. Jokios liemenėlės. Nevaržomos prisirpu- 
sios krūtys veržte veržėsi iš jos. Suknelė buvo taip glotniai 
aptempusi klubus, kad net išryškėjo mažas kauburėlis Že- 
miau pilvo. Galėjau statyti šimtą prieš vieną, jog kelnaičių 
blondinė nedėvėjo. 

Atrodė ji pritrenkiančiai. 

O nuostabiam balsui užliejus salę, ji tapo pačia gei- 
džiamiausia pasaulio moterimi. 

Jos stilius.buvo savitas, intonacija nepakartojama, 
balsas gilus. Tačiau jokiais žodžiais neįmanoma buvo nu- 
sakyti apėmusį jausmą, išgirdus jos balsą. Jis skverbėsi tie- 
siai į širdį. 

Ji sudainavo “Beprotišką bliuzą", paskui “Užburtą ir 
žavingą". Pasirodymą ji baigė daina “Valkata ledi". 

Kai aplodismentų gausmas nutilo, ir trio ėmė i1mpro- 
vizuoti tema “Kinė", Anabela klausiamai pažvelgė į mane: 

— Na, ką pasakysite? 

— Jeigu ji dainuodama dar būtų ir nusirengusi, aš 
būčiau sutikęs permokėti už viskį. 

Kažkoks pliuškis priėjo prie mūsų staliuko ir susiža- 
vėjęs įsmeigė akis į Anabelą. 

— Velniai rautų! — aiktelėjo jis. — Kokia mtela lė- 
lytė! 

— Dink iš čia! — riktelėjau aš. 

Jokios reakcijos. 

— Gal galėčiau prisijungti prie jūsų? Suruoštume čia 
tikrą puotą. 

— Nešdinkis! — atkirto Anabela. 

— Na, tai pašokite su savo draugu, jei su manimi jums 
nesinori, — suburbuliavo jis, žvelgdamas į į mane tnieguis- 
tomis rupūžės akimis. 

— Tau buvo pasakyta — nešdinkis! 

Vaikinas buvo maždaug trisdešimties metų ir aiškiai 
nešykštėjo pinigų maistui. Atrodė, jog keletą paskutinių die- 
nų nelaikė rankose skustuvo. 

Nugurkęs mano frazę, jis su dideliu vargu atsitiesė, 

— Sakyčiau, kad tai nemandagu, — subambėjo jis, 
traukdamasis nuo mūsų staliuko. Paskui svirduliuodamas 
nužingsniavo į kitą rūsio galą ir pasislėpė už durų. 

— Anabela, ta vietelė tiesiog įauga į jus. Sparčiai kaip 
grybas. 

— Kur kitur dar galima išgirsti tokį džiazą? 

— Aš jau sakiau. Mano... 

— Ta muzika jaudina mane. Tiesiog nesuprantu, ko- 
dėl jūsų ji neveikia, Elai. Niekada nemaniau, 28 jūs — 
toks apsnūdėlis. 

Aš atidžiai nužvelgiau ją. Kaip ir Vidurnakčio O Ha- 
ra, ji nedėvėjo liemenėlės. Liko tik išsiaiškinti, ar ji su kel- 
naitėmis. 

— Aš jūsų niekada taip nepavadinčiau, mieloji. 

— Pasakiau perkeltine prasme. 

— Aš irgi. 

— Ir dar stebitės, kodėl mergina bijo užeiti pas jus į 
namus! Jūs — vienintelis vyriškis, kurio žvilgsnį aš jaučiu 
tiesiog fiziškai. 

— Savo bute jums pasiūlyčiau puikaus viskio ir nuos- 
tabios muzikos, — beviltiškai sušukau aš. 

— Ir tai, apie ką nuoširdžiai pasakoja jaunutės mer- 
gaitės žurnalų moterims puslapiuose. Ne, Elai, dėkui. Džia- 
zą aš mėgstu uždegantį, bet vyriškius — šaltus. 

Priešais mus vėl išdygo susivėlęs oficiantas. 

— Nejaugi per visą vakarą jūs neužsisakysite dar vie- 
no stiklo viskio? 

— Galite atnešti dar. Šiaip ar taip — mirti vis tiek 
reikės. 

Jis vikriai pastvėrė stiklus ir dingo. 

— Ar jūs nors suprantate, Anabela Džekson, kad dėl 
jūsų aš išleidžiu jau antrą dolerį šįvakar. O jūs nenorite net 
akies krašteliu žvilgtelėti į mano butą! 

— Jūs užmiršote taksi, — sučiulbėjo mergina. — O 
gal taksistas pats jums užmokėjo už spektaklį ant užpaka- 
linės sėdynės? 

Aš jau ruošiausi karštai paprieštarauti, tačiau tuo me- 
tu suskambo “Parado tuščioje gatvėje" garsai, ir kalbėti tapo 
neįmanoma. Aš užsidegiau cigaretę ir ėmiau svarstyti, ar 
nesutiktų Anabela mano bute pasiklausyti įžymiosios dai- 
nos “Aš pasiduodu", Džulijo Londono versijos. Ir aplamai, 
ar man kada nors pavyks įvilioti ją į savo landynę. Staiga 
mano rožinių svajų krištolinį rūmą sudaužė į gabalėlius gar- 
sus šūvis. Iškart po jo salę sudrebino laukinis riksmas. 

Po kelių sekundžių scenoje pamačiau vyruką, kuris 
taip Žavėjosi. Anabela. 

Jis atrodė lygiai taip pat, kaip ir pirmąjį kartą, jei 
neimtume domėn milžiniškow kraujo dėmės, besiplečian- 
čios ant dangiškai žydrų marškinių. Akimirką jis dar pa- 
stovėjo priešais muzikantus, svyruodamas į šonus ir dairy- 
damasis aplink drumstu žvilgsniu. 

— Išprotėti galima, — atsiduso jis. 

Paskui griuvo veidu žemyn. 

Kai aš pasilenkiau prie negyvėlio, penkiasdešimt pro- 
centų džiazo mėgėjų jau buvo nusiplovę, o kita dalis grū- 
dosi prie durų. Neturėjau jokios galimybės juos sulaikyti. 

Kulka pataikė tiesiai vargšeliui į krūtinę. Buvo vi- 
siškai nesuprantama, kaip jis dar tiek laiko ištvėrė gyvas ir 
net sugebėjo pareikšti paskutinę savo nuomonę apie “Pa- 
radą tuščioje gatvėje". 

Muzikantų trejetukas abejingai spoksojo, kaip aš 
atsistojau, purtydamas nuo kelių dulkes. Prie manęs neryž- 
tingai prisiartino oficiantas. 

— Jūs — daktaras? — paklausė jis. " 

— Ne, policininkas, — atsakiau, kyšteldamas jam pa- 
nosėn savo žetoną. 

— Ačiū dievui. Aš visai neišmanau, ką dabar daryti. 
Niekaip negaliu nuspręsti, ką pirmiau pakviesti: gydytoją 
ar policiją. 

— Kam priklauso ta užeiga? 

— Man, — už nugaros pasigirdo kimus balsas. — Kas 
atsitiko? 

Aš atsigręžiau ir išvydau prieš save žavingąją Vidur- 
nakčio O Harą. Ji stovėjo visai greta, ryškiai apšviesta, at- 
skleisdama visiems savo tobulo kūno įlinkius ir apvalumus 
iki smulkiausių detalių. Man užėmė kvapą. 

Sekundei aš užsimerkiau. 

— Tie kvepalai... Ar jie turi pavadinimą? 

— Žinoma, “ Vidurnaktis". Aš klausiau, kas atsitiko? 

— Žmogžudystė. Jei tas tipas nenusišovė, o paskui 
neprarijo pistoleto. Nors manęs ir tai nenustebintų. 

Ji pasišlykštėdama nužvelgė negyvą džiazo gerbėją. 

— Kas jis? 

— Bet kokiu atveju tai ne mano draugas, — atsakiau 
aš ir kreipiausi į oficiantą. — Jūsų brolis? 

— Niekada anksčiau jo nemačiau, — skubiai atsakė 
pasišiaušėlis. — Aplamai, niekada nesu sutikęs to tipo! 

— Niekada daugiau ir nesutiksite. Tai jau tikrai. 

— Jeigu jūs — iš tikrųjų policijos karininkas, nejaugi 
nieko nesiruošiate daryti? — reikliai paklausė O' Hara. — 
Visa tai gali pakenkti mano bizniui. 

Aš apsižvalgiau ir pamačiau, kad rūsyje bebuvo li- 
kęs koks pustuzinis lankytojų, o ir tie atrodė taip, lyg ne- 
galėtų pajudėti be pašalinių pagalbos. Jų akyse švietė troš- 
kimas būti kuo toliau nuo čia. 

— Kur telefonas? 

— Mano kontoroje, — atsakė Vidurnaktis. — Aš jus 
palydėsiu. 

— Jūs pasilikite čia, — įsakiau aš oficiantui, — ir 
niekam neleiskite prisiliesti prie kūno. 

Oficiantas gūžtelėjo pečiais. 

— Kam tai ateis į galvą? 

Aš nusekiau paskui Vidurnaktį į scenos gilumą, kur 
kaip ir anksčiau sėdėjo trys muzikantai. Atrodė, kad jie tuoj 
tuoj užgros “Ak, kaip jis linksminosi" numirėliui, gulin- 
čiam prie jų kojų. 

Visos žvilgsniu pasiekiamos Vidurnakčio kūno dalys 
provokuojamai bangavo, ir tai darė jos eiseną tokią gun- 
dančią, kad man nagai panižo, o paslėpsniai tiesiog suak- 
menėjo. Tai bent moteris! 

Jos kontoroje stovėjo rašomasis stalas ir kėdė. Ant 
grindų gulėjo tigro kailis. Stiklinėse jo akyse buvo sustin- 
gęs nežemiškas pasigėrėjimas, ir aš pamaniau, kad tai vi- 
sai suprantama. Dauguma tigrų net svajoti negali apie ma- 
lonumą voliotis jaunos moters kontoroje ištisas dienas, o 
taip pat ir naktis. Ypač tokios moters kaip O'Hara. 

Apžiūrinėdamas jos nuostabią krūtinę, glostydamas 
akimis į laisvę besiveržiančius kietus spenelius, kuriems 
aiškiai buvo per ankšta siauroje suknelėje, aš pakėliau ra- 
gelį ir surinkau policijos skyriaus numerį. Budėjo Hemon- 
das. Papasakojau jam, kas atsitiko. 2 

— Aš iškart siunčiu ten seržantą Polniką su vaiki- 
nais. Pats atvyksiu truputį vėliau. Gavau įkalčių Hiersto 
žmogžudystės bylai. Sulaikiau vyrą, ir, atrodo, kad jis tuoj 
tuoj atsivers. Tad reikia kalti geležį, kol karšta. Užsiimk 
tuo reikalu kol kas pats, Uileri. 

— Leitenante Hemondai, — pragydau saldžiu balsu, — 
taip jau atsitiko, kad šiandien man išeiginė. Neturiu nė men- 
kiausio noro trintis čia, kol jūs ten apdorosite nekenksmingą 
vyrą, įvykdžiusį visiškai pagrįstą Žmogžudystę. 

— AK, taip! Žinoma, Uileri. Eikite tiesiai namo. Su- 
prantama, pateikdamas raportą apie tai užsiminsiu, bet... 

— Okei, — rūgščiai burbtelėjau. — Aš liksiu čia, nors 
ir esu nepatenkintas. 

— Koks pasiaukojimas! Ir pasistenkite nepražiopso- 
ti kokios nors svarbios smulkmenos. 

— Ar seniai pradėjote suprasti, kad smulkmenos gali 
būti svarbios? 

Aš pakėliau ragelį dvidešimt colių virš telefono ir at- 
gniaužiau pirštus. Jis nukrito tiksliai, ir jei man pasisekė, 
Hemondui plyšo ausų būgneliai. * . 

Vidurnaktis nekantriai stebėjo mane. Jos ilgos, pui- 
kiai nutekintos kojos persišvietė pro ploną suknelės audi- 
nį. Jai judant, iškili krūtinė kerinčiai siūbavo. 

— Ar jūs rengiatės ką nors daryti? 

— O ką būtent? 

— Na, pradėti tyrimą, ar kaip ten jūs vadinate. Kiek 
11gai čia tas negyvėlis riogsos? 

— Šiek tiek jam dar teks pagulėti. Jį privalo apžiūrė- 
ti gydytojas. Paskui jį reikia nufotografuoti įvairiais rakur- 
satis. Visi tie rutiniški veiksmai būtini, kad mes neliktume 
be darbo. Net neprisimenu, kas visa tai sugalvojo. 

Aš užsirūkiau cigaretę. 

— Jūsų oficiantas šiuo metu užsiėmęs, taigi, jei lei- 
site, apsitarnausiu pats. 

Man tiesiog verkiant reikėjo ko nors išgerti, bent jau 
tam, kad rankos būtų užimtos. Stovėti ramiai šalia O'Ha- 
ros buvo nelengva. 

— Visa, kas reikalinga, rasite štai tame bare. Tikiuo- 
si, asortimentas jus patenkins. Ar jūs visada geriate darbe? 

— Ne, tik tada, kai yra tokia galimybė, — sąžiningai 
prisipažinau. 

Aš atidariau bare dureles. 

— Jums irgi ko nors įpilti? 

— Degtinės su toniku. Tai padeda nervams. 

— O kas padeda jūsų figūrai? Ji tiesiog žavinga. 

Ji išsišiepė: 

— Tipiškas faraono meilikavimas. Tiesus ir kvailas. 

— Atitinkama praktika mane išlavintų. 

Merginai įpyliau degtinės, o sau — škotiško viskio, 
šį kartą tikro. Zvelgdama nereginčiomis akimis, O'Hara pa- 
ėmė stiklą. 

— Jus kažkas neramina? 

— Tiesiog užsigalvojau, — karčiai atsiliepė mergi- 

na. — Jei jums tas numirėlis nereikalingas, tai gal man iš- 
tapyti grindis aplink jį freskomis. Darytų įspūdį, ar ne? 

Po penkių minučių į kambarį įžygiavo procesija. Prie- 
kyje — seržantas Polnikas, paskui J — gydytojas Merfis. 
Gydytojas meiliai pažvelgė į mane. 

— Kada nors išauš ta stebuklinga diena, kai aš su 
skalpeliu rankoje prieisiu prie tavęs taip arti, kad galėsiu 
atverti tavo kiaušą ir išsiaiškinti, kas ten blokuoja tavo 
klausą. 

— Niekas jos neblokuoja. Ji šimtaprocentinė. 

— Tiktai nesakyk man šito! Jeigu nėra kamščių tavo 
ausyse, tai kaip tau pavyksta išlaikyti galvoje absoliutų va- 
kuumą? 

— Tai daktaras Merfis, — pristačiau jį Vidurnak- 
čiui. — Tam tikruose sluoksniuose žinomas Mažojo žudi- 
ko pravarde. Jo buvę pacientai vos telpa dvejose kapinėse. 

— Bet ji nepanaši į lavoną, — paprieštaravo Merfis, 
ryte rydamas akimis Vidurnaktį. — Ji dar kvėpuoja. — Jis 
giliai atsiduso. 

Vidurnaktis suraukė antakius: 

— Koks nemalonus žmogus. Jis beveik toks pat šlykš- 
tus kaip ir jūs pats. 

Polnikas mandagiai kostelėjo. 

— Leitenante? 

— Seržante? 

— Mūsų čia visa brigada. Galime pradėti? 

— Manau, taip. 

Mes išėjome iš kontoros ir užlipome ant scenos. Mer- 
fis atsiklaupė šalia išdrikusio kūno ir ėmė jį apžiūrinėti. 

— Man reikia pasiimti jį su savimi. Ar iš pradžių jūs 
jį nufotografuosite? 

— Kaip visada. 

Fotografui atspragsėjus savo, Merfis apvertė kūną. 

— Kulka perėjo kairįjį plautį. Tikriausiai pataikė tie- 
siai į širdį. Jis mirė iškart. 

— Išprotėti galima! — pratariau aš. 

Gydytojas suspurdėjo. 

— Ką tu pasakei? 

— Tai ne aš pasakiau, — paaiškinau jam. — Tai jis. — 
Aš parodžiau į negyvėlį. — Aš išgirdau šūvį, o paskui — 
jo riksmą. Po to jis pasirodė scenoje priešais muzikantus, 
pasakė: “Išprotėti galima!" ir ištiesė kojas. 

Merfis susidomėjęs Žžvilgtelėjo į mane ir paklausė: 

— Kiek laiko praėjo nuo riksmo iki kojų pakratymo? 

-— Penkios sekundės. Gal mažiau. 

— O kaip tu manai, kiek laiko gali tęstis staigi mirtis? 

— Tu čia gydytojas, — taikiai atsakiau aš. 

— Aš padarysiu skrodimą, kai tik jis bus nuvežtas į 
lavoninę. Dar ko nors reikia? 

— Jo asmeninių daiktų. Neprieštarausi, jei aš išnar- 
šysiu jo kišenes? 

— Į sveikatą. Manau, tu vis tiek jas išverstum. 

Aš patikrinau visas kišenes ir surastą šlamštą ati- 
daviau Polnikui, kad tas nuneštų viską į Vidurnakčio kon- 
torą. 

Atvažiavo “Greitosios pagalbos" mašina ir išvežė 
kūną. 

Grįžo Polnikas. 

— Ta lėlytė kontoroje labai nepatenkinta, kad mes 
naudojamės jos patalpomis, leitenante. 

— Mes priversime merą atsiprašyti už mus. Galbūt 
aš ir pats pas ją nueisiu ir viską paaiškinsiu. To turėtų pa- 
kakti iki oficialaus mero atsiprašymo. 

— Tikrai, leitenante, — sutiko Polnikas. 

— Aš pasikalbėsiu su ja. Baigęs norėčiau pasišneku- 
čiuoti su šitais trimis vaikinais, — linktelėjau į muzikantų 
pusę. 

— Su kiekvienu atskirai? 

— Iš pradžių su visais kartu. O po to — su oficiantu. 

— Su kokiu oficiantu? 

— Su tuo, kuris vaidino pudelį istorijoje apie pudelį 
ir oficiantą. Pro tave jis neprasmuks. Čia jis — vienintelis 
koker-spanielis, nešiojantis marškinius. 

Aš grįžau į Vidurnakčio kontorą. 

— Jums niekada niekas nesakė, kad nemandagu įeiti 
nepasibeldus? — man pasirodžius, šaltai paklausė mergina. 

— Aš skelbiu šią kontorą savo štabu. Neilgam. Jūs 
neprieštaraujate? 

— Prieštarauju, ir net labai. Bet dabar, matyt, tai ne- 
turi jokios reikšmės. 

Rankoje ji laikė kažką panašaus į stiklą degtinės. Su 
toniku. Pati sėdėjo ant sofos sukryžiavusi kojas, aukštai 
apnuoginusi gundančių formų šlaunis. Aš nuėjau prie baro 
ir, įmetęs į stiklą porą gabaliukų ledo, įsipyliau škotiško 
viskio. Paskui priėjau prie stalo ir atsisėdau. 

Visus daiktus, rastus nužudytojo kišenėse, Polnikas 
buvo tvarkingai išdėliojęs ant stalo krašto. Aš viską ap- 
žiūrėjau: pustuštis cigarečių pakelis, degtukų dėžutė su 
užrašu “Auksinė pasaga" vienoje pusėje ir su užrašu “Vi- 
durnaktis vidurnaktį" — kitoje. Dar ten buvo suglamžyta 
nešvari nosinė, šimtas šešiasdešimt žalių, šukos ir dildė 
nagams. Paskutinis gulėjo riebaluotas, purvinas vokas, ant 
kurio pieštuku buvo iškeverzota: “Oskarą užmiršk, žolių 
Žžmogeli". 

Aš paėmiau cigarečių pakelį, ištraukiau vieną ir pa- 
uosčiau. Be jokios abejonės, tai buvo marihuana. Ji šį tą 
paaiškino. 

— Ar pažįstate kokį nors žmogų, vardu Oskarą? — 
kreipiausi į Vidurnaktį. I 

— Eikite jūs po velnių! ba 

Ši frazė sugaudė mano vakuume kaip gongas. Taigi 
mano karštasis džiazo gerbėjas buvo sumanęs pamelžti kaž- 
kokį auksą barstantį veršiuką, o užrašas ant voko patarė 
jam tai užmiršti ir nešdintis kuo toliau. Galbūt jis to nepa- 
noro ir gavo atpildą — kulką į krūtinę. 

Taigi aš buvau beveik genijus, bet kaip ir anksčiau 
nieko nežinojau. Net jo pavardės. 

Aš nurijau gerą gurkšnį škotiško viskio, atidariau vir- 
šutinį stalčių, kutis, laimei, buvo tuščias, sumečiau ten vi- 
sus nužudytojo niekniekius ir vėl uždariau. 

— Jaučiatės kaip namie, leitenante, — O'Hara įsiuto 
ne juokais. — Gal pageidautumėte pagalvėlės? 

— Būtų nuostabu. Bet man reikia sukurti nors darbo 

regimybę. Na, pavyzdžiui, uždavinėti klausimus ir klausy- 
tis atsakymų. O ką, jei pradėtume nuo jūsų? 
— Tik skubiau, leitenante. Turiu pasirūpinti, kad ma- 
no žmonės viską sutvarkytų, kol neišsiskirstė po namus. 
— Padarysime viską greitai. Pradėsim nuo-svarbiau- 
sio. Jūs dirbate kiekvieną naktį? 
— Mes nedirbame sekmadieniais ir pirmadieniais. 
— Puiku, — mano balsas buvo sklidinas šilumos. — 
O ką jūs veikiate pirmadienio vakarais? 

Trys džiazmenai sėdėjo už stalo, ir aš pirmiausia ap- 
žiūrėjau kiekvieną iš jų atskirai. 

Pirmasis buvo Klarensas Nasbitas. Jis atrodė pasime- 
tęs be savo kontraboso. Apkūnus, beveik storas jis taip ir 
nenusiėmė nuo galvos savo katiliuko. 

Viduryje sėdėjo Veslis Stiuartas, triūba, trio lyderis. 
Vesas buvo plonas ir aukštas. Veide švietė didelės, mels- 
vos, svajingos akys. Nosis buvo šiek tiek per ilga smulko- 
kam veidui. 

Grupę užbaigė Kuba Karteris — tamsiaplaukis ma- 
Žylis su filipinietiško kraujo priemaiša. Siauri, juodi ūsiu- 
kai įrėmino jo spindinčius, sniego baltumo dantis. 

Aš užsirūkiau ir nužvelgiau šį trejetą. Kuba nervin- 
gai judino kojas. Klarenso pirštai piešė ore piruetus, timp- 
čiodami nematomo kontraboso stygas. Tik Veslis Stiuartas 
sėdėjo nejudėdamas, miglotomis akimis žvelgdamas į tolį, 
atrodė, kad jis už milijono mylių nuo O'Haros kontoros. 

Aš atsikosėjau. 

— Vaikinai, jūs turėjote matyti, kaip visa tai įvyko. 
Ar nepapasakotumėte man apie tai? 

Jie tylėdami susižvalgė. Tyla užtruko. 

— Manau, mes nieko nematėme, leitenante, — ne- 
ryžtingai pertraukė tylą Klarensas. — Mes grojome savo 

mėgstamiausią “Tuščią gatvę" ir daugiau į nieką nekreipė- 
me dėmesio. Kai aš išgirdau to tipo riksmą, pamaniau, kad 
mes įaudrinome publiką. Bet paskui, išgirdęs šūvį, paban- 
džiau suprasti, kas darosi ir kartu nepamesti ritmo. Kai tas 
Keistuolis išdygo prieš mus, svirduliuodamas į šonus, aš 
nusprendžiau, kad tai koks nors psichopatas, ir jau ruošiausi 
trinktelėti jam per galvą kontrabosu. Bet čia jis netikėtai 
užvertė kanopas, ir aš pamačiau ant jo marškinių kraują. O 
Dieve! Jis buvo negyvas! 

— Jis pasakė visą teisybę, sekly, — plačiai šypsoda- 
masis, Kuba ėmė greitai linksėti galva. — Viskas tiksliai 
— mes nieko nematėme, kol tas vaikinas nenuvirto tiesiai 
po mūsų kojomis. 

Aš pažvelgiau į Veslį Stiuartą. 

— Na, o tu ką pasakei? 

Jis labai lėtai perkėlė žvilgsnį į mane. 

— Apie ką jūs, leitenante? — jo balsas buvo tylūs ir 
malonus. 

— Tu patvirtini tai, ką kalbėjo tavo bičiuliai? 

— Atleiskite man, — jis kaltai nusišypsojo. — Aš 
jūsų neišgirdau, nes mąsčiau, kaip mums geriau sugroti 
“Melancholišką bliuzą“: ar verta panaudoti tenorą vietoj 
saksofono... 

— Man gaila pertraukti tavo muzikinius ieškojimus, 
bet prieš pusvalandį čia nužudė žmogų. Norėčiau išgirsti 
tavo versiją. Pavyzdžiui, gal tu matei, kas jį nužudė ir taijp 
toliau... 

— Supratau, leitenante, supratau. — Jis vėl silpnai 
šyptedėjo. — Atleiskite, bet aš absoliučiai nieko nemačiau, 
kol jis nepasirodė priešais mus. Grodamas nematau nieko. 
Taip jau yra. Net negirdėjau jokio riksmo bei šūvio. Aš tik 
mačiau, kaip tas vyrukas išdygo priešais mus, o paskui krito 
negyvas ant scenos. 

— Ar kuris nors Iš jūsų jį pažįsta? 

Visi trys neigiamai papurtė galvas. 

— Ar matėte jį čia anksčiau? 

Vėl visi pakratė galvas. 

— Gal sutikote jį kur nors kitoje vietoje? 


111 


Ir vėl neigiamas atsakymas. 

— Ar niekas iš jūsų nepastebėjo nieko keisto? Jokio 
tipo su pistoletu rankoje? Ar nieko nematėte kairėje, deši- 
nėje ar užpakalyje? Nieko, kas buvo išsitraukęs patranką? 

— Atleiskite, leitenante, — pagaliau pareiškė Veslis 
Stiuartas. — Manau, kad mes tuo metu buvome pernelyg 
užsiėmę. 

— O'kei. Ačiū už pagalbą. 

Jie kartu pakilo nuo kėdžių ir koja į koją nužygiavo 
prie durų. Jiems išėjus, kontoroje pasirodė Polnikas. 

— Na, kaip reikalai, leitenante? — viltingai paklau- 
sė jis. 

— Mergina sako nieko nežinanti. Ta trijulė tvirtina 
tą patį. Duok šen oficiantą. 

Po pusės minutės prieš mane atsisėdo pasišiaušęs ofi- 
ciantas. Dvi tuščios kėdės parėmė jį 1š abiejų pusių. 

Aš įdėmiai jį apžiūrėjau. Jis buvo aukštas ir tvirtai 
sudėtas, tamsiais, vešliais plaukais, pusmetį nemačiusiais 
žirklių. Oficiantas sėdėjo ant kėdės išsikėtojęs ir iššaukian- 
čiai žvelgė į mane. Atrodė, kad tardomojo vaidmenyje jis 
jau buvo ne pirmą kartą. 

— Ką veikėte įvykio metu? 

— Buvau virtuvėje. Perdaviau keturių valkatų, sėdė- 
jusių šalia jūsų staliuko, užsakymą. Džo man padėjo. Iš- 
girdęs laukinį riksmą, 0 po to ir šūvį, puoliau į salę ir spė- 
jau pamatyti, kaip tas vaikinas apsisuko scenoje prieš nu- 
krisdamas. 

— Jūs nieko nematėte už scenos? 

— Už scenos nieko nebuvo, — tvirtai pareiškė kud- 
lotasis. — Ten nebuvo nieko, išskyrus tuos tris avigalvius. 

— Jums nepatinka džiazas? 

— Tikrai taip, leitenante. Man patinka tyla. 

— Ar jūs pažįstate tą vaikiną, kurio niekas nežudė? 
Ar kada nors anksčiau matėte jį čia? Beje, jūs jau sakėte, 
kad nematėte. 

— Visiškai tiksliai, leitenante, — linktelėjo ofi- 
ciantas. 


112 


Aš ištraukiau nužudytojo kišenėje rastą degtukų dė- 
žutę tr atidariau ją. Joje buvo tik trys degtukai. 

— Turbūt jam atrodė, kad šiandien — Liepos Ketvir- 
toji!. Jis buvo suruošęs tikrą degtukų fejerverką per tas de- 
šimt minučių, kurias praleido čia? 

— Gal jis ir ateidavo čia, — nervingai prisipažino 
oficiantas. — Gal aš anksčiau jo tiesiog nepastebėjau. 

— Gal jums vertėtų nešioti akinius. Be to, man labai 
norėtųsi susipažinti su jumis artimiau, pasėdėti kartu ko- 
kioje nors jaukioje vietelėje, pavyzdžiui, policijos skyriu- 
je, ir pabandyti atgaivinti jūsų atmintį. O gal netikėtai ji 
prašviesės. 

— Nekalbėkite taip su manimi, leitenante. Aš tiesiog 
jo neprisimenu. Buvau taip susijaudinęs — riksmas, krau- 
jas ir aplamai... 

— Kiek kartų jis yra čia buvęs? 

— Keturis ar penkis kartus. Pastoviai traukdavo suk- 
tines. Už penkių staliukų galėjai jį užuosti. 

— Kuo jūs vardu? 

— Butas. Endis Butas. 

— Kas privertė jus užmiršti šį vaikiną, kai klausiau 
pirmąjį kartą? 

Butas sunkiai gurktelėjo. 

— Jūs Žiauriai elgiatės su manimi, leitenante. 

— Aš dar net nemėginau. Vertėtų jums pamatyti ma- 
ne nirštantį. 

— Vidurnaktis nemėgsta nemalonumų. Aš tiesiog jau- 
čiau, kad tas vaikinas atneš mums nelaimę — nuo pat pir- 
mojo karto, kai jis čia pasirodė. 

— Suktinės? 

— Tiksliai. Visada apsvaigęs. 

— Kuo jis vardu? N 

— Aš nežinau, leitenante. 

— Esi tuo tikras? 

— Absoliučiai. 


! Liepos Ketvirtoji — Nepriklausomybės diena, JAV nacionalinė 
šventė (vertėjo past.). 

— Tęskite. 

— Jis šnekėjosi su Vidurnakčiu, — sukuždėjo ofi- 
ciantas. — Ir aš mačiau, kad jai norėjosi pasiųsti jį kuo 
toliau, bet atrodo, kad buvo priversta jį pakęsti. 

— Jis ją šantažavo? 

—- Nieko nežinau, manęs tai visiškai neliečia, leite- 
nante. Aš čia tiktai dirbu. Gal jis šantažavo ją, o gal ir ne. 
— Jis kalbėjosi su ja čia ar salėje, už staliuko. 

— Paprastai jis ateidavo kartą per savaitę. Pirmąkart 
pasirodė prieš penkias savaites. Pasėdėjo truputį už staliu- 
ko, paskui paklausė Vidurnakčio. Paskutinius du kartus jis 
užėjo tiesiai į jos kontorą ir ten užtruko apie dvidešimt mi- 
nučių. 

— Ar ji kur nors išeidavo su juo? 

Butas ryžtingai papurtė galvą. 

— Vidurnaktis visada išeina, tik uždariusi įstaigą, va- 
dinasi, ne anksčiau kaip trečią ryto. O jis palikdavo mus 
maždaug pirmą valandą nakties. 

— Ar žinote, kur jis gyvena? 

— Aš jau sakiau jums, Jeitenante, kad net nežinau jo 
vardo. 

— O'kei, Endi. Kas dar? 

— Lyg jau tr viskas. 

— Tada galite eiti. 

Butas pasisupo kėdėje. 

— Jūs ruošiatės pakalbėti su Vidurnakčiu? 

— O tu kaip manai? 

— Matote, jei Vidurnaktis sužinos, kad aš papasako- 
jau jums apie tą žolės mėgėją, jai tas nelabai patiks, ir man 
gali būti riesta. 

— Nesijaudink, Endi, viskas gerai. Aš neįkišiu ta- 
vęs. Tu juk padarei man paslaugą. 

Butas apmąstė mano paskutinę frazę, ir pastebėjau, 
kad paguodos ji jam nesuteikė. 

— Na ką gi, gerai, leitenante, — pagaliau ištarė jis ir 
pasuko link išėjimo. 

Aš pakviečiau Džo, ir šis patvirtino Buto pasako- 
jimą. 

Man įėjus į salę, džazmenų trijulė vėl buvo scenoje. 
Klarenso kontrabosas vos girdimai gaudė, Kuba tylutėliai 
stukseno vien jam suprantamus ritmus, o Veslis tiesiog sė- 
dėjo nejudėdamas užmerktomis akimis. 

Vidurnaktis stebėjo, kaip du vaikinai kruopščiai plo- 
vė kraujo dėmes nuo grindų. Nespėję išeiti prieš Polniko 
ir jo grupės pasirodymą lankytojai buvo blaivūs ir nelai- 
mingi. 

— Užrašiau jų pavardes ir adresus, leitenante. Nori- 
te juos apklausti ar išleisite namo? 

— Taip, tegu skirstosi. 

Aš grįžau atgal į sceną ir sustojau, žvalgydamasis 
į šonus. Po kelių sekundžių prie manęs prisigretino Pol- 
nikas. 

— Gal galiu dar ką nors padaryti, leitenante? 

— Gali prisijungti prie manęs ir padėti mąstyti. Čia 
scena, ar ne? 


— Tiksliai! — entuziastingai atsakė Polnikas. 
— Nuo jos iki scenos — šešios pėdos, taip? 
— Tiksliai! 


— Kairėje dvejos durys. Vienos veda į mis O'Haros 
kontorą, o kitos — tiesiai į virtuvę. Daugiau durų nėra, taip? 

— Tiksliai! 

— Džazmenai jo nematė. Jis buvo už jų nugarų, be 
to, jie visą laiką grojo. Mis O'Hara buvo savo kontoroje. 
Butas — virtuvėje. Niekas nesugebėtų iššauti virš muzi- 
kantų galvų taip, kad kulka apsuktų kilpą ir, nusileidusi 
penkias ar šešias pėdas žemyn, įsmigtų tam vaikinui tie- 
siai į krūtinę. Taip? 


— Tiksliai! 
— Ir taip, kas jį nužudė? 
— Tiks... — Polnikas sumirksėjo. 


— Jeigu ir jūs atsidūrėte keblioje padėtyje, tai aš lai- 
mingas. | 

— Pistoleto niekur neradome, — pridūrė išmintinga- 
sis seržantas. — Vadinasi, jis tikrai nenusižudė, ar ne? 

— Šiam atvejui turiu savo teoriją: vaikinas nusišo- 
vė, 0 po to prarijo savo patranką. Skrodimas parodys, ar 

teisinga ši versija. Dabar aš grįšiu į kontorą ir dar kartelį 
pakalbinsiu O'Harą. Manau, kad pirmąjį kartą ji nebuvo 
su manimi labai atvira. 

Seržantas baigė sudėlioti visus to vaikino savižudy- 
bės versijos pliusus ir minusus. Susiraukęs jis pažvelgė į 
mane: * 

— Jūs juokaujate, leitenante? 

Už mūsų nugarų pasigirdo į kosėjimą panašus gergž- 
džiantis balsas: 

— Leitenantas visada juokauja, — tarė Polnikui He- 
mondas. — Jis tik apsimeta policininku. Didžiausias visų 
laikų ir tautų humoristas. 

— Tu jau seniai čia, šnipų burtininke? 

— Pakankamai seniai. Nebesirūpink šia ledi. Aš pats 
ja užsiimsiu. 

— Puiku. Eime į kontorą, aš papasakosiu tau visa 
kita. 

Aš nulydėjau jį į Vidurnakčio kontorą. Hemondas pri- 
ėjo prie stalo ir, nutaisęs reikšmingą veido IIaIšEĄ atsisė- 
do ant kėdės. 

— Gerai, Uileri. Dėstyk. 

— Tau reikia patarimo? 

— Sąmojingas vaikinas. Tu jau gana ilgai tvarkai tą 
reikalą, taigi klok viską, ką žinai, ir gali dingti. Manau, 
minutės tau užteks. 

— Netgi dar mažiau, — sutikau aš. 

Trumpai nupasakojau visus savo veiksmus po žmog- 
žudystės. Aiškiai mačiau, kad Hemondas nelabai manimi 
tikėjo, bet neįsižeidžiau dėl to. i 

— Štai ir viskas. Ir linkiu sėkmės, ji jums reikalinga. 
Net pavyzdingam policininkui ji kartais būtina. 

Aš pasukau link išėjimo. 

— Man visa tai neatrodo labai painu, — suburbėjo 
Hemondas. — Čia viskas aišku kaip dieną. Tikriausiai tai 
padarė pati dainininkė. 

— Vidurnaktis? Tai mintis. Galbūt nušovusi tą tipą, 
ji įsikišo pistoletą į savo beveik permatomos suknelės už- 

antį? Jei tau reikalinga pagalba, aš galiu pasilikti ir kartu 
su tavimi iškratyti įtariamąją. 

— Nešdinkis! — viauktelėjo Hemondas. 

— Jau einu. — Aš atsainiai palingavau galvą. — Pa- 
sirodo, tu labai jautrios sielos, Hemondai. Tiesiog nesu- 
pratau 1š karto, ką tu turėjai omeny. 

Aš palikau kontorą ir nuėjau pas Anabelą Džekson, 
visą tą laiką skirsčiusią roles naujai pjesei “Pilietinis ka- 
ras", kurioje aš atlikau Linkolno vaidmenį (tik be barzdos, 
žinoma). 

— Pagaliau baigiau. 

— Gryniausia tiesa. 

— Tik tarnybine prasme. Kodėl mums... 

— Al, ai, tuoj pravirksiu! 

— Kuo greičiau dinkime iš čia, kol Hemondas ne- 
įvykdė dar vienos žmogžudystės, bandydamas išsiaiškinti 
pirmąją. 

Mes pačiupome taksi ir kol dardėjome pas Anabelą, 
ji nenutilo nė sekundei! 

— ... kaip jūs drįsote palikti mane vieną, kol pats 
kiurksojote kontoroje su ta... ta moterimi! — išrėkė Ana- 
bela, triukšmingai užtrenkdama taksi dureles. 

— Žinoma, ji — moteris, — pritariau aš Anabelai, — 
Vidurnaktis vidurnaktį — tokio pasimatymo už jokius pi- 
nigus negalėjau praleisti, o jos dainavimas neturėjo jokios 
reikšmės. " 

— Juk jūs... — prarijo žadą ji. — Jūs — vilkas šuns 
kailyje! 

— Nesuprantu, ko jūs taip jaudinatės. Vidurnaktis 
įaudrino mane, 0 jus — džiazas. Taigi skirtumas mažas. 

Čia aš pastebėjau, jog kalbėjausi pats su savimi. 

Grįžau namo svarstydamas, kaip kitaip galėjo susi- 
klostyti įvykiai. Paskui paskambinau į garažą, kur man pra- 
nešė, kad mano “Heilis" riedės rytoj kaip naujas. 

Aš patogiai įsitaisiau minkštame krėsle su škotiško 
viskio stiklu vienoje rankoje ir cigarete — kitoje, mėgau- 
damasis aistringu Pegi Li balsu, dainuojančiu “Juodą ka- 

vą". Švelni muzika užliejo kambarį, bet greitai ją perrėžė 
šaižus telefono skambutis. 
Aš pakėliau ragelį ir pasakiau: 
— Viskas gerai, mieloji. Aš nepykstu. , 
— Uileri1! — suriaumojo vyriškas balsas. 
Tą balsą pažinau iš karto. Bet kokioje šunų parodoje 
būčiau atskyręs tą maurojimą. 
— Jis išėjo, — beviltiškai leptelėjau į ragelį. 
— Kalba šerifas Laversas! — plyšojo balsas. 
— Sveikutis, — greitai sureagavau aš. 
Kitame laido gale pasigirdo neartikuliuotas mykimas. 
„— Baik savo kvailus juokelius! — šerifo balsas gra- 
sino. — Tučtuojau atvažiuok į skyrių, tiesiai pas mane. 
— Tai pirmiausia ir padarysiu rytoj ryte, — sąžinin- 
gai pažadėjau aš. 
— Aš sakau — tuojau, o tai reiškia — dabar! Ir tavo 
žiniai, Uileri, jau rytas. 
Man lyg kuolu per ausis trenkė, kai šerifas metė ra- 
gelį. 


4 


Man atvykus, šerifo biure liepsnojo jau du dalykai: 
pirmą — ryškiai švietė lempos, antra — mano viduje šėlte 
šėlo ugnis. Jaučiausi, kaip nuo nemigos kenčiantis mania- 
kas, negalintis užmigti dėl to, kad jį persekiojo mintys apie 
kerinčias blondines. 

Aš įŽengiau į laukiamąjį ir norėjau atidaryti šerifo 
kabineto duris, kai išgirdau už jų balsus. 

Tada dribau į artimiausią krėslą ir ėmiau galvoti apie 
apylinkės šerifus, prisimindamas visus, kokius tik Žinojau, 
aštrius Žodžius. ) 

Po penkių minučių durys atsidarė, išėjo aukštas, au- 
galotas tipas. Tvarkingai apkirpti Žili plaukai, kumpa no- 
sis ir labai plonos lūpos. Veide sustingusi didybės išraiška, 
būdinga klestinčiam biznieriui. Jis vilkėjo nepriekaištin- 


118 


gai pasiūtą kostiumą tir marškinius, kuriuos puošė šilkinis 
itališkas kaklaraištis. Vyriškis praėjo pro mane nė nežvilg- 
telėjęs, lyg aš būčiau jo tarnas. 

Laversas palaukė, kol tas didingas manekenas išėjo 
pro duris, ir tik tada linktelėjo man. 

— Atrodo, jog tu nelabai skubėjai, Uileri, — nepa- 
tenkintas suburbėjo jis. 

Aš atsisėdau ant krėslo, skirto lankytojams, bet ne 
ant to, kuriame lindėjo nepritvirtinta spyruoklė. Pereitą kar- 
tą ji vos nepadarė nepataisomos žalos mano vyriškajam pa- 
sididžiavimui. 

— Tas lavonas, kurį radai vakar vakare, — sumur- 
mėjo Laversas. — Geriau jo išvis nebūtų buvę. 

— Jei dėl to esu čia, tai sutinku su jumis. 

— Ar Landžio pavardė tau ką nors sako? 

— Žinoma. Tai “Tribūnos" savininkas. 

— Ir kaip tik jis išėjo dabar iš mano kabineto. O tas 
tavo lavonas — tai Džonis Landis, jo sūnus! 

— Tas žolės mėgėjas... 

— Tu norėjai pasakyti — valkata... Ką gi, tu teisus. 
Bet vis dėlto jis — Landžio sūnus, ir seniokas svaido žai- 
bus, trokšta keršto ir linki, kad žudikas gautų pelnytą baus- 
mę. Kitas šiandieninių laikraščių antraštes gali sugalvoti 
pats. 

— Misteris Landis — Žymus žmogus, didelis tū- 
zas, — sutikau aš. 

— Misteris Landis — vienas iš miesto tėvų ir įtakin- 
ga figūra visos valstijos politiniame gyvenime. Misteris 
Landis valdo didžiausią miesto laikraštį. Misteris Landis 
gali sukurti laisvų darbo vietų mūsų skyriuje! — šerifas 
įniršęs bedė didžiuoju pirštu į savo krėslą. — Tikiuosi, tu 
supranti mane, Uileri? 

— Visiškai, šefe. Manyje dargi kirba negeras nujau- 
timas, kodėl aš esu būtent čia. 

— Šią bylą oficialiai tiria leitenantas Hemondas. Bet 
ji asmeniškai liečia ir mane — mano kaklą. Kad ir kas nu- 
žudė Landį, per savaitę privalau jį rasti. Kitaip tapsiu eks- 
šerifu, aišku? 

— Bet ką aš galiu padaryti? — nekaltai paklausiau. 

— Tu ginsi mano interesus, Uileri. Ir savo taip pat. 
Jeigu Landis turi jėgų pakeisti apygardos šerifą, tai ir aiš- 
kinti nereikia, ką jis gali padaryti žmogžudysčių tyrimo sky- 
riaus leitenantui. 

— Aš visiškai jus suprantu, šerife. Ar dirbsiu su He- 
mondu? 

— Oficialiai tyrimą atlieka Hemondas. Tu tik vyk- 
dysi kai kurias mano užduotis, ir tai viskas. Galbūt He- 
mondas nesugebės rasti žudiko, tada tai padaryti teks tau, 
ir kuo greičiau! 

— Hemondas bus laimingas! 

— Nuo kada tau rūpi, ką jaučia Hemondas? 

— Iš pradžių norėčiau išsiaiškinti kai kurias detales. 
Kaip Hemondas sužinojo, kad velionis kažkada buvo Džo- 
nu Landžiu? 

— Dainininkė jam pasakė, — suburbėjo Laversas. — 
Na ta, keistu vardu... Naktinė? 

— Vidurnaktis. 

— Tiksliai. 

— Ką ji papasakojo Hemondui? 

— Šitas Landis įkyrėjo jai iki gyvo kaulo — aš turiu 
omenyje sūnų. Kadangi jo tėtušis buvo pats Danielis Lan- 
dis, jinai bijojo tą tipelį išspirti. Džonis buvo tikra nelai- 
mė jos užeigai, vaikščiojanti bėda. 

— Ji nepasakė, kas galėjo trokšti jo mirties? 

Laversas gūžtelėjo pečiais. 

— Jos žodžiais tariant, kiekvienas, pažinojęs Landį, 
su malonumu būtų jį nudėjęs. 

— Ir tai viskas, ką Hemondas sugebėjo išsiaiškinti? 

— Na, maždaug viskas. Hemondas įsitikinęs, kad tai 
ji pribaigė Džoną Landį. Iš kovos prieš narkotikus skyriaus 
iškvietė policininkę, kad toji apieškotų dainininkę, bet re- 
zultatas buvo lygus nuliui. Nieko nerado. 

— Pas merginą su tokia figūra? Aš didžiai nustebęs, 
šerife! 

— Aš turiu omenyje, kad jie nerado pistoleto, — su- 
urzgė Laversas. — Ir liaukis juokavęs nors šį rytą, Uileri! 

— Aš buvau pradėjęs juokauti su žavinga blondine, 
kai jūs paskambinote, — akiplėšiškai sumelavau aš. — Negi 
manote, kad stengiuosi dėl jūsų? 

Laversas užsirūkė cigarą ir ėmė sklaidyti ant stalo 
gulinčius kažkokius popierius. 

— Štai skrodimo išvados. Kulka 22-ojo kalibro. Stip- 
rių narkotikų organizme neaptikta, matyt, dar nebuvo pri- 
ėjęs tos stadijos, mėgavosi tik žole. 

— Tai nuramins jo brangųjį tėtušį. Bet žole dabar mė- 
gaujasi beveik visas jaunimėlis. 

Šerifas sušnopavo: 

— Tai labai rimta byla, Uileri. Jei mes to nusikalti- 
mo neišaiškinsim, mus gyvus iškeps, mus visus! Tave, ma- 
ne, visą skyrių, aplamai visus, bent kiek susijusius su šia 
byla. 

— Ar Landį taip giliai sukrėtė sūnaus mirtis? 

— Jam nusispjauti į viską, — niūriai atsiliepė šeri- 
fas. — Jį jaudina tik jo prestižas. Landžio šeimynėlė rei- 
kalauja keršto... Tu pagavai mano mintį? 

Aš linktelėjau, visa savo išvaizda demonstruodamas 
susidomėjimą jo išvedžiojimais. 

Laversas tęsė: 

— Landžio gyslose vietoj kraujo — ledinis vanduo. 
Atpažindamas kūną, jis elgėsi taip, lyg pasirašinėtų savo 
vedamąjį. Jis davė mums suprasti, kad numatė tokią sū- 
naus baigtį. Net atrodė patenkintas, kad jo pranašystės pa- 
sitvirtino. Vienintelis dalykas, kurį mums pavyko iš jo iš- 
pešti, buvo tai, kad prieš tris mėnesius, sužinojęs apie sū- 
naus aistrą marihuanai, jis atėmė teises į palikimą. 

— Tuo jis panašus į daugelį tėvų. 

— Jis nežino, kuo paskutiniuoju metu užsiiminėjo 
Džonis, net nežino, kur šis gyveno. Kiekvieną mėnesį Lan- 
dis pervesdavo į sūnaus sąskaitą aštuonis šimtus“ dolerių, 
ir tai viskas. Jis įsitikinęs, jog Džonis buvo visiškai degra- 
davęs, ir net pareiškė, kad jo nužudymas tikriausiai susijęs 
su negrąžinta skola už tą prakeiktą žolę. 

— O ką apie visa tai mano misis Landi? 

— Ji mirusi. 

— Tai keičia reikalą. 

— Bet yra dar duktė. Ji penkeriais metais jaunesnė 
už savo nevykėlį brolį. Gyvena kartu su tėvu. Landis i IŠVy- 
ko namo, kad 2 jai apie tą įvykį. 


boja. 

— Vėliau galėtum pasikalbėti su jo dukra. Galbūt ji 
žino, kuo paskutiniuosius tris mėnesius užsiiminėjo jos 
brolis. 

— Gerai. O kodėl Hemondas negali to padaryti? 

— Manęs visiškai nedomina, ką veiks Hemondas! — 
sugriaudėjo šerifas. — Tu dabar dirbsi man, Uileri, tai da- 
ryk, kas tau liepiama! 

— Klausau, sere, — paklusniai viauktelėjau aš. — 
O jei ten sutiksiu Hemondą? Pakliūsiu į labai kvailą situ- 
aciją. 

— Nesijaudink, taip neatsitiks. 

— Hemondas jos neapklaus, nes jam įsakyta nekišti 
ten nosies, taip? 

— Mes pažadėjome informuoti Landį apie kiekvieną 
mūsų žingsnį, — nenoriai paaiškino Laversas. — Vargu, ar 
jam patiktų, jei mes oficialiai imtume tardyti jo dukrą. 

— Bet visai kitas reikalas, jei mes paklausinėsime ją 
neoficialiai, tiesa? — burbtelėjau aš. — Jei Landis apie tai 
sužinos, jūs nuoširdžiai jo atsiprašysite, paaiškinęs, jog tas 
kretinas Uileris amžinai lenda ne į savo reikalus, ir paže- 
minsite mane iki seržanto. 

— Na, taip turbūt neatsitiks, — šerifas visai neįtiki- 
namai mostelėjo ranka. — Tu tikriausiai gausi papeikimą, 
tr viskas tuo baigsis. 

— Dabar suprantu, ką jaučia aukojamas avinėlis, — 
aš kuo plačiausiai nusišypsojau. — Tikiuosi, kad jau pa- 
ruošėte indą, į kurį supilsite mano kraują po to, kai perrė- 
šite man gerklę. 

— Suprask mane teisingai, — šerifas vis dėlto pa- 
žvelgė į mane. — Tą žmogžudystę privalome ištirti. Ir 
visai nesvarbu, kiek leitenantų šioje byloje nusilauš 
sprandą. 

— Žinote, kas labiausiai patinka man šiame darbe — 
tai užtikrintas rytojus. 

Laversas geraširdiškai nusijuokė: 

— Visi mano tave esant pačiu keisčiausiu mūsų sky- 
riaus policininku. O ši byla tau duoda šansą sutvirtinti sa- 
vo reputaciją. | 

Po dešimtos penkiolika aš pastačiau savo “Heilį" prie 
Landerso namo. 

Tai buvo senoviško stiliaus vila. Dviejų aukštų, su 
milžinišku frontonu. Pastatą supo penki akrai žemės: tvar- 
kingai nupjauta pievelė, dirbtinis ežeras, kuriame suposi 
septynios gulbių iškamšos. 

Aš labai nustebau, kai, spustelėjęs sunkiose ąžuoli- 
nėse duryse įmontuotą skambutį, išgirdau ne “Džoną Pi- 
14", atliekamą simfoninio orkestro, o patį paprasčiausią 
čirškimą. 

Duris atidarė mažordomas. 

— Labas rytas, sere, — šaltai ištarė jis gergždžian- 
čiu balsu. — Jeigu jūs ką nors norite parduoti, tai... 

— Aš norėčiau pamatyti mis Landi. 

— Bijau, kad tai neįmanoma. Šeimą ištiko skaudi ne- 
laimė, ir todėl... 

— Aš mačiau, kaip atsitiko ta nelaimė. Aš — leite- 
nantas Uileris iš žmogžudysčių skyriaus, — parodžiau jam 
savo ženklelį, kuris, tiesą sakant, galėjo patvirtinti mane 
esant ir iš faraonų klano, tir iš policininkų žudikų gaujos. — 
Aš noriu pamatyti mis Landi. Aš to reikalauju. 

— Gerai, sere. Sekite paskui mane. | 

Aš perėjau vestibiulį, išdailintą ąžuolu, apstatytą ri- 
terių šarvais, stovinčiais šalia plačių laiptų, pakilau tais 
laiptais ir atsidūriau ąžuolu iškaltame laukiamajame. 

— Palaukite čia, sere. Aš pranešiu apie jūsų atvy- 
kimą. 

Mažordomas dingo, švelniai uždarydamas paskui 
save duris. Aš užsirūkiau ir ėmiau laukti. Apsidairęs ap- 
link, nusprendžiau, jog tas laukiamasis yra paprasčiau- 
sia rūbinė. : 

„Po penkių minučių mažordomas grįžo. 

— Mis Landi priims jus svetainėje. Sekite paskui 
mane. 

Aš taip ir padariau. 

Svetainė buvo išpuošta kedru. Didžiulis poliruoto me- 
talo židinys tviskėte tviskėjo. Ant sienos kabėjo septynio- 
liktojo amžiaus muškieta ir kažkokio susiraukusio tos pa- 
čios epochos kavalieriaus portretas. Aš puikiai jį supratau. 
Šypsotis tokiame name buvo tiesiog nepadoru. 

Grindis dengė storas, prabangus, spalvotas kilimas. 
Kušetė ir keturi krėslai buvo apmušti senoviniu vaškuotu 
kartūnu, bylojančiu apie jų amžių. 

Pabandžiau įsivaizduoti tokio namo šeimininko duk- 
terį: tiesių plaukų kuokštelis ant pakaušio, griežto vie- 
nuoliško stiliaus suknelė, dengianti kūną nuo galvos iki 
kojų. Mintyse jau mačiau, kaip ji braukia akis sniego bal- 
tumo nosinaite, apverkdama brolį, ir gręžia nosinaitę į 
marmurinį, rožytėmis padabintą aštuonioliktojo amžiaus 
pieno puodelį. 

— Mis Landi tuojau ateis, — paskelbė mažordomas 
ir pasišalino, kaip ir priderėjo tikram tarnui. 

Aš priėjau prie kušetės ir klestelėjau ant jos. Spy- 
ruoklės įlinko ne daugiau kaip aštuntadalį colio. Mano dė- 
mesį patraukė gražiai išmargintas dubuo, stovintis ant sta- 
liuko šalia kušetės: jis buvo panašus lyg į peleninę, lyg į 
retos formos vazą. Reti daiktai turi vieną neabejotiną pri- 
valumą — juos galima panaudoti ne tik pagal paskirtį. Aš 
užgesinau dubenyje cigaretę ir prisidegiau kitą. 

Tik spėjau kelis kartus nukrėsti pelenus į dubenį, kai 
atsidarė durys, ir įėjo dukrelė-vienuolė. Iš netikėtumo vos 
neišmečiau cigaretės tiesiai ant kilimo. 

Ji buvo vidutinio ūgio, ir tai vienintelis dalykas, ku- 
riam tiko epitetas "vidutinis". Prašmatni brunetė blizgan- 
čiais kaip sabalo kailis plaukais, gaubiančiais smulkų, 

taisyklingų bruožų veidą. Ji atrodė lyg žavingas elfas. Put- 
nios, rausvos lyg rožės žiedlapiai lūpytės buvo truputį pa- 
pūstos. Tai jaudino ir provokavo. Didžiules, drėgnas, be- 
veik violetines akis dengė akiniai. 

Ji vilkėjo baltus vyriškus marškinius atraitotomis 
rankovėmis, išblukusius džinsus, aptempusius puikius, ab- 
soliučiai moteriškus klubus taip glotniai, kad net išryškė- 
jo nedidutė Veneros kalvelė. Trys viršutinės marškinių sa- 
gos buvo atsegtos ir stangri krūtinė gundančiai siūbavo 
sulig kiekvienu jos žingsniu. Aš net įsigudrinau pamatyti 
mažus, rožinius spenelius, nors ir ne taip aiškiai, kaip bū- 
čiau norėjęs. Jos švelni oda turėjo medaus atspalvį, ir ga- 
lėjau prisiekti, kad.pati ji irgi kvepėjo medumi. Mergaitė 
atrodė taip saldžiai, kad buvau pasiruošęs praryti ją da- 
bar ir Čia pat. 

— Aš — Rina Landi, — aukštu, jausmingu balsu pri- 
sistatė ji. 

Užgesinau cigaretę ir pašokau ant kojų. 

— Aš — leitenantas Uileris iš... 

— Žinau. Talbotas man pasakė. 

— Mažordomas? 

— Na, taip. Jis — puikus dominuojančio tipo asme- 
nybės egzempliorius. Jei jis būtų vedęs, esu tikra, kad muštų 
savo žmoną! 

— O aš manau, kad viskas būtų atvirkščiai. Moters 
kančia irgi turi ribas. 

— Kuo jūs vardu? 

Aš nevalingai sumirksėjau. 

— Elas, — pagaliau kimiai išspaudžiau. 

— Vadinkite mane tiesiog Rina. Manau, kad forma- 
lūs kreipiniai trukdo Žmonėms geriau pažinti vieniems ki- 
tus. Jūs sutinkate su manimi, Elai? 

Mergaitė atsisėdo ant kušetės šalia manęs. Jaudinan- 
tis rožinių spenelių artumas visai išmušė mane iš vėžių. 

— Jūs norite pakalbėti apie Džoną. Tėvas šįryt man 
viską papasakojo. Jūs žinote, kad jis rūkė marihuaną? 

— Jo kišenėje radome žolės suktinių, — atsakiau. 

— Aš trgi bandžiau jas rūkyti, — visai rimtai prane- 
šė ji. — Bet mečiau. 

— Malonu tai girdėti. 

— Tai pernelyg vaikiška. Tačiau ir Džonas elgėsi vai- 
kiškai. Be to, žolė — tik pradžia. Po kurio laiko jūs prade- 
date vartoti heroiną ir tampaie įpročio vergu. O jūs, Elai? 
Aš mėgstu laisvę. Manau, kad Žmonės turi teisę elgtis taip, 
kaip jie nori. Ar jums patinka elgtis taip, kaip norisi, Elai? 
Kaip policijos leitenantas, jūs labai jaunas. Aš maniau, kad 
visi jie — išsunktos citrinos, nesugebančios emociškai ben- 
drauti. Bet jūs, matau, galite būti labai imlus ir jautrus, 
Elai. Kaip manote, ar aš galiu emociškai stimuliuoti? 


— Aš... aš... 
— Jums nereikia nieko sakyti, — žaviai nusišypsojo 
mergina. — Aš suprantu, kad jūs jaučiatės nejaukiai. Ar 


jums nesinori manęs pabučiuoti, Elai? 

Aš paspringau dūmu ir užgesinau cigaretę dubenyje. 

— Tėvas turbūt iš koto išvirstų, pamatęs, kam jūs pa- 
naudojote šią vazą. Juk tai — antikvarinis daiktas, iš aš- 
tuonioliktojo amžiaus. Jūs esate pirmasis žmogus, praktiš- 
kai ją panaudojęs. 

— Jūsų brolis... Gal pasakysite, kodėl... 

— Nesijaudinkite dėl! Talboto. Jis per daug brangina 
savo darbą, kad ryžtųsi mums sutrukdyti. Kiti tarnai virtu- 
vėje, O ji yra tolimajame pastato gale. Mes galime puikiai 
pasimylėti, Elai, jei Žinoma, jūs norite. Aš dar niekada ne- 
simylėjau su policijos karininku. Mane žavi ta mintis. Su- 
prantama, jūs privalote elgtis padoriai. Galite pabučiuoti 
mane, švelniai paglamonėti, bet ne daugiau. Man nereikės 
daug laiko įsitikinti, patinka man jūsų veiksmai ar ne. 

Rina palietė mane. Aš jau nebeįstengiau susitvardy- 
ti. Pajutau, kaip suakmenėjo paslėpsniai, tad vikriai pašo- 
kau ant kojų ir užėjau už krėslo. Tai buvo menka apsauga, 
bet vis šioks toks stabdys veržliajai Rinai. 

— Prašau jus, — kimiai sušvokščiau, — aš viso labo 
tik noriu užduoti keletą klausimų. 

— Nejaugi jūs nenorite su manimi pasimylėti? — Jau 
ir taip didžiulės, violetinės akys išsiplėtė. — Ar aš jums 


nepatinku? O gal jūs norėtumėte, kad aš pirmoji jus apka- 
binčiau ir pabučiuočiau? 

— Norėčiau, kad jūs sėdėtumėte ten, kur sėdite, ir 
truputį patylėtumėte! — suriaumojau aš. 

Įsižeidusi Rina papūtė žavingas lūpytes. 

— Na, dabar jūs toks grubus, dar ir šaukiate ant ma- 
nęs, Elai. Jums ką, brunetės nepatinka? 

— Aš manau, kad jūs nuostabi. Man labai patinka to- 
kios simpatiškos brunetės kaip jūs. Man siaubingai norisi 
jus apkabinti ir pabučiuoti, bet aš esu darbe ir turiu atlikti 
savo pareigą. Aš — policininkas, man moka būtent už po- 
licininko darbą. Dar klausimų yra? 

— Jūs turite labai stiprų pareigos jausmą. Aš nemė- 
ginsiu pakeisti jūsų gyvenimiškųjų vertybių sistemos, nes 
tai labai pavojinga, gali išsivystyti įvairūs psichologiniai 
kompleksai ir neurozės. Todėl užduokite savo klausimus, 
ir kai mes su tuo baigsime, galėsime ramiai pasidžiaugti 
meile. 

Sukryžiavusi kojas, Rina patogiai įsitaisė ant ku- 
šetės. 

— Na, pirmyn! — beveik įsakė mergina. 

— Gal numanote, kas galėjo nužudyti jūsų brolį? — 
stengdamasis išlyginti trūkčiojantį kvėpavimą, rūpestingai 


išskiemenavau kiekvieną Žodį. — Aš suprantu, kad palie- 
čiau skaudžią jums temą, bet, tikiuosi... 
— Skaudžią? — Rina nusijuokė. — Matau, kad jūs 


manęs nesupratote, Elai. Aš nekenčiau savo brolio nuo tos 
akimirkos, kai Žengiau savo pirmąjį žingsnį, nekenčiau jo 
dar prieš ištardama savo pirmąjį žodį. Jis buvo labai Žiau- 
rus ir šlykštus. Jūs tikriausiai žinote, jog kai kurie berniu- 
kai mėgsta traukyti musėms sparnus? 

— Aplamai, taip, bet... 

— O Džonis mėgo išsukinėti rankas kitiems ber- 
niukams. 

— Na, tada, — abejodamas pradėjau aš, — man leng- 
viau užduoti kitą klausimą: ar jūs liūdite dėl savo brolio 
mirties? 

— Jokiu būdu. Atvirkščiai, džiaugiuosi. Jei nebūčiau 


127 


atsisakiusi alkoholio, aš dabar prisigerčiau ligi nukritimo. 
Jūs tikriausiai žinote, kad alkoholis — tai silpna narkotikų 
išraiška. Geriantis Žmogus pasidaro priklausomas nuo al- 
koholio, o aš mėgstu absoliučią laisvę ir nenoriu būti įpro- 
čių verge arba pasiduoti kieno nors įtakai. 

— Teisingai elgiatės, — sumurmėjau aš. 

— Dėl tos pačios priežasties aš nerūkau. 

— Bet jūs neatsisakote pasimylėti, tik padoriai, su- 


prantama? 
— Tai neturi nieko bendro su įpročiais, — nusišyp- 
sojo mergina. — Tai tik biologija. Jūs juk žinote, kad pa- 


vojinga nutraukti jau prasidėjusias chemines reakcijas, Elai. 
"Tai gali... 

Aš girgžtelėjau dantimis. 

— Žinau, gali išsivystyti kompleksai ir neurozės! 

— Būtent! 

Man norėjosi raudoti. 

— Ar nenumanote, kas galėjo linkėti mirties jūsų 
broliui? 

— Zinoma, — tvirtai pareiškė Rina. — Visi, kas jį 
pažinojo, turėjo priežasčių jį nužudyti. | 

— Gal galėtumėte išvardinti? 

— Na, aš, tėvas ir Talbotas. Paskui mūsų virėjas, 
Elsi, kambarinė, ir Dženigsas, sodininkas. Dar paštinin- 
kas ir... | 

— Tai tiesiog juokinga, — šaltai konstatavau aš. 

— Nejaugi? 

Galėjau prisiekti, kad jos nustebimas buvo nuoširdus. 
Ji kaltai pažvelgė į mane. 

— Bet aš to visai nenorėjau... 

— Ar be tavo šeimos ir tarnų, pažįstate dar ką nors, 
nekentusį Džonio? 

— Nemanau. Paskutinius tris mėnesius Džonis su mu- 
mis nebendravo. O prieš tai aš stengdavausi kuo rečiau su 
juo matytis. Taip buvo saugiau. 

— Saugiau? 

— Mums susitikus, Džonis salas 2 krėsdavo savo 
kvailas išdaigas, — paaiškino Rina. Jos balse staiga su- 

skambo metalinės gaidelės. — Jis galėjo užlaužti man už 
nugaros ranką arba spirti į koją, arba... na, dar ką nors pa- 
našaus sugalvoti. 

— Nuostabu. 

— Jis elgėsi, kaip paauglys, — tęsė mergina. — Tas 
jo pomėgis visokiems iškrypimams... O kaip jis rengėsi, 
kaip kalbėjo... Taigi, jūs turite daug kandidatų į žudikus — 
visi žmonės, kurie pažinojo Džonį, — linksmai baigė Ri- 
na. — Aš ir pati galėjau jį užmušti. Gal būčiau patyrusi 
naujų pojūčių. 

Ji užmetė kojas ant kušetės ir išsitiesė aukštielninka, 
sunėrusi ant galvos rankas. 

— Dar klausimų bus, Elai? O gal pasimylėsime tie- 
siog dabar? 

Galite manimi netikėti, bet visa, kas žmogiška, ne- 
svetima ir policijos leitenantui. Aš aiškiai žinojau, kad, at- 
metęs tokį viliojantį pasiūlymą, keiksiu save ištisas nak- 
tis, kamuojamas nemigos. Aš lėtai pasilenkiau prie jos. 

— Niekas mums nesutrukdys, — meiliai suburkavo 
Rina. — Nesinervinkite, Elai! 

— Pirmą kartą girdžiu tokius žodžius iš moters, — 
tik tiek ir sugebėjau išspausti. 

Grakščiai kaip jauna katytė ji pakilo nuo kušetės, nu- 
siėmė akinius ir tvarkingai padėjo juos ant staliuko. Jai pa- 
žvelgus į mane, violetines akis aptraukė lengva migla, ta- 
čiau tai nebuvo trumparegystės pasekmė. 

— Jums trūksta praktikos, Elai. Aš truputį jums pa- 
dėsiu. 

Ji suėmė mano rankas ir prispaudė prie stangrios, kie- 
tos savo krūtinės, truputį atsilošdama. Per ploną marškinių 
audinį aš pajutau švelnią ir minkštą odą. Ji dar stipriau spus- 
telėjo mano rankas, ir jos krūtys suspurdėjo mano delnuo- 
se, lyg norėdamos iššokti. Mergina sudejavo. 

— Man tai patinka, — jausmingai sukuždėjo ji. 

Turėjau prisipažinti, man tai irgi patiko. Mano įjaud- 
rintas strypas įsirėmė į šiurkštų džinsų audinį. Negalėjau 
atplėšti rankų nuo jos nuostabios krūtinės, glamonėdamas 
pirštais standžius, pakilusius spenelius. 

— Jūs manęs visai nepažįstate, — kimiai sumurmė- 
jau perdžiūvusia burna. 

— Tada mums verta susipažinti artimiau, — links- 
mai šūktelėjo mergina. 

Aš dar stipriau prispaudžiau išorėn besiveržiantį pe- 
nį prie jos prisirpusių uogelių. 

— Ot, kaip man tai patinka, — sumurkė Rina. — La- 
bai patinka. 

Ji paleido mano rankas ir pasisukusi švelniai suėmė 
mano penį. 

— Tai man irgi patinka. — Ji viena ranka ėmė žaisti 
su juo, ir aš vos vos susivaldžiau neužbaigęs akto. Kita ran- 
ka Rina atsisegiojo likusias marškinių sagas, apnuoginda- 
ma medaus spalvos žavingą kūną. Ryškiai rožiniai spene- 
liai styrojo atsikišę. Juos supo akinančios tokios pat spal- 
vos aureolės. Viena ranka kilstelėjusi apvalią krūtį, Rina 
ištiesė ją man. Apibėriau ją bučiniais, velniai rautų, jos sko- 
nis priminė man medų. Aš švelniai krimsčiojau ir glosčiau 
liežuviu jos virpantį spenelį. 

Ir staiga išgirdau, kaip už mano nugaros atsidarė du- 
rys ir kažkas įėjo į kambarį. Iš pradžių pamaniau, kad tai 
liokajus, nusprendęs atsisveikinti su savo darbu, bet žings- 
nius sekę žodžiai toli gražu nepriklausė tarnui. 

— Rina! — rūsčiai sugriaudėjo valdingas balsas. — 
Marš į savo kambarį! 

Rina atsitraukė nuo manęs, palikdama be priežiūros 
mano vyriškąjį įnagį, ir šis, sujaudintas netikėto įvykių po- 
sūkio, suglebo. Aš nevikriai timptelėjau užtrauktuką. Rina 
tuo metu karštiliškai užsisegiojo marškinius. | 

— Tėte! — kimiai riktelėjo ji. — Aš... aš... aš neži- 
nojau, kad tu jau... 

— Eik į savo kambarį, — kapodamas žodžius, pakar- 
tojo jis. | 

Staiga ji galvotrūkčiais puolė pro duris, nė nežvilg- 
telėjusi į mane. Man buvo jos gaila taip pat, kaip pačio 
savęs. 

Durys paskui ją užsitrenkė. 

— Na, o jūs, sere, — pasigirdo ledinis balsas, — gal 

galėčiau sužinoti pavardę Žmogaus, mano nuosavame na- 
me tvirkinančio mano nuosavą dukrą?! 
— Smitas. Tinka? 

Landis pakėlė telefono ragelį. 

— Taigi, — pradėjo jis, — jūs įsibrovėte į mano na- 
mus, norėdamas apklausti mano dukrą. Jūs visiškai igno- 
ravote tą faktą, kad, praėjus vos kelioms valandoms po to- 
kios tragedijos, panašūs klausimai galėjo skaudžiai sutrik- 
dyti jaunos, jautrios mergaitės psichiką... 

— Aš... — čia aš užsikirtau. 

— Jūs nesiteikėte net su manimi pasikalbėti! Nors 
paprašyti leidimo tokiai apklausai. Ką gi, puiku, — Landis 
giliai atsikvėpė. — Leiskite pasakyti jums, leitenante, kad 
padarėte didelę klaidą. 

— Bet jūs nieko konkretaus taip ir nepasakėte, — 
bandžiau prieštarauti aš. 

— Šįkart jūs turite reikalą ne su kokia nors bejėge ir 
neturtinga emigrantų šeima! Jūs susidūrėte su žmogumi, 
formuojančiu šiame mieste viešąją nuomonę! Ir aš asme- 
niškai pasirūpinsiu, kad grubūs metodai, naudojami vadi- 
namųjų įstatymo ir teisėtvarkos sargybinių, taptų žinomi 
plačiajai visuomenei. 

Jis pagaliau surinko numerį ir rūsčiai pažvelgė į 
mane. 

— Kalba Danielius Landis. Nedelsiant sujunkite ma- 
ne su apygardos šerifu! 

Aš pradėjau skaičiuoti. Praėjo keturios sekundės. 

— Laversai, tai Danielius Landis. Aš ką tik savo na- 
muose užtikau vieną iš jūsų Žmonių, terorizuojantį mano 
dukterį... Vargšė mergaitė, netekusi nuovokos iš skausmo. 
Toks žiaurus tardymas gali turėti nenuspėjamų pasekmių 
jos psichikai. Aš reikalauju, kad tą žmogų, jėga įsibrovusį 
į Mano namą, griežtai nubaustų, ir nedelsiant! 

Besiklausant Laverso, jo skruostai nežymiai paraudo. 

— Šerife! Aš nesirengiu jums aiškinti, kaip vadovauti 
savo Žmonėms, bet jūsų tardymų metodika nepakenčiama, 
o ypač bejėgės mergaitės atžvilgiu. Bet kokiu atveju ryt- 
dienos "Tribūnos" numerio vedamąjį aš ketinu paskirti šiam 
klausimui. Ir visiškai atsakingai perspėju jus — jei kuris 
nors iš jūsų Žmonių prisiartins prie mano namo, būsiu pri- 
verstas jėga jį išmesti. 

Landis piktai trenkė ragelį. 

— Manau, ši pamoka bus jums į naudą, Uileri. Esu 
tvirtai įsitikinęs, kad šerifas suprato mane. 

— Jūs turite omenyje, kad rytoj aš jau dirbsiu gatvių 
"eismo reguliuotoju? 

— Ar verta man kalbėti, jog esate tinkamas šiam dar- 
bui? Tikiuosi, šerifas pasistengs panaudoti šiuos jūsų ga- 
bumus artimiausioje ateityje. 

Aš užsirūkiau cigaretę ir tvarkingai įmečiau degtuką 
į antikvarinę vazą. 

Landis nusekė akimis mano judesį, pažvelgė į anti- 
kvarinį šedevrą, aišku, pastebėjo ten nuorūkas ir įsispitrė- 
j0 į Mane. 

— Tas dubuo, — mikčiodamas sugergždė jis, — yra... 

— Tikras aštuonioliktojo amžiaus meno kūrinys, — 
pabaigiau frazę. 

— Lauk! Lauk iš čia, kol jūsų neišspyriau! 

Aš nusisukau ir nuėjau prie išėjimo. Darydamas du- 
ris, vėl išgirdau Landžio balsą. 

— Būkite tikras, aš atsiskaitysiu su jumis, Uileri, — 
beveik meiliai pažadėjo jis. — Jūs išlėksite iš policijos kaip 
šampano kamštis. Aš įrašysiu jus į visus juoduosius sąra- 
šus, kokie tik yra šiame mieste. Jūs baigsite savo dienas 
ten, kur ir priklauso jums būti — griovyje! 

— Sakykite, — mandagiai paklausiau aš, — gal jūs 
rašote ne tik vedamuosius, bet ir humoreskas? 

Aš atidariau duris ir išėjau į vestibiulį. Pasukau prie 
paradinių durų, kur mane pasitiko mažordomas. 

Jis atidarė man duris ir netgi nusilenkė, ironiškai 
žvelgdamas į mane. 

— Iki pasimatymo, sere. O gal man derėtų sakyti 
"sudie"? 

— Talbotai, kokios liokajaus pareigos? 

— Sere? — jo antakiai šoktelėjo aukštyn. 

— Tiesiog spėju, kad šiame name liokajus gali turėti 
įvairių pareigų. Gal ir klystu. Bet, pasimatęs šįryt su mis 
Landi, manau, kad vis dėlto esu teisus. 

— Bijau, kad nesuprantu jūsų, sere! — šaltai atrėžė 
Talbotas. 

— Ne, tu mane puikiai supranti, Talbotai. Manau, 
koks nors “Tribūnos" konkurentas sukurptų neblogą repor- 
tažą, ar ne, Talbotai? 

— Ką... 

— Nesiginčysime dėl niekų. Tavo šeimininkas trokš- 
ta, kad aš kuo greičiau palikčiau jo namus. 

Ištraukiau iš kišenės vizitinę ir padaviau mažordo- 
mui. Tiksliau pasakius, įbrukau kortelę jam į ranką. 

— Šiuo telefonu galite skambinti man anksti ryte ar- 
ba vėlai vakare. Pageidaučiau dar kartelį susitikti su tavi- 
mi, Talbotai, ir pačiu artimiausiu metu. Tik ne čia. Kokioje 
nors neutralioje vietelėje, gal bare. Norėčiau ramiai pasi- 
šnekučiuoti su jumis apie šį namą ir jo gyventojus. 

— Aš niekada neapviliu tų, kurie manimi pasitiki, — 
atkirto mažordomas. 

— Tu — laisvas žmogus, — sutikau. — Tiesiog ma- 
nau, jog ir tu trokšti, kad žudiką sugautų. Jei taip, tai pa- 
skambink man. 

— Tai neįmanoma! 

— O kaip tie seni anekdotai apie tai, ką pamatė lio- 
kajus? Dabar nesinori iš jų juoktis, ar ne? 

— Aš tikrai nesuprantu, apie ką jūs, leitenante, — 
abejingu tonu atsiliepė Talbotas. 

Aš sėdau į savo “Heilį". Spustelėjęs pirmąją pavarą, 
nurūkau pirmyn, žarstydamas žvyrą. 

Išvažiavęs į gatvę, šiek tiek nusiraminau ir nuspren- 
džiau, jog skubėti nėra kur. Ką ir bekalbėti, šįryt aš buvau 
nemažai nuveikęs. 

Pravažiavęs keturis kvartalus, sustojau šalikelėje ir 

nusipirkau sumuštinį. Sėdėdamas mašinoje 1r kramtydamas, 
aš mąsčiau apie Talbotą. 

Galbūt liokajai šiuo metu labai madingi. Galbūt Tal- 
botas — tik liokajus ir niekas daugiau. O jei ne, tai mano 
akiplėšiškos insinuacijos turėjo suvirpinti jo sielą. Iš kitos 
pusės, gal ir aiškintis nebuvo apie ką. Aš nusprendžiau, kad 
man vertėtų pasinaudoti Hemondo taktika: areštuoti pirmą 
pasitaikiusį, ir tegu jis pats dėl savęs jaudinasi. 

Išgirdau cypiant padangas. Kažkoks pakvaišėlis nauju 
“Kadilaku" prašvilpė pro mane kaip vėjas. Aš spėjau pa- 
stebėti įtemptą vairuotojo veidą. 

Rina Landi baisiai skubėjo. 

Aš įjungiau starterį ir iššokau į kelią tiesiai prieš 
besiartinančio taksi nosį. “Kadilakas" buvo jau už trijų 
kvartalų ir sparčiai tolo. Aš perjungiau pavarą ir padidi- 
nau greitį. 

Išmetimo vamzdis ėmė kosėti, spidometro rodyklė ro- 
dė penkiasdešimt mylių per valandą. 

Po dešimties minučių aš atsilikau nuo jos per du kvar- 
talus ir daugiau nebespaudžiau. Nenorėjau, kad mieloji Rina 
pastebėtų, jog “sėdžiu jai ant uodegos", o tai galėjo persi- 
galvoti ir pakeisti maršrutą. Visa tai mane linksmino. Se- 
niai jau nežaidžiau tokių žaidimų. 

Rina judėjo tiesiai į šiaurę. Mes išvažiavome už mies- 
to, ir po penkių mylių ji pasuko į “Hilstouno" pusę. Aš lai- 
kiausi atokiai nuo jos. 

Galiausiai ji, cypteldama padangomis, staigiai pasu- 
ko į kairę ir įvažiavo pro plačius, puošnius vartus. Aš nu- 
riedėjau pro šalį, kruopščiai užfiksuodamas žvilgsniu vi- 
sas detales. 

Sustabdžiau automobilį prie maždaug aštuonių pėdų 
aukščio tvoros ir iš tolo ėmiau stebėti Riną. Ji pasikalbėjo 
su kažkokiu vaikinu juoda uniforma ir pilote. Paskui Rina 
Įėjo į vidų. 

Atsirėmęs į medį, aš rūkiau ir laukiau. Po dvidešim- 
ties minučių mergina išėjo, sėdo į savo automobilį ir nurū- 
ko. Kai variklio garsas ištirpo tolumoje, aš nusviedžiau jau 
antros surūkytos cigaretės nuorūką ir Žengiau prie vartų. 

Tiesiai prie įėjimo ant sienos kabojo tvarkinga lente- 
lė su užrašu: “Hilstouno sanatorija". 

Uniformuotas sargybinis klausiamai pažvelgė į ma- 
ne. Parodžiau jam policininko ženklą. 

— Iš čia ką tik “Kadilaku" išvažiavo mergina. Ko ji 
norėjo? 

— Ji susitiko su gydytoju Meiberiu. Tai viskas, ką aš 
žinau. 

— Tada aš noriu pakalbėti su gydytoju Meiberiu! 

Sargybinis linktelėjo. 

— Jis — mūsų vyriausiasis. Aš pranešiu apie jūsų 
atvykimą, leitenante. 

— Puiku. O aš čia nepasigausiu kokios infekcijos? 

— Ką? — jis kvailai įsispoksojo į mane. 

— Juk čia sanatorija, ar ne? 
telėjo pirštu į smilkinį ir pasukiojo. 

— Beprotnamis, — konstatavau aš. 

— Na, tai pernelyg grubus Žodis, leitenante. Patekti 
į Šią sanatoriją kainuoja didelius pinigus, o čia atsidūręs 
esi jau ne psichopatas, o tik ligonis, kurio sutrikusi psichi- 
ka. Jūs suprantate, apie ką aš kalbu? 

— Kur man rasti gydytoją Meiberį? 

— Eikite tiesiai šiuo keliuku, leitenante. Priimamaja- 
me sėdi registratorius. Aš paskambinsiu ir pranešiu apie jus. 

Žengtelėjau keletą žingsnių, paskui atsigręžęs pasi- 
domėjau: 

— O pakeliui ar nesutiksiu to klubo narių? 

— Jei ir sutiksite, tai tik tuos, kurie absoliučiai ne- 
pavojingi. Kitiems skirta ypatinga priežiūra. 

— Taigi mane nuraminote, — tariau pats sau ir nu- 
drožiau pirmyn. 

Pastatas buvo didelis ir prašmatnus — du aukštai iš 
sniego baltumo betono. Galėjai pamanyti jį esant muntci- 
palitetu, jei langai būtų šiek tiek didesni ir be grotų. 

Aš nužygiavau akmeninėmis plytelėmis išklota tera- 
sa, pakilau laipteliais ir įėjau pro plačiai atvertas, variu ap- 

kaustytas duris. Prie įėjimo už staliuko sėdėjo raudonplau- 
kė mergina baltu chalatu. 

Ji pravėrė burną, rengdamasi kažką sakyti, tačiau tą 
akimirką kažkur viršuje pasigirdo klaikus riksmas. Išgir- 
dus tą tęsiamą klyksmą, mano nugara pradėjo bėginėti 
skruzdės. Paskui sukaukšėjo bėgančios kojos, sutrinksėjo 
durys, ir vėl stojo tyla. 

— O jei aš irgi riktelėsiu, ar mane priims į jūsų klu- 
bo narius? 

— Jūs — leitenantas Uileris? — dalykiškai pasitei- 
ravo raudonplaukė. — Jums reikia eiti koridoriumi į kairę, 
pro antrąsias duris, leitenante. Gydytojas laukia jūsų. 

— Dėkoju. Niekada neregėjau taip prabangiai įpa- 
kuoto plieno. | 

— Ką jūs pasakėte? — jos akys piktai blykstelėjo. 

Aš gi įsmeigiau akis į jos krūtinę. Ji buvo net labai 
nieko sau, ir pamaniau, kad tas vaizdas išvestų iš pusiau- 
svyros Riną Landi. 

— Na ir nervai pas jus. Jūs net nemirktelėjote, išgir- 
dusi tą laukinį klyksmą. 

Mergina vos šyptelėjo. | 

— Prie visko pripranti, leitenante. Ir žinokite: čia da- 
roma viskas, kad tik pacientui būtų geriau. 

— Jei man ištisas dienas tektų sėdėti jūsų vietoje, aš 
nesirūpinčiau dėl pacientų, 0 jaudinčiaust+ tik dėl savęs. 

Aš nuėjau koridoriumi ir sasibeldžiau į antrąsias du- 
ris iš kairės. Balsas iš kambario leido man užeiti, ką aš ir 
padariau. 

Kambario viduryje stovėjo didelis rašomasis stalas, 
dvi sienas dengė knygų prikimštos spintos, o trečioji siena 
buvo stiklinė ir be grotų. 

Tipas trumpu baltu chalatu pakilo iš už stalo. Susi- 
protėjau, jog tai ir yra daktaras Meiberis, nes daugiau kam- 
baryje nieko nebuvo. 

Jis buvo neaukštas, linkęs pilnėti, švarutėle, baltutė- 
le oda. Reti ūsiukai teikė jam vaikėzišką išraišką. Lūpos 
buvo minkštos lyg moters. 

— Leitenantas Uileris? — jis ištiesė man ranką. — 
Aš — gydytojas Meiberis. 

Jo ranka buvo balta ir putni, manikiūras — tobulas. 
Bet rankos paspaudimas — kietas ir tvirtas. 

— Sėskitės, leitėnante. — Pats jisai tuoj šleptelėjo į 
savo krėslą. 

Aš atsisėdau priešais jį į labai patogų krėslą. 

— Ta mergaitė, kuri ką tik pas jus buvo... norėčiau 
sužinoti, kokiu reikalu ji kreipėsi. 

— Jūs turite omenyje mis Landi? 

— Taip. 

— Žavinga mergaitė. Sujaudinta, ją aiškiai valdo kaž- 
kokios stiprios emocijos. — Jo akyse sužibo liepsnelės. — 
Jūs ką nors žinote apie jos šeimą? 

— Na ne, ta mergina visai be kompleksų. 

Meiberis linktelėjo. 

— Grubiai kalbant, tai patvirtina bendrąją schemą. 
Ar nepastebėjote perdėto linksmumo būsenos, kai jos kal- 
ba tampa ypač greita, ir ji tiesiog užlieja jus žodžių srau- 
tu? Ar nepastebėjote... 

— Aš vis dėlto norėčiau sužinoti, kokiu tikslu ji čia 
buvo atvykusi? — pertraukiau daktaro gražbyliavimą. 

— Taip, taip, žinoma, — Meiberis truputį pasimetė. — 
Na, tai visai paprasta, leitenante. Ji norėjo sužinoti,ar jos 
brolis Džonas gydėsi pas mus nuo narkomanijos. 

— O jis gydėsi? | 

Meiberis papurtė galvą. 

— Ne. Aš peržiūrėjau paskutinių dviejų metų sąra- 
šus. Paciento tokia pavarde nebuvo. 

— O pas jus gydosi narkomanai? 

— Žinoma, — linktelėjo gydytojas. — Jei Džonas 
Landis būtų čia gydęsis, nors ir nuo narkomanijos, savo 
bylose tikrai būčiau radęs atitinkamus įrašus. | 

— Na, jei jau aš čia, ar negalėtumėte patikrinti dar 
keleto pavardžių? | 

— Žinoma, — daktaras pasiėmė parkerį su auksine 
plunksna. — Išvardinkite pavardes, leitenante. 

— (O'Hara, Nasbitas, Karteris, Stiuartas, Butas... ir 
Talbotas. 

Meiberis užsirašė ir spustelėjo mygtuką, įmontuotą 
stalo paviršiuje. Rudaplaukė seselė tuoj pat pasirodė kabi- 
nete, ir gydytojas, padavęs jai mano sąrašą, paprašė patik- 
rinti, ar nėra užregistruota kuri nors pavardė jų įstaigoje. 
Mergina paėmė sąrašą ir išėjo. 

— Tai užtruks ne daugiau dešimties minučių, leite- 
nante. Kuo dar galiu būti naudingas? 

— Daugiau niekuo. Jūsų įstaiga labai įspūdinga. 

Meiberis nusišypsojo, smiliumi perbraukdamas 
ūsiukus. | 

— “Hilstouno" reputacija solidi, — tarė jis. — Mes 
dirbame jau penktus metus. Aš didžiuojuosi savo įstaiga, 
tai geriausia sanatorija visoje valstijoje. 

— Tik jos išlaikymas kainuoja krūvą pinigų. 

— Suprantama. Tačiau ir mūsų pacientai — ne eili- 
niai Žmonės. 

— Jūs norite pasakyti, kad savo skylėje laikote psi- 
chopatus iš pačių įžymiausių šeimų? 

Meiberis piktai krimstelėjo nagą. 

— Aš nevartočiau tokių pasakymų. Juk kiekvienas 
mūsų pacientas sumažina atitinkamų valstybinių įstaigų 
naštą ir biudžeto išlaidas. Aš manau, jei Žmonės įstengia 
mokėti už savo nelaimingo šeimos nario priežiūrą ir gydy- 
mą, tai tokios įstaigos, kaip mūsų, yra naudingos ir ligo- 
niams, ir jų giminaičiams, ir visai visuomenei. 

— Žinoma, — sutikau aš. 

Į duris mandagiai pabeldė ir į kabinetą įėjo ta pati 
seselė su popieriaus lapu rankoje. 

— Radau tik vieną pavardę, gydytojau, — tarė ji, dė- 
dama lapą priešais Meiberį. 

Aš suspurdėjau savo krėsle. 

— Yra tiktai Butas, — pažvelgė į lapą Meiberis. — 
Pas mus praleido beveik metus. Paliko “Hilstouną" prieš 
keturis mėnesius. 

— Kur jis išvyko? 

— Sunku pasakyti, leitenante, — psichiatras gūžte- 


lėjo pečiais. — Jis mirė. 
Tai buvo ne kudlotasis oficiantas, o mano Buto ben- 
drapavardis. 


— Ar jums nors kiek padėjome, leitenante? — man- 
dagiai pasidomėjo Meiberis. 

— Ne. Ir vis dėlto — kas tai buvo? 

— Aš nieko negirdėjau. 

— Kažkoks garsas greta durų. Lyg šuo būtų prabė gęs. 

— Leitenante, mes neleidžiame gyvūnams... — stai- 
ga jo veidas persimainė. — Lyg šuo!.. 

Gydytojas pašoko ir puolė pro duris, aš mečiausi pas- 
kui jį. Tą pačią akimirką išgirdome siaubingą riksmą, ku- 
ris tuoj pat nutrūko. 

Mes su Meiberiu nulėkėme į priimamąjį. Ten prie re- 
gistratorės staliuko stovėjo milžiniško ūgio bernas. Jis bu- 
vo suvyniotas į baltą paklodę nuo galvos iki pėdų. Tad at- 
rodė dar aukštesnis. Viena ranka lengvai tarsi lėlę ilgšis 
laikė už gerklės rudaplaukę seselę, bejėgiškai tabaluojan- 
čią kojomis, pakėlęs šešis colius nuo grindų. 

Mums besiartinant, jis trenkė kumščiu jai į pilvą. 

— Sedrikai! — aukštu balsu suspigo Meiberis. 

Dilba paniekinančiai nusviedė seselės kūną. Ji nukrito 
ant grindų, raitydamasi konvulsijose. Sedrikas atsisuko į 
mus. 

Tai buvo jaunas, maždaug dvidešimt dvejų —dvide- 
šimt penkerių metų blondinas ežiuku kirptais plaukais ir 
skvarbiomis, žydromis akimis. Pažvelgęs į mus, jis įsiŽeidęs 
papūtė lūpas. 


— Kvaila lėlė! — pasidygėjimo pilnu balsu pareiškė 
jis. — Nenori sakyti “mama'"'! 

— Tu paėmei ne tą lėlę, Sedrikai, — raminančuu to- 
nu pasakė Meiberis. — Kalbanti lėlė guli tavo palatoje. 


— Neistu tenai! Man ten nepatinka. Visada tamsu, ir 
jie... Prie Įėjimo pasirodė trys raumeningi sanitarai ir 
minkštais žingsniais ėmė sėlinti prie Sedriko. 

— Neisiu tenai, — pakartojo Sedrikas. — Noriu nau- 
jos lėlės, noriu šitos lėlės... | 

Sanitarai šoko ant jo iš užpakalio. Kova buvo trum- 
pa, bet Žiauri ir kruvina. 

Pagaliau jiems pavyko apvilkti Sedriką tramdomai- 
siais marškiniais. 

— Kaip tai atsitiko, Bordenai? — užsipuolė Meibe- 
ris vieną iš sanitarų. 

— Atleiskite, gydytojau, — jis nusišluostė iš prakirs- 
tos lūpos varvantį kraują. — Paskutines dvi savaites Sed- 
rikas buvo visiškai ramus. Džounsas atnešė jam valgį ir po 
to užmiršo užrakinti palatos duris. 

— Jei tai pasikartos dar sykį, Džounsas tuoj pat bus 
atleistas, — kiauktelėjo gydytojas, — taip pat, kaip ir jūs! 
O dabar nuveskite jį į palatą, vikriai! 

— Taip, sere, — atsakė Bordenas, ir jie nutempė Sed- 
riką koridoriumi, o paskui — laiptais. 

Seselė sugebėjo pakilti ant kojų ir dabar stovėjo, rem- 
damasi į stalą ir spausdama vieną ranką prie krūtinės. 

— Ar jums nieko neatsitiko? — griežtai paklausė 
Meiberis. 

— Ne... ačiū, — mergina silpnai šyptelėjo. — Jis tren- 
kė ne taip jau stipriai. Manau, aš daugiau išsigandau. 

— Na ir gerai, kad nieko baisaus neatsitiko, — Mei- 
beris nusivalė nuo kaktos prakaitą sniego baltumo nosinai- 
te. — Didžiai liūdnas incidentas, leitenante. Neatleistinas 
sanitaro aplaidumas, bet tai daugiau nepasikartos. Sedri- 
kas paprastai labai ramus. . 

Daktaras vėl pasiglostė savo retus ūsiukus. 

— Ir jis kilęs iš labai Žymios šeimos, — pridūrė Mei- 
beris. 

Grįždamas atgal į miestą, aš sustojau prie pirmojo 
pakeliui pasitaikiusio baro. Po viso to man būtinai reikėjo 
praskalauti gerklę. Tam Sedrikui tik siaubo filmuose fil- 
muotis. 

Šis pėdsakas vėl atvedė mane į aklavietę. Aš prisimi- 
niau oficiantą Butą, kuris atsivėrė, kai šiek tiek jį paspau- 
džiau. Gal primygęs jį stipriau, išgirsčiau ką nors svarbaus. 
Pabandyti buvo verta. 

Aš paskambinau į skyrių ir paprašiau Polniką duoti 
kudlotojo oficianto adresą. Butas gyveno mebliuotuose 
kambariuose, šeši kvartalai nuo “Auksinės pasagos". Aš 
prarijau dar vieną porciją viskio, norėdamas praskaidrinti 
mintis, ir grįžau prie savo “Heilio". 

Po pusvalandžio sustojau prie reikiamo namo. Jei 
tas pastatas ir gyveno kada nors gerus laikus, tai buvo gi- 
lioje senovėje. Aš pastačiau savo vežėčias gatvėje, maž- 
daug penkiasdešimt jardų nuo namo. Išlipęs iš automobi- 
lio, jau pėdinau link pastato, kai staiga pamačiau gatve 
bėgantį Žmogų. 

iame rajone jis atrodė lyg marsietis, išlindęs iš skrai- 
dančios lėkštės. Juodas dalykiškas kostiumas, iškrakmo- 
linti akinančio baltumo marškiniai ir klasikinis angliškas 
cilindras visiškai netiko prie lūšnų, supusių gatvę. Sekun- 
dei žmogus stabtelėjo ant šaligatvio, išgąstingai apsidairė 
ir akimirksniu dingo už artimiausio kampo. 

Negalėjo būti jokių abejonių: liokajus Talbotas kaž- 
kur labai skubėjo. 

Aš nuskuodžiau prie Buto namo. Ant durų tabalavo 
lentelė su gyventojų pavardėmis. Prie devinto numerio ra- 
dau ir Buto pavardę. 

Pakilęs laiptais į antrą aukštą, pabeldžiau ir ėmiau 
laukti. Lyg tr išgirdau kažkokį bruzdėjimą už durų, bet ne- 
buvau tuo tikras. Butas žaidė kažkokius savus, man neži- 
nomus žaidimus. Aš truktelėjau rankeną, durys nebuvo už- 
rakintos. Plačiai jas atlapojau ir įžengiau vidun. 

— Butai? — jis pažvelgė į mane, tačiau neatsakė nie- 
ko, kas buvo visai suprantama. Norint su juo pasikalbėti, 
reikėtų spiritizmo seanso. 

Butas buvo nušautas labai tvarkingai. Kulka įsmigusi 
tiesiai į kaktą. Kraujas vis dar tekėjo plona srovele. Butas 
buvo nužudytas prieš keletą minučių. Aš įėjau į kambarį, 
norėdamas atidžiau apžiūrėti kūną, ir tai buvo mano klaida. 

Pajutau kažką už nugaros, bet atsigręžti nespėjau. 
Kažkas sunkaus užgriuvo man ant galvos. Prieš prasmeg- 
damas į tamsą, aš dar pamaniau, gal Sedrikas turi brolį. 

Nežinau, kiek laiko išgulėjau. Kai atmerkiau akis, 
kambaryje viskas buvo kaip ir anksčiau, Skaudančia galva 
aš išėjau į vestibiulį ir, radęs telefoną, paskambinau į sky- 
rių. Hemondo neradau, užtat buvo Polnikas. Papasakojau, 
kas atsitiko, ir paaiškinau, ką jam reikia daryti. 

Grįžau prie savo vežėčių. Burnoje jaučiau šleikštulį. 
Galvoje išdygęs solidus gumbas vis didėjo, o plyšys ma- 
najame ego vis gilėjo. Jei ir toliau mane taip kvailins, įva- 
rys įvairių psichologinių kompleksų. 

Žmogus, užmigdęs amžiams Butą, su manimi pasiel- 
gė lyg su kokiu pienburniu. Tiesiog sėdėjo kambaryje ir 
laukė, kol aš pasirodysiu. Ko gero, man dar pasisekė, kad 
atsipirkau guzu ant pakaušio. 

Jei būčiau paprastas policininkas, paskelbčiau Tal- 
boto paiešką. Bet aš neabejojau, kad jis nematė manęs 
gatvėje, išbėgdamas iš Buto namo. Todėl nusprendžiau, 
Jog rasiu Talbotą ten, kur jis ir privalėjo būti — Landžio 
name. 

Po valandos ir ši mano teorija sužlugo. Vienintelis 
žmogus, kurį radau Landžio name, buvo storas ir kvailas 
virėjas. Jis, šiaip ne taip supratęs, ko man reikia, paaiški- 
no, kad Talbotui šiandien išeiginė, ir jis pareis tik vėlai 
vakare. | 

Aš grįžau į miestą, greitosiomis papietavau ir nu- 
žingsniavau į “Auksinę pasagą". 

Ant durų kabojo skelbimas: “Atidaroma 9 valandą va- 
karo". Timptelėjau rankeną, durys atsidarė, ir aš įėjau į rūsį. 

Du oficiantai stumdė staliukus, o scenoje Klarensas 
Nasbitas žaidė kontraboso stygomis. Aš priėjau prie jo. Jis 
pakėlė galvą ir, pamatęs mane, liovėsi groti. 

— Sveikas, leitenante! 

— Sveikas, Klarensai! Šiandien dirbsite kaip visada? 

— Laikraščiai jau išspausdino viską. Vidurnaktis mą- 
no, kad turėsime lazdomis gintis nuo lankytojų. Ji sako, 
kad tai pati geriausia jos užeigos reklama. 

— Tada jai reikėtų prie jūsų kojų paguldyti lavono 
muliažą, aplietą pomidorų sultimis. Tai tikrai visus įaud- 
rintų. 

Klarenso akys iš baimės suapvalėjo. 

— Na, jūs ir kalbate! Tai bent juokeliai! 

— Tu tikriausiai jau perskaitei, kad nužudytąjį vadi- 
no Džoniu Landžiu. Jis tiesiog dievino džiazą ir dažnai čia 
užeidavo. Tu esi tikras, kad niekada jo anksčiau nematei? 

— Leitenante, visa, ką mes matom, — tai begalinė 
eilė girtų snukių. Mes čia grojam, nes šiek tiek nusimano- 
me apie džiazą, o visa kita mūsų nedomina. Į tuos snukius 
mes ir dėmesio nekreipiam. 

— — Aš tave supratau. O mis O'Hara čia? 

— Žinoma. Savo kontoroje, leitenante. 

Aš palikau Klarensą kankinti kontrabosą, o pats nuė- 
jau į Vidurnakčio kontorą. 

— Įeikite, — leido jos balsas, man pabeldus į duris. 

Aš tėjau. Mergina sėdėjo priešais veidrodį. Šiandien 
vietoj juodos ji vilkėjo purpurinę suknelę. Tačiau tokią pat 
apnuoginančią kaip ir juodoji. Vis taip pat besiveržiantys 
laisyėn speneliai ir akinančiai baltos nuogos šlaunys kėlė 
maloniausias asociacijas. 

— O! — šūktelėjo ji, išvydusi veidrodyje mano at- 
vaizdą. — Tai jūs. 

— Ar tas šūksnis reiškia, kad manęs pasiilgote? 

— Argi galima ilgėtis galvos skausmo. Ko jums reikia? 

— Malonaus konfidencialaus pokalbio. Juk vyro ir 
moters pokalbis visada įdomesnis, nei dviejų vyrų pokal- 
bis, ar ne? 

— Ne, — atrėžė Vidurnaktis. — Aš užsiėmusi. Po 
visų tų pranešimų laikraščiuose šiandienos vakaras bus tikra 
aukso gysla. Visi miesto ir apylinkės puspročiai atsigrūs 
čionai, plačiai išvertę akis. 

— Tr suteiks progą jūsų oficiantams užpilti jiems ger- 
kles gėrimais pritrenkiančiomis kainomis. 

Tikriausiai ji pastebėjo, kad aš ryju akimis jos kerin- 
čias šlaunis ir nukėlusį koją nuo kojos glaudžiau susisiau- 
tė suknelę. 

— Ta vieta duoda man pajamų, iš kurių aš gyvenu, — 
trumpai atsakė mergina. 

— Aš labai nuolaidaus būdo. Mes galime pasikalbėti 
tiesiog dabar arba po jūsų pasirodymo. 

— Aš jau sakiau, kad šįvakar esu labai užsiėmusi! 

— Bet aš ne taip nuolaidus, kaip jūs įsivaizduojate. 
Spręskite, arba mes kalbėsimės čia, arba aš tuoj pat paly- 
dėsiu jus į skyrių, ir pasišnekėsime jau tenai, ir tai gali 11- 
gokai užsitęsti. 

Atrodė, kad Vidurnaktis tuoj sudraskys mane į ga- 
balus. 

— Gerai! Po mano pasirodymo. 

— Čia? 

— Man reikia anksčiau išvažiuoti. Galite parvežti ma- 
ne namo, jei tik turite automobilį. | 

— Aš vairuoju automobilį, bet jis priklauso draudi- 
mo kompanijai. 

— Tada susitinkame prie “Auksinės pasagos" pen- 
kiolika minučių po dvyliktos. į 

— Puiku. Lauksiu jūsų. 

— Dar vienas dalykas, leitenante. 

— Taip, mis O'Hara? | 

— Susitikimas tik dalykinis — jokių slaptų minčių. 
Noriu, kad tai iš karto būtų aišku. 

— Reikalai ir tik reikalai, mis O'Hara. Pavadinčiau 
jus Vidurnakčiu, bet iki jo dar liko keturios valandos. 

Aš išėjau laukan ir pamaniau; ar tik man smegenys 
nesuminkštėjo. O jei ir taip, tai nusprendžiau pasiųsti vi- 
sus juos pragaran: Džonį Landį su savo tėtušiu, šerifą La- 
versą su savo kontora. Tokios mintys suteikė man drąsos 
grįŽti namo. 

Man pasiekus savo butą, buvo jau aštuonios. Aš už- 
dėjau Elingtono plokštelę “Būgnas panašus į moterį", įsi1- 
pyliau viskio ir atsisėdau į krėslą. 

Grojant dainą “Karibų Džo", suskambo telefonas. 

— Kur tave velniai nešioja? — sustaugė ragelyje ge- 
rai pažįstamas balsas. 

J 

— Rašote įsakymą atleisti mane iš darbo? — pasmal- 
savau aš. 

— Tu buvai ten, kai Landis man skambino? 

— Taip. 

— Man reikia ko nors imtis. Rytoj jis apie viską pa- 
skelbs savo laikraštyje. Kol kas aš nesikalbėjau nė su vie- 
nu reporteriu, bet rytoj teks kažkaip visa tai pakomentuoti. 

— O ką, jei spjautumėte į Landžio grasinimus? — 
pasiūliau aš. 

— O ką, jei paverstume Uilerį seržantu? 

Į tai nieko negalėjau atsakyti. 

— Aš vieno nesuprantu: kodėl jis grįžo namo ir už- 
klupo tave? 

— Aš jums paaiškinsiu. Klasikinis visų nusikaltimų 
išaiškinimo raktas. Tai padarė liokajus. Jis paskambino Lan- 
džiui ir atraportavo apie mane. 

— Ar bent išpešei ką nors iš jo dukters? 

Aš apmąsčiau tą klausimą ir nusprendžiau, kad ma- 
no asmeninio gyvenimo detalės apygardos šerifui visai ne- 
įdomios. . 

— Nieko ypatingo. Ji nekentė brolio. Niekas jo ne- 
mylėjo. Štai tikriausiai ir viskas. 

— Taip, negausiai. | 

— Tačiau tikiuosi iškapstyti kai ką esmingesnio. 

— Patariu tau paskubėti. Prisistatysi man lygiai de- 
vintą ryto ir nė minutės vėliau, Uileri! 

— Klausau, sere! — aš padėjau ragelį. 

Beveik iš karto telefonas vėl suzvimbė. Aš pakėliau 
ragelį ir išpyliau: 

— Taip, sere, lygiai devintą ryto. 

Kitame laido gale tylėjo. Tai nebuvo Laversas. Pas- 
kui smarkiai susijaudinęs balsas paklausė: 

— Leitenantas Uileris? 

— Kas kalba? | 

— Talbotas, sere, — drebančiu balsu atsakė lioka- 
jus. — Aš jau seniai bandau jums prisiskambinti. Norėčiau 
skubiai su jumis susitikti. 

— Puiku, — padiktavau jam savo adresą. — Kada 
jūs ateisite? 

— Kai tiktai galėsiu, leitenante! — jis padėjo ragelį. 

Vadinasi, aš ieškojau Talboto, o jis ieškojo manęs. 
Kas pasakė, kad tiktai meilė priverčia suktis visą pasaulį. 

Aš kliūstelėjau sau dar viskio ir vėl patogiai įsitai- 
siau krėsle. Malonūs “Kreoliško meilės himno" garsai švel- 
niai liejosi iš penkių išmoningai išdėliotų kolonėlių. Aš mė- 
gavausi muzika, ramybe ir negalvojau apie nieką, na, ne- 
bent, apie kokią žavingą blondinę. 

Po dešimties minučių telefonas suskambo trečią kar- 
tą. To prikimusio balso, nuo kurio ėmiau nevalingai virpė- 
ti, nebūčiau supainiojęs nė su kuo. 

— Elai... Man baisiai gaila dėl to, kas atsitiko šian- 
dien... Aš vos nenumiriau... Visiškai nesuprantu, kodėl tė- 
vas taip netikėtai sugrįžo. Ką nors paaiškinti jam absoliu- 
čiai netmanoma, jis tiesiog negirdi... Jis kartais taip baugi- 
na manė... 

— Nesijaudink dėl to, Rina. 

— Bet aš labai jaudinuosi, Elai. Suprantate, jūsų emo- 
cinis tonusas taip stipriai paveikė mane, jog aš negalėjau... 

— Suprantama, suprantama... 

— Tėvo namuose nėra. Jis laikraščio redakcijoje ir 
dar ilgai negrįš. Aš visiškai viena namuose. Ar negalėtu- 
mėte manęs aplankyti, Elai? Liokajus išėjo prieš dešimt mi- 
nučių, ir nemanau, kad jis tuoj sugrįš. Mes būsime visiškai 
vieni, Elai. 

— Atleisk, brangioji, tačiau tai neįmanoma. 

— Ir jūs man atleiskite. Aš pamaniau, kad jūs primi- 
tyvus, ir jei man nepavyks adekvačiai išreikšti savęs, tai 
mano amocijos sublimuosis ir bus sugniuždytos. Aš neno- 
riu menkinti savo jausmų, aš manau... 

— Taip, taip, jūs jau šiandien apie tai kalbėjote, — 
pertraukiau aš merginą. 

— Aš Žinau! — linksmai šūktelėjo ji. — Kodėl gi 
man pačiai pas jus neatvažiavus. 

— Skamba viliojančiai. Kada jūs atvyksite? 

— Po dvidešimties minučių. Koks jūsų adresas, Elai? 

Aš pasakiau jai savo adresą, ir ji padėjo ragelį. 

Pažvelgiau į laikrodį. Tiktai devynios. Tuoj turėjo pa- 
sirodyti Talbotas, paskui Rina. O penkiolika po dvyliktos 
— pasimatymas su Vidurnakčiu. 

Atrodė, kad manęs laukė linksma naktelė. 

Bus visai įdomu, kai atskubėjusi Rina išvys kamba- 
ryje savo liokajų, atveriantį man sielą. Tegu ta mergiščia 
nemano, kad tik jai priklauso išpažinčių monopolija. 

Po dešimties minučių sučirškė durų skambutis. Aš at- 
sistojau, nuėjau į prieškambarį ir atidariau duris. Man į ran- 
kas nukrito Talbotas. 

Aš susverdėjau, prislėgtas netikėtai užvirtusio svo- 
rio. Užtrenkęs duris, nevikriai paguldžiau jį ant grindų. 

Talbotas nebekvėpavo. Jo nugaroje, aplink nedidelę 
kulkos padarytą skylutę, plėtėsi tamsi dėmė. 

Aš pamaniau, kad juo daugiau lavonų, tuo mažiau įta- 
riamųjų. 

Skubiai peršokau kūną ir kulkos greičiu išlėkiau iš 
buto. Po penkių minučių grįžau atgal. Lavonas vis dar gu- 
lėjo ant grindų. Mano kvėpavimas tapo normalus, ir aš 
ėmiau po truputį kai ką suvokti. Visų pirma, tipo, nušovu- 
sio Talbotą, name nėra, antra, aš negirdėjau šūvio, reiškia, 
šaudė su duslintuvu, ir trečia, mano kambaryje gulėjo lio- 
kajus. 

Visa tai man labai nepatiko. Aš nesiruošiau kolek- 
cionuoti lavonus. Jų sunku atsikratyti, bet ir palikti juos 
voliotis — irgi ne išeitis. 

Čiupau Talbotą už kojų ir nutempiau jo kūną į vonią. 

Nespėjau nė durų uždaryti, kai vėl sučirškė. 

Laikydamas rankoje 38-o0jo kalibro revolverį, aš ati- 
dariau duris. 

Pamačiusi patranką, Rina sumirksėjo. 

— Elai, aš nė nemaniau, kad jūs toks kvaištelėjęs. 

Aš įtempiau ją į kambarį ir užtrenkiau duris. Pagrie- 
bęs jos rankinuką, išnaršiau iki paskutinio siūlgalio, bet 
pistoleto neradau. 

— Kokia energija! — Rina nustebusi sulapsėjo aki- 
mis. — Kurių galų pagriebėte mano rankinuką, jei galėjote 
čiupti mane? 

— Man baigėsi cigaretės, — tai sakydamas aš ati- 
džiai nužvelgiau merginą. 

Ji vilkėjo trumputę suknelę, nė kiek nepridengiančią 
jos grakščių kojų. Juodi, žvilgantys plaukai bangomis kri- 
to ant pečių. Gili iškirptė neslėpė žavingos krūtinės. 

Mes nuėjome į svetainę. Rina buvo sužavėta. 

— Čia tiesiog nuostabu, Elai! Viskas taip panašu į 
tave! | 

— Mėgstu patogiai ilgėtis. k 

Aš padariau porą kokteilių ir vieną ištiesiau jai. Ji 
pasibjaurėdama žvilgtelėjo į stiklą ir neėmė jo. 

— Alkoholis, — smerkiamai tarė Rina. — Tai juk sti- 
muliatorius, Elai. Man nereikia dirbtinių stimuliatorių. Aš 
jau sakiau, kad tu mane emociškai stimuliuoji. Šįryt tai pa- 
sitvirtino, ir man pasirodė, kad aš tave irgi stimuliuoju. Tai 
tiesa? 

Ji vėl apžvelgė kambarį, lyg planuodama karinę ope- 
raciją. Mano gerklė išdžiūvo. Pastačiau savo stiklą ant sta- 
liuko. Šiuo atžvilgiu ji teisi: kam reikalingas dirbtinis sti- 
muliatorius! 

Rina priėjo prie kušetės ir įdėmiai nužvelgė ją. 

— Tu gali išjungti tą muziką, Elai. Tai tiktai... 

— Dar vienas dirbtinis stimuliatorius, — sutikau aš. 

Priėjau prie patefono ir išjungiau jį. Atsigręžęs pa- 
mačiau, jog Rina jau laikė savo kelnaites rankoje. Jos bu- 
vo skaisčiai raudonos, papuoštos juodais nėriniais. Rina pa- 
mosavo jomis ir nusviedė ant grindų. Jos akis aptraukė švel- 
ni migla, o išraiška darėsi vis alkanesnė. Smailo liežuvėlio 
galiukas kelis sykius aplaižė putinias lūpytes. 

— Na? — nekantriai paklausė Rina, matydama mano 
dvejones. — Ko tu lauki? 

— O tu tikrai neleidi laiko veltui. 

— Ateik čia, leitenante, — įsakė mergina savo mie- 
lu, prikimusiu balsu, salstančiu nuo būsimo malonumo. 

Ji gulėjo ant kušetės, gundančiai praskėtusi kojas. 
Manyje jau šėlo geismų audra. Aš karštligiškai plėšiau nuo 
savęs drabužius. Rina darė tą patį, ir po sekundės abu bu- 
vome visiškai nuogi. 

— Na, o dabar, — tingiai šypsodamasi, suburkavo 
ji, — prisiminkime, kur mes sustojome, pasirodžius tėvui. 

Ji trykšte tryško energija. Lyg nuostabi burtininkė Ri- 
na būrė rankomis ir burna, skraidindama mane neįsivaiz- 
duojamose ekstazės aukštumose. Mes raičiojomės ir varta- 
liojomės ant kušetės, po to — ant grindų. Iš pradžių Rina 
ant manęs, po to aš ant jos. Paskui ji atsisėdo ant manęs 
raita. Aš smigau į ją lyg žaibas. 

Laikas skriejo pirmyn džiaugsmo sparnais, kaip sa- 
ko poetai. Per valandą ir dešimt minučių mes atlikome vi- 
sas Žinomas pozicijas, pavaizduotas atitinkamose knygo- 
se, ir netgi, atrodo, išradome kažką naujo. Po tos valandos 
ir dešimties minučių — aš užfiksavau laiką — Rina mei- 
liai nusišypsojo man ir paklausė: 

— O kur pas tave tualetas? 

Aš spėjau išgerti abu stiklus viskio ir išrūkyti ciga- 
retę, kol išgirdau Rinos klyksmą. Ji įbėgo į svetainę. Jos 
akys tiesiog virto iš orbitų, vyzdžiai žvelgė aukštyn. 

— Elai! — ji beveik verkė. — Tavo vonioje — vyras! 

— Talbotas. 

— Jis negyvas. 

— Tiksliai. 

— Tu... tu Žinojai? 

— Tai įvyko prieš pat tavo atėjimą. 

— Bet kaip... 

— Kažkas nušovė jį, prieš atidarant man duris. Tu 
tikra, jog nenori išgerti? 

Rina atsisėdo šalia manęs ant kušetės. 

— Apkabink mane, Elai, — sukuždėjo ji. — Man taip 
baisu. | 
| Aš apkabinau ją per pečius, ir po penkių minučių ji 
nustojo virpėti. 

— Vargšelis Talbotas. Kas jį nužudė? 

— Aš maniau, kad tu. Todėl ir leidau tau aptikti kū- 
ną. Mane domino tavo reakcija. Dabar matau, mieloji, jog 
tu nežinojai, kad Talbotas miręs, kol nepamatei jo kūno. 

— Elai, tu ne kas kitas kaip... 


— Niekingas faras, — sutikau aš. — Tu nenumanai, 
kas galėjo trokšti jo mirties? 
— Zinoma, ne, — paniekinamai atsakė mergina. — 


Ką aš galiu Žinoti apie liokajaus asmeninį gyvenimą? 
 — Tu nori pasakyti, kad esi namo šeimininkė, o jis 
— paprastas tarnas, ir šios sąvokos nesuderinamos. 

— Tu juk nemanai, kad aš galėčiau ką nors žinoti apie 
asmeninį Talboto gyvenimą, ar ne? Nebent tai, kad jis šan- 
tažavo sodininką ir miegojo su kambarine. 

— Nelabai įtikinama. 

— Aplamai, kodėl jis pas tave atėjo? 

— Jis paskambino tir pasakė, jog nori kuo skubiau 
susitikti. Akivaizdu, kad Talbotas žinojo kažką svarbaus, 
tiek svarbaus, jog kažkas nusprendė jį pribaigti, kad tik ne- 
įvyktų tas pasimatymas. 

— Net neįsivaizduoju, ką jis galėjo žinoti. Talbotas 
niekad neapkalbėtų nei manęs, nei tėvo. — Rina apsižval- 
gė į šalis. — Net jei ir būtų ką pasakoti. 

Aš pasvarsčiau, ar pasakyti jai visą tiesą, ar tik dalį jos. 

— Man pavyko įtikinti Talbotą. Aš užsiminiau jam, 
kad mestelėsiu “Tribūnos" konkurentams įdomų siužetėlį 
apie tai, kas vykdavo tuo metu, kai šeimininko nebūdavo, 
Jei jis nepapasakos man apie padėtį tavo namuose. 

— Apie ką tu kalbi? — dusdama paklausė Rina. 

— Talbotas nebuvo išsigimėlis. Kertu lažybų, jog tu 
manei jį esant emociškai stimuliuojančiu. 

Ji numetė nuo peties mano ranką ir tėškė gerą ant- 
ausį. 

— Aš leidau jam pasirinkti, pasakydamas: arba jis 
kalbėsis su manimi, arba aš kalbėsiuosi su reorteriais. Jis 
paskambino ir pranešė, kad ateis pas mane. Kokias galima 
buvo padaryti išvadas? 

Rina šoko rengtis, įnirtingai tempdama suknelės 
užtrauktuką. 

— Tėvas buvo teisus! Tu — tiesiog pabaisa! Iškry- 
pęs pabaisa, pasirenkantis savo aukomis jaunas ir... 

— Nekaltas? — aš„lengvai kilstelėjau antakius. 

— Aš viską papasakosiu tėvui! — Rina siuto. — Aš 
pasistengsiu, kad jis padarytų taip, jog tu pasigailėtum gi- 
męs šiame pasaulyje! Aš pasirūpinsiu... 

— Ir papasakosi jam, kaip tu atsidūrei mano bute, 
ar ne? 

Ji užsičiaupė ir ilgai negalėjo ištarti nė žodžio. 

— Aš juk sakiau, kad tu — tikras pabaisa, — dreban- 
čiu balsu pakartojo mergina. 

— Pabaisa Uileris, — sutikau aš. — Taigi kokia gi 
šekspyriška drama vyko tavo garbingoje šeimynėlėje? 

— Tėvas su Džoniu niekada nesugyveno. Manau, kal- 
tas dėl to buvo tėvas. Jis įbaugino Džonį, įbaugino mane. 
Džonis spjovė į viską dar tebesimokydamas koledže, o vė- 
liau jį 1š ten išvijo. Jis grįžo namo ir dykaduoniavo. 

— Kol tėtušis neišgrūdo jo iš namų. Kodėl jis taip 
padarė? 

— Jie mirtinai susiriejo, — beaistriu balsu tarė Ri- 
na. — Nežinau, dėl ko, bet po barnio Džonis išėjo iš namų, 
ir aš jo daugiau nemačiau. Meluočiau sakydama, kad jo 11- 
gėjausi. 

— O kaip Talbotas? 

Rina pasiėmė savo rankinuką ir pasuko link durų. 

— Aš Išeinu. Man nusispjauti, ką tu ant manęs pri- 
šnekėsi reporteriams, bet dabar aš išeinu! 

— Tu mylėjaisi su Talbotu? 

Ji staigiai atsisuko ir įtūžusi pažvelgė į mane. 

— Taip, velniai tave rautų! Jei tu taip nori žinoti! 

— Ar ilgai tai tęsėsi? 

— Tau ką, reikia aprašyti visas meilės scenas? Tęsė- 
si tol, kol mane tai smagino. Jei jau nori Žinoti tiksliai, 
leitenante Uileri, tai visai neilgai. Kokias dvi savaites, ir 
visa tai jau žole užžėlė. 

— Kaip reagavo Talbotas, kai viskas baigėsi? 

— Tu ką, manai, aš jo klausinėjau? — sušnypštė 
ji. — Jis buvo liokajumi ir liko liokajumi. 

— Viskas taip paprasta? 

— Jei taip nebūtų, aš būčiau privertusi tėvą jį atleis- 
ti, — įžeistu tonu atsakė mergina. — Ir nemanyk, kad Tal- 
botas to nežinojo! 

Ji nužingsniavo koridoriumi. Aš vis dėlto spėjau ją 
aplenkti ir atidaryti jai duris. 

— Paskutinis klausimas tau išeinant. Kodėl šįryt va- 
žiavai į “Hilstouno" sanatoriją? 

Rina baisiausiai nustebo. 

— Iš kur žinai? 

— Aš sekiau tave. 

— Džonis kažkada ištarė tos įstaigos pavadinimą. Aš 
pamaniau, kad jis ten gydėsi, bet pasirodė, kad ne. Aš pa- 
tikrinau. 

— Kada tavo brolis paminėjo tą ligoninę? 

— Ginčo su tėvu metu.'Po to šis jį ir išvijo 1š namų. 

— Man tiesiog smalsu. 

— Na, jeigu inkvizicijos tardymas baigtas, — patetiš- 
kai sušuko Rina, — aš sakau jums “viso gero", leitenante! 

— Iki, Rina. Paskambink kada nors. | 

Mergina įdėmiai pažvelgė į mane, be garso judinda- 
ma lūpas. Paskui nelauktai nusišypsojo. 

— Galbūt ir paskambinsiu, — minkštai pratarė ji. — 
Tu tiesiog pribloškiančiai emociškai stimuliuoji mane. 

Jos kulniukai nukaukšėjo laiptais. Aš grįžau į kam- 
barį. Likome tik aš ir lavonas vonioje. * 

Telefonų knygoje radau Vidurnakčio numerį ir pa- 
skambinau jai, bet kitame laido gale niekas nemalonėjo pa- 
kelti ragelio. Pantaniau, kad jai tikriausiai labai sunkus va- 
karas, juk minios kvaištelėjusių džiazo gerbėjų šiandien 
bangomis griūte užgriuvo jos užeigą. 

Padėjau ragelį ir ėmiau galvoti apie Talbotą, vis dar 
gulintį vonioje ant grindų. Dabar tai buvo didžiausia pro- 
blema. Man nesinorėjo veikti pagal instrukciją ir pranešti 
apie nužudymą policijai, bent jau ne dabar. 

Kliūstelėjau sau dar viskio ir pasistengiau negalvoti 

apie velionį. Buvo jau vienuolika valandų, iki pasimatymo 
su Vidurnakčiu liko viena valanda ir penkiolika minučių. 
Aš nurijau gerą gurkšnį škotiško viskio, užsirūkiau ci1gare- 
tę, tr tada vėl suzirzė durų skambutis. 

Aš vos neprarijau cigaretės. Gal grįžo Rina — paple- 
pėti apie jausmus ir emocijas, valdančias jos jautrią natū- 
rą. Galbūt manęs laukė nauja likimo dovana, o gal savo 
apsilankymu suteikė man garbę pats šerifas Laversas. Kol 
aš apie tai svarsčiau, skambutis vėl suskambėjo. 

Atidariau duris ir išvydau priešais save platų, apvalų 
veidą, papuoštą rudu katiliuku. 

— Sveiki, leitenante, — tarė Klaresnsas Nasbitas. 

— Sveikutis, Klarensai. Ką tu čia pametei? Savo kon- 
trabosą? 

Jis lengvai šyptelėjo ir mašinaliai suvirpino pirštais 
nematomas savo kontraboso stygas. 

— Vidurnaktis paprašė užeiti pas jus ir pranešti, kad 
pasimatymas atšaukiamas. o 

— Kvailas, mažas Vidurnaktis. 

— Supraskite mane teisingai. Ji siūlo jums ateiti pas 
ją į namus ir nesirengia laukti jūsų visą vakarą. Gal užei- 
tumėte tiesiog dabar? 

— Negi reikalai klostosi taip blogai, kad ji uždarė 
užeigą, nesulaukusi vienuoliktos? 

Klarensas keletą sekundžių bukai spoksojo į mane. 

— Tai jūs nieko nežinote?! Faraonai uždarė rūsį va- 
landą prieš jo atidarymą. 

— Ką jie padarė? 

— Uždarė rūsį. Ir užkabino spyną. O dieve, nejaugi 
niekada jau nebeteks ten groti! 

— Kas tai padarė? 

— Rodos, jis pasivadino Hemboutu. 

— Hemondas? 

— Tiksliai, jis! 

— Ačiū, Klarensai. Dėkui už naujienas. Kur galėsiu 
rasti Vidurnaktį? 

Klarensas davė man adresą. 

— Išeinu po dešimties minučių. 

— Puiku, leitenante. Aš skambtelėsiu Vidurnakčiui, 
kad jūs ateisite. 

— Iki, Klarensai. 

— Gerai, leitenante. 

Aš uždariau duris, nuėjau prie telefono ir paskambi- 
nau į skyrių. Atsiliepė Hemondas. 

— Girdėjau, kad šįvakar uždarei “Auksinę pasagą"? 

— Nair kas? 

— Turėjai tam pagrindo? Ar tiesiog skrandis nevirš- 
kino? 

— Narkotikų platinimo centras. Tau, aišku, tokia ver- 
sija į makaulę nedingtelėjo? 

— Kodėl taip nusprendei? 

— Džonis Landis rūkė marihuaną, ar ne? Kur jis jos 
gaudavo? Kodėl jis nuolatos sukinėjosi- aplink “Auksinę pa- 
sagą"? Viskas sutampa taškas į tašką, netgi tavo neišvys- 
tytos smegenys turėtų tai suprasti! 

Galbūt. Na ir kaip, daug radote? 

— Nieko neradome. — Jo balsas visai suirzo. — Ma- 
nau, jie ištempė visus narkotikus iš landynės vakar naktį. 
Tai reiškia, kad rytoj aš privalėsiu atidaryti tą velnio rūsį. 

— Taip, nepavydėtina padėtis. Ką, smarkiai spaudžia? 

— Čia pas mus karšta. Bet per daug nerimauti nėra 
dėl ko. Esu tikras, jog užeigos šeimininkė pati prasuko tą 
reikalą. Aš priversiu ją išsilieti! 

— Tu tik tuščiai mali liežuviu. 

— O kalbant apie spaudimą, — sugargė Hemon- 
das, — tu turi savų problemų, Uileri. Senukas Landis pra- 
dėjo medžioti tavo skalpą. Ir sprendžiant iš pasklidusių gan- 
dų, jis pasieks savo. 

— Tave neteisingai informavo. Beje, kaip visada. — 
Aš padėjau ragelį. 

Pats pagalvojau, jog šįkart Hemondo informacija ga- 
lėjo būti visai teisinga. 

Šios džiaugsmingos išvados pakylėtas, aš purptelė- 
jau iš kambario ir nutūpiau į šalikelėje stovintį “Heilį". 

Vadinasi, aš vykstu į pasimatymą su Vidurnakčiu 
O Hara. Vidurnaktis vidurnaktį. Ar ji man padainuos? 

Ji atidarė duris ir šaltai pažvelgė į mane. 

Aš atsakiau jai šiltu žvilgsniu. 

Jos šviesūs plaukai buvo sušukuoti atgal ir susukti į 
sunkų kuodą. Tai suteikė jos išvaizdai subtilaus paprastu- 
mo. Tokia šukuosena labai tiko jos permatomam juodam 
peniuarui. Ir man pasirodė, kad po peniuaru daugiau nebu- 
vo nieko. Mane išmušė karštis. Vidurnaktis jaudino mane 
net po aktyvių pratimų su Rina. 

— Užeikite, — piktai mestelėjo mergina ir nusisu- 
kusi nuėjo į kambarį. 

Aš įėjau į vidų. Jos butas atrodė tiesiog pasakiškai; 
tris kartus didesnis už mano urvą, apstatytas grynai šiuo- 
laikišku stiliumi, prieinamu kiekvienam, kurio kišenėje kas 
mėnesį Mėtosi keli atliekami tūkstančiai dolerių. 

— Man patinka jūsų butas, — pradėjau pokalbį aš. — 
Ar batus nusiauti? 

Vidurnaktis gūžtelėjo pečiais, taip ir nesiteikdama at- 
sakyti. 

— Aš skaičiau Deilą Karnegį, bet dabar jaučiu, kad 
iš to man jokios naudos. 

Mergina užsirūkė ir atsigręžė į mane. 

— Ar jūs visada taip liksminatės? 

— Apie ką jūs? 

— Apie jūsų nuostabųjį pokštą: paskyrėte man pasi- 
matymą šįvakar po mano pasirodymo. Koks kilnus farao- 
no gestas! Jis teikėsi palaukti, visą laiką Žinodamas, jog 
užeigą tuoj uždarys! 

— Aš nežinojau, kad jus ruošiasi užremti. Pirmą kar- 
tą išgirdau apie tai iš Klarenso. Ir tai ne mano idėja, 0 lei- 
tenanto Hemondo. 

Mano pasiteisinimai nepadarė jai jokio įspūdžio. 

— Jei norite man ką nors pasakyti, leitenante, tai pas- 
kubėkite, nes aš labai pavargusi. 

— Nejaugi jūs net nepasiūlysite man išgerti? — vil- 
tingai paklausiau aš. 

— Ne! 

— Aš tik pasvajojau. 

— Jūs neatėjote čionai vaidinti kvailio, — pareiškė 
Vidurnaktis, giliai atsidusdama, ir jos kieti speneliai dar 
labiau išryškėjo pro ploną audinį. 

— Tiksliai. Jūs pamelavote man apie Džonį Landį. 
Jūs tvirtinote, kad niekada anksčiau jo nematėte. 

— Aš viską paaiškinau leitenantui Hemondui. Ne- 
gi jūs, faraonai, kartu dirbdami, nebėndraujate vienas su 
kitu? 

— Jūs melavote, nes žinojote, kad jis — Džonis Lan- 
dis, žymiojo Landžio sūnus? 

— Suprantama. Aš žinojau, kas jo tėvas, tad bijojau ne- 
malonumų. Visa tai aš jau pasakojau leitenantui Hemondut! 

— Aš žinau. Galbūt Hemondas tuo ir patikėjo, bet aš 
— ne. 

— Jūs norite pasakyti, kad aš melavau? 

— Iš dalies, — patikslinau aš. — Hemondas uždarė 
Jūsų įstaigą todėl, kad mano, jog čia platinami narkotikai. 

— Aš tai Žinau! Bet jis nerado nė trupinėlio, vadinasi, 
jis klydo. 

— O gal ir ne. 

— Paklausykite! — jausmingai sušuko mergina. — 
Tas tipas išlandžiojo kiekvieną mano rūsio kertę! Jis apieš- 
kojo visur, iškratė visus lankytojus! Leitenantas apieškojo 
netgi mane — specialiai atsivežė moterį faraonę! 

Ji vėl giliai atsiduso, ir jos gundančios krūtys vylin- 
gai subangavo. , 

— Sakau jums, jei būčiau slėpusi narkotikus, tai jau 
ta matrona tikrai būtų juos atradusi! 

— Hemondas sakė, kad rytoj galėsite atidaryti užeigą. 

— Labai miela iš jo pusės! 

— Jeigu, žinoma, jie neras narkotikų, — pridūriau aš. 

— Aš ką tik jums sakiau, kad jie nieko nerado! 

— Jūs turite omenyje, kad ligi šiol nieko nerado. 

Vidurnaktis įsistebeilijo į mane ir nenuleido akių pen- 
kias sekundes, paskui jos lūpų kampučiai lėtai nusviro. 

— Ką reiškia tie kvaili juokai? — išspaudė jt. 

— Tėtušis Landis velniškai stipriai mus spaudžia. 
Reikalauja nedelsiant suimti jo sūnaus žudiką. Mūsų sky- 
riui reikia pademonstruoti kokius nors savo veiksmų re- 
zultatus. Jei policijai pavyktų užtikti vietelę, kur Džonis 
pirkdavo žolę, tai jau būtų šis tas. 

— Jūs norite įkišti mane. Negi jūs... 

— Tiksliai, — minkštai pritariau aš. — Galiu pada- 
ryti tai, nė piršto nepajudinęs. Tam reikia visai nedaug nar- 
kotikų, ir mes jų turime. Liks tik priesaika patvirtinti, kad 
jie rasti “Auksinėje pasagoje". 

— Bet tai įžūlus melas! Melaginga priesaika! 


— Tiksliai. 

— Bet jūs neišdrįsite... — ji vėl įdėmiai pažvelgė į 
mane. — Nors ne, išdrįsite,, — nusiminusiu balsu tarė 
ji. — Jūs juk purvinas, utėlėtas... 

— Tiksliai, — pakartojau aš. — Tačiau aš galiu ir 


nedaryti šito. 

— Kas tai, naujas žaidimo variantas? 

— Kaip jums patogiau. Siūlau jums sandėrį. Mes ga- 
lime apkaltinti jus narkotikų platinimu ir įrodyti tai. Ta- 
čiau galime ir nepateikti kaltinimo, jei jūs papasakosite tie- 
są apie Džonį Landį. Ir visų pirma, kodėl jis lankėsi “Auk- 
sinėje pasagoje' 2 

— Bet aš jau viską papasakojau tam faraonui! 

— O'kei. Galite tylėti. 

Aš lėtai atsistojau ir pažvelgiau į ją. 

— Patarčiau jums apsirengti šilčiau, nes :21B 
apsivilkus lengvai galima tr persišaldyti. 

— Apie ką jūs kalbate? 

— Apie skyrių. Būtent tenai dabar mes važiuosime. 
Mes sulaikome jus kaip svarbią liudytoją. Laikinai, kad kaip 
pridera organizuotume tą reikaliuką dėl narkotikų. 

— Svarbią liudytoją? — jos balsas virptelėjo. 

— Iš pradžių, — linksmai patvirtinau aš. — Jūs ga- 
lėsite po truputį pratintis prie grotų. 

Mergina skaudžiai prikando lūpą. 

— Jei nenorite, kad aš jus aprengčiau, pasakykite, aš 
neįsižeisiu, — kilniadvasiškai pareiškiau. 

— Aš bijau, — drebančiu balsu sukuždėjo mergi- 
na. — Bijau to, kas gali įvykti. Jeigu aš papasakosiu jums 
tiesą, 15 e ar apginsite mane? 

inoma. Jei norėsite, visą laiką būsiu šalia jūsų. 

— Jūs pernelyg geras, leitenante! 

— O kokia ta tiesa, kurią rengiatės man papasakoti? 

— Jūs užsiminėte kažką apie škotiškąjį? 

— Puiki mintis, — sutikau aš. 

Ji pasuko į virtuvę, ir aš vėl galėjau stebėti visas rit- 
mingai vibruojančias jos kūno dalis. Ji grįžo nešina dviem 
bokalais. Ištiesusi vieną bokalą man, pati įsitaisė krėsle 
priešais mane. Jai sėdantis, peniuaras plačiai prasiskleidė, 
apnuogindamas sniego baltumo šlaunis. Mano žvilgsnis ne- 
valingai nukrypo žemyn. 

— Jūs norite sudaryti su manimi sandėrį? — tęsda- 
ma žodžius paklausė mergina. — Jūs turite patikėti, jog aš 
nieko nenumaniau iki tol, kol jau vėlu buvo ką nors daryti. 

— Jeigu jūs pasakytumėte tai angliškai, aš galėčiau 
ir atsakyti. 

Vidurnaktis nurijo gerą gurkšnį iš savo bokalo. 

— Narkotikai. 

— Narkotikai? | 

— Džonis Landis ateidavo čia pirkti žolės. Kokia aš 
buvau kvailė! Aš nieko apie tai nežinojau, kol jis pats ne- 
papasakojo. 

— Kas aprūpindavo jį žole? 

— Ne tik jį vieną. Ir ne tik žole, bet ir heroinu, ko- 
kainu... Visiems ir visus. Prekyba narkotikais klestėjo, o 
aš nė neįtariau. 

— Kol Džonis jums nepapasakojo. 

— Kol Džonis man nepapasakojo. 

— Kodėl gi jis jums papasakojo, dėl to, kad permo- 
kėdavo už'savo žolę? 

— Džonis turėjo per daug troškimų, — karčiai nusi- 
juokė mergina. — Jam dingtelėjo nuostabi idėja. Jis paaiš- 
kino man, kad kažkoks Oskaras pavertė mano užeigą nar- 
kotikų pardavimo punktu. Jis pasiūlė pagauti tą Oskarą ant 
kabliuko. 

— Kaip jis manė tą padaryti? 

— Šantažu. Lengvai ir švariai. Jis ruošėsi nupirkti iš 
to Oskaro didelį kiekį narkotikų, o paskui parašyti pareiš- 
kimą, jog tuos narkotikus gavo būtent iš jo. Mes būtume 
pasakę tam žmogui, jog perduosime prisipažinimą polici- 
jai, jei jis nemokės mums šešiasdešimties procentų nuo pel- 
no. Keturiasdešimt procentų turėjo tekti Džoniui, o dvide- 
šimt — man. 

— O jums patiko ši idėja? 

— Man ji visai nepatiko. Aš buvau teisėtos užeigos 
šeimininkė, arba bent maniau tokia esanti. Ir tai man pati- 
ko labiau. Jis įtikinėjo mane labai atkakliai ir logiškai. Sa- 
kė, kad niekuo nerizikuoju. Jis tvirtino, kad jo tėvas yra 
laikraščio “Tribūna" savininkas, turi mieste didžiulę įtaką 
ir neleis kilti jokiam skandalui, susijusiam su jo vardu. 

Jis įkalbinėjo ir įkalbinėjo, pagaliau apšaukė mane 
kvaile mano kontoroje. Pareiškė, kad kuo puikiausiai apsi- 
eis ir be manęs, jei aš su juo nebendradarbiausiu. Kai aš 
pagrasinau, jog pranešiu viską policijai, jis nusijuokė: “Jie 
niekada nepatikės, kad tu nieko apie tai nežinojai. Jie už- 
darys tavo įstaigą tr įkiš tave porai metų į cypę". 

— Ir jūs nusprendėte, jog taip ir bus. 

Mergina linktelėjo. 

— Kuo daugiau apie tai mąsčiau, tuo labiau tikėjau, 
kad jis teisus. Kas gi galėjo patikėti, jog aš nieko nenuma- 
niau apie dalykėlius, vykstančius tiesiai man po nosimi. 
Aš tr pati nepatikėčiau. 

— Na, ir kas toliau? 

— Aš nieko negalėjau padaryti ir buvau priversta šok- 
ti pagal Džonio dūdelę. Paskutinį kartą jis atėjo pas mane 
nužudymo išvakarėse, parodė man voką, kurį kažkas jam 
perdavė. 3 

— “Užmiršk, žolių žmogeli". 

— Jūs jį matėte? — Vidurnaktis nuoširdžiai nustebo. 

— Jis turėjo tą voką su savimi, mirties dieną — 
taip pat. 

— [Į tą įspėjimą Džonis nekreipė jokio dėmesio. Jis 

net pasišaipė. “Niekas nedrįs manęs nė pirštu paliesti! Ma- 
no platūs ryšiai!" — pareiškė jis. 

— Prieš tris mėnesius senis Landis išgujo jį iš namų. 

— Aš to nežinojau. Jūs manote, jog Džonis blefavo, 
girdamasis savo tėvo įtaka ir savo sugebėjimu sukelti laik- 
raštininkų triukšmą, jei jam kas nors nutiktų? 

— Manau, taip. Tęskite. 

— Daugiau neturiu ką pridurti. Aš stengiausi dirbti 
taip, lyg nieko nebūtų įvykę, lyg nieko nežinočiau apie kaž- 
kokius ten narkotikus. | 

— Na, o dabar klausimėlis, vertas šešiasdešimt ketu- 
rių tūkstančių dolerių, koks to žmogaus vardas? 

Vidurnaktis vėl prikando lūpą. 

— Jūs nemeluojate, sakydamas, kad apginsite mane? 

— Aš jus ginsiu. Garantuoju tai. 

— Gerai. Tai... Vesas Stiuartas. 

— Amžinai svajojantis dūdorius? Dėkoju, Vidurnak- 
ti. Dabar jums nebūtina apsirengti. 

— Vadinasi, susitarėme, leitenante, — meiliai tarė 
ji. — Jūs manote, kad galite... 

— Taip, galiu. Jūs pasiruošusi parašyti pareiškimą? 
Šią naktį, tiesiog dabar? 

— Taip, leitenante. 

— O aš garantuoju, kad jums nebus pateiktas kalti- 
nimas dėl narkotikų platinimo. Jūs netgi galite ieškoti sau 
kito triūbininko, jei dar dirbsite šou biznyje. 

— Ačiū, leitenante. Net nežinau, kaip jums atsidėkoti. 

— Aš parodyčiau kaip, jei turėčiau daugiau laiko. Ar 
žinote, kur gyvena Stiuartas? 

— Ne. Bet tikriausiai Žinau, kur jis dabar yra. Jis pa- 
prašė manęs leidimo parepetuoti “Auksinėje pasagoje", juk 
vis tiek ji kol kas uždaryta. 

— Na, tir kas toliau? 

— Visi muzikantai kuoktelėję! Jie pasiruošę groti 
net veltui. Aš pasakiau jam, kad man vis vien, ir daviau 
raktus. 

— Ar turite kitus? 

— Štai ten, stalčiuje. 

— Kur telefonas? 

— Už šviestuvo, — parodė Vidurnaktis. 

Aš paskambinau Laversui į namus, ir po kiek laiko 
atsiliepė irzlus balsas. Aš viską papasakojau. 

— Tai vyk į “Auksinę pasagą" ir areštuok jį. Ne, pa- 
lauk minutę. Reikia taip suorganizuoti, kad viskas praeitų 
lyg sviestu patepta. Kulniuok į “Auksinę pasagą“ ir lauk 
ten. Aš atsiųsiu dar ir Hemondą. Dviese jūs tikriausiai su- 
sitvarkysite. 

— Ačiū, sere. Velniau griebtų, jaučiuosi tarsi jus pa- 
vaduočiau! 

Aš greitai padėjau ragelį ir pažvelgiau į Vidurnaktį. 
Ji padavė man raktus. Įmečiau juos į kišenę. 

— Mes važiuojame tenai areštuoti Stiuarto. Skambte- 
lėsiu jums, kai jį pačiupsim. Po to jums jau niekas negrės. 

— Dėkoju, leitenante. 

— Vadinkite mane tiesiog Elu. 

— Ačiū, Elai. — Ji giliai atsiduso, ir peniuaras dar pla- 
čiau prasiskleidė. Dar pora colių, ir aš būčiau apalpęs. — Jei 
po arešto nesijausite per daug pavargęs, galėsite grįžti čia, 
ir mes atšvęsim šį įvykį. — Mergina nusišypsojo. — Galė- 
site parodyti man, ką Žžadėjote. 

— Tai bus žaibiškiausias areštas visoje policijos 15- 
torijoje! 

Vidurnaktis praėjo pro mane ir atidarė duris. Staiga 
ji apkabino mane tr karštai pabučiavo. Jos kūnas aistringai 
prigludo prie manojo, ir aš akimirksniu suliepsnojau. 

— Greičiau sugrįžk, Elai, — suburkavo Vidurnaktis 
tr minkštai uždarė duris. 

Aš sėdau į savo vežėčias ir nuvažiavau penkiolika 
kvartalų ligi “Auksinės pasagos". Netoli kabako sustab- 
džiau savo “Heilį" ir ėmiau laukti. Po penkių minučių pri- 
važiavo patrulinis automobilis. Iš jo išlindo du vyrai, tir aš 
prisijungiau prie jų. 

— Kai kurie tipai viską daro ne kaip normalūs žmo- 
nės. Žinodamas, kad tu būsi čia, nusprendžiau pasiimti su 
savimi Polniką, — sugirgždėjo Hemondas. 

— Ką gi, gerai, kad jį vieną. 

Mes nuėjome prie įėjimo. Aš įkišau raktą į spynos 
skylutę. Durys atsidarė, ir mes įėjome vidun. 

Gaila buvo juos pertraukti. Stebuklingi džiazo gar- 
sai drebino rūsio sienas. Muzikantai improvizavo tema “Pa- 
saulis laukia saulėtekio". 

Vesas Stiuartas vinguriavo triūba pasakiškus garsus, 
žavinčius daugybe atspalvių ir subtilių niuansų, Kuba Kar- 
teris vos spėjo paskui jį, o Klarensas Nasbitas tiksliai pa- 
laikė boso partiją. | 

— Vaikinui, taip grojančiam triūba, galima atleisti 
bet kokią žmogžudystę, — leidžiantis laiptais, šnipštelė- 
jau aš Hemondui į ausį. 

— Man tai tiesiog garsų rinkinys, — rūgščiai atsa- 
kė tas. | 

Mes užlipome į sceną. 

Pirmasis mus pastebėjo Klarensas. Jis iškart liovėsi 
groti. Antrasis buvo Kuba, taip pat nustojęs mušti būgnus. 
Bet Vesas įsijautęs užmerktomis akimis negalėjo atsiplėšti 
nuo triūbos ir tik po trisdešimt dviejų taktų sumetė, jog 
partneriai jo nebepalaiko. 

Visas trejetas kvailomis išraiškomis įsistebeilijo į 
mus. Klarenso pirštai judėjo, lyg vis dar liesdami mylimo 
kontraboso stygas, Kuba nervingai erzėjo ant kėdės. Vien 
tik Vesas buvo ramus. 

— Kojjums reikia, džentelmenai? — švelniai paklau- 
sė jis. 

— Iš pradžių gal parduotum murhs keletą pakelių žo- 
lės? — šaltai paklausė Hemondas. 

— Aš jūsų nesuprantu. — Vesas suraukė kaktą. 

— Arba šiek tiek kokaino. Arba heroino, — tęsė He- 
mondas. — Man vis tiek, kad tik būtų galima apsvaigti. 

Pravėręs burną, Vesas tylėdamas spoksojo į Hemondą. 

— Tu pakliuvai, Stiuartai. Mes viską žinome. Tu pa- 
vertei šią vietą landyne, tu pardavinėjai čia narkotikus. Pas- 
kui Džoniui Landžiui dingtelėjo mintis tave pašantažuoti. 
Tu netgi pasiuntei jam Žinutę, perspėdamas nesikišti, kur 
nereikia, bet Džonis nepaklausė patarimo. Todėl tu jį nu- 
žudei! 

Vesas lėtai papurtė galvą, lyg ką tik pabudęs iš gi- 
laus miego. 

— Narkotikai? Šantažas? Aš niekada nepažinojau to 
vaikino! 

— Negaišk veltui laiko, — atkirto Hemondas. — Mes 
turime įrodymų. Areštuojame tave už narkotikų platinimą. 
Rytoj pateiksime ir kaltinimą dėl žmogžudystės. 

— Aš niekur neisiu! — nervingai suspigo Stiuar- 
tas. — Visa tai melas! Jūs norite mane pakišti! 

— Stok! — įsakė Hemondas. — Tu eisi su mumis! 

— Ne! — desperatiškai suriko Stiuartas. | 

Staiga jis metė triūbą į Hemondą, veržliai liuoktelė- 
j0 nuo scenos ir puolė į virtuvę. Polnikas kyštelėjo ranką į 
užantį, išsitraukė pistoletą ir ėmė taikytis. 

Aš žengtelėjau pirmyn ir stipriai stumtelėjau Polni- 
ką petimi. Pistoletas iššovė, nuo lubų pabiro tinkas. 

+ — Velnias! — įniršęs suriaumojo Polnikas. — Aš bū- 
čiau pataikęs, jei nebūtum man sutrukdęs! 

— Aš paslydau, — droviai atsakiau. — Atleisk. 

— Baik vaidytis! — sustaugė Hemondas. — Pirmyn! 
Paskui jį! 

Mes metėmės prie išėjimo. Virtuvė buvo tuščia. Du- 
rys, vedančios į alėją, atlapotos. Mes iššokome į gatvę, bet 
ir ten nepamatėme nė gyvos dvasios. Žvilgtelėjome už kam- 
po, grįžome į centrinę gatvę ir patraukėme link patrulinio 
automobilio. 

— Būk tu prakeiktas, Uileri! — Hemondas siuto. — 
Jei nebūtum stumtelėjęs Polniko, viskas būtų baigęsi lai- 
mingai. Ką pasakys šerifas?! Du leitenantai ir seržantas pa- 
leido nusikaltėlį! 

Iš patrulinės mašinos Hemondas per raciją paskelbė 
pavojų. Skyriuje mūsų jau laukė Laversas. Kurį laiką jis 
tylėdamas žvelgė į mus. 

— Tai mano kaltė, — pagaliau išspaudė jis. — Ne- 
reikėjo jums to pavesti. Tik ne jums trims! To ir reikėjo 
laukti. Jūs tiesiog pavojingi! Aš pasirūpinsiu, kad jus pri- 
žiūrėtų policija! 

Aš susiraukiau lyg nuo danties skausmo. 

— Kas žino, — tęsė šerifas, — gal staiga jūs sutiksi- 
te šešiametį chuliganą su timpa rankoje ir tiesiog vietoje 
pakratysite kojas 1š baimės! 

— Aš... — pradėjo Hemondas. 

— Užsičiaupk! — subaubė Laversas. — Aš dar ne- 
baigiau! Aš nekaltinu seržanto Polniko, aš kaltinu šiuos du 
neiškepusius leitenantus. Ir daugiausia tave, Uileri! 

Aš giliai atsidusau. 

— Visą dieną koviausi su Landžiu, gindamas tave, 
tačiau dabar pradedu manyti, kad tu tinki tik gatvės eismui 
reguliuoti. 

— Taip, šere. 

— Aš pats tuo užsiimstiu. Ir pasiųsiu tave ten, kur di- 
džiausi kamščiai. 

— Taip, sere. 

— Ir nesirodyk man akyse! 

Paskubėjau išmauti iš kabineto, kol šerifas nesugal- 
vojo dar garbingesnių komplimentų. Aš turėjau asmeninių 
problemų ir problemą Nr. 1 — tai lavoną savo bute, kurio 
reikėjo kuo greičiau atsikratyti. O esant dabartinei situaci- 
jai — ypatingai. 

Aš parvažiavau namo, nuėjau į vonią ir pakėliau Tal- 
boto kūną. Ištempiau jį per paradinį išėjimą, tikėdamasis, 
kad manęs niekas nemato. Sutikęs ką nors pakeliui, būčiau 
pasakęs, kad mano draugas atsakančiai prisišveitė. Tiktai 
kažin, ar manimi kas būtų patikėjęs. Dauguma Žmonių turi 
bjaurų įprotį pažinti lavoną iš pirmo žvilgsnio. 

Bet man sekėsi. Tempdamas pasunkėjusį Talboto kū- 
ną į automobilį, aš nieko nesutikau. Pasodinau Talbotą ant 
priekinės sėdynės, ir jis visai neblogai įsitaisė, atsirėmęs į 
atkaltę. Kiekvieną kartą, darant posūkį, jo galva juokingai 
maskatavo į šonus. 

Važiuodamas į “Auksinę pasagą“, gatvėse nesutikau 

nė gyvos dvasios. Aš vėl pasinaudojau Vidurnakčio rak- 
tais. Paskui ištraukiau lavoną iš automobilio ir nutempiau 
į rūsį, koja užtrenkdamas paskui save duris. 

Rūsyje buvo miglota, tamsu ir tuščia. Ideali vieta ne“ 
pageidaujamam lavonui. 

Aš atsargiai nusileidau laiptais, vilkdamas Talboto 
kūną. Jis trinksėjo į kiekvieną laiptelį, ir tas garsas manęs 
visai nedžiugino. Rūsio tamsą, rodos, galėjai peiliu pjauti. 

Kūnas paskutinį kartą stuktelėjo į laiptelį. Kai negy- 
vėlis išleido dar kažkokį garsą, aš sustingau, stengdamasis 
sulaikyti kvėpavimą. 

Praėjo trys sekundės, kol suvokiau, kad lavonas ne- 
galėjo skleisti jokių garsų. Praėjo dar viena sekundė, kol 
supratau, kad rūsyje buvau ne vienas. Mano plaukai atsi- 
stojo piestu. 

Kas dar galėjo gyventi tokioje juodoje tamsoje? Ką 
aš ten girdėjau apie zombius? Galbūt Talbotas... 

Garsas pasigirdo arčiau. Kodėl aš nepasiėmiau pa- 
trankos? Kaip norėjau būti dabar kur nors Atlantik Sityje. 
O garsas vis artėjo. Čiuženantis garsas, lyg kažkas būtų 
ėjęs tiesiai į mane, vilkdamas kojas. 

— Stok, kur stovi! — viauktelėjau į tamsą. 

Aš pats nieko nemačiau. Įtariau, kad ir tas kitas ne- 
EE neturėjau pistoleto. 

iuženantis garsas nutilo. 

— Tai jūs, leitenante? — sušlamėjo tylus balsas. 

— Na, aš. Įjunk šviesą. Ir neužmiršk, kad aš esu nu- 
sitaikęs pistoletą į tave. 

Jei jis toks kvailas, kad ėmė su manimi kalbėti, tai 
gal jam užteks kvailumo ir įvykdyti mano įsakymą. 

Po penkių ilgų sekundžių palubėje užsidegė keletas 
lempų. 

— Aš taip ir Žinojau, kad jūs pergudrausite mane, lei- 
tenante, — pareiškė Vesas Stiuartas, stovėdamas per de- 
šimtį pėdų nuo manęs. 

Paskui jis pamatė Talboto kūną, ir jo akys suapvalėjo. 

— O šis kas toks? 

— Gali vadinti jį DŽivsu, jei tau patinka. 

— Leitenante, bet juk jis negyvas! 

' Aš nutempiau kūną grindimis ir užboginau jį ant 
scenos. 

— Tai sukels furorą rytoj vakare. 

— Ar aš išėjau iš proto, leitenante? Kodėl jūs ati- 
tempėte čia tą lavoną? Aš visiškai nieko nesuprantu. 

— O ko tu nesupranti? 

— Aš nusprendžiau, kad šiame rūsyje jūs manęs ne- 
ieškosite. Bent iš pradžių taip atrodė. 

— Tu grįžai čionai? 

— Aš slėpiausi alėjoje, už tvoros. Girdėjau, kaip jūs 
su dviem kitais policininkais praėjote pro mane. Įsitiki- 
nęs, kad jūs išvažiavote, nusėlinau atgal į virtuvę. Slė- 
piausi ten, kol Kuba su Klarensu išėjo namo. Paskui nuė- 
jau į salę. Nejungiau šviesos, kad niekas manęs nepaste- 
-bėtų iš išorės. 

— Geriau būtum įjungęs, tada aš nebūčiau pražilęs. 

— Man reikėjo viską apgalvoti. Aš nepadariau nie- 
ko, apie ką kalbėjo tas karininkas. Ir kuo daugiau aš apie 
tai mąstau, tuo labiau man peršasi išvada, kad įstatymas 
negali nūbausti nekalto žmogaus. Todėl man geriausia bus 
pasiduoti policijai. 

Jis vėl pažvelgė į Talboto kūną, ir jo veidas išbalo. 

— Kodėl mums iš čia nenusiplovus? — pasiūliau 
aš. — Niekada netroškau leisti laiko lavono kompanijoje. 

Mes pakilome laiptais ir išėjomę į gatvę. Aš atsar- 
giai uždariau duris, ir mes nuėjome prie automobilio. 

— Aš maniau, kad geriausiu atveju čia bus trys pa- 
trulinės mašinos, — prisipažino muzikantas. 

— Mūsų skyrius — taupumo įsikūnijimas, — paaiš- 
kinau jam. > 

Dar kartą Stiuartas nustebo, kai privažiavome prie 
mano namo, ir aš palydėjau jį į savo butą. Jis įėjo ir ėmė 
smalsiai dairytis. 

— Kokia čia vieta? 

— Aš čia gyvenu, — paaiškinau jam. 

— Maniau, mes važiuosime į policijos skyrių. Man 
atrodė, kad jūs mane areštavote, leitenante. 

— Tik ne aš. Išgerti nori? 

— Vis tiek nieko nesuprantu, — apstulbęs pažvelgė į 
mane dūdorius. — Kodėl jūs mane čia atvežėte? 

— Škotiško viskio? — paklausiau aš, ir džiazmenas 
lėtai linktelėjo. 

Pripyliau į stiklus viskio ir vieną padaviau jam, pas- 
kui, priėjęs prie patefono, pastačiau savo kolekcijos pasi- 
didžiavimą — Sidnėjaus Beketo ir Mezo Mezrou diską “At- 
sisveikinimo bliuzas". 

Po pirmųjų natų Stiuartas užsimerkė ir visiškai atsi- 
jungė. Jis atsipeikėjo tik gerokai po to, kai baigėsi muzika. 
Aš gėriau jau antrąją porciją škotiškojo. 

— Triūba groja Tėtušis Baltasniegis. Jei daug dirb- 
siu, po dvidešimties metų sugebėsiu groti taip pat. Žino- 
ma, ne taip gerai kaip jis, bet pakankamai maloniai, kad 
žmonės klausytųsi mano grojimo. 

— Bet ir dabar tu artimas čikagietiškam stiliui, ar ne? 

— O ne, kol kas aš neutralioje zonoje. Ten, kur ir 
turiu būti, — triūbininkas kelis kartus sumirksėjo. — Visai 
užmiršau, kad dabar mano vieta už grotų. 

— Tačiau tu pareiškei Hemondui, jog nieko nežinai 
nei apie narkotikus, nei apie tai, kodėl nušovė Džonį Landį. 

— Tai gryniausia tiesa, leitenante! 

— Aš galiu tuo patikėti. Bet jei tu nepardavinėjai nar- 
kotikų, tai kas tada? 

— Aš nieko apie tai negirdėjau. Aišku, aš žinau, kad 
Klarensas ir Kuba kartais būna apkvaitę. Tai visada galima 
pastebėti iš jų grojimo. 

— Ima ne tas natas? 

Džiazmenas pakratė galvą. 

— Jie groja geriau, žymiai geriau. Jie atsipalaiduoja, 
o muzika taip ir liejasi — tiesiai iš sielos. 

— O kaip buvo tą naktį, kai nužudė Džonį Landį? 

— Jie puikiai grojo visą vakarą — iki tos akimirkos, 
kol kažkas nepaklojo to vaikino, Landžio. Aš nieko nema- 
čiau ir negirdėjau iki tol, kol jis nesudribo po mūsų kojo- 
mis jau negyvas. — Muzikantas nejaukiai šyptelėjo. — Įs1- 

jautęs į muziką, aš į nieką nebekreipiu dėmesio. Net ne- 
pastebėčiau, jei lubos nugriūtų. ę 

— Manau, tu sakai tiesą, Vesai. Bet man tu visiškai 
nepadėjai, absoliučiai niekuo nepadėjai. 

— Atleiskite, leitenante. 

— Kai policija uždarė “Auksinė pasagą“, kur tu pa- 
sukai? 

— Aš nuėjau namo. Nuomoju kambarį keturi kvarta- 
lai nuo “Pasagos". 

— Ir ilgai ten buvai? 

— Iki dešimtos. 

— Na, o paskui? 

— Užėjo Kuba ir pasakė, kad Klarensas nori pagroti, 
ir galime susirinkti “Pasagoje"'. Na, aš pasiėmiau triūbą ir 
nupėdinau tenai. Mes grojome iki pat jūsų atėjimo. 

— Manau, tai tiesa. 

— Na ką, dabar važiuosime į skyrių? 

— Noriu, kad padarytum man paslaugą, Vesai. Pa- 
būk kol kas pas mane. 

Jis pažvelgė į mane kaip į kvaištelėjusį. Gal toks ir 
buvau. 

— Jūs juokaujate? 

— Ne, aš kalbu rimtai. Noriu, kad tu pasiliktum bu- 
te. Nemanau, kad kam nors ateitų į galvą mintis ieškoti ta- 
vęs čia. Jeigu neišeisi, būsi čia visiškai saugus. Šaldytuve 
pilna maisto, bare — viskio, krūva plokštelių. Tau nebus 
blogai. 

— Žinoma, čia geriau, negu kalėjimo kameroje. — 
Stiuartas neryžtingai nusišypsojo. — Jūs tikrai nejuokau- 
jate, leitenante? 

— Tikrai, tikrai. 

— Kodėl tai darote, leitenante? Jūs manęs net'nepa- 
Žįstate! 

— Jei atvirai, Vesai, darau tai dėl savęs. 

—-Aš vis tiek nieko nesuprantu. Bet esu jums dėkin- 
gas, leitenante. 

— Na, ir puiku. Mostelėkim dar po vieną. 

Mes mostelėjome dar po vieną porciją viskio, paskui 


168 


dar po dvi. Po to aš nuėjau miegoti. Atsiguliau ant lovos, o 
Vesui paklojau ant kušetės. Net ir leitenanto Uilerio sve- 
tingumas turėjo ribas. 

Nelengva buvo ši dienelė. 

Sapnavau, kad esu sultonas su milžinišku tiurbanu 
ant galvos ir vešlia, ilga barzda, raivausi ant pagalvių ir 
apžiūrinėju savo belaisves. Tarp jų matau Anabelą Džek- 
son, Riną Landi ir Vidurnaktį O' Harą. Jos sėdi ir Žiūri į 
mane kviečiančiomis akimis, o aš noriu eiti Žvejoti. 

Ką ir bekalbėti, labai nelengva buvo diena. 

Aš pabudau, pajutęs, jog kažkas lengvai purtė mano 
ranką, ir iš karto išgirdau “Melancholiško bliuzo“ garsus, 
sklindančius iš svetainės. 

— Jau vienuolika valandų, leitenante, — suskambo 
Veso Stiuarto balsas. — Aš išviriau kavos ir iškepiau bif- 
šteksą, gulėjusį šaldiklyje. 

— Kiekviename name turi būti po Vesą Stiuartą! — 
džiugiai surikau aš. 

Pusryčiaudamas aš perskaičiau rytinę “Tribūną", ir 
tai sugadino man apetitą. Landis tesėjo savo pažadą: mano 
vardas mirgėjo pirmajame puslapyje. “Pabaisa Uileris" — 
tai buvo ne pats stipriausias pasakymas. Apygardos šerifas 
ir visas mūsų skyrius gavo smulkesnių piktadarių roles. 
Taip, tokia reklama nepasaldins man gyvenimo. 

Baigdamas pusryčiauti, aš perverčiau "Tribūnos" pus- 
lapius ir pamačiau Veso veidą. Sieksninės raidės skelbė: 
“Įtariamasis vis dar laisvėje!" Po užrašu buvo smulkiai ap- 
rašytas nepavykęs areštas ir pateikta kategoriška išvada apie 
visišką policijos darbo neefektyvumą ir absoliutų polici- 
ninkų nekvalifikuotumą, leidusį trijų ginkluotų vyrų akyse 
pasprukti nusikaltėliui. 

— Mes abu tapome įžymybėmis, — paskelbiau aš ir 
iš Veso veido supratau, jog tas jau viską perskaitė. 

— Manau, geriau atiduokite mane policijai, leitenan- 
te. Jūs ir taip turite krūvą nemalonumų. 

— Turėsiu dar daugiau, jei taip padarysiu. Leisk man 
pasirūpinti tavo laisve. 

— Kaip pasakysite, — muzikantas gūžtelėjo pečiais. 

Vesas puikiai praleido likusią ryto dalį, klausyda- 
masis mano plokštelių. O aš sėdėjau ir mąsčiau. Vis dar 
galvojau apie nelengvą savo likimą, kai sučirškė durų 
skambutis. 

— Marš į vonią ir sėdėk ten! — trumpai įsakiau 
Vesui. 

Jis išnyko beveik akimirksniu. Aš luktelėjau truputį 
ir nuėjau atidaryti. 

Rina Landi nužygiavo pro mane į kambarį. Man ne- 
liko nieko kito, kaip užtrenkti paskui ją duris. Pasivijau 
Riną jau svetainėje. 

Šiandien ji vilkėjo juodas kelnes ir baltą palaidinu- 
Kę, surištą mazgu ant pilvo. Jos bamba buvo net labai sim- 
patiška. | 
Rina nuėjo prie lango ir nuleido žaliuzes. Kambarį 
apgaubė prieblanda. 

Aš stebėjau, kaip ji artėjo prie manęs. 

— Mums juk nereikia kalbėtis, ar ne, Elai? Visi mū- 
sų pokalbiai virsta begaliniais ginčais. O juk svarbiausia 
— tai emocinis stimuliavimas! 

Aš neabejojau, jog Vesas Stiuartas girdėjo kiekvie- 
ną žodį. 

— Tu teisi, brangioji, bet dabar tiktai pusiaudienis ir... 

— Aš ir neįtariau, kad tu toks ištikimas įpročiams, — 
Rina apsimetė nustebusi. — Žaliuzės nuleistos. Užmerk 
akis ir įsivaizduok, jog dabar vidurnaktis. 

Ji atitraukė kelnių užtrauktuką ir ėmė tempti jas nuo 
savęs. 

— Palauk, — sukuždėjau aš. 

— Kas yra? — dabar ji jau tikrai nustebo. — Tik ne- 
sakyk, kad tu persidirbai arba kad kažkas tau atsitiko — aš 
vis tiek nepatikėsiu. 

— Ne tame reikalas, — silpnai paprieštaravau aš, — na... 

— Žinau! — Rina sukikeno. — Tavo vonioje — dar 
vienas lavonas! Šįkart aš padarysiu kitaip ir iškart patik- 
rinsiu vonią, kad nesiginčytume dėl visokių niekų! 

Ji užsitempė kelnes ir kikendama pasuko į vonią. Aš 
griebiau ją už rankos, nespėjus žengti nė trijų žingsnių. 

— Nekvailiok, vonioje nieko nėra. 

— O jei mergaitė nori į tualetą? 

— Na, gerai. Jei tai pokštas, tai manyk, kad vos ne- 
numiriau iš juoko. Verčiau grįžkim prie to, ką pradėjom, 
gerai? 

Rina staiga liovėsi kikenti ir pažvelgė į mane susiau- 
rėjusiomis akimis. 

— Atrodo, tu labai nerimauji dėl savo vonios, Elai 
Uileri, — įtarimo pilnu balsu pareiškė ji. — Gal ten ką nors 
slepi? 

— Tiktai pusę tuzino lavonų. Baik, supratai! 

— (O gal tik vieną žmogų, kuris visai ne lavonas? Ko- 
kią nors pigią, nušiurusią blondinę ar kažką panašaus! — 
Rina ištraukė ranką ir metėsi į koridorių. 

Aš nespėjau jos pavyti. Rina atlapojo vonios duris ir 
sustingo, išvydusi Vesą Stiuartą, stovintį priešais ją. 

— Aš... atleiskite man! — ji vos nenualpo. 

Vesas tylėjo. Jo akys maldaujamai žvelgė į mane. 

— Tu nors būtum užsirakinęs iš vidaus, — karčiai 
papriekaištavau muzikantui. 

Svetainėje Rina atgailaudama pažvelgė į mane. 

— Atleisk, Elai, — nedrąsiai pradėjo ji. — Aš net 
nemaniau, kad vonioje kas nors gali būti. Aš... 

— Užmiršk tai. 

Staiga jos veidas nušvito. 

— Aš sugalvojau! Jeigu mes negalime pasilikti čia, 
eisime pas mane į namus. Tėvas dabar redakcijoje, ir aš 
esu tikra, kad jis negrįš namo anksčiau negu dešimtą. 

— O aš atsimenu, kaip kartą savo namuose tu jau bu- 
vai tikra, kad jis negrįš. 

— Bet dabar viskas bus gerai. Tėvo namuose nėra, o 
Talbotas aname pasaulyje... 

— O'kei. 

— O ką tu padarei Talbotui. 

— Padovanojau jį draugui. Nesirūpink juo. 

— Tėvas juo rūpinasi. Aš nusprendžiau nesakyti jam, 
kad Talbotas miręs ir tu... 

— Tu pasielgei visiškai teisingai, mieloji. Aplamai 

niekam to nesakyk. O jei mes važiuojame pas tave, tai 
pirmyn! 

Tai vis dėlto buvo geriau, nei pasilikti su ja Veso Stiu- 
arto kompanijoje. 

Mes išėjome iš buto ir sėdome į automobilį. Pakeliui 
Rina i1š padilbų žvilgčiojo į mane. 

— Elai! 

— Taip. 

— Tas žmogus tavo vonioje... ką jis ten veikė? 

— Tai santechnikas. Jis taisė kraną. 

Rina nutilo beveik šešiasdešimčiai sekundžių. 

— Aš jį pažinąu, jo fotografija buvo rytiniame laik- 
raštyje. Juk jį įtaria nužudžius Džonį, ar ne? 

— Tu apsirikai. 

— Kodėl tu jį slepi? Tu — juk policijos karininkas, 
ar ne? Na, aš manau, kad... 

— Tai ilga istorija. Detalės tau neįdomios. Jis nenu- 
žudė tavo brolio, jį pakišo. Ir tai viskas. 

— Ak taip, — sureagavo Rina. Atrodo, mano atsaky- 
mas ją patenkino. 

Aš pasukau iš kelio ir suskaičiavau gulbes prie Ri- 
nos namo. Kaip ir anksčiau, jų buvo septynios. Joms trūko 
gandro, kuris įlietų šviežio kraujo į jų gentį. 

Aš pastačiau savo “Heilį"' prie centrinio įvažiavimo, 
o Rina atrakino namo duris. 

— Tu nebijai, kad ten palikau automobilį? — įėjus 
paklausiau jos. — Ar nepasklis apkalbos? 

— Nesirūpink, mylimasis. Arti nieko nėra. 

Ji nubėgo laipteliais į savo kambarį. Palaukusi, kol 
aš įeisiu, užrakino duris. Paskui priėjo prie didžiulio lango 
ir nuleido žaliuzes. > 

— Garantuoju, kad vonioje nieko nėra, — kikenda- 
ma ji prisiartino prie manęs. 

— Nėra net graužikų tualete? 

Jos kelnės nuslydo nuo kojų ant grindų ir susivijo į 
juodą kamuolį. 

Ir šį kartą Rina buvo nepasotinama. 

Ji net išrado tris naujas pozas. 

— Elai, — mąsliai sukuždėjo Rina, kai mano galva 
pasirodė tarp jos kojų, — juk tu nemanai mane esant per- 
nelyg vienpusiška asmenybe? 

— Jau keturios, — paskelbiau aš. 

— Padarysime pertrauką ir išgersime kavos, — su- 
burkavo Rina. 

— Turiu reikalų. 

— Aš tau sakiau, kad tėvo nebus ilgai. 

Tačiau aš atsistojau ir pasukau link durų. 

— Nenoriu erzinti likimo. | 

— Neišeik, Elai. Aš jaučiuosi čia tokia vieniša. 

— Kodėl tau nepasamdžius naujo liokajaus? 

— Fu, kaip grubu! 

— Galbūt. 

Aš nuėjau į vonią. Joje, kaip ir žadėjo Rina, nieko 
nebuvo. Palindau po ledinio vandens dušu. 

Grįžęs į kambarį, ėmiau rengtis. Besirišant kaklaraiš- 
tį, Rina vėl prašneko: 

— Tu juk nepaliksi manęs, mielasis? 

— Klausyk, mieloji, — tariau, žvelgdamas į gundan- 
čius jos kūno kontūrus po antklode, — taip man teks dirbti 
visą darbo dieną. | 

— Tu ką, pavargai nuo manęs? — jos balsas skambė- 
j0 liūdnai. 

Sugavusi mano žvilgsnį, Rina pakilo iš lovos ir pasi- 
lenkė prie peniuaro, numesto ant kėdės. Ji judėjo tingiai ir 
lėtai, demonstruodama nuostabią krūtinę, standų pilvuką 
su simpatiška bamba viduryje, na, ir-visa kita. 

— Žavinga. | 

— Bet nepakankamai žavinga, ar ne? Ar aš tavęs dau- 
giau nestimuliuoju, Elai? 

— Tu mane klasiškai stimuliuoji, tačiau tavo tėtušis 
— ne. Tiesiog nebenoriu bandyti savo laimės. 

— Aš galiu viską sutvarkyti. Kaip tu į tai Žiūri, Elai? 
Aš viską sutvarkysiu taip šauniai, jog tau niekada neberei- 
kės dėl to jaudintis. 

Užsimečiau ant pečių švarką ir vėl pažvelgiau į Ri- 
ną. Ji gudriai žiūrėjo į mane, puikiais, aštriais dantukais 
prikandusi liežuvio galiuką. 

— Kaip tau pavyks? .Pereitą kartą, kai jis mus užklu- 
po, tau nelabai sekėsi. 

— Būtų pavykę, jei nebūčiau pasimetusi. 

— Paklausyk, mieloji, trokštu pasilikti, tačiau tai per- 
nelyg didelė rizika. 

— O tu pasiliksi, jei aš viską sureguliuosiu? 

Moterys amžinai sukuria aibes problemų, 0 šitoji — 
ypač daug. Aš visiškai nebeturėjau laiko, tad isterija, kuri 
galėjo kilti man išeinant, buvo nepageidaujama. Aš nu- 
sprendžiau, jog pasistengsiu ją prajuokinti ir po to patyliu- 
kais išslinksiu pro paradines duris. 

— Gerai, jei tu viską sutvarkysi, aš pasiliksiu. 

— Ar tau patiktų, Elai Uileri, tėkšti tiesiai Danieliui 
Landžiui į veidą taip, kad tas drėbtųsi į nuosavą ežerą? 

— Labai patiktų. Man ir milijonas dolerių patiktų. 

— Galiu tai suorganizuoti, — įsijautusi sukikeno Ri- 
na. — Aš padarysiu taip, kad tu galėsi laikyti Landį vyres- 
nįjį už pakarpos, kada ir kiek panorėsi! 

— Tu visą laiką tai kartoji, bet nieko nepaaiškini. 

Bet ji manęs jau nesiklausė. Rina jau gyveno savo 
išgalvotame pasaulyje. Ten, kur man visai nesinorėjo eiti. 

Mergina mąsliai prikando lūpą. 

— Aš niekada to nepadaryčiau, — vos ne iškilmingu 
balsu pareiškė ji, — netgi dėl tavęs, mylimasis, jei jis pats 
taip nesielgtų... 

— Kaip? 

— Nesvarbu. Aš tau parodysiu. 

— Jis blogai elgėsi su Džoniu? 

— Nusispjauti man į tą Džonį! — šaltai metė ji. 

— Su Talbotu? Ką jis padarė Talbotui? 

— Nesvarbu. Aš tauškiu visokius niekus, — nekan- 

triai paaiškino mergina. — Eime su manimi, aš viską pa- 
rodysiu. 

Ji pasuko link išėjimo. Griebiau einančią pro mane 
Riną už rankų ir atgręžiau į save. 

— Pasakyk, mteloji, kas nutiko Talbotui? 

— Man skauda, Elai, — sustenėjo Rina, ir jos akyse 
blykstelėjo liepsnelės. 

Dar stipriau suspaudžiau jos ranką. 

— Kalbėk, — pakartojau aš. 

— Man skauda! — jos balsas drebėjo iš susijaudini- 
mo. — Tu gali būti toks žiaurus, mielasis. Aš anksčiau to 
nepastebėjau. 

— Talbotas, — pakartojau aš. 

— Viską papasakosiu, — Rina gaudė kvapą. — Jis... 
Na, vieną kartą tėvas grįžo namo anksčiau, kai jo visai ne- 
laukiau, ir... | 

— Jis turi.tokį šlykštų įprotį. 

— Jis kažką įtarė ir iš karto įėjo į mano kambarį, ir... 
Na, mes ten buvome. 

Rina sukikeno. 

— Vos nenumiriau, pamačiusi Talboto išraišką tą aki- 
mirką. 

Aš staiga paleidau jos ranką. 

— Bet jis neišgrūdo Talboto? 

— Negi tu manai, kad tėvas galėjo taip lengvai jį pa- 
leist1?7 — paniekinamai ištarė mergina. — Jis pareiškė, kad 
gali įgrūsti Talbotą į cypę visam likusiam gyvenimui, bet... 
jis... 

Rina vėl prikando lūpą. 

— Velniop tą Talbotą! Aš noriu tau kai ką parodyti, 
mielasis, kad ir tau neatsitiktų tas pats, kas ir Talbotui. 

Rina koridoriumi nuvedė mane į tėvo kambarį. Ne- 
reikėjo būti policininku, kad suprastum, jog jis priklausė 
Danieliui Landžiui. Kambarys buvo apstatytas griežtai vy- 
rišku stiliumi, kampe stovėjo didžiulis rašomasis stalas ir 
pagal užsakymą pagamintas odinis krėslas. 

Rina privedė mane prie to stalo. 

— Tėvas stalčius rakina. Bet tu tik pažiūrėk!.. 

i kyštelėjo ranką po stalviršiu. 
tai taip! 

Kažkas tyliai sugirgždėjo ir, kaip burtų lazdele mos- 
telėjus, iš stalo iššoko mažas stalčiukas. 

— Vyrai panašūs į vaikus, — globėjiškai konstatavo 
Rina. — Visi žino, kad senuose rašomuosiuose staluose yra 
koks nors slaptas stalčius arba ypatingas skyrelis. Tol nar- 
šiau visur ir viską spaudinėjau, kol aptikau šį slaptą myg- 
tuką. 

Aš beveik negirdėjau jos. Lyg pakerėtas spoksojau į 
tai, kas buvo stalčiuje. Ten gulėjo švirkštai odos injekci- 
joms ir adatų rinkinys. Aš paėmiau į rankas nedidelę, glot- 
nią dėžutę ir atidariau dangtelį. Lyžtelėjęs pirštą, kyštelė- 
jau jį į baltų, smulkių miltelių masę: Net neparagavęs Ži- 
nojau, kad tai buvo heroinas. 

Padėjau dėžutę atgal į stalčių ir uždariau jį. 

— Štai kodėl jis mūsų daugiau nebenervins, — džiu- 
giai sušuko Rina. — Jei jis mėgins kastis po tavimi, tu tik 
šnipštelėk jam, jog viską žinai. 

— Vadinasi, jis — narkomanas, — lėtai ištariau aš. 

— Tas atradimas paaiškino man daugelį dalykų, — 
vis tarškėjo Rina. — Visos tos ilgos kelionės per pastaruo- 
sius dvejus metus. Mes niekada nežinodavome, kur jis iš- 
vykdavo ir kuriam laikui. “Biznis", — atsakydavo jis į vi- 
sus mūsų klausimus. Grįždavo jis išsekęs ir išbalęs ir aiš- 
kindavo mums, kad labai daug dirbo. O po kelių savaičių 
pasitaisydavo ir tapdavo tokiu pat, kaip ir anksčiau, val- 
dingu tr šiurkščiu. 

— Aš tikiu tavimi. 

— Žinoma, jis gydėsi, — nekantriai tęsė Rina. — Bet, 
grįžęs atgal, nepajėgdavo savęs įveikti. Todėl ir Džonį iš- 
vijo iš namų, pamatęs, kad ir tas pamėgo narkotikus. 

— Bet juk Džonis nevartojo heroino. Jis tik rūkė 
žolę. 

— Bet juk tai praktiškai vienas ir tas pats, ar ne? — 
irzliai pastebėjo Rina. — Aš tą stalčiuką aptikau tada, kai 
Džonis jau buvo išėjęs Iš namų. Radusi anksčiau, būtinai 
būčiau papasakojusi Džoniui. Tai būtų juoko buvę! 

— Juoko? 

— Kartą jie Žiauriai susibarė, po to tėvas ir išmetė jį 
lauk. O aš viską girdėjau. 

— Tu ką, tuo metu buvai kambaryje? 

— Aš klausiausi slapčia, — prisipažino Rina. — Tė- 
vas būtų iš galvos išėjęs, jei būtų žinojęs, kad aš netoliese. 
Tai buvo puiku. Džonis pareiškė jam, kad žino viską apie 
visas jo moteris ir dar daug ką. Aš net pamaniau tada, kad 
tėvą ištiks infarktas, taip jis įsiuto. 

— Moterys? 

— Taip, būtent tai pasakė Džonis. Jis paskelbė, kad 
žino apie visas moteris, ir jog daugeliui bus įdomu išgirsti, 
kas yra Danieliaus Landžio meilužė! 

— Ar iš tikrųjų jis turi meilužę? 

Rina ėmė kramtyti apatinę lūpą. 

— Tiesą sakant, aš tuo nelabai tikiu. Taip tvirtino 
Džonis, bet jis įniršęs galėdavo drėbtelėti, kas tik jam į 
galvą šaudavo, — Rina mostelėjo į slaptą stalčiuką. — Šiaip 
ar taip, dabar tu viską žinai. 

— Vadinasi, jei tavo tėtušis mus užklups, aš galiu už- 
siminti, jog Žinau apie jo slėptuvę? 

— Tikrai taip, mano brangusis. 

Rina apkabino mane ir išsivedė atgal į savo kambarį. 
Aš sustojau prie durų, bet ji nekantraudama įtempė mane į 
vidų. 

— Na, eime, Elai! Dabar gali nieko nebijoti, tu viską 
žinai. | 

— Aš nebijau tavo tėvo, brangioji. Tačiau turiu ne- 
atidėliotinų reikalų. Atleisk, bet man reikia eiti. Aš tau pa- 
skambinsiu. 

Rina susiraukė: 

— Juk tu žadėjai! 

— Dar kartą atleisk. Aš noriu pasilikti, garbės Žodis. 
Bet dabar negaliu. 

— Bet tu žadėjai, — kurčiu balsu pakartojo ji. — Tu 
ju sakei, kad pasiliksi, jei aš parodysiu tau tą stalčių. 

— Mes turėsime dar daugybę laiko. 

— Tu sumelavai man, nesilaikai savo pažado! 

Rina ėmė piktai daužyti mano krūtinę savo mažais 
kumšteliais. 

— Tu žadėjai! Melagis! Apgavikas! 

Aš sugriebiau ją už rankos ir atstūmiau. Netekusi lyg- 
svaros ji nuskriejo per kambarį, atsitrenkė į lovą ir nuvirto 
ant jos aukštielninka. Jos peniuaras prasiskleidė, ir mano 
žvilgsnis įsmigo į tamprią, ankštą, gerai šiandien padirbė- 
jusią jos vaginą. 

— Iki, mieloji. 

— Saugokis, Elai Uileri! — šūktelėjo Rina. — Aš 
atsiskaitysiu su tavimi! 

Nusileidau laiptais ir išėjau, tyliai uždarydamas duris. 

Išvažiavęs į centrinę gatvę, aš atsisukau atgal. 

Septynios gulbės vis dar plūduriavo dirbtiniame eže- 
re. Staigus vėjo gūsis pašiaušė jų plunksnas ir vėl nurimo. 


12 

— Man labai nesmagu, leitenante, kad taip atsitiko, — 
kaltai atsiprašė Vesas Stiuartas. — Tikiuosi, dabar viskas 
gerai? Ž 

— Viskas puiku, Vesai. Jei neturi ką veikti, gal įpil- 
tum mums ko nors išgerti, kol aš paskambinsiu. 

— Žinoma. 

Aš pakėliau ragelį ir surinkau Vidurnakčio O'Haros 
numerį. Pagaliau ji paėmė ragelį. Aš pažeminau balsą ir 
prašnekau, girgždėdamas kaip senas kontrabosas. 

— Tau pasisekė, katyte! Pasirodymas įVyks šiandien, 
ir visiškai veltui! 

— Kas kalba? — šiurkščiai paklausė ji. 

— Nesvarbu. 

— Jūs surinkote ne tą numerį. 

— Aš nesuklydau, Vidurnakti. Viskas jau paruošta. 
Rūsyje viskas lygiai taip pat kaip tir tą vakarą, kai Džonis 
Landis gavo savo. Tik šį kartą lavonas ne toks šviežias. 

— Apie ką jūs kalbate? 

— Apie “Auksinę pasagą"! — surikau aš. — Viskas 
parengta šio vakaro sensacijai, tik vietoj Džonio Landžio 
— kitas negyvėlis. Jei tu manimi netiki, tai nuvyk ten ir 
įsitikink. 

Aš padėjau ragelį ir švelniai pamasažavau gerklę. 

Zvelgdamas lėkštės dydžio akimis, Vesas Stiuartas 
įbruko man į ranką stiklinę. 

Išlenkiau gerą gurkšnį. 

— Tikriausiai sielos gilumoje aš — vis dar vaikas, — 
prisipažinau. — Žinai tokį žaidimą — surandi telefonų kny- 
goje kokį nors numerį, visiškai nežinomą, ir surenki jį. Jei 
atsiliepia moteris, sakai: “Aš tave sekiau, ir gali nė nesva- 
joti, kad nepranešiu tavo vyreliui". Jei atsiliepia vyriškas 
balsas, sakai: “Palik mano žmoną ramybėje, kol neperpjo- 
viau tau gerklės". Visi labai greitai padeda ragelį. 

— Tai toks žaidimas? — bukai paklausė Vesas. 

— Labai juokingas. Pabandyk kada nors. 

Sučirškė durų skambutis. Vesą apėmė panika. 

— Nedrebėk, mauk į vonią. Aš išgrūsiu bet ką, kas 
atėjo, tr labai staigiai. 

— Žinoma, — sušnibždėjo muzikantas ir ant pirštų 
galiukų išėjo iš kambario. 

Aš pabaigiau viskį ir numečiau stiklą į kriauklę. 
Skambutis vėl suzvimbė — sekunde vėliau, nei išgirdau 
lengvą uždaromų vonios durų stuktelėjimą. 

Aš užsirūkiau cigaretę ir, nutaisęs geraširdišką mi- 
ną, atidariau duris. 

— Na, kodėl manęs niekas neperspėjo, jog numato- 
mas pobūvis? — paklausiau aš, išvydęs savo svečius. 

— Neprieštarausi, jei mes užeisime, Uileri? — ledi- 
niu tonu ištarė šerifas Laversas, žengdamas pro mane į kam- 
barį. Jo pavyzdžiu sekė Hemondas ir Polnikas. Du unifor- 
muoti policininkai, irgi šio vakarėlio dalyviai, liko stovėti 
koridoriuje. į 

— Kodėl neužeinate? — kreipiausi į juos. — Pasiū- 
lyčiau jums pasistiprinti. 

Aš uždariau duris ir prisijungiau prie garbingos kom- 

panijos svetainėje. Beje, Polnikas iškart pasislėpė miega- 
majame, Laversas nuėjo į virtuvę, o Hemondas pasuko į 
vonią. 

Čia aš jau nieko negalėjau padaryti, nebent žvėriškai 
suriaumoti, bet buvo gaila veltui eikvoti jėgas. 

Vietoj to kliūstelėjau sau dar viskio. 

Laversas ir Polnikas grįžo nuliūdę. O po sekundės 
Hemondas įvedė į svetainę Vesą Stiuartą. Hemondas visas 
spindėjo, įbedęs pistoletą į Veso nugarą. 

— Sučiupau tą narkomaną! — Hemondas patenkin- 

Vesas kaltai pažiūrėjo į mane. 

— Vėl užmiršau užsirakinti. 

— Tai jau neturi reikšmės. Jie būtų išlaužę duris. 

Polnikas graudžiai pažvelgė į mane. 

— Visa tai labai liūdna, — leptelėjo jis, nė į vieną kon- 
krečiai nesikreipdamas. — Jūs man patikote, leitenante. 

— Palydėkite Stiuartą iki patrulinio automobilio, — 
paliepė šerifas. — Mes nusileisime po kelių minučių. Tik 
nepaleiskite jo antrą kartą! 

— Klausau, sere! — viauktelėjo Polnikas. Jis priėjo 
prie Veso ir uždėjo antrankius. 

— Nesirūpinkite, seržante, — Lykiai tarė Vesa, — an- 
trą kartą aš nepabėgsiu. 

— Mes tiesiog laimingi, tai girdėdami, — burbtelėjo 
Polnikas. — Pirmyn, trubadūre. 

Vesui su Polniku išėjus, svetainėje likome Laversas, 
Hemondas ir aš, jūsų nuolankus tarnas. Įdomu, kaip atro- 
dys Anabela Džekson, man išėjus iš.kalėjimo, tikriausiai 
bus jau sukriošusi senė. 

Iš Laverso veido matėsi, jog jis ruošiasi tuoj tuoj 
sprogti. 

— Na, ką pasakysi? — paklausė šerifas. 

— Paklauskite ko nors lengvesnio. 

— Aš visada maniau jį esant šunsnukiu, — suamsėjo 
Hemondas. — Mes baigiam nuo kojų nusivaryti, ieškoda- 
mi nusikaltėlio, o Uileris slepia jį savo namuose. Ir dar va- 
dina save policininku! 

— Jei paklausiu, kodėl taip pasielgei, ar nebus tai 
pernelyg kvaila? — nuvargusiu balsu pasiteiravo šerifas. 

— Nemanau, kad jis nužudė Džonį Landį, štai ir 
viskas. 

— Aš taip ir Žinojau, jog tai kvailas klausimas! — 
Laversas prisimerkė, o žodžiai taip ir kunkuliavo jo ger- 
klėje. — Tu ne... Nuo kada tapai apygardos šerifu ir vy- 
riausiuoju teisėju vienu metu? 

— Aš ką, jau gavau paaukštinimą? Kodėl niekas man 
apie tai nepranešė? 

— Kažkas turi tau viską pasakyti, — sušnibždėjo še- 
rifas. — Tikriausiai tas malonumas teks man. Ar tu supranti, 
kad praktiškai kiekvienas iš visų be išimties padalinių po- 
licininkas pereitą naktį ieškojo Stiuarto? O jis visą tą laiką 
ramiai sėdėjo tavo bute! Tu, leitenante... — jo žodžiai vir- 
to burbuliavimu be jokio ryšio. 

— Nagi! — staiga šūktelėjo Hemondagąs. — Aš pa- 
galiau kai ką supratau! 

— Per vėlai. Ji jau ištekėjo už Onasio. 

— Tu neįdavei jo policijai, — lėtai aiškino Hemon- 
das, — nes manei, kad vaikinas nekaltas. Todėl, kai mes 
atvykome į “Auksinę pasagą" jo areštuoti, ir Polnikas išsi- 
traukė pistoletą, tu... 

— Specialiai stumtelėjau seržantą, ir kulka įsmigo į 
lubas? Šerife, duokite tam vaikinui cigarą! 

Laversas kyštelėjo ranką į vidinę kišenę, ištraukė ci- 
garą tr buvo betiesiąs jį Hemondui, bet staiga sumetė, ką 
daro. 

— Broli! — suriaumojo Hemondas, žavėdamasis sa- 
vo paties sumanumu. — Teisme tai nuskambės didingai! 

— Visa tai reiškia, kad tavo policininko karjera bai- 
gėsi, Uileri, — reziumavo Laversas. — Tačiau tai tik pra- 
džia tavo nelaimių. 

— Visiškai su jumis sutinku. 

, — Aš visada maniau jį esant laimės kūdikiu arba 
trenktu, — įterpė savo repliką Hemondas, — bet dabar tik- 
rai Žinau, kad jis kuoktelėjęs! 


181 


— Man reikia tik trupučio laiko, ir aš išgliaudysiu tą 
bylą kaip riešutą. 

— Laiko! — suurzgė Laversas. — Aš pasirūpinsiu, 
kad turėtum marias laiko, Uileri. Penkerių metų užteks? 

— Man užtektų ir penkių minučių. 

— Penkių minučių — kam? 

— Pademonstruoti, kaip buvo nužudytas Džonis 
Landis. 

Įniršęs Uileris dėbtelėjo į mane baisiomis akimis. 

— Jei tu tempi laiką, Uileri... | 

— Na, kokia man nauda iš tų penkių minučių? O gal 
jūsų nedomina, kaip nušovė Džonį? 

— Na, gerai, — nukirto Laversas. — Penkios minu- 
tės, ir nė vienos sekundės daugiau. 

— Aš žinojau, kad paklausysite proto balso, šerife. 
Jūs visada tai padarote, anksčiau ar vėliau, bet dažniau- 
siai, Žinoma, vėliau. 

Aš pastebėjau, kad jis vėl ruošėsi pratrūkti, tad sku- 
biai pasiūliau: 

— Ar nenuėjus mums į vonią? 

Jie abu sulindo į vonią, aš nusekiau iš paskos, atsar- 
giai ištraukęs iš vonios durų raktą. 

Jie stovėjo nugara į vonią. Laversas vis dar virė įtū- 
Žiu, o Hemondas apsimetė nuobodžiaująs. 

— Aš didžiai vertinu jūsų bendradarbiavimą, nusta- 
tant nusikaltimo įvykdymo aplinkybes. 

— Jis tikriausiai pirmą kartą gyvenime perskaitė He- 
meto “Liesąjį"" — padarė išvadą šerifas. — Rytoj jis ren- 
giasi nusipirkti Žmoną ir šunį. | 

— Paklausykite, jūs! — piktai pertraukiau jį. — No- 
rite tai sužinoti ar ne? 

Ir iškart supratau, kad kvailesnio klausimo sugalvoti 
negalėjau. 

— Matau, kad norite, — greitai pridūriau aš. — Tai- 
gi iškart ir pradedame. Reikia, kad jūs pavaizduotumėte 
muzikantus, kurie grojo “Auksinėje pasagoje" tą piktada- 
rišką vakarą, kai buvo pribaigtas Džonis Landis. 

— Tu ką, nori, kad aš dainuočiau? — nieko gero neža- 
dančiu tonu paklausė Laversas. 

— Ne, tiesiog suvaidinkite, kad pučiate triūbą, — pa- 
aiškinau aš. — Hemondas pabus Klarensu Nasbitu, grojan- 
čiu kontrabosu, 0 aš užsiimsiu mušamaisiais. 

— Man ką, vaizduoti nukvakusį muzikantą? — nu- 
mykė Hemondas. — Taip? 

Viena ranka jis ėmė bėgioti įsivaizduojamomis sty- 
gomis, o kita prilaikė kontraboso deką. 

— Tiksliai! Ne, šerife, ne taip. Kaip jūs grojate triū- 
ba... — Aš pakėliau ranką prie burnos ir ėmiau kilnoti pirš- 
tus aukštyn žemyn. 

— O aš mušiu būgną, — ir ėmiau barbenti įsivaiz- 
duojamą ritmą. 

Laversas įkvėpė į plaučius oro ir pasiruošė solo par- 
tijai nematoma triūba. 

— Jums puikiai sekasi, šerife, — Žavėdamasis paste- 
bėjau aš. — Koks grynas ir galingas garsas — tiesiog ant- 
rasis Beidorbekas. 

— Neerzink manes, Uileri, — kimiai sušvokštė La- 
versas. 

— Net nemanau, — pagarbiai paprieštaravau aš. — 
Na štai, tą vakarą jie grojo “Paradą tuščioje gatvėje“, tad 
ir mes turime groti tą patį. Viens, du, trys! 

Aš užtraukiau melodiją, o Laversas su Hemondu ėmė 
pritarti man. Po kelių taktų aš sustojau. 

— Na, o dabar kas? — reikliai paklausė Laversas. 

— Jūs iškrypote iš ritmo, riekia pradėti iš pradžių. 
O tu, vėpla su kontrabosu, — šaltai kreipiausi aš į He- 
mondą. — Liaukis kvailai kikenęs! 

Šerifas atidžiai nužvelgė Hemondą. 

— Uileris šiaip ar taip pateks į cypę. Jis gali sau leisti 
mane įžeidinėti. O tu..: 

— Aš nekikenau, sere, — piktai paprieštaravo He- 
mondas. — Man gerklę peršti. | 

— Kad tik tas perštėjimas nesibaigtų pažeminimu pa- 
reigose! — visai rimtai ištarė Laversas. 

— Jūs pasiruošę? — paklausiau aš. — Viens, du, trys! 

Ir vėl mūsų trejetas ėmėsi darbo, vaizduodamas džiaz- 
menus, spaudžiančius iš savęs prakaitą. Kūrinio viduryje 
aš vėl nutraukiau pagrindinę melodiją. 

— Džonis Landis dabar yra scenoje, tiesiai už mūsų. 
Šerife, jūs neprieštarausite, jei vadinsiu jus Vesu? Ir taip, 
šiuo metu jūs Vesas. 


— Tęsk! — suburbėjo Laversas, keturiais kairės ran- 
kos pirštais vis dar spaudinėdamas nematomus klavišus. 
— Puiku! — sušukau aš. — O dabar — visų svar- 


biausia. Vesai! Džonis Landis tiesiai už mūsų. Išsitrauk savo 
pistoletą ir šauk į jį! 

Laversas įsistebeilijo į mane. 

— Bet pasistenk nepraleisti nė natos, Vesai? — 
minkštai tęsiau aš. — Nes publika gali pastebėti. 

Šerifo pirštai apmirė prieš jo veidą. 

— Ką... 

— Būtent taip viskas ir buvo tą vakarą. Aš pats sėdė- 
jau tame kabake. Kai pasigirdo šūvis, Vesas Stiuartas tuo 
metu atliko triūba labai sudėtingą pasažą. Neišsprūdo nė 
viena klaidinga nata. Manau, kad jis net negirdėjo šūvio. 
Tiesiog fiziškai neįmanoma vienu metu ir groti, ir šaudyti 
į Džonį Landį! 

Laversas sumirksėjo. - 

— Aš maniau, kad tu ruošiesi parodyti mums, kaip 
buvo nužudytas Džonis Landis, — išpoškino apygardos še- 
riftas, — o ne kaip Stiuartas negalėjo jo nužudyti. 

— Minutėlę, šerife, ne viskas iš karto. 

Aš pažeminau balsą ir karštai. sukuždėjau: 

— Jei jūs dabar tyliai ir atsargiai pažvelgtumėte pėr 
vonios langą... 

— Langą? Kokį dar velnio langą? 

— Viską reikia daryti labai tyliai, — šaltai atrėžiau 


aš, — nes kitaip man nepavyks pademonstruoti, Kaip visa 
tai atsitiko. 
— Gerai! — šerifas sugriežė dantimis. — Tęsk. 


— Prašau, dėmesio!.. 
Jie abu pasuko galvas ir smalsiai pažvelgė į langą. 

Aš pirštų galiukais žengtelėjau tris žingsnius atgal, paskui 
staigiai uždariau vonios duris ir greitai pasukau raktą. 

Po to puoliau prie patefono. Ant jo dar buvo plokšte- 
lė, kurios klausėsi Vesas. Paleidau jį visu garsu, kad nu- 
slopinčiau pašėlusį Laverso ir Hemondo beldimą į vonios 
duris. 

Miegamajame pačiupau piniginę, mašinos raktelius, 
pistoletą ir, iššokęs į koridorių, surikau: 

— Leitenantas skubiai kviečia jus abu! Vikriai! Į vir- 
tuvę! | 

Du prie durų stovėję policininkai metėsi pro mane į 
buto vidų. 

Daugiau neturėjau ką pasakyti. Išlėkiau iš buto kaip 
kulka ir strimgalviais nusiritau laiptais, šokdamas iškart 
per tris laiptelius. Lauke įsėdau į mašiną ir nurūkau. 

Privažiavus sankryžą, spidometro rodyklė jau rodė 
keturiasdešimt mylių per valandą. 

Mano skaisčiai raudonas sportinis automobilis turė- 
jo vieną trūkumą — jis buvo labai pastebimas. Juo važiuo- 
ti — tai tas pat kaip užsikabinti liepsnojančią neoninę 1š- 
kabą Žžydromis raudėmis: “Elas", o apačioje — raudono- 
mis: “Uileris". 

Aš palikau “Heilį" automobilių stovėjimo aikštelėje 
ir pėsčiom nukulniavau porą kvartalų. Užėjęs į telefono ka- 
biną, paskambinau į policijos skyrių ir, pakeitęs balsą, pra- 
nešiau, kad turiu įdomios informacijos. Paporinau beveik 
tą pačią istoriją, kurią prieš keturiasdešimt minučių papa- 
sakojau Vidurnakčiui O'Harai. “Auksinėje pasagoje“ guli 
šviežutėlis lavonas, ir jeigu jis policijai reikalingas, tai te- 
gu atvažiuoja ir pasiima. Seržantas kitame laido gale pa- 
bandė iškvosti, kas skambina, tačiau mano kantrybė išse- 
ko, ir aš padėjau ragelį. 

— Apygardos šerifas Laversas, — tai buvo paskuti- 
nė mano frazė. Tikriausiai be reikalo tai pasakiau. 

Užėjęs į artimiausią barą, išmaukiau keletą stiklų vis- 
kio ir vėl išėjau į gatvę. 

Po penkiolikos minučių aš jau buvau netoli “Auksi- 
nės pasagos". Dar neprtėjęs prie jos, pamačiau, kad susi- 
būrusių prie kabako žioplių minia jau skirstėsi. Prie durų 
stovėjo du patruliniai automobiliai. Pirmasis nuvažiavo, 
man besiartinant prie minios. Po dešimties sekundžių 
nuriedėjo ir antrasis. 

— Na, kas ten? — paklausiau aš kažkokio tipo. 

— Nieko! — dygėdamasis atsakė šis. — Faraonams 
šnipštelėjo, kad tame gyvatyne guli dar vienas lavonas, tai 
tie ir atlėkė su savo sirenomis ir mirksinčiais švyturėliais. 
Apšniukštinėjo visą rūsį. Aš trypiau čia dvidešimt minu- 
čių, norėdamas žvilgtelėti į negyvėlį — ir nieko! 

— Nieko? 

— Melagingas pranešimas, — apgailestaudamas kon- 
statavo Žmogelis. — Faraonai turėtų imtis priemonių prieš 
puspročius, skambinėjančius jiems savo malonumui. Rei- 
kėtų priimti atitinkamą įstatymą! 

— Vadinasi, jokio lavono nebuvo? 


— Ne, — paniekinamai atsakė praeivis. — Nei kū- 
no, nieko! 

— Apmaudu! 

— Ir jūs man kalbate — apmaudu, — pratrūko žmo- 
gelis. — Dvidešimt minučių čia šalau, o ką aš mačiau? 

— Nieko? 

— Nieko! 

— Nesidžiauk radęs, neverk pametęs, — nuraminau 
aš apgautą vargšelį. — O gal, eidamas nano, jūs išvysite, 


kaip kokią nors bobutę pervažiuos autobusas. 

Nuėjęs keletą kvartalų į priekį, perėjau gatvę ir pa- 
sukau atgal. Po dešimties minučių pradėjo temti, o dar po 
dešimties užsidegė neoninės iškabos. 

Aš pažvelgiau į laikrodį. Pusė septynių. Penkios su 
puse valandos iki pusiaunakčio ir iki Vidurnakčio pasiro- 
dymo. 

Atsistojęs ant jau uždarytos krautuvėlės laiptelio, už- 
sirūkiau cigaretę. “Auksinės pasagos" durys atsivėrė, ir į 
gatvę išėjo pati Vidurnaktis O' Hara. Ji paėjo dvidešimt jar- 
dų iki tamsaus automobilio, stovinčio kelkraštyje, ir įsėdo 
į jį. Aš Žiūrėjau įkandin, kol mašina pasislėpė tamsoje. 

Pastovėjau dar penkiolika minučių. Jei policija taip 
pat stebėjo Vidurnakčio užeigą, darė tai labai išmaningai, 
nes aš neaptikau jokio jos pėdsako. O gal jų čia nebuvo? 
Laversas su Hemondu nusprendė, kad ta istorija apie lavo- 
ną — grynas melas, eilinis mano išsišokimas. Dabar juos 
labiausiai jaudino Veso Stiuarto kaltės įrodymų rinkimas 
ir vieno leitenanto, užrakinusio juos vonioje, paieška. 

Perėjęs gatvę, aš praėjau pro “Auksinę pasagą" ir pa- 
sukau į tamsią alėją. Priėjęs prie užpakalinių kabako durų, 
atrakinau jas raktu, kurį buvo davęs man Vidurnaktis per- 
eitą naktį. 

Virtuvėje šviesa nedegė, bet patalpoje buvo pakan- 
kamai šviesu, kad galėčiau eiti, į nieką neatsitrenkdamas. 

Pasukau tiesiai į Vidurnakčio kontorą. Įėjau ir užda- 
riau duris. Užčiuopęs ant sienos jungiklį, įjungiau šviesą. 
Kontora buvo pačiame pastato centre, langų joje nebuvo, 
tad iš lauko manęs niekas pamatyti negalėjo. 

Aš pasilenkiau ir patapšnojau tigro galvą, žiūrinčią į 
mane nemirksinčiomis akimis. 

— Neoninės džiunglės — visai ne tai, ko tau reikia, 
seni. 

Priėjau prie stalo ir patogiai įsitaisiau krėsle. Vieną 
po kito ištyrinėjau visus stalo stalčius. Neradau nieko, verto 
dėmesio. 

Baigęs tą darbą, nuėjau į barą ir įpyliau sau solidžią 
porciją viskio. Grįžęs į kontorą, klestelėjau į krėslą ir už- 
kėliau kojas ant stalo. | 

Aš užsirūkiau cigaretę ir ėmiau mąstyti apie gyveni- 
mą ir apie Riną Landi. 

Mano laikrodis rodė pusę aštuonių, kai išgirdau atsi- 
veriant'duris. Sukaukšėjo moteriški kulniukai. Po kelių se- 
kundžių kontoros durys atsilapojo, ir tarpdury išdygo Vi- 

durnakčio O'Haros siluetas. Mergina nustebusi įsmeigė į 
mane akis. 

— Užeikite ir uždarykite duris, brangioji. Čia trau- 
kia skersvėjis. 

Vidurnaktis lėtai įėjo į kambarį ir sandariai uždarė 
duris. Ji vilkėjo juodą nertinį ir kelnes. Tiek daug rūbų ant 
jos dar nė karto nebuvau matęs. 

— Leitenantas! Kaip jūs mane išgąsdinote!Ką jūs čia 
veikiate? 

— Jūs nebevadinate manęs Elu? 

— Elai, — dainininkė šyptelėjo. — Kaip jūs čia pa- 
tekote? 

— Raktai. Aš atėjau grąžinti jų. Prisimenate, jūs da- 
vėte man juos tą naktį, kai areštavome Vesą Stiuartą? 

— Zinoma, prisimenu, Nereikėjo dėl to vargintis, 
Elai, galėjote įmesti juos į pašto dėžutę. 

— Arba į vandenyną. 

Padėjusi rankinuką ant stalo, mergina nuėjo prie baro. 

— Jūsų stiklas tuščias, — pastebėjo ji. -Įpilti? 

— Gali, — sutikau aš. 

Ji pripildė mano stiklą, o sau įsipylė degtinės su to- 
niku. 

— Jūs atėjote į mano namus ir pasfūlėte savo apsau- 
gą. Tačiau nieko nepadarėte. Aš taip ilgai laukiau, o jūs 
nepasirodėte, Elai. 

— Man labai gaila, — nuoširdžiai prisipažinau. — 
Bet mane pričiupo. 

— Skaičiau apie tai “Tribūnoje". Jūs patekote į keb- 
lią padėtį, Elai. Galbūt jums dabar reikalinga pagalba? 

— Aš 1šsisuksiu. O jei jums dar kas nors kelia neri- 
mą, būsiu laimingas, vėl imdamasis savo funkcijų, nors ir 
dabar. 

— Manau, dabar to nebereikia. Policija jau buvo čia, 
Jūs žinote. Kažkoks kretinas paskambino ir pranešė, kad 
“Pasagoje" vėl guli lavonas, todėl jie ir atpuolė čionai. 
Jie man ir pasakė, kad prieš porą valandų sugavo Vesą 
Stiuartą. i 

— Gaila, kad jums nebereikia mano paslaugų. 

Mergina meiliai nusišypsojo. 

— Man irgi, — švelniai tarė ji. — Jūs iš tų Žmonių, 
kurie sukuria jaukumą namuose. 

— Bet kokiu atveju tai geriau, negu atvirkščiai. 

— Greitai čia ateis virtuvės darbininkai. Manau, šian- 
dien neatsimušim nuo lankytojų. Žmogžudystė padarė man 
puikią reklamą, o po tos kvailos šiandieninės istorijos... 

ž — Jūsų biznis suklestės. Jūsų darbuotojai pakanka- 
mai savarankiški, ar ne? 

— Man norisi pačiai viską prižiūrėti. 

— Bijau, kad šią naktį teks visiškai pasikliauti jais, — 
meiliai sumurkiau aš. 

— Tai neįmanoma! 

— Nėra nieko neįmanomo, — pakartojau aš įžymią- 
ją banalybę. Po to ištraukiau iš kišenės pistoletą, susimąs- 
tęs pažvelgiau į jį ir įkišau atgal. 

— Kaip man jus įtikinti? 

Vidurnaktis aplaižė išdžiūvusias lūpas. - 

— Kur mes eisime? 

— Manau, jūsų butas tiks. Man patinka ši kontora, nors 
ir norėtųsi išsitiesti ant tigro kailio. Jūsų bute labiau konfi- 
denciali aplinka, ar ne? Ir mums niekas ten netrukdys. 

Mergina nervingai susijuokė. 

— Su jumis labai sunku bendrauti: nesuprasi, kada 
jūs juokaujate, o kada rimtai kalbate. 

— Aš nejuokauju, — patikinau ją, kildamas iš krės- 
lo. — Na ką, eime? 

— Jei jūs iš tikrųjų taip ryžtingai nusiteikęs, tai bi- 
jau, kad neturiu pasirinkimo. Bet ką visa tai reiškia, Elai? 

— Nieko ypatingo. Tiesiog noriu pasišnekučiuoti su 
jumis akis į akį ir manau, kad jūsų butas tam visai tiks. 

— Apie ką norite su manimi pasikalbėti? 

— Noriu išsiaiškinti kai kuriuos momentus. Pavyz- 
džiui, Kur jūs paslėpėte Talboto kūną, na ir taip toliau. 

— Talboto? — Mergina, atrodo, suakmenėjo. — Kas, 
velniai griebtų, tas Talbotas? Elai, negi jūs rimtai tikite tuo 
kvailu pokštu apie dar vieną lavoną mano užeigoje? 

— Taip, tikiu. 

Aš paėmiau ją už rankos ir nuvedžiau prie durų. Ati- 
daręs jas kita ranka, išvedžiau Vidurnaktį iš kontoros. Ji 
įjungė rūsyje visas lempas, ir dabar tušti stalai ir kėdės at- 
rodė kaip besibūriuojantys svečiai, susirinkę pažiūrėti vai- 
dinimo. 

— Jūsų automobilis prie įėjimo? Važiuosime juo. 

— Gerai. Bet aš vis tiek manau, kad jūs išprotėjote. 

— Tiksliai. Bet jums ne viskas ėjosi sklandžiai, per- 
vežant Talboto kūną, ir jūs tai žinote. 

— Aš vis dar nesuprantu, apie ką jūs kalbate. Jūs da- 
rote siaubingą klaidą! Aš papasakojau jums viską apie Ve- 
są Stiuartą. Jūs mėginote jį areštuoti, bet jis paspruko. Ta- 
čiau dabar jis jūsų rankose. Ko dar norite? 

— Nekalbėsim čia apie tai. Išsiaiškinsime jūsų bute. 

Mes jau perėjome daugiau kaip pusę salės, ir nuo laip- 
tų mus skyrė maždaug dvidešimt jardų, kai tyliai trakštelė- 
jo į spynos skylutę kišamas raktas. Durys ėmė lėtai vertis. 
Staiga Vidurnaktis ištrūko ir suspiegė: “Uileris!" Balselis 
jos buvo kaip reikiant. 

„ Aš mečiausi paskui ją, slystelėjau, ir staiga užgeso 
visos šviesos. Mus uždengė nepermatoma tamsa. Aš apmi- 
riau ten, kur stovėjau, atidžiai klausydamasis. Absoliuti ty- 
la. Išsitraukiau iš kišenės pistoletą. Iš visų jėgų įtempiau 
klausą, bet, kaip ir anksčiau, nieko negirdėjau. Paskui man 
pasigirdo, kad girgžtelėjo apatinis laiptelis. 

— Lik ten, kur stovi! — viauktelėjau į tamsą. — Aš 
turiu patranką ir moku ja naudotis. Marš atgal prie laiptų 
tr įjunk šviesą, jei nori dar pagyventi šiame pasaulyje. 

Nė garso. Praslinko dešimt ilgų sekundžių, paskui aš 
pajutau svaigų kvepalų aromatą. Švelni ranka palietė ma- 
no veidą. i 

— Elai, — drebančiu balsu sukuždėjo Vidurnaktis. — 
Atleiskite man — aš visai pamečiau galvą. O dabar neži- 
nau, kas ten, ir man labai baisu! 

— Užsičiaupkite! — suurzgiau aš, ir tik sekančią se- 
kundę supratau, kokią padariau klaidą. Man reikėjo apsvai- 
ginti ją, kai ji prašneko. Apsvaiginti arba pasitraukti sau- 
giu atstumu. Privalėjau tai padaryti... bet nepadariau. 

Aš stovėjau vienoje vietoje kaip stuobrys ir suteikiau 
jai galimybę pagal savo kvailą balsą atsekti, kur buvau. Ir 
Vidurnaktis tai atliko puikiai. Dvi rankos kaip žnyplės su- 
griebė mano kaklą ir ėmė spausti jį su nepermaldaujamu 
ryžtu. 

Aš spurdėjau ir įnirtingai spardžiausi, stengdamasis 
išsilaisvinti. Vieną sykį mano smūgis pasiekė tikslą. Šis 
dusliai aiktelėjo. Paskui prieš mano akis sprogo fejerver- 
kas, o krūtinę pervėrė baisus skausmas, lyg kas įkaitusiu 
žarstekliu būtų pervėręs mano plaučius, paversdamas juos 
krūva pelenų. 

Pirotechnikos efektas baigėsi, ir aš panirau į juodą 
gelmę... 

Kiek ilgai ten skendėjau, tiksliai nežinau. Aš atsimer- 
kiau ir tikriausiai būčiau sustaugęs, jei ne perdžiūvusi bur- 
na ir kamštis joje. Aš žvelgiau tiesiai į žiaurias, geltonas 
akis, nutolusios per kokią pėdą nuo mano veido. Tik pas- 
kui suvokiau, kad guliu ant grindų Vidurnakčio kontoroje 
šalia tigro kailio. 

Kontoroje buvo dar kažkas, girdėjau krebždesį pašo- 
nėje. Bet mano rankos ir kojos buvo tvirtai surištos, pa- 
Krutėti aš negalėjau. 

Šiaip ne taip kilstelėjau galvą ir išvydau Vidurnaktį, 
sėdinčią prie veidrodžio ir kruopščiai besigrimuojančią. Aš 
stebėjau, kaip užbaigusi tą darbą, ji nusivilko nertinį ir kel- 
nes. Paskui ji nusimovė kelnaites, tačiau tai nepakėlė ma- 
no nuotaikos. Atidariusi spintą, Vidurnaktis išėmė juodą 
koncertinę suknelę. Paskui, turbūt nugara pajutusi mano 
karštą žvilgsnį, ji staigiai atsigręžė ir pažvelgė į mane iš 
viršaus Žemyn... 

— Leitenante! Slapčiom žiūrėti negražu! 

Ji per galvą užsivilko suknelę ant savo nuostabaus 
kūno ir užtraukė užtrauktuką. 

— Tikiuosi, jums patogu, — suulbėjo dainininkė, 
prieš veidrodį taisydama plaukus. — Atleiskite už šį vien- 
pusį pokalbį, bet man nesinori klausytis laukinių jūsų riks- 
mų. Tai išgąsdintų lankytojus. O lankytojai plūste plūsta. 

Ji šypsodamasi pažvelgė į mane. 

— Jūs gana i1gai neatsipeikėjote. Bėje, jums skubėti 
nėra kur, laiko turite pakankamai. Jūs pabūsite čia, kol už- 
darysiu kavinę. Paskui aš padarysiu jums paslaugą — pa- 
rodysiu, kur paslėptas Talboto kūnas. Manau, jis džiaugsis 
jūsų kompanija. 

Mergina paskutinį kartą Žžvilgtelėjo į veidrodį, atida- 
rė stalčių ir išėmė. iš ten juodo šifono šalį, paskui priėjo 
prie manęs ir atsiklaupė šalia. Ji kruopščiai užrišo mano 
akis šaliu, suverždama jį ant pakaušio tvirtu mazgu. 

— Nieko nematysi — nieko ir papasakoti negalėsi! — 
linksmai paskelbė ji. — Bet girdėti kol kas galite. Jūs — 
kvailys, leitenante! Aš atnešiau jums Vesą Stiuartą ant lėkš- 
tutės su Žydru apvadėliu, o jūs nepriėmėte tokios kilnios 
dovanos. Užtat dabar jūs greitai mirsite. 

Aš girdėjau, kaip jos kulniukai' nukaukšėjo prie Įėji- 
mo, trinktelėjo uždaromos durys ir spragtelėjo užraktas. 

Tai buvo pats ilgiausias vakaras mano gyvenime. Bal- 
sų gaudesys iš salės atsklido iki manęs. Muzikantų trio at- 
liko savo melodijas. Kad ir kas ten pakeitė Vesą Stiuartą, 
jis grojo nepalyginamai blogiau. Girdėjau, kaip Vidurnak- 
tis padainavo tris geriausias savo dainas, po to vėl užgrojo 
džiazmenų trio. Mane kamavo troškulys. Būčiau atidavęs 
metų uždarbį ir “Heilį" už gurkšnį viskio, galų gale netgi 
vandens! 

Geriausiu atveju praėjo dešimt metų, kol vėl išgir- 
dau ats1darant duris. Grindimis į mano pusę nukaukšėjo kul- 
niukai. 

— Labai nuobodžiavote, leitenante? — meiliai pasi- 
domėjo Vidurnaktis. — Laukti teks nebeilgai, po pusva- 
landžio mes užsidarysime. Aš kol kas persirengsiu. 

Įsiklausiau į užburiantį nuvelkamų rūbų šiugždėjimą. 
Laikas tingiai slinko pirmyn. Muzikantai liovėsi groti, balsų 
gaudesys nutilo, sužvangėjo nuo stalų nurenkamos lėkštės 
ir stiklinės. Pagaliau ir virtuvėje tapo tylu. 

Paskui kontoros durys atsidarė, vėl sukaukšėjo Vi- 
durnakčio kulniukai, šįkart juos lydėjo dar kažkieno sun- 
kūs Žingsniai. 

— Na, mums laikas keliauti, Elai, — džiaugsmingai 
paskelbė Vidurnaktis. 

Stiprios rankos sugriebė mane ir pakėlė lengvai kaip 
vaiką. Girdėjau, kaip Vidurnaktis ėjo priekyje, atidarinė- 
dama duris. Paskui trinktelėjo automobilio durelės, ir ma- 
ne tempęs tipas įmetė mano kūną į mašiną. Aš atsitrenkiau 
į sėdynės kraštą, ir dvi milžiniškos raketos vėl sprogo ma- 
no galvoje. 

Praėjo daug laiko, kol mane vėl išvertė ant kieto pa- 
viršiaus, šį kartą akmeninio, šiurkštaus ir šalto. 

— Mes paliksime tave čia valandėlei, kitai, — pasi- 
girdo Vidurnakčio balsas. — Nesijaudinkite, čia jūs niekam 
negalėsite pakenkti, tad dainuokit ir šokit lig valiai. — Mer- 
gina nusijuokė iš savo sąmojo. — Paskui mes prisijungsi- 
me prie jūsų ir atliksime finalinį ritualą. Jūs būsite kartu 
su Talbotu, ranka rankon, Elai! 

Aš išgirdau nutolstančius žingsnius ir uždaromų du- 
rų garsą. 

“Visas pasaulis aplinkui skendi tamsoje", — pasakė 
kartą vienas tipas, bet jis tą kvailą frazę sugalvojo, o aš 
nuosavu kailiu išbandžiau. 

Aš pajudinau surištas kojas, bandydamas surasti ko- 
kią nors atramą. Nieko. Mėginau šliaužti akmeninėmis grin- 
dimis, kartodamas gyvatės judesius. Nieko taip ir nepri- 
šliaužiau, užtat visiškai susidraskiau delnų odą. 

Man toptelėjo į galvą mintis, kad jie paliko mane ba- 
seino dugne ir grįžę atsuks kraną. Ši išvada visai nepradžiu- 
gino inanęs, užtat pažadino troškimą veikti. Aš vėl ėmiau 
vinguriuoti, kol neatsitrenkiau į kažką labai kieto. Būčiau 
sustaugęs iš skausmo, bet joks garselis negalėjo prasiveržti 
pro burną spaudžiantį kamšalą. Aš prišliaužiau arčiau, steng- 
damasis kojomis apčiuopti tą daiktą. Jis buvo kietas ir kaž- 
kaip išsirietęs. Aš apsiverčiau ant nugaros ir batų kulnais 
trinktelėjau per tą daiktą. Pasigirdo ilgas, tęsiamas garsas. 

Atrodo, jis buvo iš geležies arba plieno ir apvalios 
formos. Gal tai kibiras, o gal koks nors vamzdis. 

Mano genialus protas išmąstė, kad, jei tai iš tikrųjų 
vamzdis, tai jis 1š Kur nors atvestas. Tas pats protas patarė 

man daužyti vamzdį, kol kas nors kitame gale išgirs smū- 
gių garsą. Aišku, didžiausia tikimybė, kad išgirs Vidurnaktis 
su savo draugeliu, atitempusiu mane čionai. Bet galų gale, 
ką aš prarasiu, išskyrus porą nuosavų kojų? 

Todėl aš ėmiau iš visų jėgų, kiek jų beturėjau, tran- 
kyti vamzdį. Būgnijau tol, kol kojas suėmė toks baisus 
skausmas, kad nebegalėjau jų pakelti. Teko ramiai pagulė- 
ti penketą minučių, kad sukaupčiau besibaigiančias jėgas 
ir nugalėčiau skausmą. 

Po trečios smūgių serijos aš supratau, kad man dau- 
giau nelemta vaikščioti žeme savo kojomis. Mintyse jau 
ėmiau kurti vielinę konstrukciją, pakeliančią iš pradžių vie- 
ną, 0 paskui kitą koją, ir padedančią man judėti nuodėmin- 
ga žemele. Čia aš išgirdau, kaip durys atsivėrė, ir kažkas 
atsargiai Įėjo į vidų. 

Vyliausi, jog tai ne Vidurnaktis ar jos palydovas, ir 
karštai pasvajojau apie dviejų valandų seansą pas gerą ma- 
sažistą. Todėl vėl pakėliau kojas ir spyriau į vamzdį dar 
kartą. 

Žingsniai vis artėjo. Jie jau buvo taip arti, jog aš gir- 
dėjau padažnėjusį kvėpavimą. Paskui švelnios, vėsios ran- 
kos suėmė mano galvą, ir aš pajutau, kaip iš mano burnos 
jos ištraukė kamštį. Per kelias sekundes buvo nurištas ša- 
lis, ir aš pažvelgiau tiesiai į didžiules, violetines akis, spin- 
dinčias paslaptinga šviesa per dvi pėdas nuo mano veido. 
Jos atrodė žymiai maloniau, nei ant Vidurnakčio kontoros 
grindų gulėjusio tigro geltonos akys. 

— Elai Uileri! — lėtai tardama žodžius, sukuždėjo 
Rina Landi. — Velniai rautų, kokius kvailus žaidimus tu 
žaidi mūsų rūsyje?! 

— Mieloji, — sugergždžiau aš, — tu pati reikalin- 
giausia mergina pasaulyje, atsidūrusi reikiamoje vietoje rei- 
kiamu laiku. 

— Nort, kad mylėčiausi su tavimi, kai tu visas suriš- 
tas? — Rina palenkė galvą į šoną ir keletą sekundžių gro- 
muliavo šią mintį. — Tai tikriausiai būtų nuostabu, — pa- 
galiau padarė ji išvadą. 

— Mieloji, visų pirmiausia aš noriu, kad tu mane at- 
rištum. Na, prašau! 

— Aš Išgirdau tuos garsus: “Bam, bam!" Jie vos ne- 
išvarė manęs iš proto. Todėl aš nusileidau čionai, norėda- 
ma išsiaiškinti, koks reikalas. 

— R... rankas... m-n-m-n? 

— Net nežinau, ar verta tai daryti. Akimirkai aš be- 
veik viską užmiršau. Aš juk nekenčiu tavęs — šiandien tu 
sulaužei man duotą pažadą. 

— Bet mes jau atsiskaitę, mieloji, — ėmiau įtikinėti 
aš su ramiu mirštančiojo nuolankumu. — Tu juk paskam- 
binai policijai ir pranešei, kad Vesas Stiuartas slepiasi ma- 
no bute. 

Rina džiaugsmingai sukikeno. 

— Aš sakiau, kad tu karčiai gailėsiesi, aha? 

— Tikrai taip, — sutikau aš. — Taigi dabar — lygio- 
sitos. Na kaip, gal atriši mane? 

— Net nežinau. Gal iš pradžių kaip reikiant apspar- 
dyti tave už apgaulę? Man reikia pagalvoti. 

Rina pakilo, ir mano žvilgsnį prikaustė iškilniai 
skulptūriškos jos šlaunų linijos. Pirmą kartą gyvenime aš 
sureagavau į moteriškų kojyčių vaizdą labai savotiškai — 
man velniškai norėjosi pačiupti jas ir sulaužyti po vieną! 

— Aš nenoriu tavęs skubinti, mieloji, bet jie gali 
grįžti kiekvieną minutę. O kai grįš, tai garantuotai pri- 
baigs mane. | 

— Kas — jie? 

— Vidurnaktis O'Hara ir dar kai kas, ko aš nepažįs- 
tu. Vidurnaktis žadėjo grįžti po valandos. Gal ta valanda 
Jau praėjo. Aš nebesuvokiu laiko. 

— Vidurnaktis O'Hara? Tai tos landynės, kurioje bu- 
vo nužudytas Džonis, šeimininkė? 

— Taip. Aš spėju, kad ji kartu su savo draugeėliu nu- 

dėjo ir Talbotą. Dabar jie ruošiasi nugalabyti mane, 0 jei 
aptiks mus kartu, tai pritrėkš ir tave. 

— Net nežinau. Man vis tiek reikia viską apgalvoti. 

Aš bejėgiškai apsidairiau. Buvau vyno rūsyje. Išti- 
sos eilės šešių pėdų aukščio statinių stovėjo prie visų sie- 
nų, ir dar dvi eilės — rūsio viduryje. Jie buvo įkurdinę ma- 
ne tarp dviejų vidurinių eilių. 

Staiga Rina atsiklaupė šalia manęs tr įdėmiai pažvelgė 
man į akis. 

— Prašyk manęs atleidimo, apgavike! 

— Atleisk man, mieloji. Man iš tikrųjų gaila, kad taip 
atsitiko. 

Rina vėl atsistojo. 

— Vėl tavo kvaili juokeliai! — kaprizingai papūtė 
lūpas mergina. — Aš daugiau tavimi nepasitikiu, Elai Uti- 
leri, vieną kartą jau sulaužei savo pažadą! 

Jeigu taip viskas vyks ir toliau, tai atėjusiems čia Vi- 
durnakčiui ir jos draugeliui prireiks poros tramdomųjų 
marškinių, norint išvesti mus. Jei, aišku, jie nuspręs palik- 
ti mus gyvus. 

— Jie atnešė čia Talboto kūną. Ketina jį kažkur pa- 
slėpti kartu su manimi! Jei netiki manimi, tai apsidairyk 
aplinkui — tu rasi kur nors liokajaus lavoną! 

Rina abejodama pažvelgė į mane, bet pajudėjo. Aš 
girdėjau jos žingsnius tarp statinių eilių, paskui ji staiga 
sustojo. Grįžo pas mane žymiai sparčiau, nei nuėjo. 

— Taip, jis čia. Atrodo, kad tu nemulkini manęs, my- 
limasis. 

Rina atsisėdo šalia manęs ir ėmė atrišinėti virvę, ap- 
raizgiusią man rankas. Neatrišusi ligi galo, aistringai pa- 
bučiavo mane. Bučinys tęsėsi siaubingarilgai, ištisas pen- 
kiolika sekundžių. 

— Kodėl tai padarei? — kimiai paklausiau aš. 

— Nežinau, — ji gūžtelėjo gundančiai apvaliais pe- 
čiais. — Tu atrodei kaip suvystytas kūdikis. 

Vis dėlto jai pavyko atlaisvinti man riešus. 

— Kodėl ji nužudė Talbotą? Ir kaip jai pavyko atta- 
benti čia jo kūną? 


196 


— Tai buvo visai nesunku, — pasigirdo užpakalyje 
sausas balsas. 

Rina pašoko ir įsmeigė akis į Vidurnaktį, stebinčią 
mus su pistoletu rankoje. 

— [ mažus ožiukus reikia žiūrėti, o ne klausytis jų, — 
Vidurnaktis lengvai prikando apatinę lūpą ir pasisuko į ma- 
ne. — Jūs toks neramus, mažasis Uileri, — nusišypsojo ji 
man, — grįžusi į namą, išgirdau tą skalambijimą į vamzdį 
ir nusprendžiau pažiūrėti, ar gerai jūs elgiatės. Aš net ne- 
numaniau, kad jūs ne vienas. 

Rina užsidėjo akinius, tiriamai pažvelgė į Vidurnak- 
tį, po to nukreipė akis į mane. 

— Tai ir yra ta pati O'Hara? — nepatikliai paklausė ji. 

— O kas daugiau?! — karčiai sušukau aš. 

Rinos antakiai šoktelėjo aukštyn. 

— O aš girdėjau, kad ji natūrali blondinė. 

Rina tyrinėjo Vidurnaktį kaip biologas žemesniąją gy- 
vybės formą. 

— Jūs iš tikrųjų nužudėte Talbotą, mūsų liokajų? 

— Tai štai ką Uileris jums pasakė. Ne, aš jo nežu- 
džiau, tai padarė pats Uileris. 

— Ir man tenka šito klausytis, — sumurmėjau aš. 

— O kodėl gi ne? — šaltai atsakė Vidurnaktis. — Po 
pusvalandžio čia atvyks policija ir atras leitenanto kūną, 
kuris, nelaimei, kvaištelėjo ir neaišku dėl kokių priežasčių 
nušovė Landžių liokajų. 

— Vidurnakti, — papriekaištavau aš, — jums reikia 
sugalvoti ką nors geresnio. 

— Tikriausiai, — sutiko O'Hara. — Jūs — talentin- 
gas policininkas, bet, o varge, pamišote. Visi smegenų vin- 
giai susipainiojo jūsų protingoje, tačiau tokioje nestabilio- 
je galvoje, kai reikalai pakrypo ne ta vaga, kuria norėjote. 

— Jei tik būtų gyvas vargšelis Froidas! — aistringai 
sušukau aš. | 

— Na, o dabar su tavimi baigta, Elai, — nukirto Vi- 
durnaktis. — Jūs norėjote, kad tyrimas vyktų jūsų numaty- 
ta fžnkme, net jei dėl to prireikė iškraipyti faktus. Todėl 
jūs nužudėte liokajų ir įkišote kūną į “Auksinę pasagą", 

paskui paskambinote į policiją ir pranešėte, kur jis guli. 
Jūs bet kokia kaina norėjote užkarti man šią žmogžudystę. 


— Vidurnakti, — šyptelėjau aš, — nejaugi jūs pati 
visa tai sugalvojote? 
— Man pasisekė, — ji nekreipė dėmesio į mano re- 


pliką, — aš laiku pastebėjau Talboto kūną ir atvežiau jį 
čionai. Žinoma, tai nebuvo pati geriausia išeitis, bet aš mir- 
tinai bijojau, kad jūs pripaišysite man tą žmogžudystę. Pas- 
kui jūs išdygote mano kontoroje ir, grasindamas pistoletu, 
privertėte mane parodyti, kur paslėpiau kūną! Aš atvežiau 
jus čionai. 

— Ką gi, suprantama. Liko tik išsiaiškinti, kur aš nu- 
sišoviau. 

— Pataisa, Elai. Jūs pareiškėte, kad rengiatės mane 
nušauti ir viską pavaizdavote taip, kad primintų savižudy- 
bę. Aš iš baimės pamečiau galvą, šokau ant jūsų, ir, mums 


bekovojant, pistoletas iššovė. — Vidurnaktis liūdnai pa- 
lingavo galvą. — Ir štai rezultatas — neliko daugiau Elo 
Uilerio! 


— Mes veltui leidžiame laiką, klausydamitesi tų ne- 
sąmonių. Aš įrodžiau Laversui ir Hemondui, kad Vesas Stiu- 
artas paprasčiausiai negalėjo nušauti Džonio Landžio — 
fiziškai negalėjo. 

— Čia jūs visiškai teisus, leitenante! — niūriai suti- 
ko Vidurnaktis. — Tai jūs privertėte mane pasakyti, kad 
Vesas Stiuartas pardavinėjo narkotikus, o Džonis Landis jį 
šantažavo. 

— Kodėl? 

— Jūs netenkate nuovokos, Elai. Todėl, kad jūs pats 
nužudėte Džonį Landį! Viskas prašidėjo tada, kai jūs prieš 
du mėnesius pirmą kartą atėjote į “Auksinę pasagą". 

— Aš pirmą kartą buvau jūsų landynėje tą vakarą, 
kai nužudė Džonį Landį. 

— Turiu liudininkų, kurie patvirtins, kad jūs užeida- 
vote į “Pasagą" keturis kartus per savaitę, ir tai tęsėsi jau 
du mėnesius. Visa esmė tame, kad jūs ėjote iš proto dėl 
manęs. Jūsų ego tiesiog neištvėrė; kai aš jus atstūmiau. Jūs 
ėmėte man grasinti ir pareiškėte, kad įvykdysite idealią 

žmogžudystę ir visą kaltę suversite man. Aš pasijuokiau iš 
jūsų ir pasakiau, kad jūs tiesiog persigėrėte, bet... 

— Ratas užsidaro. Ryškus, bet nestabilus protas. 

— Tiksliai, — sutiko Vidurnaktis. 

Aš pažvelgiau į Riną. 

— Tas pasakojimas dvokia. O tu kaip manai, Rina? 

Rina dar kartą pažiūrėjo į Vidurnaktį. 

— Manau, ji meluoja. 

— Vargšė maža, turtinga mergaitė! Ištisas dienas 


viena namuose, smaginama liokajaus, — sukuždėjo Vi- 
durnaktis. 
— Na, tu... — Rina ryžtingai žengė prie dainininkės, 


išskėtusi pirštus su išgaląstais kaip katės nagais. 

— Stovėk, kur stovi, purvina kekše, jei nenori gauti 
kulkos į svarbiausią tau vietą! — perspėjo Vidurnaktis. 

Rina sekundę padvejojo ir sustojo. 

— Taip jau geriau. 

— Iškyla dar vienas klausimas. O kur jūs dėsite Ri- 
ną? Juk ji viso to liudininkė. Jūs ką, ir ją nužudysite, ir 
užkabinsite man dar vieną lavoną? 

— O kodėl gi ne? — pro sukąstus dantis iškošė Vi- 
durnaktis. — Mane jau vemt verčia nuo visų tų kalbų, 
Uileri! Jei nori ištarti paskutinį "sudie", tai sakyk, tik 
greičiau! 

— Jūs visai pakvaišote! Tas numeris taip lengvai ne- 
išdegs. 

“Ji nutaikė pistoletą į mane, ir aš įsistebeilijau į kvai- 
14 juodą vamzdžio kiaurymę. Palyginus su Vidurnakčio pa- 
trankos skyle, Didysis Kanjonas atrodė visai mažytis. 

— Tikiuosi, tu pažįsti jį. Tai tavo pistoletas, Uileri! 

Užsimerkiau, ir po akimirkos rūsyje nuaidėjo šūvis. 

Aš pramerkiau vieną akį kaip tik tuo metu, kai Vi- 
durnaktis žnektelėjo ant grindų, išmesdama iš rankų mano 
patranką. Krisdama ji atrodė labai nustebusi. 

Pažvelgęs į vyno statinių eilės galą, išvydau ten sto- 
vintį Danielių Landį su pistoletu rankoje. 

— Tėte! — kimtu balsu riktelėjo Rina. 

Jis artinosi, bejėgiškai nuleidęs ranką, laikančią pis- 
toletą. 

— Girdėjau tik pabaigą, — nuvargusiai paaiškino jis, 
atsistojęs greta mūsų. — Aš iš karto pajutau, jog kažkas 
namuose negerai, kai neradau Rinos. Po Džonio mirties la- 
bai nerimavau dėl jos. Jūs suprantate, leitenante? 

— Žinoma, suprantu. 

— Stalčiuje laikau pistoletą. Aš pasičiupau jį ir apieš- 
kojau visą namą. Paskui atsiminiau rūsį. Leisdamasis laip-“ 
tais, išgirdau jos balsą... 

— Aš labai jums dėkingas, misteri Landi. Jūs 1šgel- 
bėjote man gyvybę. 

— Iš pradžių nežinojau ką daryti. Lipdamas laiptais, 
aš girdėjau viską, ką kalbėjo ta moteris. Kai pagaliau ją 
išvydau, pastaroji kaip tik ruošėsi šauti. Jei būčiau šūkte- 
lėjęs, ji galėjo grynai refleksiškai spūstelėti gaiduką, todėl 
aš iššoviau pirmas. 

Landis pažiūrėjo į Vidurnakčio kūną, gulintį ant ak- 
meninių grindų. 

— Ji tikriausiai negyva? 

— Negyva, negyva, neabejokite. Ir nesijaudinkite dėl 
to, misteri Landi. Jūs pasielgėte visiškai teisingai! 

— Tai... nuima sunkią naštą nuo mano sąžinės. Bet 
vis dėlto sunku susitaikyti su mintimi, jog ką tik nušoviau 
moterį! 

„Aš atrišau virvę, veržiančią mano kojas, ir energin- 
gai pamasažavau jas, kad kraujas greičiau patektų į nutir- 
pusias galūnes. 

Kai jau galėjau stovėti, pirmiausia pakėliau nuo grin- 
dų savo pistoletą, nes Vidurnakčiui jo tikrai nebereikėjo. 

— Ar nieko nematėte, nieko negirdėjote name, kai 
ieškojote Rinos? — paklausiau Landžio. 

— Nieko. O ką, mano namuose dar kažkas galėjo bū- 
ti? — jis atrodė visai priblokštas. 

Nekaltinau jo dėl to, nes puikiai supratau, ką jis da- 
bar jautė. į 

— Jie buvo dviese. Vidurnaktis nebūtų pajėgęs ati- 

tempti mane čionai. Jis užpuolė mane “Pasagoje", einantį 
kartu su Vidurnakčiu. 

— Atleiskite man. — Landis susiėmė rankomis gal- 
vą. — Man viskas susimaišė, leitenante! 

— Nesirūpinkite tuo daugiau. Kad ir kas jis bebūtų, 
būtinai grįš čia. Mums reikia tik truputį palaukti. Geriau 
susitikti su juo čia, nei susidurti veidas į veidą ant laiptų. 

— Bet jis gali būti labai pavojingas, my... leitenan- 
te! — Rina skubiai pasitaisė, vogčiomis žvilgtelėjusi į tė- 
vą. Landis, atrodo, nieko nepastebėjo. 

— Čia jis bus ne toks pavojingas kaip ant laiptų, — 
pakartojau aš. — Aš lauksiu jo prie durų, o jūs liksite apa- 
čioje. 

— Kaip pasakysite, Uileri, — sumurmėjo Landis. 

Aš apėjau vyno statinių eilę ir pasukau prie durų. At- 
sistojau už jų, laikydamas rankoje užtaisytą patranką, ir 
ėmiau laukti. 

Praėjo dešimt 11gų minučių. 

Po to suvaitojo viršutinis laiptelis, prislėgtas sunkaus 
kūno. Išgirdau lėtus žingsnius ir pajutau pridususį pro du- 
ris įžengusio Žmogaus kvėpavimą. Jo galingas korpusas me- 
tė šešėlį tiesiai ant manęs, o po sekundės žmogus jau buvo 
vyno rūsyje ir pasuko link vidurinių vyno statinių eilių. 

Aš užėjau jam už nugaros tr taip smarkiai bedžiau 
pistoleto vamzdį jam į inkstus, jog vos nepersmeigiau 
kiaurai. 

— O, Klarensas, — meiliai ištariau aš. — Atėjai gro- 
ti man serenadą savo kontrabosu? 

Danielius Landis sėdėjo krėsle, padėjęs pistoletą ant 
alkūnramsčio. Jo veidas buvo įsitempęs. Rina ruošė man ir 
savo tėvui gėrimus. 

Klarensas Nasbitas su savo nepakeičiamu katiliuku 
neramiai muistėsi ant kėdės. 

A+ stovėjau prieš jį, vienoje rankoje laikydamas pa- 
tranką. kitoje — telefono ragelį. Reikalingas numeris visą 
laiką buvo užimtas, bet aš maniau, kad Laversas anksčiau 
ar vėliau padarys pertrauką. 

— Sutinku su kiekvienu jūsų žodžiu, šerife. Bet aš 
čia turiu Talboto ir Vidurnakčio O'Haros kūnus. Jie Lan- 
džio rūsyje. Rina Landi yra liudininkė visko, ką kalbėjo 
Vidurnaktis, o misteris Landis girdėjo paskutines jos fra- 
zes ir matė, kaip ji į mane taikėsi. Jei jis nebūtų spėjęs i1š- 
šauti pirmas, manęs jau nebebūtų tarp gyvųjų. 

— Tik tai ir trukdo pasveikinti Landį, — rūgščiai 1š- 
sunkė Laversas. 

— Aš noriu greitai atkurti visas nusikaltimo aplin- 
kybes, neturiu laiko pirkti žmonos ir šuns, kaip jūs siūlėte, 
bet jei leisite kokioms penkioms minutėms atidaryti “Pa- 
sagą“. 

Aš išklausiau eilinį žodžių ŽANĖS ir palaukiau, kol 
šerifas atgavo kvapą. 

— Kodėl jums nepaėmus mūsų 1š Landžio namų, še- 
rife? Atsivežkite ir Vesą Stiuartą. Ir pasiųskite ką nors Ku- 
bos Karterio.. 

Man staiga dingtelėjo: 

— Galų gale aš ir jums galiu padaryti paslaugą. 

— Ką?! — suriaumojo Laversas. 

— Aš nepapasakosiu pačiam žymiausiam miesto fel- 
Jetonistui apie tą istoriją vonioje. 

— Gerai! Bet viskas turi būti tip top, Uileri, ir greitai! 

—— Žinojau, kad jūs sutiksite, šerife. Jei norėsite, aš 
netgi leisiu jums pagroti triūba vietoj Veso. — Ir greitai 
padėjau ragelį, nenorėdamas išgirsti padėkos žodžių už to- 
kią kilnią dovaną. 

— Liežuvio tu nenulaikai, šniukšteli, — cyptelėjo 
Klarensas. 

Rina priėjo prie manęs ir įteikė stiklą. 

— Ar galiu ką nors dėl tavęs padaryti, mylimasis? — 
meiliai paklausė ji. 

— Tik ne tavo tėvo akivaizdoje, mieloji. Bet man ta- 
vo pasiūlymas patinka. 

— Tu įsitikinęs, jog dabar aš niekuo negaliu tau pa- 
dėti, Elai? — ji beveik prisišliejo prie manęs. 

— Gali padaryti tik viena, brangioji. Išeik ir palauk 
atvykstant šerifo. Kai jis apsireikš, palydėk į rūsį ir paro- 
dyk Talboto ir Vidurnakčio kūnus. 

— Gerai, — Rina nepatenkinta gūžtelėjo pečiais. 

— Pačiai tau nereikia į tai Žiūrėti. 

— Aš tik akies krašteliu Žžvilgtelėsiu, bent į Vidur- 
naktį. Kas dar? 

— Kai šerifas apžiūrės kūną, pakartok viską, ką sakė 
man Vidurnaktis. O'kei? 

— (Gerai, — noriai sutiko Rina, vikriai šmurkštelė- 
dama iš kambario. 

— Su ja bėdų neatsiginsi, šniukšteli, — burbtelėjo 
Klarensas. — Vieną gražią dieną ji pavirs į Lizą Borden. 

— Vidurnaktis jau tai padarė. 

— Jeigu jūs čia geriate, tai gal aš galėčiau parūkyti? 

— Jei tau taip reikia žolės, rūkyk, Klarensai, į svei- 
katą. 

Po kelių sekundžių man į nosį trenkė aštrus marihua- 
nos kvapas. 

— Viešpatie! — patenkintas sušuko Klarensas. — Di- 
dis daiktas! | 

Tolumoje išgirdau sirenų kauksmą, kiekvieną sekun- 
dę vis garsėjantį. 

Landis pakėlė galvą ir klausiamai pažvelgė į mane. 

— O tuo metu... — pradėjau aš. 

* — Paklausyk, nusmurgęs sekly, — staiga kreipėsi į 
mane Klarensas, — tu prieš mane nieko neturi. Ką aš pa- 
dariau? Užėjau į rūsį, o tu įrėmei savo kvailą patranką man 
į nugarą. Aš tiesiog ėjau pro šalį! 

— Tu pametei ritmą, Klarensai. Aš daug turiu prieš 
tave. 

Tuo metu patruliniai automobiliai privažiavo prie na- 
mo, ir sirenos nutilo. Aš išgirdau bėgančių kojų trepsėjimą 
ir sujaudintą Rinos balsą: “Čionai, žemyn!" Trepsėjimas 
nutilo, jiems prisiartinus prie rūsio durų. 

Aš pabaigiau savo viskį ir užsirūkiau cigaretę. Kla- 

renso rūkomas šlamštas nė iš tolo jai neprilygo. Buvau jau 
surūkęs beveik pusę, kai vėl išgirdau kojų dundesį. 

Po kelių sekundžių į svetainę įėjo Rina, lydima La- 
verso, Hemondo, Polniko ir pusės tuzino uniformuotų po- 
licininkų. Šerifas iškart pasuko prie Landžio. 

— Jums viskas gerai, misteri Landi? Uileris papasa- 
kojo man apte tai telefonu. Jūs tikras, kad... 

— Viskas gerai, Laversai, — Landis silpnai šytelė- 
jo. — Žinoma, mane tai sukrėtė, bet apskritai viskas nor- 
malu. 

— Visiškai natūrali reakcija. Mes greitai čia apsisuk- 
sime ir paliksime jus ramybėje. 

Laversas pažvelgė į Klarensą kaip į tuščią vietą, po 
to ir mane pamalonino tokiu pat žvilgsiu. 

— Na, gerai, Uileri. Mis Landi papasakojo man, ką 
žinojo, tr aš mačiau abu lavonus. Bet daug kas dar skendi 
migloje. Tu išdėstysi savąją įvykių eigą, o paskui aptarsi- 
me tavo atettį. 

— Tokiu metu kalbėti apie mano paaukštinimą nela- 
bai dera, šerife, — kukliai paprieštaravau aš. 

— Paaukštinimą! Aš pasiųsiu tave į sanitarinį sky- 
rių! — atkirto Laversas. į E 

— Na ką, važiuojame į “Auksinę pasagą"? 

— Kodėl gi ne? Visada reikia Žmogui laiku paduoti 
tinkamą virvę — tuo aš niekada neabejojau. Hemondai! 

— Sere? — prie mūsų priėjo Hemondas, pasiuntęs 
man žvilgsnį, pilną tokios pagiežos, kokios nebuvau matęs 
nuo tos blondinės iš Cincinačio laikų. 

— Pasirūpink tuo tipu, — Laversas kinktelėjo į Kla- 


renso pusę. | 
— Klausau, sere, — aiškiai atsakė leitenantas. 
— Jei pakeliui į kabaką gerai elgsiesi su juo, — pri- 


dūriau aš, — jis pamokys tave groti kontrabosu. 
Po to atsisukau į šerifą. 
— Aš siūlau, šerife, kad misteris Landis su dukra va- 
Žiuotų su mumis. Pažiūrėti paskutiniojo veiksmo, a? 
Laversas pažvelgė į Landį, vis dar sėdintį krėsle. 

— Ką jūs apie tai manote, misteri Landi? Ar pa- 
geidaujate pamatyti atomazgą? O gal norite pasilikti ir 
pailsėti? 

Landis sudvejojo. 

— Manau, man geriau likti namuose. Ačiū už kvietimą. 

— Najau, ne! — karštai įsikišo Rina. — Mes tiesiog 
neturime teisės praleisti tokį įvykį! Mes abu važiuosime! 

Sviedęs į dukros pusę įnirtingą žvilgsnį, Landis gūž- 
telėjo pečiais. Atsistojęs jis silpnai šyptelėjo Laversui. 

— Duktė reikalauja. Tad mes tikriausiai važiuosime 
kartu su jumis, šerife. 

— Puiku, — šerifo balsas nuskambėjo beveik širdin- 
gai. — Tada pirmyn! 

Atsigręžęs į mane, šerifas sušvokštė: 

— Tikiuosi, tu žinai, ką darai, Uileri? 

— Žinoma. 

Po pusvalandžio “Auksinė pasaga" buvo atidaryta, bet 
ne įprastai veiklai. 

Kuba Karteris jau buvo ten, trindamas mieguistas akis. 
Vestas Stiuartas šiltai nusišypsojo, man pasirodžius rūsyje. 

Laversas atnešė kėdes Rinai ir jos tėvui. Pasisukinė- 
jęs aplink juos ir įsitikinęs, kad Landžiai patogiai įsitaisė, 
Laversas atsigręžė į mane. 

— Na gerai, Uileri. Viskas taip, kaip tu norėjai. Tai- 
gi pradėk ir sukis vikriau. Jau ketvirta ryto. 

ia jo veidą iškreipė Žvėriška grimasa. 

— Ir nesugalvok pasiūlyti mums žvilgtelėti pro langą... 

— Reikia, kad muzikantai nueitų ant scenos ir pa- 
grotų mums, — kantriai pertraukiau šerifą. 

Aš stengiausi nesusitikti akimis su Laversu. 

— Noriu, kad jie pagrotų tikrą muziką. Būtent tą ga- 
balą, kurį jie atliko tada, kai buvo nušautas Džonis Landis. 

Žaliūkas policininkas nuėmė nuo Klarenso rankų ant- 
rankius. Tas nuklibinkščiavo prie savo kontraboso, atrem- 
to į sieną, ir užlipo ant scenos. Po kelių sekundžių Kuba 
Karteris irgi buvo pasiruošęs. Vesas Stiuartas meiliai pa- 
glostė savo triūbą ir pažvelgė į mane. 

— Manau, galime pradėti, leitenante. 

— Puiku. Ir dar vienas dalykas. Seržante Polnikai! 

— Leitenante? 

— Tu vaidinsi Džonį Landį. Kai jie pradės, tu pasi- 
rodysi iš už tų durų. — Aš parodžiau Vidurnakčio kontoros 
duris. — Ir Žengsi į sceną. 

— Supratau, leitenante. 

Aš linktelėjau Vesui, ir suskambo pirmieji “Parado 
tuščioje gatvėje" taktai. 

Polnikas trypinėjo tarpduryje ir laukė. Aš švilptelė- 
jau jam, ir jis lėtai išėjo į sceną, už džiazmenų nugarų. Ve- 
sas pradėjo savo įžymiąsias 1mprovizacijas. 

— Polnikai, stok! — šūktelėjau aš. 

Mostelėjau ranka, kad muzikantai liautųsi groję, ir 
muzika nutilo. Visi trys įsistebeilijo į mane. 

— Viskas gerai. Būtent taip Džonis Landis gavo kul- 
ką. Jūs visi matote, kad Vesas Stiuartas negalėjo nušauti 
Džonio, nes, grojant triūba, jam reikalingos abi rankos, kaip 
aš... na... jau vieną kartą rodžiau. Ar ne, šerife? Kuba Kar- 
teris abiejose rankose turi po būgno lazdelę. Vadinasi, jis 
irgi atkrenta. Bet Klarensas... 

Pagarbiai palingavau galvą. 

— Na, ir vikrus vaikinas tas Klarensas! 

Aš užlipau ant scenos ir priėjau prie jo. 

— Jūs visi matote, kad grodamas savo kontrabosu 
Klarensas sėdi šonu į žiūrovus ir, dešine ranka timpčioda- 
mas stygas, kaire jis galėjo šauti į Džonį. 

Mano tirada niekam nepadarė ypatingo įspūdžio. 

Aš nusprendžiau, kad man nelabai pasisekė paaiškin- 
ti. Laverso veido išraiška sakė tai labai aiškiai. 

— Klarensas galėjo paslėpti pistoletą -rankovėje, — 
tęsiau aš. — Žmogžudystei jis buvo pasirengęs. Kertu lažy- 
bų, kad prieš šūvį jis padarė keturių taktų pauzę. Vesas jau 
seniai "plaukiojo", taip pat ir Kuba. Klarensas iššovė į Džo- 
nį Landį ir dar kokius aštuonis taktus tampė savo instrumento 
stygas. Kai prieš juos pasirodė Džonis Landis, po kelių se- 
kundžių nuvirtęs po jų kojomis, visi nustojo groti. 

— Suskretęs šniukštas! — suspiegė Klarensas. — Tu 
tiesiog iš proto išsikraustei! | 

— Nagi, palauk minutę! — viauktelėjo Hemondas. — 
Aš puikiai prisimenu, kaip atėjau čia pirmą kartą. Tu buvai 
su Polniku, vaidindamas išmintingąjį leitenantą. Aš juk vis- 
ką girdėjau! 

Hemondo gerklėje kažkas nemaloniai sukliuksėjo. 

— Tu ir tada sklaideisi žodžiais. Bet galų gale pada- 
rei protingą išvadą. Pistoleto nebuvo. Mes jo niekur nera- 
dome, nors išnaršėme visas patalpas, apieškojome visus iki 
vieno lankytojus. Kur jis padėjo pistoletą po to, kai nušo- 
vė Landžio sūnų? Prarijo jį? 

Aš visas nušvitau. 

— Jau maniau, kad niekas to ir nepaklaus, — ir įdė- 
miai pažvelgęs į Klarensą, tariau švelniu balsu. — Atleisk 
man, — paskui paėmiau iš jo rankų kontrabosą ir, nulipęs 
nuo scenos, priėjau prie apygardos šerifo. 

— Tu visai kvanktelėjai, jei manai, kad aš čia sėdė- 
siu ir klausysiuosi, kaip tu bandysi pagroti šiuo instrumen- 
tu, — suriko Laversas. | 

— Aš nesiruošiu juo groti, sere, — patikinau jį ir iš- 
kėliau kontrabosą virš galvos. 

Laversas vėl žvėriškai suriaumojo, kai kontrabosas 
apsuko ore gražią kilpą. Korpusu jis trenkėsi į tuščios kė- 
dės atkaltę ir suskilo į dvi dalis. 

Mano rankose liko grifas ir gabalas dekos. Nutrūku- 
sios stygos kadarojo ore. Kita instrumento dalis nukrito ant 
kėdės, pasisuko ant jos, nuvirto ant šono ir galiausiai nu- 
riedėjo ant grindų. 

Visi dalyvaujantieji kvailai įsispoksojo į mažą, juo- 
dą pistoletą. 

Vienu šuoliu Klarensas nuskrido nuo scenos ir žyb- 
čiodamas beprotiškomis akimis šoko ant manęs, mosuoda- 
mas didžiuliais kumščiais. 

Du uniformuoti policininkai sugriebė jį, kiekvienas 

Iš savo pusės. Klarensas sekundei apmirė, ant jo kaktos iš- 
sipūtė venos, paskui jis lyg nupurtė stingulį, ir abu polici- 
ninkai nulėkė į skirtingas puses. 

Klarensas artinosi prie manęs, mykdamas lyg ietimi 
sužeistas šernas. 

Aš, aišku, galėjau ištraukti iš kišenės ranką ir dėti 
jam į žandikaulį, kad nugriūtų be sąmonės po mano kojo- 
mis. Bet kam vaizduoti herojų, kai už tai nieko nemoka? 

Aš ištraukiau savo pistoletą ir įbedžiau vamzdį jam į 
pilvą. 

— Na, pasakyk man ką nors, — paprašiau jo. — Nors 
žodelį — ir mano pairę nervai -paspaus gaiduką. 

Klarensas sustojo nejudėdamas, įsmeigęs į mane akis. 

— Suteiksi man malonumą, — paaiškinau jam. — Na, 
nors kostelėk... Na, ko gi tu? 

Uniformuoti policininkai pagaliau atsikvošėjo, užlau- 
Žė jam už nugaros rankas ir uždėjo antrankius. Aš įmečiau 
patranką atgal į kišenę. 

— Išveskite jį, — suburbėjo Laversas. — Nuvežkite 
į skyrių ir užrakinkite kameroje. 

Jie nutempė Klarensą prie išėjimo. Prie durų jis prie- 
šindamasis sustojo ir atsigręžė į mane. 

— Aš visai ant tavęs neužpykau, dvokiantis šniukš- 
te, — sugergždė Klarensas. — Tačiau tu neturėjai teisės 
sulaužyti mano kontraboso! 

— O ką gi norėjai sugroti? Elegiją? k 

Policininkai ištempė jį iš rūsio ir įgrūdo į patruligė 
mašiną. A 

Laversas kruopščiai prisidegė cigaretę. S 

— Na gerai, Uileri, drama baigta. Dabar pats laikas 
viską papasakoti. 

— Tas kabakas — narkotikų platinimo centras. ba 
pardavinėjo juos ne Vesas Stiuartas, o Klarensas Nasbitas. 
Oficiantas Butas irgi buvo į tai įsipainiojęs. Čia Džonis 
Landis pirkdavo sau žolę, ir Talbotas taip pat čia 3 
vo narkotikų. Greičiausiai, jis ir pakvietė Džonį. 

Landis išsitiesė kėdėje. 

— Talbotas? Mano liokajus — narkomanas? 

— Atrodo, kad taip. Nebūtų jo nužudę, jei jis nieko 
nežinotų. Oficiantą pribaigė dėl tos pačios priežasties — 
kad laikytų liežuvį už negyvų dantų. 

— O mergina? — burbtelėjo šerifas. — Vidurnaktis 
O'Hara. 

— Ji nebuvo nekalta auka, patekusi į nusikaltėlių vo- 
ratinklį, kaip bandė suvaidinti. Pastaroji buvo to reketo 
smegenys, viską ji ir organizavo. Klarensas ir oficiantas 
dirbo betarpiškai su klientais. 

— Kas dar? — paklausė Laversas. 

— Iš pradžių Džonis Landis buvo paprastas klientas 
ir pirkėjas. Paskui jam atbudo kiti troškimai. Jis sumanė 
šantažuodamas gauti dalį pelno. Džonis buvo atkaklus ir 
tapo pavojingu, tad Vidurnaktis nusprendė atsikratyti juo 
visiems laikams. Ji pasinaudojo Klarenso paslaugomis. Tie- 
sa, iš pradžių jie bandė perspėti Džonį, bet nesėkmingai. 
Klarensas jau parašė tą raštelį. Prisimenate? 

— Net labai gerai prisimenu, — nekantriai patvirti- 
no Laversas. — Bet kodėl jie buvo įsitikinę, jog viskas pra- 
eis sklandžiai? 

— O'Hara manė, kad tai bus tobulas nusikaltimas. 
Pistoleto niekada neras, taigi negalės apkaltinti žmogžu- 
dyste nei Klarenso, nei ko nors kito. Paskui, kai tyrimas 
pajudėjo iš mirties taško, ji nurodė Vesą Stiuartą, kaip pa- 
grindinį narkotikų platintoją, tikėdamasi nukreipti įtarimus 
nuo Klarenso ir savęs pačios. 

Aš nusišiepiau Laversui. 
* — Ji buvo moteris iki kaulų smegenų... 
vw — Grįžkime prie Talboto, — pasiūlė Laversas. 

| — Galbūt Džonio plane buvo vieta ir Talbotui. Da- 
bar mes to niekada nesužinosime. Bet po Džonio mirties 
Talbotas sunerimo. Jis nuvyko pas Butą, kuris taip pat dir- 
bo narkotikų biznyje, turbūt sužinoti, ką tasai rengėsi da- 
ryti. Radęs oficianto lavoną, jis supanikavo ir pabėgo anks- 
čiau, nei Klarensas jį susekė. Aš mėginau rasti Talbotą, šis 
stengėsi pagauti mane, o Klarensas medžiojo jį patį ir už- 
spendė Talbotą tiesiog ant mano buto slenksčio. 

— Tesk! — įsakė Laversas. 

— Kol aš supratau, kad įvyko žmogžudystė, Klaren- 
sas nusiplovė. Na, ir lavonas man trukdė. Bet aš jau įta- 
riau, kas galėjo nužudyti liokajų. 

— Jokio mąstymo, — garsiai tarė Hemondas. — Vie- 
na intuicija. A 

Aš pažiūrėjau į jį. 

— Kertu lažybų, taip ilgai tu dar nė karto gyvenime 
nebūdravai. | 

Aš papasakojau, kaip pervežiau Talboto kūną į “Pa- 
sagą", radau ten Vesą, kaip paskambinau Vidurnakčiui ir 
perspėjau apie negyvėlį, o paskui tą patį pakartojau polici- 
jai. Bet kūną buvo spėta paslėpti. 

Landis pakilo nuo kėdės. 

— Vieno aš nesuprantu, leitenante. Kodėl jie atitem- 
pė Talboto kūną į mano rūsį, 0 po to ir jus ten pat? 

— Gal jie manė, jog Talboto ten tikrai niekas neieš- 
kos. Bet anksčiau ar vėliau jiems vis tiek reikėjo atsikraty-. 
ti ir Talbotu, ir manimi. Nieko sau porelė, ar ne? 

— Viskas taip ir būtų atsitikę, jei misteris Landis lai- 
ku nebūtų pasirodęs scenoje, — spėjo Laversas. 

— Savo laikraštyje aš prispausdinau apie jus visokių 
šlykštynių, leitenante, — kreipėsi į mane Landis. — Kita- 
me nuineryje aš pateiksiu savo atsiprašymą. 

— Ačiū. Bet jūs išgelbėjote man gyvybę, misteri Lan- 
di, ir to visiškai pakanka. 

— Nair gerai! Dabar mums geriausia išsiskirstyti po 
namus tr kaip reikiant išsimiegoti. 

— Aš turiu klausimą asmeniškai jums, misteri Landi. 

— Koks reikalas? — mandagiai paklausė jis. 

— Jūsų rašomajame stale yra slaptas stalčiukas. Ja- 
me švirkštas poodinėms injekcijoms ir nemažos atsargos 
heroino. Tai rimto narkomano rinkinys, misteri Landi. Kaip 
visa tai ten pateko? 

Landžio veidas papilkėjo. 

— Aišku, man seniai reikėjo visa tai sunaikinti, bet 
aš kažkodėl delsiau. Kažkodėl negalėjau nė prisiartinti prie 
tų daiktų. | 

— Kas ten dar? — sumurmėjo Laversas. 

— Narkotikai priklausė mano sūnui Džoniui, — ra- 
miai paaiškino Landis. — Aš aptikau juos visiškai atsitik- 
tinai. Tada pirmą kartą sužinojau, kad mano sūnus — nar- 
komanas. Dėl tos priežasties ir išvijau jį iš namų. Galbūt, 
jei būčiau buvęs supratingesnis ir atlaidesnis... 

— Patenkintas, Uileri7 — griežtai paklausė šerifas. 

— Taip, sere. Mes galime eiti? 

Laversas linktelėjo. 

— Man būtų malonu pirmiausia parvežti namo mis- 
terį Landį su dukra. 

— Ačiū, — tarė Landis. — Būsiu dėkingas. Jis paė- 
mė už rankos Riną ir nuvedė ją laiptais. Aš sugriebiau ei- 
nantį jiems iš paskos Laversą už alkūnės. 

— Kas dar? — suurzgė jis. 

— Pakeliui mes galime gauti dar vieną svarbų įkaltį, 
šerife. Jei leisite man sėsti į jūsų mašiną, tai užtruks ne 
ilgiau kaip penkias minutes. 

— Koks dar, po velnių, įkaltis? 

— Kitas pistoletas, kuriuo Nasbitas nušovė Talbotą 
ir Butą. — Tai pirmiausia, kas atėjo man į galvą. 

— Aš atsisėsiu šalia vairuotojo. 

— Ačiū, šerife. 

— Tu tikriausiai pats sėkmingiausias policininkas 
mieste, — mąsliai ištarė šerifas. — Priešingu atveju turė- 
čiau pripažinti, kad tavo smegeninė puikiai veikia. 

Mes įlindome į automobilį. Landis su Rina jau buvo 
ten. Laversas atsisėdo šalia jų, o aš užėmiau priekinę sė- 
dynę, pasiruošęs rodyti kelią. 

— Uileris nori pačiupti dar vieną svarbų įkaltį, — 
paaiškino Laversas Landžiams. — Mes užtruksime tik pen- 
kias minutes, tačiau tai sutaupys mums daug laiko ateity- 
je. Tikiuosi, jūs neprieštarausite? 

— Ne, — atsakė Landis, bet jo balsas smarkiai suirzo. 

Aš užsirūkiau cigaretę ir pabandžiau atsipalaiduoti. 
Viena žavinga blondinė kartą paaiškino man, kaip tai pa- 
daryti — reikia įsijausti į savo paties vidų. Ji net mėgino 
tai pademonstruoti, bet jai nepasisekė, nors reginys buvo 
tikrai malonus. 

Už nugaros išgirdau kažkokį bruzdesį. Landis atsi- 
gręžęs Žiūrėjo pro užpakalinį langą. 

— Tai juk “Hilstounas"! Bet, šerife, negi mums būti- 
na tenai važiuoti? 

— Tu juk sakei, tik penkioms minutėms, Uileri! — 
iškvėpė Laversas. 

— Taip, maždaug tiek, sere. 

— Jei ta vieta taip toli, tai prašyčiau pirmiau parvežti 
mus namo, — pareiškė Landis. — O jei jums ne pakeliui, tai 
išleiskite mus ant kelio, kur galėtume sugauti taksi. 

— Jei per šešiasdešimties sekundžių mes nenuvažiuo- 
sim, galime užmiršti apie įkaltį, — perspėjo šerifas. 

— Taip, sere, — atsakiau aš, vildamasis, kad mano 
balsas suminkštins ir Laversą. 

Priekyje pamatęs mūrinę tvorą, aš pasijutau Žymiai 
geriau. Po dešimties sekundžių mes privažiavome vartus ir 
sustojome. Prie mūsų automobilio jau skubėjo sargybinis. 
Aš iššokau iš mašinos ir parodžiau policininko ženklą. 

— Turime mažai laiko, — greitai paaiškinau jam. — 
Nedelsdamas skambinkite Meiberiui ir pasakykite jam, kad 
atvyko apygardos šerifas. Jei jis per trisdešimt sekundžių 
neišlįs iš patalo ir nelauks mūsų prie registratūros staliu- 
ko, tai rytoj aš pradėsiu tikrinti, kaip vykdomi miesto mu- 
nicipaliteto nutarimai jūsų įstaigoje. O jų šiuo metu — trys 
šimtai aštuoniasdešimt trys, ir jei bent keli iš jų nevykdo- 
mi, aš pasiųstiu jūsų durnyną šunims šėko pjauti. Pasakyki- 
te jam... — aš stabtelėjau, norėdamas įkvėpti oro. 

— Jis ne lovoje, leitenante, — atsakė sargybinis. — 
Aš kalbėjausi su juo prieš penkias minutes. Ten kažkas at- 
sitiko, bet dabar, atrodo, viskas gerai. Aš paskambinsiu jam 
ir pranešiu, kas jūs čia. ; 

Grįžau atgal prie mašinos. Sargybinis atvėrė vartus, 
ir mes įvažiavome į kiemą. 

— O kas tai per vietą?! — Landis buvo ant nevilties 
ribos. — Kalėjimas, ar ką? 

— Užtrukau tik minutę, — sumurmėjau aš. 

Mes privažiavome prie pastato ir sustojome prie ak- 
meninių laiptelių. 

— Gal galėtumėte minutei užeiti į vidų. Mes... 

Staiga plykstelėjo ryški šviesa. Paradinės durys atsi- 
vėrė, ir daktaras Meiberis atskubėjo prie mūsų. Gal kam 
nors jis tir atrodė kaip Meiberis, man jis buvo tikras Lo- 
chinvaras. 

Aš 1šlipau 1š automobilio, pasitikdamas jį. 

— Ar kas nors atsitiko, leitenante? — sunerimęs pa- 
klausė gydytojas, prieidamas prie manęs. 

— Nieko ypatingo. Tiesiog aš pamaniau, kad apsi- 
džiaugsite, išvydęs savo seną bičiulį. 

— Seną bičiulį? — Jo akys suapvalėjo. — Tokį ankstų 
rytą?! 

— Anas sėdi ant užpakalinės sėdynės. Jis nusimins, 
jeigu su juo nepasisveikinsite. 

Iš daktaro akių mačiau, kad jis žiūri į mane kaip į 
potencialų kandidatą savo įstaigai. Daktaras sekundę dve- 
Jojo, po to, gūžtelėjęs pečiais, patraukė link automobilio. 
Atidaręs galines dureles, išvydo Landį. 

— O, tai jūs, misteri Robinsonai! — širdingai sušu- 
ko medikas. — Koks malonus netikėtumas! 

Paskui mes nuėjome į gydytojo Meiberio kabinetą. 

— Kas per velniava! — įtūžo Landis. — Aš to žmo- 
gaus niekada gyvenime nemačiau! Ką visa tai reiškia? 

Aš pažvelgiau į Meiberį. 

— Na, — Meiberis brūkštelėjo nagu per viršutinę lū- 


pą, — tai medicininės etikos klausimas, leitenante. Tarp 
paciento ir gydytojo... 
— Kalba eina apie žmogžudystę, daktare, — šaltai 


paaiškinau aš. 

— Taip? — Meiberis nervingai gurktelėjo. — Na, to- 
kiu atveju... Misteris Robinsonas buvo mano pacientu... tris 
kartus per paskutinius dvejus metus. 

— Nuo ko jis gydėsi? 

— Nuo narkomanijos, — atsakė Meiberis. — Mes su- 
mažiname paciento priklausomybę nuo narkotinių medžia- 
gų, bet visa kita pareina nuo pačio paciento. Dauguma vėl 
įjunka į narkotikus. Aš primygtinai rekomendavau miste- 

riui Robinsonui praeiti gydymosi kursą pas psichiatrą, bet 
Jis atsisakė. 

— Uileri! — sugergždė šerifo balsas. — Na, o ką da- 
bar tu stengiesi įrodyti? 

— Kad pats Landis yra narkomanas. Ir narkotikai ra- 
šomajame stale — ne jo sūnaus. 

— Na, tir kas? 

— Kiekvienam narkomanui reikalingas tiekėjas. Už- 
imdamas tokią padėtį, Landis nedrįso pirkti narkotikų iš 
atsitiktinių pardavėjų, bijodamas, kad jo neatpažintų. Šan- 
tažistams jis būtų buvęs gardus kąsnelis. 

— Tokių kvailų fantazijų gyvenime negirdėjau! — 
sugriaudė Landžio balsas. — Aš jus sunaikinsiu, Uileri! — 
Jis įniršęs pažvelgė į Laversą. — O jūs, šerife, galite ma- 
nimi patikėti... 

— Užsičiaupkite! — užbaubė Laversas. 

— Tęsk, Uileri,>— ramiai pasiūlė šegrifas. — Noriu 
išgirsti viską iki galo. 

— Rina papasakojo man apie ginčą tarp Landžio vy- 
resniojo ir Džonio, įvykusį prieš sūnelio išvijimą iš namų. 
Džonis apkaltino tėvą, jog tas išlaiko meilužę. Ir buvo tei- 
sus. Ta meilužė — Vidurnaktis O'Hara. Ji buvo ne tik jo 
meilužė, bet valdė ir “Auksinę pasagą", paversdama kavi- 
nukę narkotikų platinimo centru. 

— Ji tiekė man narkotikus ir buvo mano meilu- 
žė, — husišiepė Landis. — Todėl aš ją ir nužudžiau. Taip, 
ar ne? > 
— Tiksliai. Jūs užklupote Talbotą su Rina ir ėmėte 
jam grasinti. Jūs padarėte jį pasiuntinuku, tiekiančiu hero- 
riną iš “Pasagos". 

— Jūs nenormalus! — šūktelėjo Landis. 

— Jūs išspyrėte sūnų iš namų, nes sužinojote, kad jis 
svaiginosi marichuana. Jūs nenorėjote, kad Džonis pirktų 
žolę “Pasagoje". Juk šis žinojo, kad “Pasagos" šeimininkė 
— jūsų meilužė. Džonis nebuvo kvailys, jis greitai suuo- 
dė, jog už viso to stovite jūs. Ir štai ką jis padarė. Džonis. 

per Vidurnaktį ėmė jus šantažuoti. Ir būtent dėl to jūs įsa- 
kėte jį pribaigti: V Bid 

— Tu nori pasakyti, kad jis nužudė savo sūnų?! — 
apstulbęs sušuko Laversas. 

— Klarensas tik paspaudė gaiduką, vykdydamas Vi- 
durnakčio įsakymą. Bet įsakymus ten duodavo Landis. 

— O kaip kiti lavonai? — paklausė šerifas. 

— Landis nenorėjo rizikuoti. Jis nerimavo, kad ko 
nors neišplepėtų Butas, “Pasagos" oficiantas, ir Klarensas 
pašalino jį. Džonio mirtis išgąsdino Talbotą. Jis įtarė Lan- 
dį, 1r ne be pagrindo. Liokajus nuvyko pas Butą išsiaiškin- 
ti, ar neišpliurpė jis apie narkotikus. Atėjęs pas Butą, rado 
tik jo lavoną. Tada Talbotas nusprendė gelbėti savo kailį ir 
papasakoti man viską, ką žino. Todėl ir susitarė susitikti 
su manimi. Bet Klarensas sutrukdė. 

— O Vidurnaktis? — paklausė Laversas. 

— Džonis miręs, Butas miręs, Talbotas miręs. Kas 
dar kėlė pavojų Landžiui? Tik ne Klarensas — jis buvo tik 
klusnus įrankis Vidurnakčio rankose. Jis tikriausiai net ne- 
įtarė apie Landžio egzistavimą... Liko tik O'Hara. 

— Tu manai, kad jis tyčia nušovė ją savo rūsyje? — 
iškvėpė Rina. — Tai yra, jis visai negelbėjo tavo gyvybės? 

— Mano išgelbėjimas buvo visai atsitiktinis. Ir tai 
būtų jam labai pasitarnavę. Landis būtų užkariavęs viso mū- 
sų skyriaus pagarbą. Šerifas gal netgi būtų įteikęs jam už 
tai medalį! 

Aš pažvelgiau į Landį. 

— Jūsų stiprūs nervai. Juk jūs taip nustebote, išvy- 
dęs Talboto kūną savo rūsyje. O paskui net akimis nemirk- 
telėjote, kai aš. klausinėjau jus apie klasikinį narkomano 
rinkinį. Aiškindamas, kad heroinas priklausė sūnui, jūs net 
nutaisėte liūdną išraišką — aš mačiau tėvo skausmą dėl ne- 
vykėlio sūnaus. Jei tai jus nors kiek nuramins, galiu pasa- 
kyti, kad jūs vos netapote labai sėkmingu žudiku. 

Staiga kažkur viršuje pasigirdo laukinis riksmas. 

Meiberis ėmė nervingai kramtyti apatinę lūpą. 

— Jūs turėsite man atleisti, džentelmenai. Yra nedi- 

delių problemų dėl vieno paciento, tad norėčiau trumpam 
pasišalinti. 

— Na, jau ne! — suriko Landis. — Jūs liksite čia! 

Jis žengė žingsnį atgal ir, ištraukęs iš kišenės pisto- 
letą, nukreipė jį į gnus. 

— Nagi, jūs visi! Pasilikite savo vietose! 


— Nekvailiokite, Landi! — suriaumojo Laversas. — 
Nenueisite nė šimto jardų! 
— Dar pažiūrėsime! — pro stipriai sukąstus dantis 


iškošė Landis. Pamakalavęs už nugaros ranka, jis atidarė 
duris ir išėjo į koridorių. Paskui užtrenkė duris, ir mes iš- 
girdome sparčius jo Žingsnius. 

Griebęs iš po pąžasties savo trisdešimt aštuntąjį, aš 
puoliaupriė išėjiho, plačiai atlapodamas duris. 

— Pasistenk niekam nepakenkti, Uileri! — metė man 
šerifas. 

Aš išlėkiau į koridorių ir pamačiau bėgantį prie 1š- 
ėjimo Landį, kuris, pamatęs du sanitarus, einančius pro pa- 
radines duris, pasuko į kitą koridorių, neužmiršęs kartelį 
pykštelėti į mane. 

Kulka įsmigo į sieną per dvi pėdas virš mano galvos. 

Aš peršokau registratorės staliuką, pranėriau pro su- 
kamenėjusius iš nuostabos sanitarus ir nudūmiau korido- 
riumi paskui Landį. 

Pribėgęs ligi kampo, pamačiau, jog Landis jau šuo- 
liavo laipteliais į viršų. Kol aš pripuoliau prie laiptų, jo 
jau ir pėdos buvo ataušę. Pasileidau į viršų, šokdamas iš- 
kart per tris laiptelius. Pusiaukelėje už savęs išgirdau kojų 
trepsėjimą. Atsigręžęs pamačiau du sanitarus, skubančius 
paskui mane.. 

— Stokite! — suriaumojau aš. 

Jie visiškai ignoravo mano perspėjimą. | 

— Jūs ką, norite, kad jus nušautų? — riktelėjau aš. 

Perskridęs laiptus, nebesirūpinau tų nelaimingųjų li- 
kimu. Aš nerimavau tik dėl savęs. 

Prabėgęs penkis jardus, sustojau dviejų koridorių san- 
kryžoje. Ir sustingau klausydamasis. 

Tyla, visur absoliuti tyla! Buvo pernelyg tylu. Gal- 

būt jis tykojo manęs už artimiausio kampo. Tai buvo gali- 
ma išsiaiškinti tik vienu būdu. 

Aš staigiai šoktelėjau iš vietos ir atsidūriau korido- 
riaus viduryje. Už dvidešimties pėdų nuo manęs stovėjo 
dvi nejudančios figūros. 

Aukštas tipas buvo suvyniotas į paklodę nuo galvos 
iki pėdų. Jis žvelgė į mane žėrinčiomis, skvarbiomis, žyd- 
romis akimis ir niauriai šiepėsi. Dešinėje rankoje jis laikė 
bejėgiškai tabaluojantį kūną. 

— Tik pažiūrėk! — linksmai tarė jis. 

Landis siūbavo jo rankoje. Nenatūraliai palenkta gal- 
va liudijo, kad jo kaklas sulaužytas. 

Sedrikas krestelėjo kūną. Jo xkide švietė nežemiška 
palaima. Du sanitarai pralėkė pro mane, ir aš supratau, ko- 
dėl jie neklausė mano perspėjimo. Jie gaudė Sedriką, o ne 
Landį. 

Sedrikas jiems draugiškai nusišypsojo. 

— Tik pažvelkite! — Jis dar kartą papurtė Landžio 
kūną. — Aš turiu naują lėlę! 

Sanitarai metėsi ant jo, ir jis paleido savo žaisliuką, 
norėdamas su jais susikauti. Sedrikas priešinosi atkakliai, 
bet jis buvo vienas prieš du profesionalus. 

Po dvidešimties minučių jo rankos jau buvo užlauž- 
tos už nugaros. 

Tai, rodos, visai jo nejaudino. Atrodė, kad jis apla- 
mai nejuto, jog turi rankas. Sedrikas įdėmiai pažvelgė į Lan- 
džio kūną, gulintį prie jo kojų. 

— Išprotėti galima! — aiktelėjo jis. 

Sanitarai išvedė jį. 


1/ 


— Reikia pripažinti, kad ši vietelė geresnė už “Pasa- 
gą". Aukštesnė klasė. 

Aš dar šliūkštelėjau į savo bokalą ir užsirūkiau ci- 
garetę. 

— Valgis čia puikus, išskyrus muziką, — atsakė Ana- 
bela Džekson. 

Aš gūžtelėjau pečiais, uždėjau “Mūsų laiką dviems" 
ir grįžau ant kušetės. 

— Man laikas namo, — tarė Anabela. 

— Ką tokio jūs turite namuose, ko nėra čia? 

— Apsaugą! — lediniu tonu pareiškė Anabela. 

Švelnus balsas dainavo “Tamsiai mėlyną nuotaiką". 

Anabela ėmė po truputį atsipalaiduoti. Ji lėtai apve- 
dė akimis kambarį. 

— Tai štai kur jūs gyvenate, Elai. Jūs gi žinote, aš 
pirmąkart jūsų bute. 

— Žinau. 

— Aš įsivaizdavau jį būtent tokį. 

— Kokį? 

— Dvi kušetės, aplink stori kilimai, ir nė vieno krės- 
lo. Ir žinoma, pritemdyta šviesa. 

— Man patinka intymi aplinka. 

— Aš prie jos netinku, — skubiai tarė Anabela. 

Ji pabaigė viskį, ir aš paskubėjau pripildyti jos bo- 
kalą. | 

— O kaip dabar laikosi Rina Landi? — nekaltai pa- 
klausė Anabela. 

— Aš jos visai nematau. 

— Grandioziniai pasikeitimai! O aš girdėjau, kad jūs 
nuolatos susitikinėjate! 

— Ji paveldėjo tėvo laikraštį, — pertraukiau aš ją. — 
Dabar labai užsiėmusi tuo reikalu. Mano, jog Žurnalistai 
stimuliuoja jos emocijas. 

Keletą sekundžių Anabela atidžiai žvelgė į mane. Aš 
garbingai atlaikiau jos žvilgsnį. Paskui ji šiek tiek atsipa- 
laidavo. Vadinasi, patikėjo. 

— Man reikėtų būti atsargesnei, einant į pasimatymą 
su jumis, Elai Uileri. 

— Apie ką jūs? 

— Nagi apie tuos gandus, kurie sklando apie jus. 

—-Kokte dar gandai? 

— Nesvarbu. Aš tiesiog nustebau, štai ir viskas. “ 

Jos tuščias bokalas nukrito man į rankas kaip dešim- 
ties centų moneta į žaidimų automato plyšį. Tuo metu Si- 
natra užtraukė “Nejaugi mes neliksime draugais?" 

Paduodamas Anabelai pripildytą bokalą, pasislinkau 
arčiau. Aš jau gardžiavausi būsimu malonumu. Pasisupti 
su Anabela laimės sūpynėse buvo mano slapčiausia sva- 
Jonė. 

— O ar žinote, kas jūs esate? Labai pavojinga moteris. 

— Aš?! — nusikvatojo mergina. 

— Pernelyg graži. Ir tai jūsų bėda. Žiūrint į jus, 
man išlekia iš galvos visa ta technika, kurią šlifavau taip 
ilgai ir... 

— Šitas balsas! Jis nuostabus! 

— Nieko ypatingo. Tiesiog oro virpesiai, — kukliai 
paprieštaravau aš. 

— Aš turėjau omenyje Sinatrą! — rūsčiai metė Ana- 
bela, nurydama padorią porciją viskio. 

Ji atsargiai padėjo ant grindų bokalą ir pasisuko į ma- 
ne. Jos lūpos, putnios, goslios, kviečiančios bučiniui, ap- 
mirė per šešis colius nuo manęs. 

— Na, pažiūrėsim, kokia jūsų tečkikika, Uileri. Yra 
tik vienas būdas išbandyti jos efektyvumą. 

Patyrusiomis rankomis aš apkabinau ją ir pabučia- 
vau kaip ekspertas. 

Mano rankos surado jos krūtinę. "Pagaliau", — pa- 
maniau aš. Staiga suzirzė telefonas. 

Mergina atšlijo. 

— Elai, telefonas! 

— Tiesiog surinko ne tą numerį. 

— Iš kur jūs žinote? 

— O kam gi šautų į galvą skambinti man tokiu metu? 

Ji įrėmė man į krūtinę delnus tr atstūmė. 

— O aš noriu žinoti! Nagi, atsiliepkite! 

Aš pakilau nuo kušetės ir priėjau prie aparato. 

— Na? — suburbėjau į ragelį. 

— Uileri! — suskambo pažįstamas balsas. — Aš no- 
riu Matyti tave tuojau pat! 

— Šerife, — susierzinęs atšoviau aš, — negi jūs nega- 
lite iškviesti budinčios grupės? 

— Aš pasakiau — tuojau pat! Ir kalbu rimtai! — La- 
versas numetė ragelį. 

Pasekiau jo pavyzdžiu ir pažvelgiau į Anabelą. Ji jau 
stovėjo. 

— Aš viską suprantu, — tarė ji. — Tai vadinama — 
“išgelbėjo telefono skambutis". 


KONTRAKTAS 
1 


Sprendžiant iš jo režidencijos Šešiasdešimt Septin- 
tojoje gatvėje, Čarlis Vanosa buvo pakankamai turtingas. 
Privatus Kketuraukštis viešbutis su neseniai suremontuotu 
fasadu, liftas. Duris man atidarė uniformuota kambarinė. 
Ji kalbėjo airišku akcentu, 0 jos veidas šiek tiek priminė 
lietvamzdį. Aš truputį nustebau: Čarlio Vanosos ištekliai 
leido samdytis ir malonesnės išvaizdos personalą. Bet gal 
parenkant moteriškos lyties tarnautojus, sprendžiamąjį bal- 
są turėjo jo Žmona. 

— Mano pavardė Boidas, — tariau aš ir pasukau į ją 
savo kairįjį profilį, tikrą stebuklą, lyg šviesos spindulį pil- 
kame jos gyvenime. 

— Jis — bibliotekoje. — Jos apskritos lyg sagos aku- 
tės apžiūrėjo mane be jokio palankumo. — Jūsų amžiuje 
laikas išmokti žiūrėti žmonėms tiesiai į veidą, o ne sukioti 
be paliovos kaklą! 

Ji iškart nuvedė mane į biblioteką, ir aš nespėjau pra- 
džiuginti jos tokiu pat maloniu atsakymu. Sveikindamasis 
Vanosa sunkiai pakilo iš odinio krėslo. Trisdešimt penke- 
rių metų, taukais aptekęs blondinas atrodė žemesnis, nei 
buvo iš tikrųjų. Ilgi, šviesūs plaukai nuolat krito jam ant 
akių, ir jis kresčiojo galvą lyg išromytas arklys. Blyškiai 
Žydros akys nuogąstaudamos įsistebeilijo į mane. Jis atro- 

ė gana kvailokai. “Galbūt tai ne jo kaltė," — ištiktas kil- 
niaširdiškumo priepuolio, pamaniau aš. 

Tikriausiai jis buvo ilgos virtinės kraujomaišiškų ve- 
dybų palikuonis, ir aišku, tai buvo paskutinis nevykęs eg- 
zempliorius. 

— Misteris Boidas? — jo ranka buvo tokia pat išgle- 
busi kaip ir jo persona. — Džiaugiuosi jus matydamas. Ma- 
ne tie rūpesčiai baigia iš proto išvaryti. 

— Taip? — abejodamas paklausiau aš. 

Mano atsargumas buvo visiškai pateisinamas, nes šis 
vaikinas ir be jokių rūpesčių atrodė pusiau kvaišas. 

— Matote, kalba eitų apie Karen. Tai mano žmona. 
Jau savaitė, kaip ji išvažiavusi... Anksčiau Karen niekada 
nepalikdavo namų ilgiau, kaip keturioms dienoms. 

— Jūs norite skirtis, misteri Vanosa? 


— Dieve mano, ne! — Jį sukrėtė vien mintis apie 
tai. — Visai ne! Matote, misteri Boidai, viskas priklauso 
jai. Viskas! 

— Kaip tai? 

— Viskas! — pakartojo jis. — Namas, mašinos, pi- 


nigai... Viskas! Jei mes išsiskirsime, man pačiam teks už- 
stdirbti pragyvenimui. — Jis pabalo, pagalvojęs apie tą niū- 
rią perspektyvą. — O aš niekada to nesugebėjau! 

Aš pastebėjau kitą odinį krėslą ir klestelėjau į jį. Die- 
na prasidėjo keistai. 

— Vadinasi, jūsų Žmona, Karen, dingo prieš savaitę. 
Anksčiau ji niekada neprapuldavo ilgiau, kaip keturioms 
dienoms. Jūs nenorite skirtis, nes viskas priklauso jai. O 
aš turiu rasti ją. Taip? 

— Taip! Tikrai taip! — Vanosa tiesiog pražydo. — 
Jūs turite stebuklingą intuiciją, misteri Boidai! Jūs greitai 
užčiuopsite problemos esmę... Koks įžvalgumas! Draugas, 
jus rekomendavęs, užtikrino, kad jūs vienas iš vikriausių 
detektyvų mieste. Matau, kad jis neperdėjo. Ne! Jis net su- 
menkino tikrovę! 

— Ji dažnai išnykdavo kelioms dienoms? 

— Dažnai — ne... — jis susimąstęs čiulpė apatinę 
lūpą kaip ledinuką. — Na... kartą per mėnesį... viduryje... 
Jei surasdavo ką nors, kas ją domindavo. 

— Tas “kas nors" — vyras? 

— O, Žinoma, — atsiprašydamas tarė jis. — Ar aš 
nesakiau, kad Karen — nimfomanė? 

— Jus tai gąsdina? 

— Priešingai! — Šūktelėjo jis truputį familiariai, — 
Aš baisiuosi fiziniais pratimais. 

— Vadinasi, jūs manote, kad ji išvažiavo su vyriš- 
kiu. Su vienu? 

— Aš tuo įsitikinęs, misteri Boidai! Karen retai atsi- 
duoda kolektyviniams malonumams. 

— Gal numanote, kas tas išrinktasis? 

— Garbės Žodis, šiuo metu pasirinkimas labai ribo- 
tas. Vasara, mieste praktiškai nieko nėra, manau, kalba ga- 
lt eiti apie vieną aktoriūkštį, kuriuo ji labai rūpinosi pasta- 
ruoju laiku... Apie tipą, turintį keistą vardą — apie Peterį 
Pelį'! 

Pajutau lengvą, po truputį augantį virpulį. Po langais 
kaip ir anksčiau driekėsi Šešiasdešimt Septintoji gatvė. O 
mes tarsi atsidūrėme ketvirtame matavime. Tik ir betrūko 
dar Peterio Pelio! 

— Gal žinote, kur jie galėjo išvažiuoti? — sumur- 
mėjau aš. 

— Paprastai Karen nusiveža savo meilužius į mūsų 
vasarnamį Long Ailende. Tai maža, daili trobelė, labai kuk- 
li... Tik tai, kas būtiniausia... bet visur išlaikytas stilius... 
Trys vonios kambariai... Na, pats suprantate... 

— Ką turėsiu daryti, kai ją rasiu? 

— Daryti? — šviesūs karčiai tūžmingai šoktelėjo 
aukštyn. — Daryti nereikės nieko! Aš tiesiog noriu žinoti, 
kas jai atsitiko, misteri Boidai. — Jis prapliupo į Žvingavi- 
mą panašiu juoku. — Iki mėnesio pabaigos ji turi grįžti 
prie šeimos židinio ir pasirašyti sąskaitas tr... čekius. Jei ji 
nori mane mesti ir išvažiuoti su Peliu ar kitu panašios rū- 
šies tipu, tegu pirmiausia pasirūpina neatidėliotinais finan- 
siniais reikalais, tada aš visai neprieštaraučiau jos išvyki- 


mui. — Jo balse šmėkštelėjo lengvas nusivylimas. — Jei 
visai atvirai? aš net jausčiau palengvėjimą. 
— Zinoma, — niūriai sutikau aš. — O kurioje Long 


Ailendo vietoje stovi ta higieniška trobelė? 

— Keli kilometrai nuo Niuporto. Aš paruošiau jums 
Žemėlapį su visais reikalingais nurodymais. Vieta nuošali, 
privatus pliažas ir visa kita... Karen labai brangina tą na- 
melį. Jis yra įlankėlės gilumoje, pasislėpęs nuo nekuklių 
žvilgsnių. Karen mėgsta maudytis ir degintis nuoga. Ji karš- 
"ta nųdizmo gerbėja. Grįžimas į gamtą... Ji tikina, jog yra 

vieno iš “Meiflauerio" keleivių palikuonė. Reikia manyti, 
laive slėpėsi koks nors užkietėjęs pagonis! 

Jis ištiesė man kruopščiai atspausdintą lapelį su vi- 
sais būtiniausiais duomenimis, padėsiančiais man surasti 
tą idilišką prieglaudą. Paskui netikėtai nusišypsojo. 

— Dar vienas dalykas, misteri Boidai. Turiu jus per- 
spėti, kad Karen elgiasi nenuspėjamai. 

“Na tr reikalai", — pamaniau aš. 

— Pirmą kartą gyvenime turiu tokį klientą. Jūs visą 
laiką kalbate mįslėmis. Ką turite omenyje, sakydamas “el- 
giasi nenuspėjamai"? Jūs norite pasakyti, kad ji gali sutik- 
ti mane revolverio šūviais? 

— Dėl dievo, ji taip pat lengvai gali užsiundyti jus 
šunimis, — beveik džiaugsmingai atrėžė jis. — Karen pa- 
kęsti negali, kai kaišiojama nosis į jos asmeninius reika- 
lus, bet norėdamas įsitikinti, kad ji ten, turite ten nuva- 
žiuoti... Ar ne. E Boidai? 

Aš burbtelėjau 

— Tikriausiai. o jei jos ten nėra? 

—-- Tokiu atveju ieškokite, kol atrasite. Aš privalau 
Žinoti, ką ji veikia ir kokie jos ketinimai, misteri Boidai. 
Turiu pridurti, kad manęs nebaugina išlaidos... 

— Įrodykite! 

Jis ištraukė iš kišenės čekį ir ištiesė man. Ta suma 
buvo apvali — tūkstantis dolerių. 

Aš sutikau: | 

—- Tai geras įrodymas. Žinoma, jei jūs nepareikalau- 
site jo atgal, kai ji, staiga susikrovusi lagaminus, sugrįš 
atgal, kol aš važiuosiu tenai. 

— Neturiu įpročio derėtis, misteri Boidaj. Mano ra- 
mybė kainuoja žymiai brangiau nei tūkstantis dolerių. 

— Sakykite. misteri Vanosa, — mano smalsuinas vis 
dėlto įveikė gerą išsiauklėjimą, — kodėl jūs vedėte? 

— Pinigai, — abejingai atsakė jis. — Karen susikon- 
promitavo, prasidėdama su žymiu politiniu veikėju. Jai grė- 
sė skandalas, jos vardą būtų valkioję visi laikraščiai. Ją iš- 
gelbėti galėjo tik vedybos. Aš buvau laisvas, jos aplinkos 
Žmogus ir be grašio kišenėje. Dabar aš maudausi praban- 

goje ir, suprantama, nenoriu visko prarasti. Taigi, suraski- 
te ją, misteri Boidai. — Jis dar giliau įsispraudė į krėslą ir 
užmerkė akis. — Berta padės jums išeiti iš čia, jei nėra per 
daug užimta giedojimu psalmių, padėsiančių išvaikyti pik- 
tąsias dvasias, užplūdusias namą. 

Aš 1šsižiojau, ketindamas atsisveikinti, bet pamačiau, 
kad jis jau miega. Po trisdešimties sekundžių aš be kamba- 
rinės pagalbos atsidūriau Septyniasdešimt Šeštojoje gatvėje 
ir godžiai įtraukiau į plaučius švelnų, šiltą orą. Bet prirei- 
kė dar pusvalandžio, kad atsipeikėčiau ir įsitikinčiau mane 
supančio pasaulio realumu. 

Vadovaudamasis detaliais Čarlio Vanosos nurody- 
mais, aš privažiavau Niuportą tr įsukau į siaurą, vingiuotą 
kelią. Suradau namą, besiglaudžiantį privačioje įlankėlė- 
je, mažą oazę dienos kaitroje. Namą, supo aukšta tvora ir 
rūpestingai uždaryti vartai. Aš išlipau iš mašinos ir priėjau 
prie tvoros. Niekur nesimatė skambučio, o ir alėjoje nebu- 
vo nė gyvos dvasios. Iš pirmo žvilgsnio namas atrodė ne- 
gyvenamas: visus langus dengė užuolaidos. 

Aš perlipau tvorą ir alėja nupėdinau prie namo. Gy- 
vatvore apjuosta maloni pievelė rėmėsi į pakrantės uolas. 
Uolose iškirsti laipteliai vedė į pliažą. Saulėta diena idea- 
liai tiko maudymuisi, 0 vieta buvo žymiai malonesnė už po- 
ilsiautojų prikimštą Koni Ailendo pakrantę. Aš nusprendžiau 
nepraleisti, tokios progos ir nusileidau laipteliais žemyn. 

Čarlis Vanosa buvo teisus: tikras rojaus kampelis. 
Nuostabus auksinis smėlis, aplinkui stačios uolos. Pliažas 
atrodė visiškas tuščias, tik prie pat vandens bolavo kažko- 
kia dėmė. Man priartėjus, dėmė įgavo apibrėžtas formas. 
Ir kokias! Gundančias, nuostabios auksinio medaus spal- 
vos formas. | 

Vertėjo atvažiuoti vien dėl to, kad pamatytum rafae- 
lišką nugarą ir ilgus, juodus plaukus, atsainiai krentančius 
ant nuogų pečių... Mano žingsnių garsą slopino bangų pliuš- 
kėjimas. Sirdyje išvadinęs save valkata ir senu satyru, aš 
negalėjau atitraukti akių nuo to gražaus vaizdo. 

Įveikęs save, garsiai kostelėjau. 

Jos galva vos kilstelėjo, bet nepasisukė. 

— Ką tu taip ilgai veikei? — lediniu tonu paklausė ji. 

— Jūs norite pasakyti — apskritai gyvenime? Ar per 
paskutines valandas? 

— Kaip? Jūs ne..? 

Ji vikriai apsivertė ant nugaros, atsisėdo ir metė į ma- 
ne nirtų žvilgsnį. Jos mažų krūtų speneliai ir apvalūs klu- 
bai buvo aplipę smiltelėmis. Aistringos gražuolės tipas: 
tamsios, Žaižaruojančios akys, juodi plaukai, tiesi nosis, 
idealios formos ir velniškai geidulinga burna. Ji visai ne- 
sigėdijo savo nuogumo arba iš pykčio apie tai užmiršo. Kaip 
ten bebuvo, dėl to aš nieko nepraradau. 


— Tai privatus pliažas! — šūktelėjo ji. — Ir jei jūs 
tuojau pat neišsinešdinsite, aš nežinau, ką... 

— Mūsų nepristatė vieno kitam pagal visas etiketo 
taisykles, bet jūs taip mažai nuo manęs slepiate, kad aš jau- 
čiuosi lyg būtume seni draugai. Mane vadina Boidu. Denis 
Boidas, o jūs, manau, misis Vanosa... 

— Boidas! — Jos lūpose mano vardas nuskambėjo 
kaip keiksmažodis. — Aš nieko apie jus nesu girdėjusi ir 
nenoriu girdėti. Nešdinkitės iš čia, Boidai! 

— Susitarėme. Nusiraminkite, aš išeinu. Bet jūsų vyras 
mane pasamdė. Aš privalau užduoti jums kelis klausimus. 

— Carlis jus pasamdė? — ji suglumusi pažvelgė į 
mane, o paskui nusikvatojo. — Ak, ne! Tai juk juokin- 
ga! Ar tik nenorite pasakyti, kad esate profesionalus 
šniukštas? 

— Privatus detektyvas, — burbtelėjau aš. 

— Ir Čarlis jus pasamdė, kad rastumėte įrodymų sky- 
ryboms? — jos kūnas tirtėjo iš juoko. Vaizdelis buvo kaip 
reikiant. — Garbės Žodis, jis kuoktelėjo, vargšelis! 

Aš sugriežiau dantimis. 

— Gal galima man įterpti Žodį? Iš jo paaiškinimų aš 
supratau, kad niekas jo taip nebaugino kaip skyrybos. Jis 
išsikraustys iš proto, jei jūs artimiausiomis dienomis ne- 
grįšite namo ir neapmokėsite sąskaitų. 

Juokas nutilo. Ji šaltai pažvelgė į mane, paskui nu- 
kreipė dėmesį į abstraktų smiltelių sukurtą raštą ant jos 

kairiosios krūties ir pabandė nubraukti jas pirštų galiukais. 
Sidabrinis nagas atsainiai bruožė besispyriojančias smil- 
teles ant koralinio smaigalio. Paskui ji prisiminė, kad čia 
ne viena. 

— Jei taip, aš, matyt, grįšiu šį vakarą. Tas kvailelis 
Pelis prieš dvi valandas nuėjo į namą atnešti išgerti, ir dau- 
giau aš jo nemačiau. Jei jis nenusilaužė kojos, tai dabar 
tikriausiai jau pakeliui į Niujorką. Tie komediantai užsii- 
ma meile tik per išeigines. 

Nutaisęs nekaltą miną, aš paklausiau: 

— Kaip ir ištekėjusios moterys? 

— Juokiatės? — paniekinamai prunkštelėjo ji. — Juk 
jūs matėte Čarlį... Jei aš panorėčiau nusikratyti juo visam 
laikui, man prireiktų būti tik truputėlį atkaklesnei. Keletas 
ištęstų glamonių, ir mano brangusis vyrelis pasibaisėjęs 1š- 
šoktų pro artimiausią langą. 

— Visai tikėtina, — ironiškai pritariau aš. — Vadi- 
nasi, aš galiu jį nuraminti. Jūs grįšite laiku ir sutvarkysite 
visus finansinius reikalus? 

— Jūs laisvas, aš viską padarysiu pati. 

Ji atsistojo, nusipurtė nuo klubų smėlį ir nupėdino 
prie laiptelių. Paėjusi dešimt žingsnių, atsigręžė. 

— Manau, kad galėtumėte palydėti mane į namą ir 
išlenkti taurelę, Boidai, — sausai mestelėjo ji. — Ir eikite 
greta, užteks ryti mane akimis! Be to, jei tas niekam tikęs 
aktoriūkštis išdūmė, aš neturėsiu kuo grįžti atgal. Pristatęs 
mane gyvą ir sveiką į mano bejėgiško vyro glėbį, atidirb- 
site savo honorarą. 

— Būsiu laimingas, — aš pasivijau ją, ir mes pakilo- 
me akmeniniais laipteliais. — Viliuosi, kad atsivežėte su 
savimi kokius nors rūbus. Man nesunku nuvežti nuogą mo- 
terį į Manheteną, bet ne visi žmonės tokių progresyvių pa- 
žiūrų. | 

Užlipę laipteliais, mes nužingsniavome per pievelę 
prie namo. Staiga ji sustojo ir parodė man didelį sportinį 
automobilį, stovintį pašiūrėje. 

— Ko gero, jis neišvažiavo, — prunkštelėjo ji. — 

a 


8* 227 


Kertu lažybų, jog tas apsigimėlis pavargo ir užmigo, ap- 
sikabinęs degtinės butelį. 

Užpakalinės durys nebuvo užsklęstos. Karen stum- 
telėjo jas ir mostu pakvietė mane. 

— Antrosios durys kairėje veda į soliariumą, — -pa- 
aiškino ji. — Baras pakankamai didelis. Paruoškite mums 
po kokteilį. Aš nusimaudysiu ir apsirengsiu. Man degtifės 
ir martinio su ledu. Nesumaišykite proporcijų: aštuonios 
dalys degtinės, viena martinio. 

— Susitarėme, — gūžtelėjau pečiais. — O jei aš pa- 
keliui sutiksiu tą vaikiną? Ką jam pasakyti? Kad atvykau 
sukti kino filmo? 

— Pakaks trinktelėti jam pirmu pasitaikiusiu bute- 
liu, — ramiai atsakė ji. — Jis kaltas, kad aš užsnūdau plia- 
že. Girdite čežėjimą? Tai tylutėliai skilinėja mano perla- 
mutrinio kūno oda. Bijau, kad po panašių saulės vonių man 
teks dvi savaites mylėtis stovint! Tad užvožkite jam kaip 
reikiant! . 

Ji turėjo kažką bendro su savo kuoktelėjusiu vyru: 
tokią pat keistą kalbėjimo manierą, neleidžiančią pašne- 
kovui nė atsakyti. Aš paklusau instrukcijoms: stumtelėjau 
antrąsias iš kairės duris ir visai lengvai suradau didžiulį 
barą. Pakeliui nesutikau jokių kliūčių. Kambaryje aktoriaus 
nebuvo nė kvapo! Skrupulingai atseikėjęs gėrimus, išgė- 
riau pusę savo porcijos ir užsirūkiau, klausdamas save, ko- 
dėl tas psichopatas Čarlis Vanosa sumokėjo tūkstantį dole- 
rių už tai, kad grąžinčiau žmoną, kurią jis nesinaudojo. Juk 
galima paprasčiausiai paskambinti ir paprašyti savo bran- 
giausiąją Žmonelę atsiųsti čekį paštu. Mano apmąstymus 
nutraukė laukinis klyksmas. Aš žaibiškai prarijau antrąją 
skysčio 1š savo bokale dalį ir nulėkiau į klyksmo vtetą re- 
kordiniu greičiu. Karen stovėjo ant kambario slenksčio, pla- 
čiai pravėrusi burną, nebegalėdama išspausti nė vieno gar- 
si. Ji vilkėjo tik juodas šilkines kelnaites: Aš kimiai pa- 
klausiau: 

— Koks čia triukšmas? 

Ji neapibrėžtai mostelėjo į kambario pusę. Visas jos 
kūnas konvulsiškai krūpčiojo, lūpos be garso judėjo. Aš ją 

atstūmiau, įėjau į kambarį ir vos pats neriktelėjau. Prie I0- 
vos, ant balto kilimo, išterlioto krauju, gulėjo vyro kūnas. 
Žmogus buvo žvėriškai nužudytas: vietoj pakaušio — šlykš- 
ti, raudona košė. 

Sudribusi kėdėje šalia baro, Karen išmaukė du stik- 
lus gėrimo ir šiek tiek atsigavo. Aš suradau jai didelį, baltą 
vilnonį megztinį, derantį prie jos juodų kelnaičių. Jei koks 
nors erotinis žurnalas išspausdintų tokią jos nuotrauką ant 
savo viršelio, skaitytojų išaugtų tūkstančiais. Bet dabar ero- 
tika man nerūpėjo. 

— Na kaip, geriau? — paklausiau aš. 

— Truputį, — ji krūptelėjo ir godžiai prarijo didelį 
gurkšnį martinio. — Vargšas Peteris. Aš nusimaudžiau ir 
ėmiau rengtis, paskui nusprendžiau jį pažadinti ir išrėžti 
viską, ką apie jį galvoju. Atidariusi duris pamačiau... 

— Reikia paskambinti į policiją. 

— Į policiją? Jokiu būdu! 

— Jūs galite ką nors kita pasiūlyti? Gal norite išva- 
žiuoti lyg nieko nebuvę? 

— Bet... — ji prikando lūpą. — Nejaugi jūs nesu- 
prantate? Pamanys, kad aš jį nužudžiau! 

— O argi ne jūs jį nužudėte? 

— Žinoma, ne! — jos paklaikęs žvilgsnis klydinėjo 
po kambarį. — patikėkite manimi, Boidai. Jūs — mano vie- 
nintelė viltis. 

— Tada kas, jūsų manymu, įvyko? Maždaug prieš 
pusvalandį aš radau jus pliaže. Mes kartu grįžome į vilą, ir 
jūs radote Pelio kūną. Matosi, kad jis mirė prieš keletą va- 
landų. Jūs kuo puikiausiai galėjote jį nužudyti ir... 

— Grįžti į pliažą, degintis ir užmigti?.. Jūsų many- 
mu, aš — tikra pabaisa? 

— Panašu į tai. 

Gili neviltis sužibo jos tamsiose akyse. Ji nurijo dar 
gurkšnį. 

— Gerai, — užgesusiu balsu sumurmėjo ji. — Kvies- 
kite policiją, Boidai. | 

— Taip visada daroma, kai randamas negyvėlis, — 
paaiškinau aš. — Aš viliuosi, kad ne jūs jį nužudėte. Bet 
ką manys policininkai, jei neras jokių įrodymų... 

— Tai suraskite jiems tų įrodymų! — įtūžusi suriko 
ji. — Policija niekada nepatikės mano nekaltumu. Ir kam 
jiems vargintis, ieškant teisybės, kai prieš akis tiesiog 
chrestomatinis meilės trikampis su visomis pasekmėmis... 
Bet jūs galėtumėte ištraukti mane iš tos istorijos! 

— Kaip? — išplėčiau akis. — Kokiu būdu? 

— Jūs — privatus detektyvas, ar ne? O jei aš pasam- 
dyčiau ju, kad surastumėte Peterio žudiką? Jūs galėtumėte 
pradėti tyrimą tuojau pat! Suraskite man Peterio žudiką, 
Boidai, ir aš užmokėsiu tiek, kiek paprašysite! 

— Ei! Atsargiai! Jūs užmiršote vieną mažą detalę. 
Mes privalome iškviesti policiją, laukti jos atvykstant, at- 
sakyti į milijoną klausimų, pasirašyti protokolą ir... 

— Aš! — piktai nutraukė ji. — Bet ne jūs! 

— Aš turėsiu suvaidinti kurčnebylį? 

— Ne. Jūsų čia nebuvo, — skubiai paaiškino ji. — O 
jeigu jūs čia neatvykote, tai jums reikia nedelsiant išnykti. 

— Kur jūs sukate? 

— Jūs ką tik pasakėte, kad negalite man padėti, nes 
aš neturiu alibi. Bet jūs netrokštate padėti ir policijai. 

— Taip... Akivaizdu. Gal jūs ir teisi. 

— Jei jūsų čia nebuvo, tai jūs neturite ko pranešti 
policijai, — greitai kalbėjo ji. — Aš galėjau grįžti namo ir 
aptikti kūną bet kada. Nebūtina kviesti policiją tuojau pat. 
Galiu paskambinti jiems po ketvirčio valandos, niekas nuo 
to nepasikeis. 

Aš suburbėjau: 

— Man tai nepatinka. Mažiausia klaida, ir aš netek- 
siu licenzijos. Taip, palaukite! O ką daryti su Čarliu? 

— Čarlis? Kuo jis čia dėtas? 

— Jis pasamdė mane, kad aš jus surasčiau. Užmiršo- 

te? Jis praneš apie tai vaikinams iš Kriminalinio skyriaus, 
ir jie panorės sužinoti, kodėk aš neradau jūsų... ir lavono. 
Ne, misis Vanosa, aš neišeisiu! 

Aš baigiau savo pasisakymą, energingai kresteldamas 
galvą. 

Ji nusijuokė: 

— Čarlį palikite man. Jis tylės, aš pažadu tai. Jei man 
kas nors atsitiks, tai kas apmokės sąskaitas mėnesio gale? 
Beje, kiek jis jums davė? 

Aš ištraukiau iš vidinės kišenės čekį ir ištiesiau jai. 
Ji pažvelgė ir nepatikliai kilstelėjo galvą. 

— Tūkstantį dolerių? — bespalviu balsu sumurmė- 


j0 ji. — Matyt, šįkart jis tikrai smarkiai nerimavo. Juo- 
kinga! — Ji ramiai sudraskė čekį į keturias dalis ir suglamžė 
rankoje. — Jis visiškai kvanktelėjo! 

— Ei! — pasipiktinęs surikau aš. — Tai... 


— Velniop! Negalvokite apie tai! Šįvakar aš atsiųsiu 
jums čekį penkiems tūkstančiams dolerių. 

— Bet... 

— Čarlis neprisimins, jog davė jums čekį tūkstan- 
čiui dolerių. Patikėkite, jis užmirš net jūsų vardą. Jis, kaip 
visada, tiksliai vykdys visus mano nurodymus... — Jos lū- 
pos persikreipė. — Savo interesamš Čarlis niekada nepa- 
kenks. O aš būsiu rami dėl to, kad jūs dirbsite tik man, 
Boidai. — Ji atgniaužė pirštus ir Čarlio Vanosa čekio sku- 
tai nuplasnojo Žemyn. — Ar supratote mane? 

Aš puikiai viską supratau. Suplėšiusi čekį, ji išbrau- 
kė Čarlį Vanosą iš mano klientų sąrašo, ir tokiu būdu aš 
netekau pasirinkimo. Man teks arba dirbti jai, arba būti 
įtrauktam į policijos tyrimą... veltui. Aš netroškau padėti 
policijai, bet, jei likčiau čia, turėčiau norom nenorom ben- 
dradarbiauti su jais, ir penki tūkstančiai žalių nuplauktų 
man iš panosės. Ir tada aš nusprendžiau užsikrauti ant sa- 
vęs nelengvą misiją: įrodyti, kad Karen Vanosa nekalta! 

— Susitarėme, aš jūsų paslaugoms. 

— Puiku, pakalbėsim apie tai... vėliau. Aš džiaugiuo- 
si, tapusi jūsų kliente, Boidai. — Ji ištuštino savo stiklą ir 

ištiesė jį man. — O dabar išplaukite stiklus. Visai nebūtina 
palikti tokius ryškius jūsų buvimo pėdsakus. | 

— Tokiu būdu aš tampu dar ir indų plovėju. Rapasa- 
kokite man apie velionį Peterį Pelį. Kas, jūsų manymu, ga- 
lėjo jį nužudyti? | 

— Nežinau, — susimąsčiusi tarė ji, — niekas, išsky- 
rus tą mažą kekšę, su kuria jis gyveno... Bet ji, jo žodžiais 
tariant, buvo nepavydi. 

— Jis gyveno su kita? — nustebau aš. . 

— Taip, su aktore, — paniekinamai paaiškino ji. — 
Kertu lažybų, kad jos rolės apsiribodavo vodeviliais ant 
sofos! Ji vadina save Nina Nort... Bet tai tik akių muilini- 
mas! Jos tikrasis vardas turbūt pernelyg atsidavė kaimu. ji 
turėtų būti gera virėja, kitaip kuo patrauktų Peterį? Ji gy- 
vena Grinvič Vilidže, viename iš tų nuskurusių butų. Ten 
ji priiminėja spiečius visokių tipų, kažkokių žemiečių, ku- 
rie ją linksmina. : 

— O Peteriui patinka jų kompanija? 

— Jis negali jų išvyti. — Ji pasipiktinusi trūktelėjo 
pečiais. — Nejaugi manote, kad gaiščiau su juo laiką, jei 
jis būtų koks netašytas kelmas? 

— Nemanau. Jis dirba? 

— Ne. Paskutigė jo pjesė sužlugo... ne dėl jo kaltės. 
Jis turėjo nedidelę rolę. Pjesė išsilaikė Brodvejuje tik sa- 
vaitę. Jis turėjo gauti pagrindinę rolę televizijos feljetone 
ir laukė Žinios iš savo impresarijaus. 

— O jo draugai? 

— Peteris niekada neturėjo draugų. Aktoriai jų nėtu- 
ri. Tik pažįstamus arba priešus. 

— Tada papasakokite apie priešus. 

— Jis jų neturėjo, — abejingai atsakė ji. — Išsky- 
rus mane ir tą pasileidėlę Niną Nort, visi kiti buvo tik 
pažįstami. 

Aš patryniau rankas ir susiraukiau. 

— Nuostabu! Jūs pasiūlėte man atskleisti šią žmog- 
žudystę ir per penkias minutes sumažinote įtariamųjų skai- 
čių iki dviejų... Ir penkiasdešimt procentų įtarimų dabar 
krenta ant jūsų! 

— Neteisinga išvada, Boidai, — lengvai suvirpėjusi, 
ji sukryžiavo rankas ant krūtinės ir dar labiau susigūžė. — 
O aš? Aš neturiu nė vieno draugo, 0 priešų — nors mėžte 
mėžk! +; 

— Ar galėjo kas nors nužudyti Pelį, norėdamas pa- 
kenkti jums? 

— Kodėl gi ne? Toks motyvas turi pagrindą. 

Aš neatstojau: 

— Pavyzdžiui, kas? 

— Pavyzdžiui, senis Čarlis... Jūs žinote, kad mes ne- 
turime vaikų. Vadinasi, jei aš mirsiu natūralia mirtimi arba 
elektros kėdėje, Čarlis paveldės mano pinigus. O tokia per- 
o o toli nuvesti, patikėkite manimi! 

arlį galima išbraukti. Net toks puskvailis kaip 
jis nebūtų siuntęs manęs čia būtent tada, kai riošėsi tylu- 
tėliai įsėlinti į namą ir nudėti Pelį. 

— Taip, jūs teisus, be abejonės... — ji nuoširdžiai 
nusiminė. — Viskas būtų daug paprasčiau, jei tai būtų pa- 
daręs Čarlis. Tokiu atveju tereikėtų uždaryti jį miegamaja- 
me su dviem apsinuoginusiomis merginomis ir po dviejų 
minučių jis pasirašytų prisipažinimą su visomis smulk- 
menomis. 

Aš suurzgiau: 

— Įsisiūbavo jūsų vaizduotė! Papasakokite apie ki- 
tus priešus. 

— Taip 1š karto, sunku. Aš paruošiu jums sąrašą ry- 
toj. Manau, tai užims apie dešimt puslapių. 

Aš mestelėjau abejingai: 

— O tas politikas, dėl kurio jums teko susijungti su 
Čarliu? 4 

— Jūs prisiklausėte Čarlio kliedesių. 

— O vis dėlto? — mygau aš. 

— Tai Čarlio prasimanymai! — tvirtai atsakė ji. —! 
Mano vyreliui smegenys nuseko. Teks sumažinti jo mėne- 
sinius kišenpinigius. — Ji sulenkė pirštą iki centimetro. — 
Štai kiek jam liks! Ne daugiau! 

— Gal jūs paliktumėte ramybėje Čarlį bei savo mei- 
lę jam ir pasakytumėte nors truputį tiesos? Aš norėčiau 
uždirbti Žadėtus penkis tūkstančius. 

ap 

— Gerai, — ji stipriai suspaudė žandikaulius ir ryž- 
tingai kilstelėjo smakrą. — Yra politikas. Jis — vienos žy- 
mios kompanijos prezidentas ir seniai užmiršo apie mano 
egzistavimą. Jūs galite jį išbraukti. 


— Kas dar? 
— Aš sudarysiu sąrašą ir rytoj Iš ryto jį gausite. — 
Meili šypsena turėjo padrąsinti mane. — Manau, man lai- 


kas skambinti policijai, Boidai. Laimingai ir iki pasima- 
tymo. 

— Prieš kviesdama policiją, paskambinkite savo ad- 
vokatui. Kitas kelias dienas nė žingsnio neženkite be jo. 

— Aš jau pagalvojau apie tai, — nuramino ji ma- 
ne. — Bėkite, Boidai. Prieš jiems ateinant, man dar reikia 
persirengti. Tie paukšteliai, kaip jūs sakėte... mąsto perne- 
lyg standartiškai. K 

Kaip ir anksčiau vartai tebebuvo uždaryti, ir aš per- 
lipau sieną. Eidamas prie savo automobilio, nepamačiau 
nė gyvos dvasios. Kaitra lipdė akis, atrodė, kad visame pa- 
saulyje viešpatavo ramybė. Tuo nemalonesnis buvo dilg- 
sintis smegenyse pavojaus jausmas. Jis nepaliko manęs il- 
gai ir ištirpo, tik išvydus spindinčius Manheteno bokštus. 
Tada ir Denį Boidą pagaliau apėmė palaiminta ramybė, ku- 
rioje nebuvo vietos kuoktelėjusiems vyrams, nimfomanėms 
žmonoms ir miegamajame besivoliojantiems lavonams. 

Ninos Nort pavardė buvo telefonų knygoje, ir aš ne- 
sunkiai radau jos butą šalia Vašingtono skvero. Tai buvo 
vienas iš tų liūdnai pagarsėjusių namų Grinvič Vilidže, kaž- 
koks vidurys tarp šiuolaikinio ir senovinio stiliaus. Apleis- 
tumo įspūdis, būdingas Niujorkui vasarą, čia buvo dar stip- 
resnis. Aš atvažiavau ten vakare. Šaligatviai skleidė drėg- 
ną, svaiginančią šilumą. Ninos butas buvo trečiame aukš- 
te, tr aš vos nušliaužiau iki viršaus. 

Duris atidarė mergina. Išvydusi mane, ji aiškiai nu- 
sivylė. Bet aš nepasidaviau melancholijai. Ji juk dar ne- 
matė mano pritrenkiančio profilio. Aš atidžiai ją apžiūrė- 
jau. Rezultatai pranoko mano lūkesčius. Kupeta medaus 
spalvos plaukų. Ji buvo įpakuota į sidabrinio atspalvio.fut- 
liarą, išmargintą plonomis, juodomis linijomis. si man 


234 


labiausiai patinka tuo, kad jis glotniai apgaubia kūną, o ši 
suknelė irgi nebuvo išimtis. Ji buvo aptempusi sunkias, di- 
dingas krūtis ir švelniai vilnijo gundančiais klubų išlinki- 
mais. Būtų užtekę jai tik kilstelėti kelį, ir nuostabi, skulp- 
tūriška apvalios šlaunies linija būtų privertusi mane pamirš- 
ti visus dienos rūpesčius. Blondinė žydromis akimis, pa- 
pūsta apatine lūpa aiškiai Žinojo, ko nori. 

Aš mandagiai paklausiau: 

— Mis Nort? 

— Taip, tai aš. 

Jos balsas buvo žemas, muzikalus ir labai švelnus. 

— Mano pavardė Boidas. Denis Boidas. 

Aš pasisukau į ją dešiniuoju profiliu, paskui kairiuo- 
ju. Atlikau visa tai iš lėto, kad jai užteko laiko pasigėrėti. 

— Jums reumatizmas? — gailestingai paklausė ji. — 
Tai vis drėgmė, misteri Boidai. Aš kartais pabundu tokia 
sumedėjusia nugara, kad negaliu... — Staiga ji nutilo. 
Skruostus išmušė raudonos dėmės. — Prašau, negalvokite 
apie visokias kvailystes, misteri Boidai! Aš norėjau pasa- 
kyti... 

— Na, ką jūs... Aš ieškau Peterio Pelio. Man sakė, 
kad galiu jį rasti čia. Tai labai svarbu. 

— Apgailestauju, bet Peterio nėra. Jis turėtų tuoj grįŽ- 
ti. Pasakyti jam, kad paskambintų jums, misteri Boidai? 

— Tai labai skubu. Aš privalau jį pamatyti kiek gali- 
ma greičiau. 

Ji gūžtelėjo pečiais. 

— Man labai gaila, bet niekuo negaliu jums padėti. 
Kaip jau sakiau, laukiu jo vakare, tačiau tiksliau negaliu 
pasakyti... Tiesą sakant, mišteri Boidai, aš nesu tikra, kad 
jis ateis... Jo fantazijos... 

— Gal Žinote, kur galėčiau jį rasti? 

— Neturiu supratimo. 

Ji nusišypsojo, ir aš turėjau progos pasigrožėti jos 
lygiais, baltais dantimis. | 

— Jis — tikras padūkėlis, gali pasirodyti ir po pen- 
kių minučių, ir taip pat sėkmingai — po penkių dienų. To 
vaikino poelgiai visiškai nenuspėjami. 

Toks i1diliškas vaizdas. Pavyzdinga žmona —- namų 
šeimininkė — kalba apie savo vyrą, komivoježierių, lei- 
džiantį savo vienišas naktis tokiuose mažuose miesteliuo- 
se kaip Čikaga arba Detroitas, ir visą savo laisvą laiką ski- 
riantį linkėjimų dievinamai žmonai rašymui. Ir aišku, tuo- 
se laiškuose besiskundžiantį, kaip jam trūksta Žmonos ir 
servetėlių viešbutyje. Per daug gražu, kad būtų tiesa. 

Todėl aš vylingai pasidomėjau: 

— O gal jis šiuo metu su Karen Vanosa? 

— Su kuo? 

— Paklausykite, — sušvokščiau aš. — Esu privatus 
detektyvas, aišku? Šįkart Karen Vanosa peržengė visas ri- 
bas. Jos vyras įsitikinęs, kad ji užsiima meile patogiame 
lizdelyje su minėtuoju Peliu. Jis pasamdė mane, kad aš juos 
surasčiaų. Taigi, jei nenorite, kad jūsų draugužis įsipainio- 
tų į nešvarią istoriją, geriau pasakykite, kur galėtų būti abu 
balandėliai. Kol kas Vanosa tik nori, kad žmona sugrįžtų. 
Šįsyk jis tuo pasitenkins. Bet rytoj jis gali apsigalvoti ir 
pareikalauti skyrybų. Tada.. 

— O? — jos veidas nušvito. Ji nusišypsojo, parody- 
dama visus dantis. — Vadinasi, jūs ir esate tas Boidas? Ko- 
dėl iš karto man nepasakėte? 

— Kaip? — sutrikau aš. 

— Įeikite, misteri Boidai. — Ji atlapojo dūris ir pra- 
leido mane. — Žinote, — juokdamasi pridūrė ji, — jūs tru- 
putį išgąsdinote mane. 

Aš netvirtai įžengiau į holą ir abejodamas sustojau. 
Ji uždarė duris ir nuvedė mane į svetainę. Juoda suknelė 
šiugždėjo sulig kiekvienu jos gundančio užpakaliuko ju- 
desiu. Svetainės apstatymas panėšėjo į japoniškai skandi- 
navišką košmarą ir priminė Bergmano režisuoto filmo apie 
samurajus dekoracijas. Bet galutinai mane pribloškė tipas, 
sėdintis ant kažkokio panašaus į sūpynes įtaiso ir išsprogi- 
nęs į mane akis. 

— O, misteris Boidas! — Jis staigiai krestelėjo atgal 
savo ilgus, šviesius karčius, krintančius jam ant akių. — 
Bijau, kad aš šįryt sumelavau jums... Peteris nematė Karen 
jau dvi savaites. Dabar jis rausia nosimi žemę, norėdamas 

išknisti rolę sensacingoje televizijos laidoje. — Čarlis Va- 
nesa kreipėsi pagalbos į blondinę: — Ar ne, Nina? 

— Jei jis gaus tą rolę, tai bus pati didžiausia sėkmė 
Čarlio gyvenime, — karštai sutiko ji. — Tai... — Jos akys 
sunerimo, pažvelgusios į mane. — Jums bloga? Jūs taip 
išbalote! 

Aš klestelėjau ant “A" formos sofos ir ėmiau laukti 
sugrįžtant proto. 


— E-e-e... — norėjau paaiškinti aš. 
— Misteri Boidai, jums reikia išgerti, — užjaučia- 
mai pasiūlė Vanesa. — Jūs atrodote labai pavargęs. Tik- 


riausiai sunki diena... ir dėl mano kaltės! 

— Tuoj ką nors paruošiu, — cukriniu balsu pasiūlė 
Nina. — Ką gersite, misteri Boidai? 

Aš 1šspaudžiau: 

— Burboną. Su ledu. 

Ji išpilstė gėrimus mitriai lyg diplomuota medicinos 
sesuo, kuriai daktaras išaiškino, kad tikslus dozavimas — 
gyvybiškai svarbus dalykas. Paskui priėjo prie manęs ir, 
nepaleisdamas stiklo iš rankų, prispaudė mano pirštus prie 
jo. Po penkių sekundžių ėmiau jaustis normaliau. 


— Taip! — iškilmingai sušuko blondinė. — Kaip jūs 
jaučiatės? 
— Neypatingai, — sumurmėjau aš. — Bet mano sa- 


vijauta pagerėjo. Tikras stebuklas — tas gėrimėlis! 
— Aš tokia laiminga! — ji padovanojo man akinan- 


čią šypseną. — Neskubėkite, misteri Boidai. Aš paruošiu 
jums dar vieną burbono, kai išgersite šį. 
— Ačiū. 


Aš godžiai ištuštinau likučius ir ištiesiau jai tuščią 
stiklą. 

— Ir jūs neradotė Karen Niuperte? — paklausė Va- 
nosa, kurio veidas vėl įgavo mieguistą išraišką. — Ir vis- 
kas dėl mano kaltės! Visas vargas veltui, misteri Boidai! 
Iš tiesų man labai nemalonu. Matote, Karen paskambino 
man šiandien ir paaiškino situaciją. Taigi, aš be reikalo 
Jjaudinausi. — Jis nusijuokė, tiksliau, cyptelėjo aukštu, er- 
zinančiu balsu. — Įsivaizduokite, ji bare, Trečiojoje Ave- 

niu pričiupo boksininką. Tas tipas vyko į varžybas į Fila- 
delfiją, ir Karen leidosi į kelionę su juo. Kova buvo nely- 
gi. Vargšelį sudorojo, vos spėjusį peržengti lyną. Prieši- 
ninkas vožė jam tokį smūgį, kad tas krito be sąmonės. Tai- 
gi Karen grįžta. Kaip matote, viskas — tik audra stiklinė- 
je. Aš labai apgailestauju, kad turėjau sutrukdyti jus, mis- 
teri Boidai. Aišku, čekį, kurį daviau jums šįryt, pasilikite 
sau už sugaištą laiką. 

— Ačiū, — sarkastiškai pratariau aš. 

— Na štai, misteri Boidai, nauja vaistų dozė, — su- 
burkavo Nort. 

Šįkart aš neleidau jai elgtis su manimi kaip su para- 
litiku, ir pačiupau stiklą anksčiau, nei ji ėmė lankstyti ma- 
no pirštus. 

Aš siurbtelėjau burbono, ir tušti mano smegenų vin- 

giai palengva prisipildė pilkosios masės. 
-  — O čionai aš esu dėl to, — tęsė Vanesa, — kad atsi- 
prašyčiau vargšelio, neteisingai apkaltinto misterio Pelio. 
O taip pat pakalbėti su suinteresuotais asmenimis, kurie 
būtų atsidūrę nemalonioje padėtyje, jei jūs būtumėte susi- 
tikęs su jais anksčiau, nei šis nesusipratimas išaiškėjo. Jūs 
suprantate mane, Boidai? 

— Miglotai. Labai miglotai, 

— Gerai. Matote, Peteris labai labai karšto būdo, ir 
aš nenustebčiau, jei jis tai pademonstruotų. Dievai Žino, 


kas tada galėtų atsitikti. — Jis užsimerkė ir jo želatininė 
kūno masė sutirtėjo. — Jūs būtumėte susimušę! 
— Tikra laimė, kad.jūs atėjote, kol Čarlis čia! — su- 


šlamėjo Nina. — Iš tikrųjų kas žino, kaip būtų reagavęs 
Peteris, jei... 

— Sakykite, — pertraukiau ją, — kada matėte Peterį 
paskutinį kartą. Man tiesiog smalsu. 

— Vienuoliktą valandą, — užtikrintai atsakė ji. — 
Jis visą dieną tarėsi su savo impresarijum! ir televizijos 
darbuotojais. Jis turi greitai pareiti. Mes vakare einam... 
nedidelė puota, norim atšvęsti jo kontraktą. Tai taip nuo- 
stabu! — Jos akys svajingai sutvisko. — Peteris mano, kad 

po pirmųjų filmavimų jis galės pasinaudoti savo įtaka ir 
gauti gerą vaidmenį epizoduose man! 

Spynoje girgžtelėjo raktas. 

Jos akys sublizgo. 

— Stai dr jis! 

Po dviejų sekundžių įėjo aukštas, trisdešimt penkerių 
metų tipas. Jis sustojo ant slenksčio ir paeiliui nužvelgė mus. 
Metras aštuoniasdešimt, sudėtas kaip regbio žaidėjas, aro- 
gantiškas Žvilgsnis, nosis su kuprele, geidulinga burna. 

Vilkėjo angliško kirpimo žalią languotą kostiumą. 
Juodi plaukai perskirti per vidurį. Būna žmonių, kuriems 
pajunti simpatiją iš pirmo žvilgsnio. Antipatiją irgi. Tas ti- 
pas iškart įkvėpė man nenugalimą antipatiją. Turiu prisi- 
pažinti, kad vaikštinėjantis lavonas nesukėlė man jokios 
užuojautos. 

— Žiūrėkit, pas mus svečiai? — išdainavo jis. Aki- 
mirką žvelgė į blondinę, 0 po to nusišypsojo. 

— Labai keista, brangioji. 

— Keista, mielasis? — Ninos šypsena buvo šiek tiek 


nervinga. — Kas čia keisto? 
— Tavo idėja paversti mūsų mažą šventę keturių as- 
menų vakariene manęs visai neįkvepia, — tęsė jis. — Pui- 


kus pasirinkimas: viena dama trims vyrams! Aš 1š karto no- 
riu tave įspėti, brangioji... Jei tu įsižiūrėjai į tą nušiurusį 
tipą, tai aš kategoriškai atsisakau flirtuoti su Čarliu perpil- 
dytame restorane! 

— Beprotis! — sukudakavo jį. — Aš tuoj paaiškinsiu... 

— Pasiaiškinimai visada baisiai proziški, ar ne, Čar- 
li? — tarė jis ir, nulingavęs prie baro, ėmė rinktis gėri- 
mus. — Esu tikras, kad iš Karen jūs niekada jų nereikalau- 
jate, ar ne? 

Vanesa nusijuokė,*bet jo juokas buvo toks pat nena- 
tūralus kaip ir Ninos Nort. 

— Viskuo kalta Karen, — gyvai atsakė jis. — Ji din- 
go visai savaitei, ir aš vos neišprotėjau, jaudindamasis dėl 
jos. Nežinau kodėl, bet man toptelėjo absurdiška mintis, 
kad ji išvažiavo su jumis, ir aš pasamdžiau misterį Boidą 
ją surasti. O Karen šiandien paskambino ir išsklaidė mano 

nepagrįstus įtarimus. Todėl aš pamaniau, kad man derėtų 
ateiti ir atsiprašyti jūsų, brangusis Peteri. Keistas sutapi- 
mas, bet misteris Boidas taip pat pasirodė čia, ir aš... 

— ... ir jūs abu tuoj pat išsinešdinsite! — šiurkščiai 
nutraukė jį Pelis. — Aš visada jūsų nemėgau, Čarli. Jūs — 
pats šlykščiausias padaras, kokį tik esu sutikęs savo gyve- 
nime, o aktorių brolijoje mačiau daug mėšlo. Labiausiai 
mane siutina jūsų įžūlumas ir kvailumas. Jūs įsitikinęs, kad 
užtenka tik jūsų nimfomanei Žmonai pamoti pirštu, ir aš 
iškart lekiu paskui. Geriau dinkite iš čia, Čarli, arba aš iš- 
mesiu jus pro langą! 

Vanesa pakilo iš krėslo taip dejuodamas, lyg būtų ne- 
atsargiai užmynęs įerzintą kobrą. 

— Peteri, — gailiai pralemeno jis. — Mano brangus 
drauge, tai nesusipratimas... 

Peteris ryžtingai žengė prie jo. Jo veido išraiška ne- 
žadėjo nieko gero. Riktelėjęs iš siaubo, Vanesa metėsi prie 
durų taip greitai, kaip tik įstengė jo drebančios kojos. Pa- 
radinės durys garsiai trinktelėjo, po to įsiviešpatavo tyla. 

— Jūs! — grasinamai kreipėsi į mane Pelis. — Lauk! 

— Tau išlįs tai pro pakaušį, — ramiai atsiliepiau aš. 

— Ką? — netikėdamas savo ausimis, perklausė jis. — 
Ką jūs pasakėte? 

— Aš pasakiau, kad tau tai atsirūgs. Šiandien turėjau 
sunkią dieną ir nesu nusiteikęs klausytis trenkto aktoriūkš- 
čio pagyrų, net jei vaidinimas nemokamas. Aišku? 

— Prašau jus, misteri Boidai! — virpančiu balsu įsi- 
terpė Nina. — Negadinkite mums vakaro! Mums tokia šven- 
tė, 1r Peteris... 

| — Pagetdaučiau, kad nekalbėtum mano vardu, bran- 
gioji, — saldžiu balsu pragydo Peteris. — Tai mane nervi- 
na, kaip ir tavo kudakavimas lovoje: visada ne laiku ir ne 
vietoje. Fizinis artumas pavirsta tada juokingu absurdu! 

Teatrališkai įtūžęs, jis žengė link manęs. 

— Duodu jums paskutinį šansą išeiti iš čia gyvam ir 
sveikam! — patetiškai sušuko jis, pagal geriausias klasiki- 
nio repertuaro tradicijas kirčiuodamas žodžius. — Atsipra- 
šykite ir tučtuojau išnykite, Boidai, kitaip aš jus išspirsiu! 

— Pabandyk. 

Aš atsistojau ir kyštelėjau į jo ranką savo stiklą. Jo 
pirštai automatiškai apglėbė bokalą. Man užteko laiko spirti 
jam į abi kojas. Jis sukliko iš skausmo ir krito į artimiausią 
krėslą. 

— Mielasis, tau skauda? — Nina lakiojo aplink jį lyg 
paukštė. — Tu gali paeiti. 

„.— Iškviesk policiją, — sudejavo aktorius. — Tu ma- 
tai, ką jis: man padarė? Visiškai nepateisinamas užpuoli- 
mas... Jis pasinaudojo tuo, kad aš žiūrėjau į šoną, ir ėmė 
spardytis! 

— Aš viską mačiau! — Blondinė metė į mane nuo- 
dingą žvilgsnį. — Bailys! Jūs tyčia padavėte jam tą stiklą, 
kad jis negalėtų gintis! 

— Aš galėjau sudarkyti jo fizionomiją, bet pamaniau, 
kad keliai aktoriukui ne taip reikalingi. Kojas per televi- 
zorių nebūtina rodyti. 

— Nešdinkitės tuojau pat! — beveik dusdama išrėkė 
ji. — Nešdinkitės, arba aš pakviesiu policiją. 

— Gerai, gerai. Aš ir pats išeisiu, kai tik baigsiu 
savo burboną. — Ištuštinau stiklą ir patariau: — Aktorius 
privalo žinoti savo galimybes ir neperlenkti lazdos. Jūsų 
draugužis netinka supermeno vaidmeniui. Ne toks kūno 
sudėjimas. 


— Kada jūs išsinešdinsite iš čia! — pravirko ji. — 
Sugadinote mums vakarą! 
— Na, na, viskas pataisoma, — padrąsinau ją. — 


Jums tik reikia liautis kudakavus atsakingu momentu... 

Ko gero, aš peržengiau ribą. Švelnusis sutvėrimas su- 
kliko kovos šūkį ir puolė mane išskėstais nagais. Bet čia 
jos koja užsikabino už kilimėlio ir, gailiai cypdama, mie- 
loji Nina nuvirto ant “S" formos sofos. Galva prasmego 
tarp pagalvėlių, o kojas padarė ore žavingiausią pa. Toje 
padėtyje sunkus šilkas delikačiai apsivijo jos klubus. Ke- 
rintis vaizdas, ką ir besakyti... 

— Garbės Žodis, — atsikosėjęs pareiškiau aš, — vai- 
dinimas aplamai neblogas, bet uždanga buvo pakelta per- 
nelyg garsiai! 

Čia aš prisiminiau gero tono taisykles. Jų esmė — 
išauklėtas svečias instinktyviai jaučia, kada jam laikas iš- 
eiti... Ir aš išėjau. 

Frenė Džordan, mano rudaplaukė, žaliaakė sekreto- 
rė, įėjo į kabinetą ir susirūpinusi pažiūrėjo į mane. 

— Na, ar jūs jau atsipeikėjote? — kaltinančiu tonu 
paklausė ji. 

— Kaip tai? — sumurmėjau aš. 

— Jūs sėdėjote įsistebeilijęs į sieną, lyg ten būtų tik 
jums vienam matomas ekranas. Ir taip visą rytą! Mane tai 
ėmė nervinti. Kas atsitiko, Deni? Eilinė blondinė neatkrei- 
pė dėmesio į žymųjį profilį? 

Aš įdėmiai pažvelgiau į ją. 

— Pasakykite, Frene, ar nemanot mane esant išpro- 
tėjusiu? 

— Aišku, — kantriai sutiko ji. — Jūs maniakiškai 
įsikalęs į galvą, kad nė viena moteris negali atsispirti jūsų 
grožiui. Vos pamatęs sijoną, jūs lyg nuo grandinės nutrūks- 
tate. ) 

— Ne, esmė ne tame. 

— Ne... — Jos veidas baimingai pesikreipė. — Deni, 
"Jūs tikriausiai sergate! Kodėl nesikreipėte į gydytoją? 

— Mano galvoje kažkas negerai. Turbūt reikia pasi- 
tarti su psichiatru. 

— Dėl dievo... — Ji susimąsčiusi prikando apatinę 
lūpą. — Jeigu taip blogai, Deni, norėčiau padėti jums. Šį 
vakarą aš laisva ir galiu pakviesti jus pas save pietų, 0 po: 
to užsiimtume jūsų problema. jei ryte jums palengvės — 
puiku, jei ne, aš paskambinsiu į Balvju ligoninės psichiat- 
rinę tarnybą ir... 

— Prašau jus, — dusdamas pertraukiau ją. — Atsa- 
kykite į vieną klausimą: ar jums neatrodo, kad aš matau 
haliucinacijas? Pavyzdžiui, matau tai, kas neegzistuoja? 

— Žinoma, — patvirtino ji. 

— Aš noriu pasakyti — kūną! 

— Aš taip pat, — sausai ištarė ji. 

— Lavoną! 

— Tai kitas reikalas. Tikriausiai jus persekioja koš- 
marai. Dabar visus daugiau ar mažiau jie kamuoja. Be abe- 
Jonės, jūs susirgote depresija ir... 

— Jei aš dar neišprotėjau, tai netrukus išprotėsiu! Dar 
penkios minutės tokio pokalbio, ir man prireiks tramdo- 
mųjų marškinių! — aš suspaudžiau kumščius. — Jūs prisi- 
menate antradienį? 

— Žinoma, prisimenu. Šiandien trečiadienis, — jos 
akys patamsėjo iš išgąsčio. — Jūs norite pasakyti, kad ne- 
prisimenate, kas buvo vakar, Deni? 

— Tai buvo antradienį, — stengdamasis susikaupti, pa- 
aiškinau aš. — Antradienį aš pamačiau Peterį Pelį, pramuštu 
kiaušu. Negyvą. Tai buvo dieną. Ir tą patį vakarą aš sutikau 
Pelį, bevaikštinėjantį sveika galva ir be jokio įbrėžimo. 

— Aš prisimenu, kad vakar jūs turėjote susitikti su 
kažkokiu misteriu Vanesa. Jūs ruošėtės važiuoti pas jį į na- 
mus, į Šešiasdešimtosios gatvės rajoną, — pedantiškai pa- 
kartojo ji. — Jūs nebuvote kontoroje visą dieną. o kitą rytą 
jūs atsisėdote į krėslą ir ėmėte spoksoti į sieną. Papasako- 
kite man viską. 

— Jūs nepatikėsite, — burbtelėjau aš. — Pats tuo ne- 
tikiu. 

— Vis dėlto pabandykite. 

— Tas Čarlis Vanesa — kvailys, kokių reta... 

Aš įsmeigiau akis į sieną ir papasakojau visą istori- 
ją. Man baigus, kambaryje įsivyravo sunki tyla. Prisiver- 
tęs aš pažvelgiau į Frenę. 

— Deni... — jos pirštai mašinaliai timpčiojo siaurą suk- 
nelę. — Jūs manęs neapgaudinėjate? Visa tai tikrai įvyko? 

— Galiu kryžiumi prisiekti! Geriau prasmegsiu į pra- 
garą, nei sumeluosiu! 

— Gerai. — Ji vėl prikando lūpą. — Pasitelkim į pa- 
galbą logiką. 

— Na, jau ne! — nusijuokiau aš. — Čia nėra nė lašo 
logikos. 

— Žmogus, kuris gulėjo ant kilimo kambaryje, buvo 
negyvas, — lėtai kalbėjo ji. — Jūs įsitikinęs, kad tai tikrai 
buvo lavonas? 

— Jei būtumėt mačiusi į marmeladą paverstą jo pa- 
kaušį... 

— Prašau jus, nesigilinkite į detales! Gerai, tai buvo 
lavonas. Vadinasi, jis negalėjo po trijų valandų pasirodyti 
Ninos Nort bute. Jūs sutinkate? 

— Aišku. 

— Vadinasi, tas dykūnas, pasivadinęs Peteriu Peliu, 
galėjo būti apsišaukėlis. 

Aš niūriai papurčiau galvą: 

— Ne. Šįryt aš skambinsiu jo impresarijui. Peteris 
Pelis, kurį mačiau vakar vakare pas Niną, tikras, ir jo kon- 
traktas dėl rolės televizijos laidoje visai įmanomas. 

— O į ką buvo panašus lavonas? — atkakliai tęsė 
Frenė. — Jaunas ar senas? Gražus vaikinas ar išsigimėlis? 

— Nežinau, — skaudančia širdimi prisipažinau aš. — 
Mačiau jį tik nuo slenksčio. Jis gulėjo veidu žemyn. Nebu- 
vo jokių abejonių, kad jis miręs. Nė minties neturėjau pri- 
eiti arčiau. Nenorėjau painiotis su policija. 

— Vadinasi, jeigu Peteris Pelis gyvas, tai buvo kito 
žmogaus lavonas, — padarė išvadą Frenė. 

— Apte tai aš jau galvojau. Jūs skaitėte šiandieni- 
nius laikraščius? : 

— Žinoma. O kas? 

— Ar neradote kokios nors užuominos apie Žmogžu- 
dystę, įvykusią vakar Niuporto rajone? Žmogžudystę, kuri 
sudrumstė misis Vanosa poilsį? Poilsį Žžavingos aukso" 
menės moters, giliai įklimpusios į šį reikalą... 


— Ne! — sušuko ji. — Nežinau, kaip galėjau tai pra- 
leisti, bet... 
— Jūs nepraleidote, — slogiai nutraukiau ją. — Ir 


Žinotė, kodėl? Todėl, kad apie tai nebuvo nė žodelio! 
— Vadinasi, misis Vanosa nepranešė policijai apie 

žmogžudystę, — ji nervingai timptelėjo suknelę. — Pasa- 
kiusi, kad tai Pelio kūnas, ji sumelavo. Ir gudriai išprašė 
jus, nes jūs jai trukdėte. 

— Ji nuėjo Žymiai toliau, — skaudžiai įžeistas atsi- 
liepiau aš. — Ar su rytiniu paštu neatnešė jos čekio pen- 
kiems tūkstančiams dolerių? — Frenė papurtė galvą. — Ir 
aš jo nemačiau. Gudri bestija! Ji suplėšė Čarlio Vanesos 
čekį man prieš nosį, o aš žiopsojau kaip kvailys ir nieko 
nedariau. O po to ji pasamdė mane sumedžioti Pelio žudi- 
ką, o Pelis tuo tarpu sveikutėlis ramiausiai valkiojosi gat- 
vėmis! 

— Tikriausiai ji turėjo tam priežasčių, — pastebėjo 
Frenė, — jums reikėtų pasikalbėti su ja ir išsiaiškinti visą 
šią istoriją. . 

Mano veidą i1škreipė grimasa. 

— Manote, aš nebandžiau? Kaskart prie telefono pri- 
eina ta kambarinė Berta ir kartoja lyg užsukta: “Man labai 
gaila, bet misteris ir misis Vanosos išvažiavo ir grįš ne anks- 
čiau, kaip po mėnesio". Norite Žinoti, ką aš dariau vakar 
vakare? Keturias valandas sekiau tą namą. Šviesa buvo tik 
viename, tikriausiai tos prakeiktos tarnaitės kambaryje. 

— Tada jums belieka tik vienas būdas patikrinti, ar 
visa tai tiesa, — lediniu tonu pareiškė Frenė. — Grįžkite į 
Niuportą ir pažiūrėkite, ar tebėra ten lavonas. 

— Aš irgi apie tai pamaniau, bet paskui nusprendžiau: 
o ką, jei policija rado kūną ir tyli dėl kokių nors priežas- 
čių. Aš peršoksiu tvorą ir papulsiu tiesiai į policininko glė- 
bį. Ką aš jam pasakysiu? Apsimesiu pieno išnešiotoju, be- 
sitreniruojančiu Olimpinėms žaidynėms? 

— Kodėl gi ne? — nusijuokė ji. — Bet man atrodo, 
kad jūs ieškote pasiteisinimo, nenorėdamas ten grįžti. Ta- 
čiau, jei misis Vanosa nepranešė apiė žmogžudystę, o ji aiš- 
kiai to nepadarė, galėjo būti, kad policija rado kūną atsi- 
tiktinai, ar ne? Vadinasi, policija neturės jokio pagrindo 
susieti jus su tuo nusikaltimu. 

— Žinoma. — Manęs vos neištiko infarktas. — Aš 
tiesiog paaiškinsiu jiems, kad žaviuosi šuoliais per tvorą, 
o detektyvo licenziją naudoju vietoj nosinaitės. Jeigu jie 

ims spausti itin kietai, pasakysiu, kad šio nuostabaus na- 
mo tvora — pati tinkamiausia mano hobiut. 

— Puiku! Jie mano idėja jums juokinga, kapstykitės 
patys... arba krepkitės į psichoanalitiką! 

— Nesiginčykime. Man tikrai reikia jūsų pagalbos, 
Frene. Ta istorija... 

— Liaukitės inkšti, — lediniu tonu nutraukė ji. — 
Aš jau ligi kaklo soti nuo jūsų pasakojimų. Ir baisiausia, 
kad mano viltys žlugo... 

— Kaip tai? 

— Aš ištisą valandą trypinėju kabinete ir laukiu, kol 
jūs atkreipsite dėmesį į mano naująją palaidinę su dekolte, 
o jūs įsistebeilijote į sieną, lyg manęs nė nebūtų. — Ji atsi- 
stojo, prismeigdama mane prie krėslo naikinančiu žvilgs- 
niu. — Jei jūs nesugebate išpainioti to reikalo, pats laikas 
viską mesti ir užsiimti madingų piešinėlių tepliojimu arba 
kuo nors panašiu į tai! 

— Gerai. Aš tuojau pat važiuosiu žvilgtelėti į namą 


Niuporte, — nuolankiai atsakiau aš. — Ir jei ten nieko ne- 
rasiu, ką turėsiu daryti toliau? 

— Judinti smegenis, — metė ji, gūžteldama pe- 
čiais. — Kitos išeities nematau. 


Atvykęs į Long Ailendą, aš palengvėjusia širdimi 
konstatavau, jog namas egzistuoja. Bet šiandieninis vaiz- 
das ryškiai skyrėsi nuo vakarykščio: vartai buvo atlapoti 
ligi galo ir alėjoje stovėjo “jaguaras". Aš nusprendžiau, kad 
policijos čia nebuvo: nepaisant gero materialinio aprūpi- 
nimo, tokios markės automobilių jie neturėjo. Aš pavažia- 
vau truputį toliau ir pėsčias atėjau prie namo. | 

Man paskambinus, išėjo maždaug keturiasdešimties 
metų blondinė. Jai ant galvos kūpsojo aukštas šinjonas. Pro- 
tingas, liesas veidas, šaltos, pilkos akys. Juoda šilkinė pa- 
laidinukė tr storo, balto audinio kelnės pabrėžė jos lieknu- 
mą ir neįkyrią eleganciją. Joje buvo kažkas iokio, ką geras 
metrodotelis pastebi už penkiasdešimties žingsnių, kažkas, 
kas įkvepia pagarbą su ja bendraujantiems. Kilmė, sociali- 
nė padėtis ir, visų svarbiausia, pinigai. 

— Kas? — valdingai paklausė ji. 

— Mano pavardė — Boidas, — aš kilniaširdiškai pa- 
sisukau į ją kairiuoju profiliu. — Tikiuosi, aš jums nesu- 
trukdžiau. 
| — Priešingai, — jos Žvilgsnis suledėjo. — Prašau, 
vykite kur nors kitur išleisti paskutinio kvapo. 

— Viena iš mano bičiulių, šio namo šeimininkė, man 
pranešė, kad rengiasi jį parduoti. Kadangi turėjau reikalų 
netoliese, nusprendžiau žvilgtelėti į jį. Bet nežinojau, kad 
name kažkas yra. 

— Įdomu. — Jos akyse šmėkštelėjo smalsumas. — 
Sakote, šio namo šeimininkė? 

— Taip, misis Vanosa. 

— Jūs, aišku kalbate apie Karen Vanosą? 

— Būtent. Nenorėčiau jūsų trukdyti, bet ar neleistu- 
mėte man žvilgtelėti, misis... e... 

— Misis Randolf. Kaip, sakėte, jus vadina? 

— Boidu. 

— Ak, taip. Aš manau, Boidai iš Bostono — jums ne 
giminės? — Lūpų kampučiuose sustingo paniekinanti iš- 
raiška, — Ne, žinoma! Aš visai nenoriu žlugdyti būsimo 
sandėrio, misteri Boidai! Įeikite. 

Ji atvėrė duris ir praleido mane į holą. 

— Neskubėkite, misteri Boidai. Aš lauksiu jūsų sve- 
tainėje. 

— Ačiū, — suklusęs atsakiau aš. 

Jos žodžiai turėjo skambėti kaip mandagus formalu- 
mas, tačiau buvo ne taip. 

Misis Randolf aiškiai mulkino mane, bet kokiu tikslu? 

Man pakako dviejų — trijų minučių namo apžiūrai, 
įskaitant ir: svečių kambarį. Nei lavono, nei kraujo dėmių 
ant kilimo, jokio, net menkiausio žmogžudystės ženklo... 
Tik puikiai apstatytas kambarys. Man neliko nieko kito, 
kaip grįžti į svetainę ir sumurmėti damąi keletą mandagių 
banalybių. Misis Randolf sėdėjo ant sofos, laikydama ran- 
koje stiklą. Ji atsainiai judino jį, žvelgdama į besidaužan- 
čius ledo gabalėlius. Būtent tokių vaistų dabar reikalavo 
mano dvasinė būsena. 


247 


— Taip greitai, misteri Boidai? — ji truputį nuste- 
bo. — Matyt, namas jūsų nesudomino. 

— Jis man labai patinka, — paaiškinau aš. — Tačiau 
yra vienas "bet". Aš esu policijos priežiūroje, bijau, kad 
jiems bus per sunku atvykti čionai du kartus per savaitę. 

Ji nusišypsojo. 

— Kodėl jums neparuošus sau kokteilio, misteri Boi- 
dai? Jūs prisėsite, ir mes pasikeisime kokiomis nors mie- 
lomis idėjomis. 

— Dėl gėrimo sutinku, — pritariau aš ir nuskubėjau 
prie baro. — Bet pasikeitimas idėjomis — vargu ar įmano- 
mas. Kalbant atvirai, misis Randolf, jūs panaši į meilų, ža- 
vų tigriuką, besiruošiantį išleisti nagus. 

— Priimu tai kaip komplimentą, misteri Boidai, — 
ironiškai ištarė ji. — Jūs, matau, dalykiškas žmogus. Sa- 
kykite, jūs tikite seksualiniu potraukiu iš pirmo žvilgsnio? 

— Viskas priklauso nuo žvilgsnio. 

— Aš labai nusiminusi, kad esu taip toli nuo jūsų ide- 
alo, — sumurkė jinai. Laikydamas rankoje stiklą, aš atsi- 
sėdau greta ir atidžiai pažvelgiau į ją. 

— Ar tik nebūsite viena iš “Meiflauerio" keleivių? — 
su pabrėžtina užuojauta pasiteiravau aš. — O gal tai tik 
daugelio apgailėtinų naktų rezultatas? 

Šįkart ji teikėsi šyptelėti. 

— Na, gerai, — gūžtelėjo pečiais, — pakalbėkim apie 
namą tr apie Karen Vanosa, kuris nėra jo šeimininkė. 

— Kaip? — uždusau aš. 

— Šis namas — mano vyro, ir aš puikiai Žinau, kad 
namo dokumentai saugomi banke, — gižiai ištarė ji. — Ma- 
no vyras — Frederikas Randolfas. — Jos burna persikrei- 
pė. — Ir pats didžiausias niekšas, kokį kada nors paleido į 
pasaulį Randolfų giminė — teisėtai ar ne. Svarbiausia tai, 
kad aš noriu jį surasti, misteri Boidai! Ir manau, kad galite 
man padėti. 

— Aš taip nemanau, — atvirai pasakiau aš. — Turiu 
krūvą asmeninių problemų, kurioms išspręsti gali prireikti 
dešimties metų. | 

— Kodėl jūs pripaistėte tokių niekų apie Karen Va- 

nosa ir apie namo pardavimą? — šaltai metė ji. — Egzis- 
tuoja kažkoks ryšys, tai ne atsitiktinumas. Jūs neseniai ją 
matėte, ar ne ,, misteri Boidai? Ir ko gero, čia? 

— Misis Randolf, sudarykime mažutį sandėrį, — pa- 
siūliau aš. — Tai, ką Žinote jūs, prieš tai, ką Žinau aš. 

— Aš nieko mežinau, — susijaudinusi atsakė ji. — 
Išskyrus tai, kad jis man prisiekė, jog viskas tarp jų baigta 
nuo tada, kai ji ištekėjo už Vanoso. O ji paskubėjo su tomis 
vestuvėmis, nes.neturėjo kitos išeities. Pasirinkimas buvo 
tik vienas: arba skandalas, kuris būtų apjuodinęs ją pirmuo- 
se laikraščių puslapiuose ir sužlugdęs Frederiko karjerą, 
politinę ir profesinę, arba tos vestuvės. Bet užteks! Jis iš- 
važiavo prieš savaitę, ir aš esu tikra, kad išvyko kartu su ta 
mergše, kurios siela tokia pat juoda kaip ir jos plaukai. Jei 
užtiksiu juos kartu, aš... — Ji stabtelėjo ir giliai įkvėpė. — 
Atleiskite, misteri Boidai, aš susijaudinusi. 

— Prašau, tęskite. Tai labai intrigoja. 

Ji įsitaisė patogiau. 

— Koks jūsų vaidmuo toje purvinoje istorijoje, mis- 
teri Boidai? 

— Aš — privatus detektyvas. Vanosa pasamdė mane, 
kad surasčiau jo žmoną. Jis įtarė, kad toji išvyko su akto- 
riumi Peteriu Peliu ir kad jie čia mėgaujasi meile. Dėl to 
aš ir pripaisčiau jums apie namo pardavimą. Man reikėjo 
įeiti ir apžiūrėti patalpas. 

— Vanosa jums sakė, kad jo Žmona — šio namo šei- 
mininkė? 

— Taip. Jis patikino, kad tai jų vila. 

— Tai galėjo būti jo gudrybė, — sumurmėjo ji. — Jis 
tikėjosi, kad nelauktas privataus detektyvo pasirodymas iš- 
gąsdins Frederiką ir privers jį bėgti, o Karen teks grįžti 
namo. 

| — Jaučiu, kad mane apkvailino, — nusišypsojau jai. 

— Mes abu patekome į tuos pačius spąstus, — ji taip 
pat nusišypsojo. — Turime laikytis drauge, misteri Boidai. 

— Ką norite tuo pasakyti? — atsargiai paklausiau aš. 

— Kalbėsime ne apie tai, kaip praktiškai patikrinti 
seksualinio suderinamumo teoriją, — aštriai ištarė ji. — 

Sakykite, jei turite reikalų su nesąžiningu klientu, kur tai 
gali nuvesti jūsų profesinio kodekso požiūriu? 

— Į mėšlą, — burbtelėjau aš. 

— Čia jie nepasirodė, — tęsė ji. — Aš visai nežinau, 
kur jų ieškoti. Man reikia pagalbos. O ką, jei jūs pasiųstu- 
mėte Vanosą velniop ir imtumėte dirbti man? Aš tučtuojau 
išrašyčiau jums čekį padoriai sumai. Tai būtų avansas... Jis 
padėtų įveikti jūsų svyravimus ir nenusižengti profesinei 
etikai. 

— Jūs mane įtikinote, — be entuziazmo atsakiau 
aš. — Jūs — mano klientė, prašau išrašyti tūkstančio dole- 
rių avansą. 

— Toks užsidegimas man patinka, misteri Boidai, — 
suburkavo ji. — Galėtumėte tapti neblogu administratoriu- 
mi. Mano vyras įvertintų jūsų gabumus. 

— Kas jis toks iš tikrųjų? 

— Jis privataus Žemės fondo prezidentas. Manau, kad 
telekomunikacijų srityje jis užima vieną iš trijų reikšmin- 
giausių postų. | 

— O anksčiau? Jis užsiiminėjo politika? |. 

— Taip. Jo karjera buvo pačiame žydėjime, kai jis 
susikompromitavo su Karen Vanosa. Tuo metu ji dar vadi- 
nosi Karen Prais. — Ji lėtai gurkštelėjo iš savo bokalo, liūd- 
ni prisiminimai užtemdė jos žvilgsnį. — Jis rengėsi baloti- 
ruotis Senate. Jo išrinkimas nekėlė jokių abejgnių. Jam bu- 
vo pranašaujama nuostabi ateitis. Rinkimų kompanijos me- 
tu Karen Prais buvo jo padėjėja. Paskutiniame debiutančių 
baliuje ji užėmė prizinę vietą ir buvo naudinga Frederikui, 
nors ir nemokėjo spausdinti mašinėle. Viskas įvyko labai 
staigiai. Jai pakako dviejų savaičių, kad iš rinkimų štabo 
pereitų į kandidato lovą. Juos užklupo vyriausiasis rinki- 
mų komisijos pirmininkas. Frederikas visada didžiavosi sa- 
vo aukšta morale. Įsivaizduojate, kaip apstulbo vyriausia- 
sis rinkimų komisijos pirmininkas, kai, įėjęs į rinkimų šta- 
bo patalpas, rado juos abu ant sofos visiškai nuogųs? 

— Ir tai buvo laidotuvių varpas jūsų vyro politinei 
karjerai? 

— Jis kreipėsi į rinkėjus paprastai ir nuoširdžiai. — 

Jos lūpos persikreipė. — Paaiškino, kad mano save esant 
daugiau verslininku, nei politiku, ir garbingai nuėjo nuo sce- 
nos. Zemės fondo taryba įvertino tokį jo poelgį ir pasiūlė 
viceprezidento postą. Tai jam buvo išsigelbėjimas. Liko tik 
viena problema — nuosava Žmona! Aš pasakiau, jei išsis- 
Kirsiu su juo, tai ta istorija pasirodys pirmuosiuose laikraš- 
čių puslapiuose. Ta mergšė Prais privalėjo dingti iš jo gyve- 
nimo visam laikui, ir jis įvykdė viską net dviem dienom anks- 
čiau. Kaip tik tuo metu aš pririnkau krūvą senų rūbų labda- 
rai, bet nusprendžiau pasiųsti juos jaunajai, kaip vestuvinę 
dovaną. Ir negavau nė vieno dėkingumo žodelio! 

— Kaip jūsų vyras sugebėjo taip greitai ją įtikinti? 
Juk vis dėlto tai buvo mergina iš aukštosios visuomenės, 
pasižymėjusi debiutančių baliuje. Turėjo būti sunku. 

— Priešingai. Jos šeima gali didžiuotis garbingais 
protėviais, bet neturi nė grašio kišenėje. Jos tėvai atidavė 
viską, ką turėjo, kad dukra galėtų dalyvauti debiutančių po- 
būviuose, vildamiesi naudingos santuokos. Jie buvo visai 
išsunkti. Frederikas pasiūlė Karen solidų kraitį, jei ji ište- 
kės per mėnesį. Čarlis Vanosa — tos pačios veislės. Jis var- 
tėsi nuo krėslo ant krėslo senelio rezidencijoje, įkeistoje 
nuo pamatų iki palėpės. Jo laukė skurdus egzistavimas. Ma- 
nau, kad patį didžiausią aktyvumą savo gyvenime Čarlis 
parodė, vesdamas Karen prie altoriaus! Bet vargas apsi- 
mokėjo. Siūlydama vedybas, Karen prisiekė, kad po vestu- 
vių ceremonijos jam daugiau nieko nebereikės daryti. 

— Ar seniai tas buvo? 

Ji gūžtelėjo pečiais. 

— Maždaug prieš tris metus. 

— Įdomu, kodėl Karen taip ilgai neišsiskyrė? 

— Ji negalėjo, — misis Randolf kreivai šyptelėjo. — 
Kai aš sužinojau, kokią sumą pažadėjo Randoltfas, priver- 
čiau jį įrašyti į kontraktą kai kurias pataisas. Kapitalas pri- 
valėjo būti investuotas, o Karen galėjo naudotis gaunamu 
pelnu tik būdama ištekėjusi. Vadinasi, ji negalėjo išsiskirti 
su Čarliu. Po mano vyro mirties kapitalas turėtų pereiti Ka- 
ren. O jei ji mirtų anksčiau, nei Frederikas, turtas atitektų 
jos paveldėtojams. Taip, aš galiu būti tikra, kad Čarliui nė 

į galvą netoptelės su ja išsiskirti, kol ji duoda jam įprasto 
šventinio gyvenimo galimybę. 

Mano žvilgsnyje sumišo pagarba tr įtarimas, kai aš 
žiūrėjau į ją. 

— Ji brangiai užmokėjo už trijų savaičių meilės ro- 
maną su jūsų vyru. Būti surištai iki mirties su tokiu tipu 
kaip Vanosa... šuniškas reikalas, ar ne? 

— Ji turėjo pasirinkimą, — pamokomai ištarė misis 
Randolf. — Ji ir dabar gali rinktis. Jei nori, gali išsiskirti 
nors rytoj ir pati užsidirbti pragyvenimui. Manau, kad pro- 
stitucija egzistuoja ir mūsų laikais, ar ne? 

— Be bejonės. Ar ji per tuos tris metus pirmą kartą 
susitiko su jūsų vyru? 

— Aš tuo įsitikinusi. 

— Tačiau tas susitikimas nebuvo atsitiktinis? 

— Nežinau, — karčiai atsiduso ji. — Tačiau tai įvy- 
ko pačiu netinkamiausiu metu. Kai Frederikas užėmė pre- 
zidento postą, jam paskyrė naują viceprezidentą, tokį Fer- 
giusoną. Tai protingas ir labai pavojingas Žmogus. Per pas- 
kutinį pusmetį jis iš visų jėgų stengėsi išguiti Frederiką, ir 
jam pavyko patraukti į savo pusę nemažai administratorių. 
Viskas bus nuspręsta artimiausiame administracijos tary- 
bos posėdyje, kuris įvyks po dviejų savaičių. Iki šiol aš 
išsisukinėjau, aiškindama tarybai, kad Frederikas trek daug 
dirbo, jog jam būtina savaitę pailsėti. Savaitė jau praėjo, ir 
aš bijau, kad Fergiusonas pradės domėtis tokio 11g0 poilsio 
priežastimis ir pasiųs ką nors ieškoti Frederiko. 

— Ar pažįstate kokį nors vyro bendradarbį, kuriuo 
galite pasitikėti? 

— Taip.-Miurėjų Anselį, jo padėjėją. 

— Gal man verta su juo susitikti? Jei jis Žino apie 
jūsų vyro ir Karen Vanosa ryšius, lojalumas neleidžia to 
pasakoti savo patrono žmonai! 

— Manau, verta pabandyti, — sutiko ji. — Aš jam 
paskambinsiuų ir paprašysiu, kad pasikalbėtų su jumis. 

— Sujunkite mus su juo, ir mes susitarsime susitikti 
kokiame nors bare. Bet man teks pasakyti, kad jūsų vyras 
dingo, ir jūs pasamdėte mane jo ieškoti. 

— Žinoma. Tik neužsiminkite jam apie Karen Vano- 
są, kol jis pats apie ją neprasitars. 

— Aišku, — atsakiau aš. — Bet aš manau... Ar nepa- 
prašytumėte jo susitikti su manimi šiandien šeštą valandą 
“Kontinentalio" bare Trečiojoje Aveniu? 

— Galiu pamėginti. Jei jis nebus užsiėmęs... 

— Būtent todėl aš ir prašau suorganizuoti šį susitiki- 
mą. Jis negalės atsakyti prezidentienei! 

— O! — ji blankiai šyptelėjo. — Vienas — nulis jū- 
sų naudai, misteri Boidai. Jis ateis. 

— Jūs ilgai dar būsite čia? 

— Nemanau. Aš atvažiavau vakar Ir pamačiusi, kad 
jų nėra, nusprendžiau palūkėti iki ryto, tuo atveju, jei jie 
čia pasirodytų. Bet dabar aš noriu grįžti į miestą. Kartu su 
čekiu aš duosiu jums vizitinę kortelę, ir jūs žinosite, kur 
manęs ieškoti. 

— Puiku. 

— Mano potfelis miegamajame. Aš trumpam, miste- 
ri Boidai. Tik išrašysiu čekį. 

Ji išėjo, o aš sėdėjau ir mąsčiau, ar papasakoti jai apie 
savo įtarimus. 

Mano nuomone, jos vyras jau dvi dienos kaip miręs. 
Greičiausiai svečių kambaryje aš mačiau negyvą Frederi- 
ką Randolfą. Bet kol neatsirado kūnas, negalėjau būti tuo 
tikras šimtu procentų. Mane šiek tiek trikdė moralinė situ- 
acijos pusė: klientė pasamdo jus, kad rastumėte jos vyrą 
gyvą, ojūs atvežate jai numirėlį, ar neatsisakys ji mokėti? 

“Kontinentalio" baras priminė laimingas Trečiosios 
Aveniu dienas, kai ten dar buvo antžeminis metro. Jis su- 
kurtas mėgėjams išgerti: turi barą, barmeną — kuo tikriau- 
sią Džeko Skerdiko prototipą, o gilumoje prie sienų — ei- 
lę boksų. Jei pageidaujate, kad jus aptarnautų, nieko nėra 
paprasčiau. Reikia atsistoti, prieiti prie prekystalio, papra- 

šyti gėrimo ir nusinešti jį į savo boksą. Po šešių penkiolika 
aš ėmiau jaustis apgautu. Ir čia išgirdau tylų kostelėjimą 
virš ausies. Aš pakėliau akis ir išvydau labai įdomų vyriš- 
kį. Jis šypsojosi, demonstruodamas dvi eiles sniego baltu- 
mo dantų. Juodi, garbanoti, trumpai pakirpti plaukai. Su- 
augę antakiai metė šešėlį ant išraiškingų, riešutinių akių. 
Jo profilis galėjo varžytis su manuoju! Jo ryški individua- 
lybė pasireiškė visur. Elegantiškas kostiumas, akinančio 
baltumo marškiniai, griežto stiliaus kaklaraištis. 

— Misteris Boidas? — širdingai paklausė jis. — Aš 
— Muurėjus Anselis. | 

Jis energingai spustelėjo man ranką, atsisėdo prie- 
šais mane ir vėl nusišypsojo. 

— Aš nelabai suprantu, koks reikalas, bet jei Dženė 
Randolf manęs ko nors paprašo, aš niekada neatsakau. 

— Ką pasakytumėt apie taurelę? 

— Nesirūpinkit, aš pats. 

Jis metė žvilgsnį į baro pusę, pakėlė ranką ir du kar- 
tus spragtelėjo pirštais. 

— Čia tai nesuveiks, — mandagiai paaiškinau aš. — 
Pasirinkimas toks: arba apsitarnauk pats, arba mirk iš troš- 
kulio. 

Po minutės barmenas pastatė priešais Anselį martinį 
ir saldžiai nusišypsojo. 

— Šitai tiks, misteri Anseli? 

— Nuostabu. O jūs, Džo? 

— Man negalima. — Barmenas gūžtelėjo pečiais ir 
apgailestaudamas pažvelgė į mane. — Reikėjo pasakyti, kad 
jūs misterio Anselio draugas. Būtumėte turėjęs teisę į pri- 
vilegijuotą aptarnavimą. 

— Visiškai tiksliai, Džo. Privilegijuotieji — tai jūs 
ir aš! 

Barmenas garsiai nusikvatojo ir, vilkdamasis kojas, 
grįžo prie baro. Aš užsirūkiau, vengdamas žiūrėti į Anselį. 
Tai leido man susitvardyti ir neištaškyti buteliu jo žvilgan- 
čių dantų. 

— Taip, — tarė jis, pakeldamas stiklą, — pats laikas 
išgerti... 

— Misteri Anseli, — atsargiai pradėjau aš... 

— Prašau, vadinkite mane Miurėjumi. Dženės Ran- 
dolf draugas — mano draugas. O kuo jūs vardu, misteri 
Boidai? 

— Denis, — nutaisiau grimasą. — Ir aš nesu misis 
Randolf draugas. Aš jai dirbu. 

— Taip? — jis atidžiai apmetė mane žvilgsniu. — 
Viskas labai paslaptinga. Kai Dženė man šiandien paskam- 
bino ir paskyrė šį pasimatymą, pasijutau įlindęs į slapto- 
jo agento ar kažko kito, panašaus į jį, kailį. — Jis vėl nu- 
sišypsojo. — O kuo jūs užsiimate, Deni? 

— Aš — privatus detektyvas. Misis Randolf pasam- 
dė mane surasti jos vyrą. Ji nematė jo ilgiau kaip savaitę ir 
nežino, kur jis ir su kuo. Ji informuota apie Fergiusono in- 
trigas ir mano, kad jūs — vienintelis žŽmogusgkuriuo gali- 
ma pasitikėti, todėl ir organizavo šį susitikimą. | 

— Aš suprantu... — jo riešutinės spalvos akyse 
šmėkštelėjo įtariinas. — Leiskite užduoti jums vieną klau- 
simą, Deni. Jei ji nežino, kur jos vyras, kodėl mano, kad aš 
tai Žinau? 

— Tai mano idėja, — paaiškinau aš. — Ji patikino, 
kad jūs — pats artimiausias jo bendradarbis. Gal jis išvy- 
ko į Las Vegą su kokia nors simpatiška stenografiste, norė- 
damas papramogauti savaitėlę arba sugalvojo dar kažką pa- 
našaus. Aišku, kad Žmonai to nepasakė, bet jums galėjo tai 
patikėti. Ir jeigu taip, jūs, Žinoma, nieko neprasitarėte apie 
tai misis Randolt. 

— Man labai gaila, Deni. Aš norėčiau jums padėti... ir 
Dženei:, aišku. Patikėkite, aš visiškai nuoširdus. Bet aš nie- 
ko nežinau. Pirmąsias dvi dienas, kai jis nepasirodė ofise, 
maniau, kad jį sulaikė svarbūs reikalai. Fredis — toks žmo- 
gus, kurio sprendimai nenuspėjami: jis ramiai galėjo išvykti 
į San Franciską ar net Paryžių. O dar kitą dieną man pa- 
skanibino Dženė ir pasakė, kad jis nusprendė pailsėti savai- 
tę. Man tai pasirodė natūralu. Mes pusantro mėnesio dirbo- 
me kaip katorgininkai. Dženė informavo jus apie savo vyro 
padėtį. Administracijos tarybos posėdis įvyks po dviejų sa- 
vaičių. Man atrodė logiška, kad Fredis panoro pailsėti ir at- 

gauti gerą formą. Jo laukė sunki kova. Išplėšti pergalę iš 
Fergiusono ne taip paprasta. Taigi... — jis lengvai gūžtelėjo 
pečiais, — man net į galvą nedingtelėjo, kad jis dingo. 

— Gerai. Patikslinkime. Misis Randolf pasamdė ma- 
ne surasti jos vyrą. Mano misija tuo ir apsiriboja. Jei aš 
rasiu jį "delikačioje situacijoje, atsiprašysiu ir paprašysiu 
paskambinti žmonai. Ji įtaria, kad jis linksminasi su kokia 
nors katyte. — Aš tikėjausi, jog meluoju įtikinamai. — Ar 
tai nekeičia jūsų požiūrio į šį klausimą? 

—-Man patinka jūsų skrupulingumas. Bet Fredis ne- 
priklauso tokios kategorijos žmonėms. Jis yra organizaci- 
jos, turinčios apie penkiasdešimt tūkstančių tarnautojų įvai- 
riose Zemės rutulio vietose, prezidentas, ir jis nekompro- 
mituos savęs dėl kažkokios stenografistės! Ar jūs taip pa- 
sielgtumėte į0 vietoje? 

— Apsteisime be komentarų. 

Jis mandagiai nusijuokė. 

— Gerai, susilaikysiu. 

— Jei misis Randolf kreipsis į policiją, sekliai su- 
kurs tris hipotezes, — atsargiai pradėjau aš. — Kad neti- 
kėtai dingęs Frederikas Randolfas paspruko savo valia; kad 
jam atsitiko nelaimė ir jo neįmanoma atpažinti... ir ši ver- 
sija jiems labiausiai patiks; ir kad kažkas buvo suintere- 
suotas jo dingimu. 

Anselis išpūtė akis. 

— Jūs rimtai galvojate apie tokią galimybę, Deni? 
Kad Fredis gali būti... pagrobtas? Man regis, tai nerimta. 

— Ar pažįstate Žmogų, nekenčiantį jo tiek, kad ryž- 
tųsi tokiam žingsniui? 

— Jūs juokaujate? — Anselis Žiūrėjo į mane su nuo- 


staba. — Jūs klausiate, ar aš žinau, kas galėjo nužudyti 
Fredį? > 

— O Fergiusonas? 

— Ne! — jis energingai papurtė galvą. — Jis vei- 


kia tiksliai įstatymo rėmuose. Jis — intrigantas, bet net 
mintis, kad jis galėtų perkelti kovą į kitą dirvą nei posė- 
džių salė... 

— Gal kas nors kitas? — mygau aš. 

Jis minutę pagalvojo ir vėl papurtė galvą. 
— Ne, aš įsitikinęs, kad mūsų organizacijoje tokio 


nėra. 

— O šalia jos? | 

— Negali būti nė kalbos! — kategoriškai paneigė 
jis. — Jis ir Dženė gyvena labai uždarai. Artimų draugų 


praktiškai neturi. 

— Jei Randolfas dingtų visiems laikams, kas jūsų 
lauktų, Miurėjau? 

— Jei taip atsitiktų, Fergiusonas iškart sėstų į prezi- 
dento kėdę. Jūs lengvai galite įsivaizduoti, koks būtų jo 
elgesys mano atžvilgiu. Tris metus aš buvau dešinioji Fre- 
džio ranka! Jeigu tai įvyks, atsidursiu bedarbių sąraše. 

Aš Išgėriau burboną, pasukiojau stiklą rankose ir pa- 
sistengiau nutaisyti niaurią laidotuvių eisenos tvarkdario 
išraišką. 

— Išdėstysiu jums vieną versiją, kurios nenorėjau sa- 
kyti misis Randolt. Jei toks žmogus kaip Frederikas Ran- 
dolfas būtų nusprendęs išnykti, jis viską būtų suplanavęs 
ir apskaičiavęs tiksliai. Ir bet kokiu atveju būtų paskambi- 
nęs jums iš bet kurios Žemės rutulio vietos. Jis negalėjo 
išgaruoti ore. Jo padėties Žmogus, kimšte prikimštas doku- 
mentų, kreditinių kortelių, čekių ir kitokių popiergalių, taigi 
visai neįtikėtina, kad nelaimingo atsitikimo arba amnezi- 
jos atveju jis būtų likęs neatpažintas. Mano manymu, jis 
miręs. 


— Nužudytas? 
Anselis spoksojo į mane pražiojęs burną. 
— Būtent! — patvirtinau aš. — Jei nerasiu jo per dvi- 


dešimt keturias valandas, teks kreiptis į policiją. 

— Ne! Tai neįmanoma! — liepsningai suriko jis. — 
Laikraščiai praris tokią naujieną su visais kauliukais! — 
Anselis sudrebėjo nuo tokios perspektyvos. — Fredžio skal-. 
pas būtųsatneštas Fergiusonui... ant lėkštutės. 

— O gal tai jau įvyko? 

Aš ištraukiau iš porfelio vizitinę kortelę, padėjau ją 
priešais Miurėjų ir atsistojau. 

— Pagalvokite, Miurėjau. Jei jums toptelės į galvą 
kokia nors idėja, paskambinkite man, gerai? 

— Sutarta, Deni, — prigesusiu balsu išspaudė jis. — 
Būtinai. 

Prie išėjimo aš atsigręžiau. Anselis sėdėjo kaip ir pir- 
ma, žvelgdamas į erdvę tuščiomis akimis. Aš buvau paten- 
kintas: jis jau nebesišypsojo. 

Namo grįžau per pietus, bet nusprendžiau, kad nesu 
alkanas ir paruošiau sau dar vieną stiklelį. Po pusvalan- 
džio skrandis priminė apie save, tir aš nupėdinau į mažą 
itališką restoranėlį ant kampo ko nors užkrimsti. Grįžęs na- 
mo, ilgai sėdėjau su burbono stiklu rankoje ir žvelgiau į 
tirštėjančias sutemas parke. 

Paskui paskambinau Ninai Nort. 

— Tai Denis Boidas. 

— Ko jums reikia? — išgirdau angeliškosios blondi- 
nės balsą. | 

— Norėčiau šnektelėti su Peliu. Gal jūs perduosite 
jam ragelį... jei jis dar nevaldo savo kojų. 

— Jis neturi apie ką su jumis kalbėtis! 

— Gerai, — nusileidau aš. — Tada perduokite jam kai 
ką nuo manęs. Paklauskite jo, ar nematė neseniai Frederiko 
Randolfo? Jei jis pasakys, kad nematė, pridurkite, jog ma- 
nęs tai nestebina, nes Randolfas tikriausiai negyvas. 

Penkios minutės tylos. 

— Jūs visai išprotėjote! — metė ji. — Peteris nepa- 
Žįsta Žmogaus tokiu vardu. 

— Patarkite jam paklausti Karen Vanosa. 

— Gerai, aš jam perduostu. 

— Puiku. Ar jūs neatsisakėte teatro po vakarykščio 
pasirodymo? 

— Nesuprantu, apie ką jūs? — burbtelėjo ji. 

— Aš manau, kad galėtumėte pakeisti amplua ir su- 
Žibėti savo akrobatiniais numeriais cirke, — mano balsas 
buvo kupinas susižavėjimo. — Ta scena ant sofos... su jū- 
sų Kojytėmis... sukeltų furorą! 

Kurį laiką aš spaudžiau ragelį ir klausiausi tūžmingo 
monologo. Paskui dingo visi garsai. Matyt, Nina Nort ne 

padėjo ragelį, bet sudaužė jį į sieną. Aš tingiai pažvelgiau 
pro langą ir tęsiau dykinėjimą toliau. Jei mano teorija apie 
smurtinę Randolfo mirtį ką nors išgąsdins, vienas iš jų tuo- 
jau pradės veikti. Ir tai įneš į mano buitį kažko visai naujo 
ir pikantiško. 

Pameditavęs ištisą valandą, įsitikinau, kad mano te- 
orija nieko neverta. Ėmiau svarstyti, ar nevertėtų man eiti 
anksčiau miegoti. Nuobodulys buvo taip užpjovęs, kad ga- 
lėjau pro langą iššokti. Nuo to mane išgelbėjo skambutis. 
Akimirkai aš apmiriau nuo smegenyse šmėkštelėjusio vaiz- 
do: dviem dienom pasenęs Frederiko Randolfo lavonas lau- 
kia manęs už durų tr reikalauja teisingumo. Bet sveikas pro- 
tas paėmė viršų: skambutis čirškė taip garsiai, lyg už durų 
stovėtų Polio Beržero kardebaletas, viengungių šventės pro- 
ga atsiųstas man iš Paryžiaus. Prisiminiau, jog neturiu gi- 
minių Prancūzijoje, ir atidariau duris. 

— Tai jūs viskuo kaltas! — suriko dūstantis balsas. 
Aštrus rankinės šonas nubrozdino man nosį, ir į butą įsi- 
veržė šviesiaplaukis vulkanas. 

Aš pasivijau ją tik svetainėje. Jos skruostai kibirkš- 
čiavo lyg lava, žydros akys į mano pusę svaidė žaibus, tiks- 
liau — aš ne iš karto tai supratau, — tik viena akis. Kita 
buvo pusiau užmerkta, ištinusi ir apsupta violetinių ratilų. 

— Kad jūs pragare sudegtumėt! — ji užsimojo ran- 
kine, akivaizdžiai ketindama sugurinti man nosį. Aš laiku 
spėjau sugriebti jos plaštaką ir lengvai pasukti. Ji paleido 
savo ginklą. — Šlykštus galvijas! 

Smaila batelio nosis nusitaikė į mano kelio kauliuką. 

.— Ei! Ramiai! — aš skubiai atšokau. — Koks čia 
cirkas? 

— Niekšas! Gyvatė! Jūs sudaužėte mano gyvenimą! 

Ji stabtelėjo atgauti kvapą. Ta maža pertraukėlė da- 
vė man progą žvilgtelėti į ją. Nina vilkėjo žalią medvilni- 
nę suknelę be rankovių, platų besiplaikstantį sijoną puošė 
mažyčiai, balti spurgeliai. Aš jau žiojausi pasakyti jai kom- 
plimentą, bet ji atsikvėpė ir vėl puolė mane. 

— Šlykštus melagis! — siautėjo ji. — Pabaisa! Aš 

išmokysiu jus nelįsti prie įsimylėjėlių ir negriauti jų gyve- 
nimo! 

Ji apžvelgė kambarį. Vienintelė atmerkta akis sulieps- 
nojo, pamačiusi afrikietišką statulėlę, stovinčią ant žemo 
staliuko šalia sofos. 

— — Aš jus užmušiu! — suspiegė ji. — Sutrupinsiu 
jums kiaušą! Ir jūsų smegenų likučius stušersiu antims Cen- 
triniame parke. 

Sveikoji akis liepsnojo baisia neapykanta, jai metan- 
tis prie staliuko. Statulėlė buvo iškalta iš juodo akmens: 
norint įvykdyti visą tą žavingą programą, būtų pakakę vie- 
no smūgio į galvą. Privalėjau aplenkti ją ne tik iš meilės 
antims. Puolęs ta pačia kryptimi, užmiršau vieną smulkme- 
ną: kilimo kraštą. Aš žengiau du žingsnius, užkliuvau už 
to prakeikto kilimo ir nuvirtau. Milijonas baltų kamuoliu- 
kų pakilo virš mano galvos, o Ninos kelis stuktelėjo man į 
petį. Visa kita buvo keistas ir žavus garsų bei vaizdų miši- 
nys. Tai: buvo panašu į raketos, išnykstančios stratosferoje 
su graudžiu, nepertraukiamu švilpesiu, startą. Staiga pasi- 
girdo galingas driokstelėjimas. Šovė ir nepataikė, vis dar 
neatsipeikėdamas nusprendžiau aš. 

Aš atsargiai kilstelėjau galvą, norėdamas apžvelgti 
kambarį. 

Nina bygo čia pat savo mėgstamoje pozoje: galvą 
įsmeigusi tarp sofos pagalvėlių, kojas užmetusi ant sofos 
atlošo. Jos buvo tokios pat nuostabios kaip ir praeitą kartą. 
Mažos, žalios kelnaitės puikiai derėjo prie miniatiūrinių, 
baltų spurgelių, besidaužančių į jos klubus. Aš suglumęs 
atsistojau ir, priėjęs prie sofos, padėjau Ninai grįžti į nor- 
malią pozą.. 

Jos veido išraišką buvo nenusakoma žodžiais. Ji nu- 
braukė nuo veido plaukus, lėtai atgniaužė ranką ir nuleido 
ant grindų baltus rutuliukus. Paskui sukikeno, užsimerkė 
ir sutrepsėjo kojomis. Aš nesijaudinau dėl kaimynės apa- 
čioje, bet parketas man kainavo krūvą pinigų, todėl pakė- 
liau ją, persimečiau per petį ir nunešiau į vonią. Nina spie- 
gė, kišama po dušu, tačiau tai nesutrukdė man atsukti šalto 
vandens kraną iki galo. Pamažu ji nutilo, matyt, taupė kvė- 

pavimą. Aš palaikiau ją taip gerą minutę, paskui paleidau 
ir užsukau vandenį. 

— Visi rankšluosčiai švarūs, — kaip malonus šeimi- 
ninkas pareiškiau aš. — Prašau, jauskitės, kaip namuose. 

Aš uždariau duris ir, grįžęs į svetainę, paruošiau du 
didelius stiklus gėrimo, paskui užsirūkiau ir ėmiau laukti. 
Po penkių minučių pasijutau esąs tuščioje saloje ir besi- 
klausąs nuostabios nematomų instrumentų melodijos. Ap- 
sidairęs išvydau trumpūte tunika vilkinčią moterį. Ant ma- 
no trobelės slenksčio ji siūbavo ilgesingą šokį. Tuniką, šiuo 
atveju didelį žydrą rankšluostį, prilaikė nerūpestingai, po 
dešiniąja pažastimi surištas mazgas. Šokis, tiesą sakant, bu- 
vo lėtas. Ninos kūno sudėjimas neypatingai tiko šios rū- 
šies šokiui. Su kiekvienu judesiu pilnos, brandžios krūtys 
lengvai krestelėdavo, ir audinys slystelėdavo žemyn. Trys 
judesiai, ir ji vėl turėdavo surišti mazgą, be galo atsargiai, 
nes trumpa tunika vos siekė jos šlaunis. Tas kerintis sulė- 
tintas judėjimas, vienas 1š Žaviausių renginių, kokį tik bu- 
vau matęs, tęsėsi nuo slenksčio iki sofos. Galų gale ji pa- 
siekė tikslą, atsargiai atsisėdo, suglaudusi kojas, ir pažvel- 
gė į mane. 

— Tai likimas, — silpnu balsu sukuždėjo ji. — Die- 
vas nenorėjo, kad jus užmuščiau. | 

Apsiginklavęs stiklinėmis, aš priėjaugarie sofos ir at- 
sisėdau greta jos. 

— Imkite, išgerkite. 

Ji nugėrė pusę stiklo taip lengvai lyg tai būtų vai- 
kiškas sirupėlis, o ne puikus škotiškas viskis, kuriame lė- 
das praktiškai netirpo. Pakėlusi akis, ji mąsliai pažvelgė 
į Mane. 

— Galite džiaugtis, dabar aš mirsiu nuo pneumoni- 
jO0s, — papriekaištavo ji. 

— Tai geriau nei elektros kėdė. 

— Jūs sugriovėte mano gyvenimą, — vėl pradėjo 
ji. — Pražudėte sveikatą, suplėšėte suknelę! Viskas žuvo! 
Viskas! Aš nekenčiu jūsų, Deni Boidai! 

— Aš sutinku sų kaltinimais dėl sveikatos, sudrasky- 

tos suknelės ir viso kito, bet kaip gi aš pražudžiau jūsų 
gyvenimą? | | 

— Jūs tai padarėte vakar pačiu niekingiausiu būdu, — 
karčiai ištarė ji. — Jūs iš pasalų užpuolėte Peterį. Jums 
išėjus, kilo siaubinga scena. Peteris netikėjo, kad aš ma- 
čiau jus pirmą kartą. Jis nusprendė, kad jūs — mano mei- 
lužis, ir atėjote pas mane, trokšdamas pažeminti jį. Mes 
draskėmės kaip šuo su kate, ir jis užmigo ant sofos... 


— Ant “S" formos sofos? — nudžiugau aš. ' 
— Kai aš atsibudau, jis jau buvo išėjęs, — nekreip- 
dama dėmesio į mano klausimą, tęsė ji. — Grįžo tik sep- 


tintą vakaro. Jo bloga nuotaika buvo praėjusi, viskas buvo 
tiesiog nuostabu... Ir reikėjo tik jums paskambinti. 

— Ir kas gi atsitiko? 

— Jis tiesiog pasiuto, kai perdaviau tą pranešimą be 
pradžios ir pabaigos! Įniršo taip lyg aš būčiau pasakiusi, 
70g jis vaidina kaip batsiuvys. Neregėtai įtūžęs, jis metėsi 
ant manęs, visa gerkle riaumodamas, kad visos blondinės 
— gyvatės! Kad aš ne tik turiu meilužį, bet ir rengiu 54- 
mokslą prieš jį! Jis viską kambaryje išmėtė, ir mane ištiko 
nervų priepuolis, kai jis sudaužė pačią geriausią mano va- 
zą. Tada... — jos balsas nutrūko, — jis man smogė! Aš nu- 
kritau ir kol atsipeikėjau, jis spėjo susidėti savo daiktus. 
Atsisveikindamas pasakė, kad kojos daugiau pas mane ne- 
kels, ir pridūrė, kad kreipsis į savo įtakingus draugus, ir 
Jei nepaliksite jo ramybėje, tai pasigailėsite! Ir išlėkė kaip 
kulka. Aš supratau, kad niekada jo nebepamatysiu, ir visa 
tai — jūsų kaltė! Jeigu jau Mano gyvenimas sužlugo, aš 
nusprendžiau atsimokėti tuo pačiu ir sužlugdyti jūsiškį! To- 
dėl ir atėjau pas jus. Aš norėjau jus užmušti... Aš maniau... 
Viskas dabar susipainiojo... 

Ji nusipurtė ir ištuštino stiklą. Aš paskubėjau jį vėl 
pripildyti. 

— Ačiū, — Nina čiupo stiklą, nugrimzdo į jį. — Jūs 
matote, kad man nebėra prasmės gyventi, — sumurmėjo 
ji. — Ne tik Peteris mane paliko, bet 1r mano grožis dingo 
amžiams. Sakykite atvirai: ar matėte kada nors blondinę 
su stikline akimi? | 

— Tai tik mėlynė. Keletą dienų panešiosite tamsius 
akinius, — bandžiau nuraminti ją. | 

— Tai nesvarbu. Mano gyvenimas.baigtas. Kas aš be 
Peterio? 

— Patraukli blondinė aktorė, kuri vėl sutvarkys savo 
butą Grinvič Vilidže ir jame nebesisukios kvanktelėjęs ak- 
toriūkštis. Prisiminkite, kad jis nuolatos įžeidinėjo jus, su- 
daužė jums mėgstamą vazą... 

— Reikalavo maisto pačiu netinkamiausiu metu, — 
pridūrė ji. — Bent dabar aš galėsiu naudotis savo veidro- 
džiu, jis amžinai trypčiodavo priešais jį! Man nereikės jau- 
dintis dėl skalbyklos, niekada neišskalbiančios marškinių 


pagal jo skonį! Nereikės daugiau... — Ji staiga nutilo ir 
prasižiojusi pažvelgė į mane. — Deni Boidai! — džiaugs- 
mingai sukliko ji. — Aš — laisva moteris! 


— Tikrai taip, — sutikau aš. 

— Man nereikės daugiau sėdėti, užsidarius namuo- 
se, laukti jo ir spėlioti, kokios nuotaikos jis grįš! Jei aš 
norėsiu atsigulti su kauke ant veido, man nereikės sėdėti 
vonioje ir laukti, kol jis užmigs. Tai nuostabu! — Ji vienu 


gurkšniu ištuštino stiklą ir sviedė jį man. — Išgeriam! At- 
šveskim tai! 
— Puiki idėja, — nuolankiai atsakiau aš. — Kol kas 


įsikibkite į sofos kraštą. Nenoriu sugrįžegasti pramuštas 
lubas. 

— Alkoholis:.. manęs visai neveikia... visai! — įti- 
kinamai sūmurmėjo Nina. — Galiu išgerti dešimt stiklų iš 
eilės... Nieko nebūna! 

Aš užpyliau ant ledo šlakelį viskio, pripildžiau gtik- 
1ą vandens ir ištiesiau jai. Ji gurkštelėjo, susiraukė ir metė 
į mane triuškinantį žvilgsnį. 

— Ką jūs norite man padaryti, Deni Boidai? — ledi- 
niu tonu paklausė ji. — Jis Žymiai stipresnis, nei anksčiau. 

— Atleiskite. Bet jūs sakėte, kad turime atšvęsti šį 
įvykį. 

— Tai tiesa! — sušuko ji. — Išgerkime už laisvę! 

Ji staigiai ir aukštai kilstelėjo savo bokalą. Rezulta- 
tas buvo puikus: ledinis skystis išsiliejo iš stiklo ir nutekė- 

JO siauru grioveliu tarp krūtų. Ji krūptelėjo, improvizuota 
tunika nuslydo.., ir Nina liko nuogutėlė, tik su gauruotu 
rankšluosčiu aplink taliją. 

— Už laisvę! — džiugiai pakartojo ji. 

Nina, regis, nieko nepastebėjo ir priglaudė stiklą prie 
lūpų. Aš Žiūrėjau į švelnias, be apsaugos paliktas kalveles, 
kietus, apvalius, karingai atkištus koralinius spenelius. Ge- 
ro išsiauklėjimo likučiai vertė mane ką nors pasakyti; tik- 
riausiai aš turėjau taktiškai atkreipti jos dėmesį į netvar- 
kingą rūbą, bet mano gerklė buvo paralyžuota, ir be nie- 
kingo krankimo, daugiau nieko negalėjau išspausti. Tuo me- 
tu Nina pradėjo kažką įtarti. Ji nustojo siurbčioti ir nulei- 
do akis žemyn, paskui pasisuko į mane ir suakmenėjo. Nu- 
taisiusi mandagią šypseną, ji paklausė: 

“ — Jūs jau važiavote į Bali? 

— Ne, — kimiai atsakiau, — kodėl... 

— Nesijaudinkite, — ji valiūkiškai mirktelėjo sveika 
akimi. — Aš aplenksiu jus šimtu procentų, Deni Bloidai. 

— Tai yra? — sumurmėjau aš. 

— Jūs įsivaizduojate, kad aš trokštu atšvęsti šavo pir- 
mąją laisvės naktį su jumis, a? Manote, kad pasinaudojusi 
tuo, jog mano suknelė ir visa kita galutinai sušlapo, pulsiu 
jums į glėbį, ar ne? Manote, kad man neužteks įžūlumo iš- 
šokti nuogai Idgpntrinį parką ir švilptelėti taksi, a? — Ji 
džiaugsmingai nusijuokė. — Jūs galvojate, kad aš neturiu 
pasirinkimo ir būsiu priversta praleisti naktį čia, su jumis? 
Kertu lažybų, jūs įsivaizduojate, kad aš tik ir laukiu šito! 

— Aš... hm! — sunkiai atsikrenkščiau. — Na, aš... e... 

Ji rūpestingai pastatė tuščią stiklą ant mažo, žemo 
staliuko, stovinčio prie sofos, atsuko man nugarą tr, ištie- 
susi Kojas ant pagalvėlių, padėjo galvą ant mano kelių. Pla- 
čiai atmerkta žydra akis ir juodas plyšelis sutinusiame 
skruoste įdėmiai žvelgė į mane. Ji paėmė mano ranką ir 
stipriai prispaudė prie savo krūtinės. 

— Dabar aš prisipažinsiu, Deni Boidai, — vos girdi- 
mai sušnibždėjo ji. — Jūs absoliučiai teisus! 

— Ak, taip? — kažkokiu nesavu balsu išlemenau aš. 

— Nuo šiol aš — laisva moteris, — svajingai ištarė 

ji. — Aš turiu pasirinkimo teisę. Jūs — mano išrinktasis, 
mano pirmosios laisvės. nakties, bet... galbūt ir kitos. Da- 
bar aš galiu rinktis, ir kodėl man tuo nepasinaudojus! Na, 
ar tai ne nuostabu? 

— Dar ir kaip! — pritariau aš. 

Ji, pakėlusi rankas, apkabino mano kaklą ir prisit- 
raukė prie savęs. Jos putni apatinė lūpa sėkmingai galėjo 
atstoti viso pasaulio kniedes, ir aš neprieštaravau būti pri- 
kniedytas prie jos lūpų iki gyvenimo pabaigos, bet čia inti- 
ciatyvą perėmė jos dantys. Aš sumykiau iš skausmo. 

— Man labai gaila, Deni. Tu nežinai, kaip gauruotas 
rankšluostis gali kutenti! Ant jo guli lyg ant grotų! 

Ji atsitiesė, nuleido kojas ir atsistojo. Rankšluostis 
nukrito jai po kojom, ir mano gerklę vėl paralyžavo. 

— Laikas eiti į miegamąjį, Deni, — ji mašinaliai pa- 
sikasė vaginą. — Atsimink mano žodžius: niekada nepirk 
vilnonių apatinių baltinių! 

— Nuo tikslo mus skiria ištisas kambarys, — paskel- 
biau iškilmingu balsu. — Neo, kad tu pavargtum ke- 
lionėje. 

Nutaisęs ryžtingą regbio žaidėjo išraišką, aš pakilau 
nuo sofos ir, čiupęs savo prizą už kelių, pasiguldžiau ant 
peties. 

— Deni Boidai! — suklykė ji. — jei tu vėl pakiši 
mane po šaltu dušu, aš tave užmušiu! 

— Visai ne to aš noriu, — nuraminau ją, sukdamas 
link miegamojo. 

— Puiku, — lengviau atsiduso j ji. — Man vis dar ku- 
tena. Pakasyk mane, gerai? 

— Tai įvyks po antrašte “Namų darbai, jungiantys 
naudą su malonumu". 

— Garbės žodis, — sumurkė ji, — prašydama tos pa- 
slaugos, aš ne tai turėjau omenyje, tačiau taip žymiai įdomiau. 

— Įdomybės tik prasideda, — pareiškiau aš, atsai- 
niai numesdamas ją ant lovos. Ji išsitiesė, apsiv ertė ant nu- 
garos ir aistringai pažvelgė į mane. 

— Štai taip! — iškilmingai 'ištarė ji. — Pirmąkart gy- 
venime aš mylėsiuosi su poetu! 


265 


= 


Aš stebėjau Niną, tepančią ant duonos sviestą, ir ne- 
galėjau nuslėpti nuostabos: 

— Niekada nesu matęs žmogaus, tiek daug šlamščian- 
čio ryte. Kada tu paskutinį kartą valgei? Šešiasdešimt tre- 
čiųjų Žiemą? 

— Tai naktinė gimnastika kalta, — rūpestingai kram- 
tydama, atsiliepė ji. — Nieko ypatingo, meilė sužadina ape- 
titą... Aš visada taip sakau! 

— Tu graži, patraukli, gundanti, — suurzgiau aš, ta- 
čiau tavo rytinis monologas pernelyg proziškas. Pakeiski- 
me temą. 

— Tinka, — palaikė ji. — O apie ką mes kalbėsimės? 

— Apie Peterį Pelį. 

Ji vos nepaspringo. 

— Niekada, man girdint, netark šio vardo! 

— Tada pradėkim nuo nulio. Ar seniai tu pažįsti Čar- 
l; Vanosą? 

Suraukusi kaktą, Nina nugrimzdo į prisiminimų gelmes. 

— Beveik metai. Aš buvau nedideliame pokylyje, ir 
vienas iš vaikinų jį atsivedė. 

— Vienas iš vaikinų?.. 

— Taip... tu Žinai, tai bičiulių kompanija, aplamai, 
gerų dykaduonių. Aš juos pažįstu nuo tų laikų, kai dirbau 


P, 


miuzikhole. Tai buvo seniai, — paskubom pridūrė ji. — 
Dabar aš — tikra aktorė. " 
— Neabejoju, — mandagiai pritariau aš. 


— Aš maniau Čarlį esant plevėsa, na, ne visai, ir nu- 
stebau sužinojusi, kad jis vedęs. Jis pakvietė mus abu į va- 
karėlį, o šita Karen ėmė begėdiškai meilintis Peteriui prieš 
pat mano nosį! Tas vargšelis Čarlis sėdėjo kamputyje kvai- 
lai šypsodamasis ir lenkė stiklelius vieną po kito. Grįžę 
namo, mes pirmą kartą susiginčijome. Atsimenu, po to Pe- 
teris dvi dienas nepravėrė lūpų! Na, — ji linksmai gūžtelė- 
jo pečiais, — dabar viskas baigta! 

— Kaip manai, ar Peteris miegojo su ja? 

— Esu tuo įsitikinusi! Bet jis grįžo pas mane... kaip 
visada. 

— Ar nemiegojo jis kartais ir su tokia Džene Ran- 
dolt? 

Ji užsidegė: 

— Kuo tu mane laikai? Tu manai, kad aš klausinėda- 
vau jo mergšių vardų kaskart, kai jis dingdavo kelioms die- 
noms? Gal turėjau užsirašinėti jas į knygutę? 

— Aš nežinau. Aš mantau, kad, galbūt... 


— Ne! — ji įsmeigė įniršusį žvilgsnį. — Randolf? 
Kas ta musmirė? 

— Tai moteris, kurią pažįsta abu Vanosos, — neapib- 
rėžtai paaiškinau aš. — Aš tiesiog pamaniau, 0 gal... 


— O kodėl tau jų nepaklausus, — suburbėjo ji. — 
Esu tikra, kad jie su malonumu papasakotų. 

— Aš negaliu jų surasti. Nei vieno, nei kito. Kiek- 
vieną kartą, kai skambinu, papūgos balsu atsiliepia ta asilė 
kambarinė: “... jie išvažiavo ir grįš tikriausiai ne anksčiau, 
kaip po mėnesio..." Kažką panašaus į tai? 

— Karen papasakojo man tą vakarą, kad Vanosa įra- 
šė kambarinės balsą į juostelę. Norėdami, kad jų niekas ne- 
trukdytų, prijungia prie telefono magnetofoną. O aš ma- 
nau, kad privatūs detektyvai gudresni! — šyptelėjo Nina. 

— Vadinasi, visą tą laiką jie... | 

Mane pertraukė telefono skambutis. Nuėjęs į svetai- 
nę, aš pakėliau ragelį. 

— Misteris Boidas? Tai Čarlis Vanosa. Tikiuosi, jūs 
mane prisimenate? 

— Kad galėčiau užmiršti! — iškošiau pro sukąstus 
dantis. — Aš iššvaisčiau aibę laiko, bandydamas susisiekti 
su jumis, Čarli! 

— Iš tiesų? tai labai malonu iš jūsų pusės, misteri 
Boida! — jis trykšte tryško geraširdiškumu. — Ar nepada- 
rytumėte man paslaugos? Aš žinau, kad jūs baisiai užim- 
tas, bet gal galėtumėte šįryt paskirti man keletą minučių? 
Užeiti pas mane.. 

— Aš būsiu pas jus po pusvalandžio, tik atplėškite 
savo kambarinę nuo telefono, kad ji man atidarytų duris. 


267 


— Bertą? — nusijuokė jis. — Jos daugiau nėra, mis- 
teri Boidai. Aš buvau priverstas ją atleisti... Tądien, kai 
jūs mane aplankėte, ji išmaukė butelį geriausio mano che- 
reso prieš pusryčius! Aš nepriekaištaudavau, kai ji išgėri- 
nėdavo, bet juk galėjo pasitenkinti įprastu raudonuoju! Tad 
po pusvalandžio, misteri Boidai. Aš jums nepaprastai dė- 
kingas. Jūs net neįsivaizduojate, kaip! 

Virtuvėje Nina tepė naują sumuštinį. Švelnusis sutvė- 
rimas, matyt, nusprendė valgyti visą dieną be pertrūkio. 

— Aš Išeinu. Pasistengsiu šiek tiek paauksinti savo 
privataus detektyvo aureolę, 0 tai ji smarkiai apdulkėjo. Jei 
tu išalksi, žinok, kad turiu kreditą užkandinėje ant kampo. 

— Nebūk storžievis! — atsakė ji pilna burna, kad net 
sunkiai supratau jos žodžius. — Tai tavo kaltė! Tu toks stip- 
rus! Pasakyk man... — ji prarijo kąsnį ir prašneko aiškiau. — 
Ar nemanai atsipirkti sąmojinga replika ir palikti mane al- 
kaną? Ar mes pasimatysime? Man laukti tavęs sugrįžtant? 

— Būtų nuostabu vėl rasti tave čia, — sąžiningai at- 
sakiau aš. 

Ji apžvelgė save ir droviai atsiduso. 

— Man ji patinka. Velniškai pavasariška... 

— Tęsk toliau tuo pačiu stiliumi. Radai lengvą būdą 


atgauti pasitikėjimą, — nusišaipė ji. — Bet jei nori pasa- 
kyti, kad aš sustorėjau, išpilsiu tau ant galvos kavą! 
— Ir pakirpsi man sparnus! — atsidusau aš. — Iki 


pasimatymo, mano švelnioji... 1r putnioji drauguže! 

Pamačiau, kad ji čiumpa kavinuką, ir pabėgau. 

Po „dvidešimties minučių aš sustojau prie privataus 
viešbučio Šešiasdešimt Septintojoje gatvėje. Čarlis Vano- 
sa pakeitė Bertą liokajumi. Bent jau taip pamaniau, kai du- 
ris man atidarė pakankamai aukštas vaikinas. Bet jis nevil- 
kėjo dryžuotos liemenės, savo korporacijos simbolio. Jis 
buvo apsivilkęs ankštą itališką kostiumą iš melsvo šilko. 
Kaklaraištį puošė perliukai. Muškietininko marškinių ran- 
kogaliai buvo išlindę iš švarko rankovių per penkis centi- 
metrus ir papuošti fantastiškomis solidaus svorio sąsago- 
mis: safyrais, inkrustuotais dramblio kaulu. 

— Kas? — pailsusiu balsu paklausė jis. 

Ilgos, lenktos jo blakstienos lėtai mirksėjo, atverda- 
mos drėgnas, rudas akis. . 

— Gal kartais esate Ninos Nert draugas? — burbte- 
lėjau aš: 


— O! — sujaudintai atsiliepė jis. — Žavingoji Nina! 
— Aš esu Boidas, — pertraukiau jį. — Vanosa ma- 
nęs laukia. 


— Taip, žinoma. Prašau, įeikite, misteri Boidai. Be- 
je, aš vadinuosi Redniu Martinu. 

Jis ištiesė minkštą ranką, kuri prilipo prie mano pirš- 
tų kaip želatinos gabalas. 

Rodnis nuvedė mane į priekį, spyruokliuodamas ant 
pirštų galiukų. 

arlis Vanosa sėdėjo odiniame krėsle su nepakeičia- 
mu bokalu rankoje. Prie lango stovėjo atletiško sudėjimo 
vyras elegantišku kostiumi. Jis buvo maždaug keturiasde- 
šimties metų. Pilkos akys, trumpai apkirpti plaukai. Pro- 
tingas, valdingas veidas; be jokios abejonės, pavojingas ti- 
pas. Ir jei Rodnis Martinas buvo Žmogus, mėgstantis at- 
kreipti į save dėmesį, šis bevelijo laikytis šešėlyje. 

Čarlis Vanosa pavargusiai pasveikino mane. 

— Labai malonu, kad jūs atėjote taip greitai, misteri 
Boidai! Leiskite pristatyti jums Doną Lečerą, vieną iš ge- 
riausių mano draugų. Su Rodntu jūs jau susipažinote. 

— Sveiki! — niūriai mestelėjo Lečeras ir vos vos 
linktelėjo. 

— Manau, kad geriausia iš karto vadinti vienas kitą 
vardais, — Čarlis krestelėjo galvą, pabrėždamas savo pra- 


nešimo svarbą. — Aš norėčiau, kad mūsų pokalbis būtų 
draugiškas ir neformalus. Ką jūs apie tai manote, Deni? 
— Sutinku. 
— Puiku. — Jis pasiuntė man dėkingą šypseną. — 


Jaučiu, kad mes tapsime draugais, kai tik bus užglostytas 
šis kvailas nesusipratimas. 


— Nesusipratimas? 
— Esu tikras, kad viskas išsispręs per keletą minu- 
čių, Deni, — švytėdamas tarė jis. — Viskas įvyko tik dėl 


to, kad aš neturėjau supratimo apie jūsų profesinį kodeksą. 

— Kokį kodeksą? 

— Na... — jis nukreipė maldaujantį žvilgsnį į tipą 
vaivorykštiniu kostiumu. — Paaiškink, Rodhni. 

— Tu siaubingas, Čarli! Ką pamanys apie mane De- 
nis, jei aš kišiuosi? Ak! Bet... jei tu reikalauji... — Ilgos, 
lenktos blakstienos suvirpėjo. — Žodžiu, Čarlis nori žino- 
ti, kodėl jūs keičiate klientus? 

— Čarlis pasamdė mane, kad aš surasčiau jo žmoną 
ir grąžinčiau ją į šeimą, — ramiai atsakiau aš. — Po to jis 
atsisakė mano paslaugų, nes žmona paskambino jam ir pra- 
nešė, kad grįžta. Čarlio čekį suplėšė Karen, taigi mano ho- 
noraras — absoliutus nulis. Jis liovėsi būti mano klientu tą 
pačią akimirką, kai aš nutraukiau paieškas. 

— Ak, dieve mano! — Martinas priekaištingai pa- 
žvelgė į Vanosą. — Matai, ką tu padarei, Čarli? Tu priver- 
tei mane įžeisti Denį! 

— Man nemalonu tave kritikuoti, — įkvėpė Čarlis ir 
neramiai pažvelgė į savo mažąjį draugą. — Bet man atro- 
do, kad tu neteisingai suformulavai klausimą. Mes kalba- 
me apie tai, ar leido profesinė etika Denui vienu metu dirbti 
ir mano Žmonai, ir man? 

— O kur tą dieną jūsų Žmona pasamdė mane, Čarli? 
Filadelfijoje? 

— Koks jūs piktas, Deni, — nuliūdo Vanosa. — Jūs 
puikiai žinote, kad viskas buvo ne taip. Aš tik norėjau iš- 
vengti nemalonumų su Peteriu Peliu ir ta idiote Nina! Ka- 
ren paskambino man iš Niuporto, kai tik jūs išvykote, ir 
papasakojo, kas atsitiko. Tai padarė man slegiantį įspūdį... 
Jūsų išdavystė, ir visa kita, kas 1š to sekė. Aš manau, kad 
Jūs pažeidėte profesinį kodeksą, Deni. Apie ką aš... Aha! 
Aš reikalauju pasiaiškinimo! 

— Tada pradėkime nuo lavono. Kas atsitiko kūnui, 
Čarli? Tai labiausiai jaudinantis šios istorijos momentas. 
— Lavonas? — pašoko jis. — Koks lavonas? 

— Lavonas, dingęs iš namo Niuporte, — ryškiai už- 
akcentaVau aš. — Beje, apie dingimus. Kur dabar antroji 
jūsų pusė? 

Jis dirbtinai gūžtelėjo pečiais. 

— Vienas dievas žino! Bet neatitrūkime, Deni. Papa- 
sakokite mums apie tą lavoną. 

— Aš mačiau jį gulintį svečių kambaryje. Grįžęs į 
namą vakar, jo neberadau. Manau, jūs su Karen žinote, kur 
jis... Bet paskutiniu metu jūs tapote nepasiekiami. 

— Ir dėl tos priežasties jūs susiradote naują klientą, 
Deni? — jis priekaištingai palingavo galvą. — Akivaizdu, 
kad jums tikrai reikia pinigų... Tai vienintelė priežastis. Ir 
taip... kiek jūs norite? 

— Kad užmirščiau apie lavoną, rastą antradienį ir 1š- 
nykusį trečiadienį? 

— Ten nebuvo lavono, -— pavargusiai ištarė jis. — 
Tai buvo gyvas žmogus, pabėgęs jums išėjus. Karen išgal- 
vojo tą istoriją ir įtikino jus, kad tai Peteris Pelis. Tačiau tą 
patį vakarą jūs supratote, jog tai buvo ne jis, ar ne? — Čar- 
lis kilstelėjo ranką, lyg norėdamas užtildyti mane, nors aš 
nesiruošiau jo pertraukti. — Šiomis dienomis jūs taip uo- 
liai kaišiojate visur savo nosį, jog aš neabejoju, kad suži- 
nojote tikrąjį Žmogaus, leidusio laiką su Karen Niuporte, 
vardą. Atvirai kalbant, jums bus geriau, jei užmiršite šį epi- 
zodą. — Jis mėšlungiškai įkvėpė. — Dėl kažkokių nesu- 
prantamų priežasčių jūs neinkasavote mano čekio. Toles- 
nių įvykių raidoje jūs, aišku, supratote, kad jūsų tylėjimas 
kainuoja daugiau nei tūkstantis dolerių. Aš Žmogus supra- 
tingas, ar ne, Rodni? Kiek jūs norite už savo tylėjimą? 

— Garbės Žodis, jūs manote mane esant šantažistu! 

— Nesvarbu, Deni. Kiek? 2 

— Jūs vis kalbate apie profesinį kodeksą, Čarli, — 
prisiminiau aš. — Tad neįsižeiskite, jei pasinaudosiu tuo 
pačiu arkliuku. Aš negaliu priimti nei jūsų, nei jūsų Žmo- 
nos pinigų, nes nauja klientė pasamdė mane surasti jos vy- 
rą. Mano manymu, tai jo kūną aš mačiau pereitą antradienį 
Niuporte, lankydamas Karen. 

— Jūs renkate savo klientus kaip rudeninius lapus, De- 
ni, — ramiai pakomentavo Čarlis. — Kodėl jums neatsisa- 
kius savo paskutinės klientės... už didelę sumą? Sakykite 
savo kainą. Aš nedelsiant išrašysiu čekį, ir jūs, paėjėjęs tik 
porą šimtų metrų, atsiimsite pinigus. Tai nenuvargins jūsų. 

— Čarli, — aš nusišypsojau jam beveik draugiškai, — 
apsvarstykime faktus. Man nepatinka Žmonės, bandantys 
mane apgauti. Jūs apgavote mane, pasamdęs ieškoti savo 
Žmonos, 0 ji apgavo mane, kai aš ją suradau. Jūs abu ban- 
dėte paversti mane mėgėju ir netgi pasiekėte šiokių tokių 
laimėjimų. O mūsų laikais tik profesionalai turi šansą 1š- 
gyventi! Po viso to jums neužteks pinigų mane nupirkti. 

— Penki tūkstančiai dolerių, Deni? Galbūt tai nura- 
mins jūsų sąžinę? Penki tūkstančiai dolerių už nieko ne- 
veikimą! Imate? | 

— Aš uždirbsiu tą sumą kitoje, labiau man priimti- 
noje situacijoje. š 

Jo akys vėl tapo tuščios. 

— Tai jūsų paskutinis Žodis, Deni? Jūsų sprendimas 
nepakeičiamas? 

— Taip! 

— Kaip jūs viską apsunkinate! O aš taip bjauriuosi 
fizine prievarta! 

— Ar tik nesirengiate subjauroti mano portreto, Čar- 
li? — pajuokiamai paklausiau aš. — Vargu ar tai sugebė- 
site... 

Staiga nutilau. Į mano šonkaulius įsirėmė pistoleto 
vamzdis. Aš pasisukau ir išvydau šalia stovintį Lečerą su 
automatiniu revolveriu rankoje. 

— Užsičiaupk, Boidai, — ramiai ištarė Jis. — Dabar 
Čarlis nuspręs tavo likimą. 

Vanosa gurkštelėjo iš stiklo. Jo kaktą išvagojo raukš- 
lelės. Po 0 jis įsmeigė į mane kančios kupiną žvilgsnį. 

— Viskas taip apgaulinga, — įkvėpė Čarlis. — Sten- 
giesi būti malonus žmonėms. Už nieką siūlai jiems soli- 
džią sumą... Ir koks rezultatas? 

— Jie kanda į juos maitinančią ranką! — šaižiu bal- 
su sukliko Rodnis Martinas. — Ir jei dabar kas nors atsi- 
tiks Boidui, jis pats bus dėl to kaltas! 

Liūdesys užtemdė Vanosos akis. 

— Aš taip bjauriuosi fizine prievarta! — apgailes- 
taudamas pakartojo jis. — Uždarykite jį į rūsį. Tegu jis ra- 
miai apgalvoja situaciją. 

— Tu girdėjai, ką pasakė Čarlis? — Lečeras stumte- 
lėjo mane revolveriu. — Pirmyn, Boidai! 

— Žinoma, — nervingai atsiliepiau aš, — padarysiu 
viską, ko jūs norite. Grynai iš meilės jūsų patrankai, a? 

Jis nusikvatojo. 

— Aš tave į gabaliukus, Boidai! Pasistenk būti geras 
berniukas, daryti, kas įsakyta, ir tau nereikės verkti. 

Mes perėjome holą, paskui virtuvę. Lečeras atidarė 
duris, vedančias į rūsį. 

— Pirmyn! — įsakė jis. 

— Ten tamsu. Ar nėra šviesos? 

— Nieko nežinau. Be-to, neverta eikvoti elektros dėl 
tokio apgailėtino tipo. 

— Paklausykite! — atsisukęs aš pažvelgiau į jį su 
siaubo išraiška veide. — Aš sergu klaustrofobija. Išprotė- 
siu, jei prabūsiu tamsoje vienas nors penkias minutes. Pra- 
šau, uždekite šviesą! 

Jis pajuokiamai nužvelgė mane. Jo akys nežadėjo nie- 
ko gero. 

— Galbūt Čarlis nuspręs palaikyti tave toje skylėje 
dvi tris dienas. Ką tu į tai pasakysi? Tamsoje?! 

— Maldauju jus! — sudejavau aš. — Neištversiu to! 

— Anksčiau niekada nebuvo taip atsitikę, ką? — sa- 
distiškai Išsišiepė jis. — Bet nesijaudink, Boidai. Tu gali 
ten rėkti kiek nori. Sienos nepraleidžia garso! 

— Prašau jus! — dar garsiau surikau aš. — Jūs nesu- 
prantate, ką tai reiškia. Maldauju! 

Aš kritau prieš jį ant kelių. 

— Geriau pasimelsk, — nusišaipė jis. — Visa tai vel- 
tui, bet man smagu girdėti tavo inkštimą. 

— Neuždarykite manęs ten! — desperatiškai surikau 
aš tr, griebęs rankomis jo kelius, suspaudžiau iš visų jėgų. 

— Viešpatie! — suriaumojo jis. — Paleisk mane, Boi- 
dai! Arba aš... 

Tvirtai laikydamas jo kelius, staigiai kilstelėjau jį 
aukštyn. Šimtas kilogramų gyvojo svorio perlėkė per ma- 
no petį ir nusirito į rūsį, skaičiuodamas laiptelius. Dardė- 
damas žemyn, jis skaudžiai įbrėžė man į smilkinį bato no- 

simi. Manęs nedomino, sužeistas jis, miręs ar tiesiog įS1- 
žeidęs. Vienu šuoliu aš atsidūriau virtuvėje, smarkiai už- 
trenkiau duris, du kartus pasukau raktą ir užšoviau skląstį. 

Kaip ir anksčiau Čarlis sėdėjo odiniame krėsle sve- 
tainėje. Martinas stovėjo šalia, spoksodamas į jį su tokia 
išraiška, lyg lauktų išskrendant iš Čarlio lūpų stebuklingo 
apreiškimo. Aš čiupau mažąjį niekšelį viena ranka už kak- 
lo, kita — už kelnių ir numečiau ant Čarlio kelių. 

Bet šis, matyt, neįvertino jį užgriuvusios dovanos. 
Rodniui teko nutūpti ant grindų, taip ir nepasimėgavus 
draugišku Čarlio glėbiu. Abu išsižioję įsistebeilijo į mane 
kaip į vaiduoklį. 

— O Donas? Ką jūs jam padarėte? — sumekeno 
Martinas. 

— Paguldžiau jį rūsyje, — mandagiai paaiškinau. — 
Jam ten šaltoka, bet jūs galite palaikyti jam kompaniją, aš 
neprieštarauju. 

— Aš... . 

Švelnusis banditas sunkiai gurktelėjo ir užsičiaupė. 
Jis tvirtai prisispaudė prie grindų, lyg tikėdamasis išrausti 
ten urvą. 

— Čarli, — apakinęs Vanosą sekmadienine savo šyp- 
sena, aš griebiau jį už striukės atlapų ir ištempiau iš krės- 
lo, — kur jūsų Žmona? 


— Prašau jus, Deni, — verksmingai ėmė maldauti 
Jis. — Jūs nežinote, kokį siaubą man sukelia fizinė prie- 
varta. Man... 


Mano antausis nebuvo stiprus, bet Čarlis sužviegė 
kaip skerdžiama kiaulė. | 

— Jūs manęs neklausote, Čarli, — švelniai paprie- 
kaištavau aš. — Kur Karen? 

— Nežinau! 

Teko užploti jam antrą kartą, kad kita veido pusė ne- 
liktų nuskriausta. Jis susverdėjo. 

— Prisiekiu, tai tiesa! Aš nemačiau jos dvi ar tris 
dienas! 

— Norite pasakyti, kad ji grįžo tik vienai nakčiai ir 
vėl išvažiavo? 

— Būtent! Prisiekiu! Ji... 

Bet čia sugriaudė požeminis sprogimas. Supratau, kad 
Požemių Pabaisa išvengė jam skirtos lemties. Aš prisimi- 
niau apie revolverį. Lečeras suvokė, kad turi ginklą, ir ėmė 
šaudyti į rakto skylutę, norėdamas išsivaduoti. Apgailes- 
taudamas atstūmiau atgal Čarlį. Jis sukniubo krėsle. 

— Iki pasimatymo, Čarli. Spjaunu aš ant tavo čekio! 

Aš liuoktelėjau į holą ir puoliau prie išėjimo. 

Praėjus pusvalandžiui, aš įlėkiau į savo biurą. Frenė 
Džordan sutiko mane, mojuodama čekiu. 

— Matau, kad turite naują klientę. Garbės žodis, ko- 
zirinė dama ir dar kokia nekantri! Šįryt skambino jau tris 
kartus! 

— Misis Randolf? — šelmiškai paklausiau aš. 

— Iš kur man žinoti? — žalių akių gilumoje sustingo 
ledas. — Kokia nors nepasitenkinusi našlė, Deni? Ar katy- 
tė, svajojanti tik pamatyti jus? 

— Ko gero, ji jau našlė, tik dar nežino to. Tas išgara- 
vęs numirėlis buvo visai realus, aš tuo įsitikinau... ir be- 
veik žinau, kad tai jos vyro kūnas. Ar ji paliko savo telefo- 
no numerį? Man reikia jai paskambinti. 

— Palikinėjo po kiekvieno skambučio, — sušnypštė 
kaip gyvatė Frenė. — Ir visada tą patį! Manote, ji trokšta, 
kad ją paguostų lovelasas? 

— Nieko keisto, — kuo rimčiausiai atsakiau aš. — 
Sujunkite mane su ja. Aš pakelsiu ragelį kabinete. 

— Jūsų norai — įstatymas, šeimininke! 

Aš nuėjau į kabinetą ir atsisėdau už stalo. Telefonas 
suskambo tuoj pat. 

— Misteris Boidas? Tai Dženė Randolf. Aš.visą rytą 
mėginau jums prisiskambinti. 

— Buvau užsiėmęs, — paaiškinau aš. 

— Švaistėte mano tūkstantį dolerių? 

— Laksčiau jūsų reikalais, — sugergždžiau aš. — 
Dingo ne tik jūsų vyras. Karen Vanosa irgi išnyko. 

— Kokia puiki jūsų atmintis, misteri Boidai! — sar- 
kastiškai karktelėjo ji. — Aš jau vakar sakiau, kad jie kar- 
tu. Atsimenate? Išvengtumėte bereikalingų rūpesčių, jei ati- 
džiau klausytumėtės kitų. Bet palikime tai. Aš turiu su ju- 
mis pasikalbėti, tačiau telefonu negaliu nieko sakyti. At- 
važiuokite tuojau pat! 

— Susitarėme. Kur jūs? 

— Aš grįžau į Niuportą, — ne itin maloniai atsakė ji. — 
Atvažiuokite kiek galima greičiau. 

Ji padėjo ragelį. Aš grįžau pas Frenę, pabrėžtinai abe- 
jingai žvelgiančią į mane. 

— Jūs išvažiuojate, misteri Boidai? Koks jūs užimtas 
žmogus! 

— O jūs — nuostabi rudžiukė, — meiliai atsakiau 
aš. — Pažadu, kai tik būsiu laisvesnis, priimsiu jūsų pasiū- 
lymą pietums, 0 taip pat praktinės psichologijos terapijos 
seansui, truksiančiam iki aušros. 

— Pasiūlymas anuliuotas! — saldžiarūgščiu tonu pra- 
nešė ji. — Atsiėmiau vos išgirdusi misis Randolf balsą. Už- 
siiminėkite psichoterapija su ja ir priverskite jums užmo- 
kėti.., katine! | 

— Velniškai džiaugiuosi, kad priminėte man tai! — 
rimtu tonu sušukau aš. — Užmiršau jūsų paklausti... kokį 
honorarą man būtumėte davę už seansą nuo sutemos iki auš- 
ros jūsų bute? 

Ji įtūžusi apsidairė aplink, ieškodama pakankamai sun- 
kaus svaidomo daikto, bet aš pasistengiau greitai išnykti. 

Pervažiavęs Traboro tiltą ir artėdamas prie Long Ai- 
lendo trečią kartą per tris dienas, pasijutau priemiesčio gy- 
ventoju, kasdien važinėjančiu tuo pačiu maršrutu. Telkėsi 
lietus. Sunkūs audros debesys kaupėsi danguje. Jaučiausi 
esąs pėstininku keistame žaidime protingu pavadinimu “Kur 
lavonas?" Vargšas pėstininkas, stumdomas į visas puses be 
Jokios naudos, nes vis tiek niekas neišloš, kol ant lentos 
nepasirodys trūkstamos figūros: Frederikas Randolfas, Ka- 
ren Vanosa ir Peteris Pelis. Matyt, laisvai po miestą vaikš- 

tinėjantis Manheteno Pabaisa ne tik žudo žmones, bet ir 
suryja juos. Kalba ėjo ne apie Čarlį, kuris šiai rolei netiko. 
Jis, žinoma, monstras, bet kitokio tipo. 

Man privažiavus prie namo Niuporte, dangus grės- 
mingai pajuodavo. Tokią dieną geriau sėdėti namuose, pri- 
siglaudus prie truputį nedorovingos blondinės. Gyvenimo 
drama yra tai, kad reikia įtemptai dirbti, norint išgyventi. 
Stebuklinga blondinės vizija dingo. Ąš pakilau laipteliais į 
verandą ir paskambinau. 

Misis Randolf pravėrė duris ir pražydo šypsena, 1š- 
vydusi mane. Tai atrodė taip absurdiška, kad aš pasitrau- 
kiau atatupstas. 

— Įeikite, misteri Boidai! — vis dar šypsodamasi iš- 
tarė ji. — Kaip miela, kad jūs atvažiavote tuoj pat po mano 
skambučio. | 

— Taip? — kvailai numykiau aš, sekdamas paskui ją 
į svetainę. 

— Atleiskite už tokį kostiumą, — sumurmėjo ji, — 
bet dabar nepakenčiamai karšta. Tikriausiai bus audra. Si- 
noptikai pranešė apie ciklono artėjimą... to, kuris prieš dvi 
dienas praūžė Floridoje. 

Iš tikrųjų jos apdaras demonstravo beveik tropinį 
karštį. Jai labai tiko aukštyn sušukuoti plaukai; ant pakau- 
šio susirangiusios šviesios garbanėlės jaunino ją mažiau- 
siai penkiais metais. Maudymosi liemenėlė prilaikė jos ma- 
žas, apvalias krūtis; trumpi, balti sportiniai šortai glotniai 
aptempė neryškią kalvelę tarp jos kojų ir leido gėrėtis bron- 
ziniu puikių kojų įdegimu. Pilkos akys spindėjo palanku- 
mu. Nejučia susimąsčiau, kodėl įvyko tokia metamorfozė. 

— Prašau, sėskitės, misteri Boidai, — virš mano au- 
sies suskambo jos balsas. Jus tikriausia iškankino kelionėje 


ta baisi kaitra... Aš paruošiau jums išgerti. — Ji sekundei 
susimąstė. — Ką jūs pasakytumėt apie “Kruvinąją Meri"? 
— Sauni idėja! — sumurmėjau aš. 


— Taip! Kertu lažybų, kad jūs net nepusryčiavote, ar 
ne? — jaudinantis motinos rūpestis dėl savo kūdikio. — 
Ką pasakytumėte apie pusryčius, pagamintus iš avokado 
vaisių ir jūros gėrybių? 

Aš užsirūkiau ir nusekiau ją akimis. Ji pasuko prie 
baro. Manęs vos nesuparalyžavo, pamačius jos lengvai siū- 
buojančius sėdmenis. Ji paruošė šeikerį su degtine ir po- 
midorų sultimis, išpilstė kokteilį į stiklines ir atsisėdo gre- 
ta manęs ant sofos. 

— Na, — kilstelėjo savo stiklą misis Randolf, — iš- 
gerkim už oro pasikeitimą, misteri... Kaip manote, ar galiu 
vadinti jus tiesiog Deniu? — Ji išspinduliavo dar kaitresnę 
šypseną. — Prašau, vadinkite mane Džene. 

— Už oro pasikeitimą, Džene, — aš pakėliau savo 
stiklą ir išgėriau. — Kodėl norėjote taip skubiai susitikti? 

— Tai palauks. — Ji suraukė nosytę. — Palikim kol 
kas rūpesčius, Deni. Aš soti jų iki kaklo. Kodėl mums ne- 
atidėjus rimtų reikalų ir pirmiau nepapusryčiavus. 

Mes užkandome maisto iš jūros gėrybių bei avokado 
ir išgėrėme kokteilius. Ji leido man suprasti, kad, esant tam 
tikroms aplinkybėms kaip šį rytą, jai, aukštuomenės da- 
mai, nesvetimos mažos silpnybės. Aš nesiruošiau prigulti 
ant sofos. Kurį laiką ji žiūrėjo į mane, ir šiluma jos akyse 
vis labiau vėso, kol galų gale visiškai išnyko. | 

— Gerai, Deni, — jis nekantriai truktelėjo pečiais. — 
Manau, dabar galime užsiimti reikalais. Ar sužinojote ką 
nors naujo nuo vakarykštės dienos? 

— Nedaug. Aš kalbėjausi vakar vakare su Miurėjumi 
Anseliu. Jis susirūpinęs dėl jūsų vyro dingimo, bet, jo nuo- 
mone, jokia moteris čia neįsimaišiusi. Jis užtikrino mane, 
kad jūsų vyras neturi tokių įpročių. 

— Hm! Jis nepažįsta Frederiko taip, kaip aš. Žino- 
ma, aš neturėjau pasiduoti pirmajam i1mpulsui... — Jos ran- 
ka stipriai suspaudė manąją. — Deni, būkite atviras. Jei aš 
klystu, 1r Frederikas neišvažiavo su Karen, kokios dar gali 
būti jo dingimo priežastys? 

Aš gūžtelėjau pečiais. 

— Amneziją galima atmesti. nematau motyvų, dėl ku- 
rių Žmogus, užimantis tokią padėtį, staiga išvyktų į Pietų 
Ameriką ir dar kur nors ir išnyktų visiems laikams. Peršasi 
Išvada, kad jis prapuolė ne savo valia. 

— Jūs norite pasakyti... — jos balsas nutrūko, — kad 
Jį pagrobė? 

— Jis dingo prieš savaitę. Ligi šiol niekas nereikala- 
vo išpirkos. Tai būtų sensacingas pagrobimas. 

— Kokios kitos hipotezės? 

Galima buvo manyti, kas vakarykštis mano pokalbis 
su Miurėjumi Anseliu įrašytas į juostelę. Tie patys klausi- 
mai, ta pačia eilės tvarka. 

— Mums lieka tik hipotezė apie mirtį. 

— Jo mirtį? — ji išpūtė akis. — Jūs norite pasakyti, 
kad jį nužudė? 

— Ar pažįstate ką nors, kad galėtų linkėti mirties jū- 
sų vyrui? 

Ji truputį pagalvojo ir lėtai papurtė galvą. 

— Absurdiška manyti, kad jo konfliktas su administ- 
racijos taryba turėtų tokių pasekmių! O vienintelis jo prie- 
šas, kokį kada nors turėjo Frederikas — Fergiusonas. Va- 
dinasi, reikia grįžti prie asmeninio gyvenimo. — Jai už- 
ėmė kvapą. — Tai juokinga! Ramiai ieškoti žmonių, trokš- 
tančių nužudyti Frederiką! — Jos žvilgsnis patamsėjo. — 
Galbūt jis voliojasi kokiame nors viešbutyje arba kokioje 
nors kitoje šlykščioje vietoje su ta mergše Vanosa, ar ne? 


— Matyt... 

— Deni! — jos pirštai dar stipriau sugniaužė mano 
ranką. — Ar jūs nieko nuo manęs neslepiate? 

— Ne. 


— Tai tiesa? — jos akys įsisiurbė į mane. — Jūs kaž- 
ką nuo manęs slepiate? Norėčiau, kad pasakytumėte man 
viską, net jei tai labai baisu! Vis geriau, nei tas siaubingas 
netikrumo jausmas, baigiantis išvesti mane iš proto, Deni! 
Aš privalau žinoti tiesą, ir tučtuojau! 

Kažkur namo gilumoje vėjas užtrenkė duris. Stam- 
būs lietaus lašai ėmė barbenti į langus. Dženė Randolf krūp- 
telėjo ir paleido mano ranką. 

— Taifūnas vis dėlto pasiekė mus. Man geriau... 

Suskambo telefonas. Dženė pašoko, bet nežengė nė 
žingsnio. 

— Atleiskite man, Deni, — sumurmėjo ji. — Aš per 
daug nervinuosi. Ar negalėtumėte jūs atsakyti? 

— Gerai. Jūs čia ar jūsų nėra? 

— Ne! — ji energingai papurtė galvą. — Manęs nėra 
niekam! Pasakykite, kad aš ką tik išvažiavau, ir mane ga- 
lės surasti namuose vakare. Aš nenoriu kalbėti, kad ir kas 
ten būtų! 

— Puiku, — aš pakėliau ragelį. 

— Dženė? — išgirdau ragelyje pasitikintį savimi vy- 
rišką balsą. — Aš grįžau iš Londono. Atsiprašau, kad ne- 
perspėjau tavęs apie šią kelionę, tačiau tai buvo nepapras- 
tai slapta. Atrodo, aš suradau Fegiusono Achilo kulną, bet 
pasaugosiu jį ligi adminitracijos tarybos posėdžio. Aš sku- 
bėjau pasimatyti... 


| — Man labai gaila, — pertraukiau jį, — bet misis 
Randolf nėra. 
— Nėra? — jo balsas staiga suledėjo. — O kas jūs? 


— Stalius, — atsakiau aš. — Misis Randolf pakvietė 
mane sutvirtinti langus, jie blogai užsidarinėja. Ta audra 
viską išklibino. Ji išvažiavo prieš dešimt minučių. 

— Kur išvažiavo? 

— Namo, į Niujorką. Bet nesu tikras, kad jinai jį pa- 
sieks. Toks baisus oras. Ar perduoti misis Randolf ką nors, 
Jei ji grįš? 

— Ačiū. Jei ji grįš, pasakykite, kad aš skambinau ir 
po kurio laiko vėl paskambinsiu. 

— Gerai. O kas skambino? 

— Jos vyras, — piktai metė balsas. — O kol jūs čia, 
patikrinkite... | 

Stiprus vėjo gūsis kaukdamas apsuko aplink namą ir 
nuslopino frazės pabaigą. Triukšmui šiek tiek nurimus, ra- 
gelis jau tylėjo. 

Aš rūpestingai padėjau ragelį ir užsirūkiau, tempda- 
mas laiką. . 

Kas tai? — nervingai sukuždėjo Dženė Randolt. 

„ — Jūsų vyras. Jis pasakė, kad paskambins vėliau. Jis 
grįžo iš Londono, kur vykdė slaptą tyrimą. Jis mano, kad 
rado si!pną Fergiusono vietą, bet palaikys ją iki posėdžio. 

— Frederikas? — Jis visą tą laiką buvo Londone? 
Negaliu tuo patikėti! 

— Viena iš dviejų: arba tai tikrai buvo jūsų vyras, 
arba kas nors kitas apsimetė juo. Jei turime reikalų su ap- 
sišaukėliu, tai jis labai pasitikintis savimi tipas, kadangi 
ruošiasi apgauti Frederiko Randolfo žmoną! 

— Taip, — patvirtino ji. — Jūs, žinoma, teisus. Tai... 
0, aš nežinau! Tai aš kalta. Privalėjau suimti save į ran- 
kas... Turėjau suprasti, kad egzistuoja kažkoks logiškas pa- 
aiškinimas, kodėl nėra Frederiko. Tai gera pamoka. Tai at- 
pratins mane pavydėti šliundrai Karen! 

Vėl suzvimbė telefonas, ir ji pašoko lyg marionetė, 
staigiai timptelėta už virvutės. 

— Manote, kad tai jis vėl skambina? — sušnibždė- 
JO ji. 

— Taip. — Ji išsitiesė ir nužingsniavo prie telefono 
kaip automatas. 

— Dženė Randolf klauso, — ramiai ištarė ji. — O! — 
ji su palengvėjimu atsiduso. — Tai jūs, Miurėjau? Taip, 
taip, aš Žinau! Jis paskambino čia, ir misteris Boidas atsa- 
kė... Aš paprašiau jo prieiti prie telefono, nes man visiškai 
pakriko nervai. Taip... Kokia laimė, kad Frederikui viskas 
gerai! 

Paplepėjusi su Anseliu, ji padėjo ragelį ir grįžo ant 
sofos. 

— Na, štai! — giliai atsikvėpė ji. — Aš jaučiuosi Žy- 
miai geriau, Deni. Frederikas paskambino ir Anseliui, bet 
savo paslapties neatskleidė. Jūs suprantate, jis nori 1šsau- 
goti paslaptyje iki finišo visus kozirius. Manau, jis.tikisi 
didelio efekto, susprogdindamas savo bombą posėdyje. — 
Ji globėjiškai nusišypsojo. — Kaip tai panašu į jį! Vyrai 
kartais būna vaikais! Jūs sutinkate? 

— Zinoma, aš džiaugiuosi, kad viskas baigėsi laimin- 
gai, nors ir prarandu darbą. 

— Manau, kad tūkstantis dolerių už dieną neblogas 
uždarbis. Patikėkite, žinoti, kad Frederikas sveikas ir gy- 
vas, man svarbiau už visus pinigus. 

— Matosi. Dabar man belieka grįžti į Manheteną. 

— Kodėl skubate? — gyvai sušuko ji. — Važiuoti 
tokiu oru — tikra beprotybė! Pažiūrėkite! 

Aš pažvelgiau pro langą, tiksliau, pabandžiau ką nors 
pamatyti, bet išvydau tik stiklą trankantį krioklį. Galingas 
vėjas lankstė medžius. 

— Paruoškite mums ko nors išgerti, Deni, — pasiūlė 
Dženė. — Man taip palengvėjo, kai išgirdau, jog Frederi- 
kui viskas gerai. Tai reikia aplaistyti! 

Tokiu oru net šuo į lauką neina. Aš priėmiau jos pa- 
siūlymą. 

— Ką gersite? 

— Ką duosite. 

Aš nuvairavau prie baro ir pamačiau dvidešimt metų 
išlaikyto škotiško viskio butelį. Nusprendžiau, kad šios rū- 
šies degtinė atitiko situaciją. Dženė stovėjo prie lango, 
stebėdama, kaip siautėjo vėtra. 

— Aš dievinu audrą, — atsisuko ji. — Koks įspūdin- 
gas reginys — ta įsisiautėjusi jėga! 

— Man tai visai nepatinka, — suburbėjau aš. 

Ji nusigręžė ir nužingsniavo prie durų. 

— Aš tuojau grįšiu, Deni. Nešykštėkite viskio. 

Ir ji pranyko. 

Po kelių sekundžių išgirdau, kaip kažkur name trink- 
telėjo durys. Aš gurkštelėjau ir ėmiau laukti. Laikas slinko 
lėtai. Ji pasirodė po penkių minučių ir nejudėdama sustin- 
go ant slenksčio. Šlapios garbanos buvo sulipę tarsi šal- 
mas, nuo jos tekėjo vanduo, po kojomis plėtėsi balutė. 

— Tai fejerija! Taip aš įsivaizduoju pasaulio pabai- 
gą. — Ji atmetė galvą tir pergalingai nusijuokė. — Jei ran- 
kose turėčiau šluotą, man regis, aš pakilčiau į orą. 

— Jei jūs nenusišluostysite, tai susirgsite ir pačiu tru- 
mpiausiu keliu prisijungsite prie raganų! 

— Koks jūs proziškas! — ji nutapsėjo prie baro, ne- 
sijaudindama dėl šlapių pėdų ant kilimo. — Viskas, ko man 
reikia, tai mostelėti gerą gurkšnį..— Ji čiupo stiklą, vienu 
mauku ištuštino jį ir pažvelgė į mane. Jos lūpomis nuslydo 
ciniška šypsena. — Aš jums prisipažinsiu vieną dalyką, De- 
ni. Dabar, kai nebesijaudinu dėl Frederiko, aš vėl jaučiu 

jam... bent jau nuo to laiko, kai sužinojau apie jo santykius 
su Karen... Jis man nusibodo! 

— Iš tiesų? 

Ji išgėrė ir pastatė tuščią stiklą ant baro. 

Žž Dar. 

— Gerai, tuoj sumaišysiu. O jūs tuo metu nueikite 
persirengti. Jūs jau drebate. 

— Nejaugi? — ji metė žvilgsnį į savo kojas. — Aš 
greitai. 

Tuo tarpu aš panirau į lietaus sukeltą meditaciją. Po 
dviejų minučių ji mane pašaukė. Aš atsigręžęs išsiŽiojau ir 
pamiršau susičiaupti. 

— Kas nors ne taip? — ji ironiškai vyptelėjo. — Jūs 
juk liepėte man nusivilkti šlapius drabužius, ar ne? — Zyd- 
ras rankšluostis buvo apvyntiotas aplink jos galvą “Tūks- 
tančio ir vienos nakties" stiliumi. Be abejonės, ji buvo nu- 
simetusi šlapius drabužius ir užmiršus: apsivilkti kitus. 
Dženė buvo nuoga kaip akademiko kaukolė. Mažos, kietos 
krūtys, siauri klubai. 

— Kodėl taip nustebote, Deni? — kimiai sukuždėjo 


ji. — Negi nežinojote, kad audros tam ir sutvertos? 

— Ne, — šaltai atsakiau. — Aš taip nemanau, nes 
nesu sutvertas misis Dženei Randolf. 

— Ką? 


Ji pažvelgė į mane, netikėdama savo ausimis. 

— Staliui tai būtų velniška sėkmė, bet manęs, mato- 
te, nežavi mintis atšvęsti jūsų vyro sugrįžimą, taigi be rei- 
kalo vaidinate Ievą gundytoją. 

Ji suakmenėjo lyg gavusi antausį. 

— Lauk! — suspiegė pagaliau. — Nešdinkitės tuoj 
pat ir kad nė kojos daugiau čia jūsų nebūtų! 

Persikreipusiu veidu ji griuvo ant sofos ir ėmė raudoti. 

Aš ištuštinau savo stiklą ir pasukau prie durų. Man 
praeinant pro sofą, ji kilstelėjo galvą. Užmerktose akyse 
švietė neapykanta. 

— Nešdinkitės, ir kad nematyčiau jūsų daugiau! — 
dusdama ji. — Ir pasiimkite tą šlykštų kaklaraiščio smeig- 
tuką, bylojantį apie jūsų vulgarų skonį. 


? 

— Kokį smeigtuką? 

— Jūs pametėte jį čia vakar, — karčiai atsakė ji. — 
Jis mėtėsi ant sofos. Aš padėjau jį į rašomojo stalo stalčių 
hole. Jei nepersirėši juo sau gerklės, tikiuosi, kad vėjas nu- 
vers jus su visa mašina į kokį griovį. 

Pagerbtas tokiu įsimintinu linkėjimu, aš stabtelėjau 
hole ir atidariau minėtą stalčių. Kaklaraiščio segtukas gu- 
lėjo švariame voke. Stebėtinai neskonin'gas daiktelis, ga- 
lėjęs priklausyti Rodniui Martinui, tam mažam niekšeliui. 
jęs atidžiau, pamačiau monogramą: dvi perispynusias o o 
Kurį laiką aš apžiūrinėjau šį šedevrą, paskui įmečiau jį į 
kišenę ir išėjau kautis su audra. 

Pirmuosius du kilometrus nuvažiavau per dvidešimt 
minučių. Automobilis buvo bejėgis prieš vandens srautus; 
vairuoti mašiną tokiomis sąlygomis taip pat, kaip pereiti Lin- 
kolno tunelį užrištomis akimis. Aš įjungiau radiją ir išklau- 
stau tris liaudies dainas ir dešimt reklaminių skelbimų, prieš 
išgirsdamas sinoptikų suvestinę. Džiugus balsas pranešė, kad 
taifūnas slenka į Atlanto vandenyną. Man nebebuvo ko bai- 
mintis. Balsas ėmė vardinti ciklono padarytus nuostolius 
šiaurinėje Long Ailendo pusėje. Vėjo greitis sumažėjo, ir 
galėjau tikėtis, kad po valandos lietus liausis. 

Kai galų gale atsidūriau Manhetene, buvo jau vaka- 
ras. Vandens srautus pakeitė normalus, įprastas lietus. Kaip 
visada, išskritus pirmiesiems lietaus lašams, visi Niujorko 
taksistai buvo išskubėję namo kartu su savo automobiliais. 
Keturis kvartalus, skiriančius garažą nuo namų, teko eiti 
pėsčiomis. Įžengiau pro duris toks šlapias, jog mane galė- 
jai gręžti. 

— Na, na! — sumurkė dainingas balsas. — Prisie- 
kiu, tai pats Neptūnas nuosava persona. Jis įkyrėjo jūrai, ir 
ji išmetė jį ant akmenų. Ar nepageidautų okeano dievas nu- 

siimti krabą, kabantį jam ant nosies? Jis netinka prie susi- 
vėlusių plaukų! 

— Žavinga mažoji gudruole! Aš maniau, kad tu iš- 
ėjai parsinešti drabužių. 

— Parsinešiau juos ryte, dar prieš lietų, — linksmai 
atsakė Nina. 

— Kodėl tu jų neapsivilkai? 

— O kam? — paniekinamai prunkštelėjo ji. — Pa- 
kvaišti galima, koks tu nesupratingas, Deni! Pagalvok! 
Kvaila glamžyti kruopščiai išlygintą suknelę, kai sėdi na- 
muose viena. 

Ji atsilošė į sofos atkaltę, nusižiovavo ir geidulingai 
pasirąžė. Jos liemenėlė be petnešėlių, atrodė, tuoj nuslys, 
bet už kažko užsikabino ir laikėsi neįtikėtinai tvirtai. Ma- 
žos, baltos kelnaitės tokios problemos neturėjo; kaip ma- 
tyti, jos tiesiog buvo prisiklijavę prie odos. 

— Aš einu persirengti. Paruošk tuo tarpu ko nors iš- 
gerti. 

— Klausau! — ji nustojo raivytis ir nuleido rankas. — 
Ar gerai praleidai dieną? 

Atsakiau jai piktu žvilgsniu I ir nuėjau į vonią. Išsimau- 
dęs po šiltu dušu, apsirengiau ir pasikabinau sunkų dėklą po 
pažastimi. Užmetęs žvilgsnį į savo 38-ąjį, įsitikinau, kad jam 
nieko neatsitiko. Įkišęs į kišenę tą pasibjaurėtiną smeigtuką, 
grįžau į svetainę. Ant žemo staliuko stovėjo stiklai. Sofą puo- 
šė nuoga Nina. Nė vienas viengungis nebūtų atsilaikęs prieš 
tokią moterį. Ne vienas viengungis svajoja apie tokią moterį. 
O aš galėjau savo svajonę apie putnią blondinę, aistringai my- 
linčią mane, akompanuojant lietui, paversti realia tikrove. Bet 
nežinia kodėl manyje prabudo pareigos jausmas. Jeigu ištisas 
dienas linksminsiuosi su žaviomis blondinėmis, blogai atlik- 
siu savo darbą ir prarasiu visus klientus. Aš išdžiūsiu kaip 
šaka, įgysiu klaikią išvaizdą, ir galų gale nė viena žavinga 
blondinė nė nežvilgtels į mane. Taip, gyvenimas — užburtas 
ratas, iš kurio ištrūkti neįmanoma. 

— Deni, mielasis! — Nina atlaisvino keletą kvadra- 
tinių centimetrų sofos šalia savo dešiniosios šlaunies. — 
Sėsk ir pailsėk. Tu atrodai išvargęs. 

Aš paklusau, ir ji meiliai nusišypsojo. Nina linktelė- 
j0 į priekį, priglausdama prie mano rankos dešinę krūtį, 
paėmė nuo staliuko stiklines ir vieną įbruko į mano ranką. 

— Ak! — ji atsilošė ant pagalvėlės ir geidulingai nu- 
sišypsojo. — Kaip gera! Tu neįsivaizduoji, kas būdavo, kai 
Peteris grįždavo namo. Amžinos komedijos! Mano bute Vi- 
lidže per vieną vakarą įvykdavo daugiau dramų, negu per 
savaitę Brodvėjuje! 

Aš ištraukiau iš kišenės kaklaraiščio smeigtuką ir iš- 
tiesiau jai. 

— Ar tu jį pažįsti? 

Ji apžiūrėjo jį atidžiai lyg talismaną, galintį tuoj pat 
suteikti laimę, po to niekinamai susiraukė. 

— Iš kur man žinoti? Kas čia per daiktas? Atidaryti 
lėlių nameliui? 

Aš kantriai paaiškinau: 

— Tai kaklaraiščio smeigtukas. Jis prilaiko kaklaraiš- 
tį, kad šis neplėvesuotų vėjyje. Šiandien vienas žmogus man 
pasakė, kad jis baisiai neskoningas. Smeigtukas papuoštas 
dar ir monograma. 

Nina žvilgtelėjo į jį dar kartą. 

— Na, taip. Dvi “P". Ar ne? 

— Nepervark, — ironiškai patariau aš. — Nusiramink 
ir pagalvok. Ar pažįsti ką nors su inicialais P. P. 

— Peteris? — ji nepatikliai pažvelgė į mane, paskui 
nusijuokė. — Juokauji, Deni? Net miręs Peteris nenorėtų 
turėti tokio daikčiuko ant savo kaklaraiščio. Jei jis negalė- 
tų pasisiūti kostiumo pas geriausią miesto siuvėją, tai ver- 
čiau bėgiotų gatvėmis nuogas! — Ji numetė smeigtuką man 
ant delno. — Koks reikalas? Tai svarbus įkaltis? 

— Labai svarbus. Ar tu paskutiniuoju metu sutikda- 
vai ką nors 1š savo draugų plevėsų. 

Suintriguota ji įsmeigė į mane akis. 

— Ne. O kas? 

— Aš, tiesą sakant, galvojau apie du, — paaiškinau. — 
Rodnį Martiną 1r Doną Lečerą. Tu nematei jų? 

— Ne-e, — nutęsė ji. — O kodėl jie tave domina? 

— Tie du — seni Čarlio Vanoso draugužiai, — atsa- 
kiau aš. — Ar'nepadarytum man didelės paslaugos? 

— Tu nori pasakyti... prieš pietus? — nekaltos mer- 
gelės tonu paklausė ji. 

— Ne tokios rūšies paslaugos, meilute, — aš ryžtin- 
gai užmerkiau akis. — Aš norėčiau, kad tu papasakotum 
man kai ką apie Peterį. 

— Jei galėsiu... 

— Prisimeni tą vakarą, kai aš atėjau pas tave, ieško- 
damas Peterio? Ir radau ten Čarlį Vanosą? 

— Kaip aš užmiršiu! Tada aš pirmą kartą atlikau sa- 
vo įžymųjį akrobatikos numerį! 

— Tu tada pasakei, kad matei Peterį vienuoliktą ry- 
to, prieš jam išeinant pas savo 1mpresarijų aptarti televizi- 
jos kontrakto., 

— Na, taip. 

— Tai tik žodžiai. 

— Tu manai, kad aš meluoju, — šaltai ištarė ji. 

— Tiksliai! 

— Tai tiesiog baisu — abejoti kieno nors žodžiais, — 
dar šalčiau pareiškė ji. — Net jei tu teisus, vis tiek negražu! 

— Nėra nieko žavingesnio už atgailaujančią mela- 
gę... Kiek laiko tu nematei Peterio iki to vakaro? 

— Ilgai! Labai ilgai! — ji gurkštelėjo ir susimąsčiu- 
si pažvelgė į mane. — Ilgiau kaip savaitę. 

— Kas liepė tau pasakyti man, kad matei jį ryte? 
Čarlis? 

— Jei tu toks gudrus, tai neklausinėk manęs, — ne- 
patenkinta suburbėjo ji. — Ką tu vaidini? Visažinį? 

— Čarlis paaiškino, kodėl tu privalai taip elgtis. 

— Jis man pasakė, kad reikia padėti Peteriui, rizi- 
kuojančiam įklimpti į šlykščią skyrybų bylą, 0 jei taip at- 
sitiks, jo kontraktas sužlugs. Juokdamasis Čarlis pridūrė, 
kad Peteris grįš šiandien, 0 jei aš atsisakysiu suvaidinti tą 
mažą komediją, jis tuojau pat paliks mane. 

— Aš įtariu, kad tą savaitę Peteris praleido su Karen 
Vanosa. Išėjęs iš tavęs, jis tikriausia nukūrė pas Karen. Bet 

ne į jos namus, nes ten aš radau Čarlį ir abu jo draugužius. 
Gal žinai, kur jie galėjo įsitaisyti? 

— Tu manai... — ji beveik išspjovė žodžius, — kad 
aš esu puolusi taip Žemai, jog galiu šnipinėti Peterį? 

— Galbūt, — atsargiai atsakiau aš. 

— Tai buvo tik vieną kartą! — sušuko ji. — Aš taip 
įpykau ant jo! Jis išlėkė 1š namų ir įsėdo į taksi. Aš važia- 
vau paskui jį kitu taksi. Peteris išlipo prie vieno iš tų įtar- 
tinų viešbučių šalia Taims skvero. Po kiek laiko aš įėjau Į 
viešbutį ir paklausiau portjė, ar neapsistojo čia Žmogus, pa- 
varde Pelis? Tas ėmė sklaidyti registracijos knygą, ir aš 
pastebėjau Peterio rašyseną. Jis buvo užrašęs: misteris ir 
misis Nort iš Filadelfijos. Aš grįžau namo rr visą naktį kei- 
kiau tą šliundrą Karen Vanosą! 

— Tu prisimeni viešbučio pavadinimą? 

— Kaip galėčiau užmiršti? “Kati". Kad tu žinotum, 
kokių kankinimo būdų aš esu sugalvojusi tam atvejui, jei 
kada nors užspausčiau tą kalę Vanosą tamsiame kampe! 

Aš atsistojau ir pasiėmiau telefonų knygą. Radęs nu- 
merį, paskambinau. 

— "Kati" klauso, — atsakė rūstus balsas. 

— Aš norėčiau pasikalbėti su misteriu Nortu, — man- 
dagiai tariau aš. 

— Penki šimtai trečias kambarys, — atsakė tarnau- 
tojas. — Nepadėkite ragelio, tuojau sujungsiu. 

— Labai gaila, bet aš negaliu laukti. Mano mylimą 
leopardą ką tik prislėgė dramblys. 

Aš padėjau ragelį ir priėjau prie sofos. Nina piktai 
žiūrėjo į mane. 

— Tu 1šprotėjai! — aštriai suriko ji. — Aš kantriai 
atsakinėju į visus tavo klausimus, vildamasi, jog kada nors 
jie baigsis, ir mes galėsime pagaliau užsiiinti rimtesniais 
dalykais. Aš visą dieną tavęs laukiau... Ir ką gi? Tardymas 
baigtas, kokie bus tolesni planai? 

— Aš turiu išeiti. 

— Aišku! — ji ištuštino savo stiklą. — O aš liksiu 
čia ir skandinsiu savo skausmą alkoholyje. Deni Boidai! 
Jėi tu negrįši po valandos, gali visai negrįžti... Iškart kviesk 

“Greitąją pagalbą", kad išvežtų nelaimingos merginos, ra- 
dusios mirtį butelyje, kūną. 

— Aš grįšiu. Gal ne po valandos, bet.. 

— Nuostabu! Man atrodo, aš jau cirdėjau tuos Žo- 
džius, — tarė ji, nutaisiusi pašaipią grimasą. — Žinoma! 
Tu kartojai Peterio žodžius. Jis grįžo po savaitės ir paaiš- 
kino, kad buvo labai užsiėmęs. 

— O tavo mėlynė? Kur ji dingo? — nusistebėjau aš, 
tik dabar pamatęs, kad jos nebėra. 

— Aš pusę dienos praleidau prie veidrodžio, kruopš- 
čiai maskuodama mėlynę... Norėjau atrodyti tau graži ir trokš- 
tama moteris! — tragiškai paskelbė ji. — O tu mane panieki- 
nai! Aš rūpiu tau ne daugiau už seną šliurę! Aš perspėju tave, 
Boidai. Ir kantriausios moters kantrybė turi ribas! 

— Tai tikrai jaudinanti teorija, — išpyškinau aš. — 
Reikia ją patikrinti praktiškai. Gali repetuoti savo geriau- 
siąjį akrobatinį numerį, aš tau netrukdysiu, — mečiau jau 
bėgdamas. 

Dūžtančio į duris stiklo trenksmas pasigirdo iškart, 
man jas uždarius. Vėl tas užburtas ratas, aš beviltiškai įstri- 
gęs jame! 

Lietinga naktis dovanojo man keletą mažų stebuklų. 
Iš kažkur išnėrė taksi. Aš atsisėdau ant užpakalinės sėdy- 
nės ir kurį laiką tylėjau, bijodamas, kad žodžiai išsklaidys 
burtus, ir mašina staiga išnyks, o aš atsidursiu kur nors Cen- 
trinio parko baseine. 

— Norite kažkur važiuoti? — suburbėjo taksistas. — 
Ar tiesiog slepiatės nuo lietaus? 


— Į "Kati". 
— Aš nuvešiu jus iki Krantinės, o ten paimsite valtį. 
— Tai šalia Taims skvero, — sausai paprieštaravau 


aš. — Pamėginkite nuvažiuoti, a? Nežinomybė gali būti vi- 
liojanti. 


— Galbūt, — iškošė jis pro sukąstus dantis. — Man 
tik įdomu, kur tokių kvaištelėjusių kaip jūs vieta? - 
— Ant jūsų automobilio užpakalinės sėdynės, — 23 


sirevanšavau aš. 
Taksi įsiliejo į teatro kryptimi judančių automobilių 

srautą. Mes sėkmingai nusigavome iki viešbučio. Aš pama- 
loninau taksistą karališkais penkių centų arbatpinigiais. Ni- 
na buvo teisingai apibūdinusi viešbutį. Jis tikrai atrodė įtar- 
tinai. Čia dar neišnuomuodavo kambarių vienai valandai, bet, 
sprendžiant iš vestibiulio apstatymo, tai buvo ne už kalnų. 
Aš pakilau liftu į penktą aukštą. 503 numeris buvo korido- 
riaus gilumoje. Aš pabeldžiau į duris ir ėmiau laukti. 

— Kas ten? 

Tai buvo Karen Vanosa balsas. 

— Viešbučio detektyvas, misis Vanosa, — lediniu to- 
nu išrėžiau aš. — Jūs ir misterį Pelį prašome apleisti šį 
numerį. Misteris ir misis Nortai nori užimti jiems priklau- 
sančias patalpas! 

Durs prasivėrė, pro plyšį žvilgtelėjo juoda, apvali 
akis. . 
— Tai jūs! — riktelėjo susijaudinusi Karen ir atlapo- 
j0 duris. 

Įėjęs aš uždariau duris ir atsirėmiau į jas. Scena pri- 
minė trečią senovinio vodevilio aktą. Vilkinti nėriniuotais 
baltiniais Karen stovėjo vidury kambario, sukryžiavusi ran- 
kas po mažomis krūtimis, ir kreivai šypsojosi. 

Pelis vienais šortais sėdėjo ant lovos. Mano pasiro- 
dymas sukėlė jam šoką. 

— Na? Kojjums reikia? Aš maniau, kad tai Čarlis. 

— Na, gerai, Boidai, — konstatavo Karen. — Jūs mus 
radote. Kertu lažybų, Čarlis neblogai užmokėjo už tai... ma- 
no pinigais! 

— Aš nebedirbu Čarliui. Beje, ir jums ne. Jūs mane 
apgavote. Juk žadėtojo čekio taip ir negavau. Aš radau kitą 
klientę. 


— Ką? 
Misis Frederik Randolf, — pakankamai familiariai 
pranešiau aš. — Ji pasamdė mane surasti jos vyrą, dingusį 


prieš savaitę. Tai atvedė mane čionai. 
Aš kuo maloniausiai nusišypsojau Peliui. 
— Kur jūs padėjote kūną? 
— Ką? — karktelėjo Pelis. — Kokį kūną? 
— Frederiko Randolfo kūną, — sausai paaiškinau 

aš. — Viena Karen negalėjo išnešti jo iš namo. Jūs padarė- 
te tai dviese ir paslėpėte kūną kokioje nors nuošalioje vie- 
toje. Po to išvalėte kraujo dėmes. 

— Nieko nesuprantu. Ką jūs paistote? — sumurmėjo 


Pelis. — Jūs neturite teisės lįsti į privatų Žmonių gyveni- 
mą, Boidai. Ir aš... 
— Užsičiaupk, Peteri, — įsimaišė Karen. — Mane 


sudomino ta istorija. Tęskite toliau, Boidai. 

— Dženė Randolf savo užmiesčio viloje, Niuporte, 
po sofos pagalvėlėmis rado kaklaraiščio smeigtuką. Ji ma- 
no, kad jis priklauso man. — Aš ištraukiau iš kišenės tą 
meno kūrinį ir ištiesiau Karen. — Bet jis ne mano. Atkreip- 
kite dėmesį į monogramą. 

Karen apžiūrėjo smeigtuką, paskui! pripuolė prie Pe- 
terio, kaip ir anksčiau sėdinčio ant lovos, ir kyštelėjo tą 
daiktą jam po nosim. 

— Tai tavo, Peteri?7 — paklausė ji. 

Jis įrėmė akis į smeigtuką, po to paniekinančiai nu- 
sikvatojo. 

— Tu iš proto išėjai? Net miręs neužsidėčiau ant sa- 
vęs tokios šlykštynės! 

— Kas patarė paskambinti šiandien Dženei Randolf 
ir imituoti jos vyro balsą, jūs, pajace nelaimingas? — pa- 
klausiau aš. — Kodėl paskambinote Miurėjui ir pakartojo- 
te jam tą pačią nesąmonę? Jūs apsimetėte Randoltfu, ką tik 
grįžusiu iš Londono, kur jis rinko artimiausiam administ- 
racijos tarybos posėdžiui Žinias apie Fergiusoną. 

Abu graudžiai Žiūrėjo į mane. Karen atsipeikėjo pirma. 

— Apie ką, po velnių, jūs kalbate, Boidai? — subur- 
bėjo ji. 

— Gerai, — gūžtelėjau aš pečiais, — pradėsim iš pra- 
džių. Čarlis pasamdė mane, kad aš jus rasčiau ir pespėčiau, 
jog laikas grįžti namo. Ji įtarė, kad jūs linksmai leidžiate 
laiką su tokiu Peliu viloje netoli Niuporto. Aš radau jus plia- 
že, bet jūs buvote viena. Mes kartu nuėjome prie namo ir 
jūs pasakėte, kad Peteris kažkur čia, nes šalia namo stovi jo 
mašina. Jūs iškart nuėjote į dušą. Po kelių minučių pasigir- 
do laukinis klyksmas... Svečių kambaryje jūs radote ant ki- 

limo gulintį lavoną. Užkalbėjote man dantis ir išviliojote Čar- 
lio čekį, kurį tuoj pat suplėšėte. Paskui pasiūlėte dirbti jums. 
Aš privalėjau surasti Pelio žudiką. Iš jūsų išpešti duomenys 
atvedė mane į Ninos Nort butą Grinvič Vilidže, kur susidū- 
riau su Čarliu. Jis mane užtikrino, kad visa ši istorija — siau- 
bingas nesusipratimas. Ir jis pasekė man pasakėlę, kad jūs 
išvykote į Filadelfiją su profesionaliu boksininku. Bet stai- 
ga bute pasirodė sveikas ir gyvas Peteris Pelis! 

— Jums haliucinacijos, Boidai. Ten nebuvo jokio ne- 
gyvėlio! Aš juk sakiau, kad Peteris išvažiavo į miestą. Ša- 
lia namo stovėjo mano automobilis. Aš atsimenu, jog pa- 
sakiau jums, kad galite nuvažiuoti pas Niną Nort, kur Pe- 
teris anksčiau ar vėliau grįš. Aš iš tikrųjų paskambinau Čar- 
liui ir pritauškiau jam apie boksininką ir Filadelfiją. Man 
nesinorėjo įpainioti Peterio. 

— Gerai. Bet kodėl jūs negrįžote namo? Kodėl Čar- 
lis sėdi su dviem šunsnukiais, 1š kurių vienas puola ant žmo- 
nių kaip nuo grandinės nutrūkęs šuo? 

— Taip tr yra! — Karen gailestingai palingavo gal- 
vą. — Vėl haliucinacija! 

Aš sustojau priešais Peterį. 

— Kodėl mano pranešimas apie Randolfo mirtį pri- 
vertė jus sprukti? Kas jus taip išgąsdino, kad pasislėpėte 
čia su Karen? 

— Aš čia todėl, kad noriu pabūti su Karen dviese! — 
Pirmasis meilužis net paraudonavo iš pykčio. — Priežastis 
aiški! 

— Kur jūs buvote paskutines dešimt dienų? 

— Jei norite žinoti, didesnę laiko dalį aš aptarinėjau 
su savo impresarijumi televizijos kontraktą! 

— Jūs miegate su savo impresarijumi? — aš nuste- 
bęs kilstelėjau antakius. 


— Aš nepakęsiu juokų šia tema, Boidai! — Jis rengėsi 
stotis, bet vėl atsisėdo. — Naktis aš praleidau su Nina Nort. 
— Ji tai neigia, — piktai tariau aš. — Jei norite, kad 


mergina paliudytų jūsų alibi, nereikia jos niekinti. Nina sa- 
ko, kad prieš tai, kai jūs tą vakarą atėjote pas ją ir sutikote 
ten mane bei Carlį, ji nematė jūsų ilgiau kaip savaitę. 

— Ji meluoja! — sušuko Pelis. — Ji nori man atker- 
šyti, štai ir viskas! 

Aš paeiliui apmečiau juos akimis. 

— Sakykim, kad Randolfas negyvas. Iš jo mirties dau- 
giausia laimi Karen. Po jos vedybų investuotas kapitalas, 
kurio pajamomis ji gali naudotis tik tol, kol yra ištekėjusi 
už Carlio, automatiškai pereina jai, ir ji gali atsikiAšėti įgri- 
susio vyro. Sakykim, kad Randolfas buvo nužudytas. Nu- 
žudymo metu Karen Vanosa buvo name, ir aš galiu tai pa- 
liudyti. Negalėčiau prisiekti, kad Pelis taip pat ten buvo, 
bet kaklaraiščio smeigtukas įrodo tai. Lavonai turi netiku- 
Sį įprotį netikėtai pasirodyti, kad ir kaip gerai būtų paslėp- 
ti. Įmesti į jūrą, jie kažkodėl išplaukia ir atsiduria ant kran- 
to, palaidoti kokioje nors skylėje, jie nepatenkinti tuo, iš- 
siropščia į paviršių, sudeginti jie įsigudrina palikti demas- 
kuojančių pėdsakų, kurie tiksliai paliudija apie sudegusį 
žmogišką kūną. Jūsų slapstymasis blakių lizde nepadės 
jums, kai kūnas išlįs į paviršių! 

Pelis drebančia ranka stvėrė cigaretę. Jo veidas pa- 
pilkėjo. 

— Nežinau, kaip aš įklimpau į tą istoriją, — sumur- 
mėjo jis. — Bet aš niekam neleisiu primesti man žmogžu- 
dystės bylos! | 

— Užsičiaupk! — tyliai ištarė Karen. Jos degančios 
akys gręžte gręžė mane. — Ko jūs siekiate, Boidai? 

— Tiesos. Aš nemėgstu, kai mane kvailina. Čarlis ma- 
ne apmovė. Jūs taip pat, ir esu tikras, kad Dženė Randolf 
paims iš jūsų pavyzdį. Jei jūs, kaip ir anksčiau tvirtinsite, 
kad man vaidenasi, aš neprieštarausiu. Bet aš įrodysiu, kad 
jūs kartu su savo juokdariu nužudėte Randolfą. Aš išrausiu 
viską, ieškodamas jo kūno, ir surasiu jį! 


— Nežinau, — nepatikliai ištarė Karen. — Ar galiu 
jumis pasitikėti, Boidai? 
— Nežinau, — sutikau aš. — Bet neturite pasirin- 


kimo. : 

— Pasakyk jam viską! — suriko Pelis. — Tu pati ži- 
nai, kad jis teisus. Jei ne šiandien, tai ryt lavoną atras... ir 
tada mes žuvę! 

— Gerai. Neabejoju, kad Dženė Randolf papasakojo 

apie mano santykius su Frederiku. Ta kalė prikišo peilį man 
prie gerklės, ir aš buvau priversta ištekėti už Carlio Vano- 
sos. Bet smūgį ji sušvelnino didele krūva monetų... 

— Taip, ji man papasakojo. 

— Aš nemačiau Frederiko nuo savo vedybų dienos, 
beveik trejus metus, — slogiai tęsė Karen. — Prieš dešimt 
dienų jis paskambino man ir pasakė, kad nori susitikti ir ap- 
tarti svarbų reikalą. Tą patį vakarą mes susitikome bare. Jis 
buvo pasenęs dešimčia metų ir atrodė išvargęs. Randolfas 
papasakojo man apie savo kovą su tūlu Fergiusonu. Jis tiki- 
no, kad neištvers įtampos, belaukdamas posėdžio, spręsian- 
čio jo likimą, jei rimtai nepailsės keletą dienų. Aš pralei- 
džiu detales. Trumpai tariant, jis norėjo išnykti visai savai- 
tei, ir su manimi. Randolfas pažadėjo, man sutikus, be jokių 
sąlygų pervesti kapitalą į mano sąskaitą, kad galėčiau išsi- 
skirti su Čarliu ir atgauti laisvę. Aš paklausiau, kaip į tai 
žiūri jo Žmona. Jis atsakė, kad ji gali nešdintis nors į praga- 
rą. Ji per daug didžiuojasi tuo, kad yra ponia prezidentienė, 
tad nerizikuos savo padėtimi ir nesiryš skirtis. Aišku, aš pri- 
ėmiau jo pasiūlymą, ir mes išvažiavome į vilą Niuporte. 

— Jūs kam nors pasakėte, kur išvykstate? 

Ji nervingai susijuokė. 

— Juokaujate? Čarlis negalėjo man sutrukdyti, tačiau 
vis dėlto slėpiau tai nuo jo. Nemačiau prasmės aiškinti jam, 
kad Frederikas atiduoda man kapitalą, ir jis, Čarlis, gali 
pasikarti ar iššokti pro langą, jei nori! 

— O Randolfas? Kaip jūs manote, ar jis kam nors 
pasakė? 

— Kažkas iš jo organizacijos žinojo. Pirmadienio rytą 
jam paskambino, ir jis be galo nudžiugo. Kitą rytą mes, 
kaip įprastai, susiruošėme į pliažą, bet Frederikas pasakė, 
kad ateis vėliau, nes laukia svarbaus skambučio. Jis pridū- 
rė, kad galbūt šiandien bus ką atšvęsti. Jis pažadėjo atnešti 
išgerti, ateidamas į pliažą. 

— O vietoje jo atėjau aš. 

— Jūs mane gerokai išgąsdinote, Boidai. Aš nuspren- 
džiau, jog jus atsiuntė Dženė Randolf, ir kad ji ryžosi sky- 
ryboms. 

— Vadinasi, jums palengvėjo, kai aš paminėjau Pe- 
lio vardą ir pasakiau, kad mane pasiuntė Čarlis? 

— Taip, — sutiko ji. — Aš nebuvau tikra, kad jūs 
sakote tiesą ir dirbate Čarliui. Bet paskui pamaniau, jog 
vargu ar pažįstate iš veido Frederiką arba Pelį, ir mes leng- 
vai galėsim jus apmulkinti. Priėjusi prie namo, aš pama- 
čiau, kad Frederiko automobilio nėra, ir tai lyg medum pa- 
tepė man širdį. Aš pripliurpiau visokių nesąmonių apie na- 
me esantį Peterį tam, kad laimėčiau laiko. Norėjau įsitt- 
kinti, ar tikrai jus pasamdė Čarlis. O paskui... — jos balsas 
nutrūko. — Nusimaudžiusi aš suklupau ant Frederiko kū- 
no svečių kambaryje. Aš neištvėriau nesurikusi. Jūs atbė- 
gote ir pamatėte kūną. 

Ji giliai atsiduso ir tęsė: 

— Atsipeikėjusi supratau, kad neišsisuksiu, jei jūs 
pranešite policijai, jog radote mane pliaže anksčiau, nei ap- 
tikote kūną name. Jūs pats ką tik pasakėte, kad aš turėjau 
svarią priežastį nužudyti Frederiką, ir niekas nebūtų pati- 
kėjęs mano nekaltumu. Todėl aš sudraskiau Čarlio čekį ir 
pasiūliau jums ieškoti tariamojo Pelio žudiko. Taip atsi- 
kračiau jūsų. 

— Šią istorijos dalį aš Žinau. Kas buvo toliau? 

— Aš paskambinau Čarliui, — greitai atsakė ji. — 
Frederikas buvo negyvas, ir aš Žinojau, kad Čarlis — vie- 
nintelis žmogus, kuris galėjo man padėti. 

— Aišku, jei jus pripažintų kalta nužudžius Randol- 
fą, jūs netektumėte kapitalo, ir Čarlis užplauktų ant seklu- 
mos. Kokia buvo jo,reakcija? 

— Čarlis pažadėjo susitarti su jumis ir Peliu. Čarlis 
patarė man išnykti kelioms dienoms, bet būti kur nors arti, 
kad prireikus galėtų mane rasti. Aš išsirinkau šitą skylę. 
Mes nusprendėme papasakoti Peteriui, kad aš praleidau ke- 
letą dienų su Frederiku, ir mus užklupo Čarlio nusamdytas 
privatus detektyvas. Norėdama išvengti nemalonumų, aš 
pristačiau Frederiką kaip Peterį. “Zinoma, nė žodžio apie 
žmogžudystę. — pridūrė mano brangus vyras. — Paaiškink 
jam, kad sutikęs Boidą, jis gali viską neigti". Na... Aš pa- 
skambinau Peteriui ir pasakiau, kur slapstausi. Jeigu jis kar- 
tais pasijustų vienišas, tai... 


295 


— Vadinasi, kai Nina perdavė jums mano pranešimą 
apie Randolfo mirtį, jūs išskubėjote čia reikalauti pasiaiš- 
kinimo, ar ne Peli? 

Jis nenoriai linktelėjo. 

— Aš tikrai nekaltas... įsipainiojau į žmogžudystę... 
ir būtent tada, kai aš pakilau į savo karjeros aukštumas... 

— Kaip gaila! O kaklaraiščio smeigtukas? 

— Aš jums sakiau! — įsiuto jis. — Tai ne mano! Aš 
pirmą kartą gyvenime matau tokią šlykštynę! 

— Ir jūs neskambinote šiandien į Niuportą ir neapsi- 
metėte Randolfu? 

— Zinoma, ne! Tai neįmanoma! Jums smegenys pra- 
skydo, jei tauškiate tokias kvailystes! ž 

— Na? — tarstelėjo Karen. — Dabar žinote tiesą, 
Boidai. Ką darysite? 

— Man reikia išspręsti dvigubą problemą, — ėmiau 
garsiai mąstyti aš. — Turiu surasti aukos kūną ir JES žudi- 
ką. Bet jūs privalote man „padėti. 

— Padėti jums? — ji paniekinančiai mosikė ma- 
ne. — Kaip? 


— Darysite viską, ką jums liepsiu! — prieštaravimų 
nepakenčiančiu tonu pareiškiau aš. — Pradėsime nuo to, 
kad apsirengsite. 

— O paskui? 


— Ne viskas iš karto. 

Aš Išsiėmiau iš kišenės Dženės Randolf vizitinę kor- 
telę, radau jos Manheteno telefono numerį ir paskambinau. 
Man atsakė moteriškas, tikriausiai, kambarinės balsas. 

— Norėčiau pasikalbėti su misis Randolt. 

— Labai gaila, bet misis Randolf prieš pusvalandį 
išvažiavo. 

— Gal surasiu ją vėliau? 

— Nemanau, sere. Ji pietaus mieste, 0 po to važiuos 
į Nitvgorią, tenai ir nakvos. 

— Labai gaila. Aš paskambinsiu rytoj iš ryto. 

Ir skubiai padėjau ragelį, kol ji nespėjo paklausti ma- 
no pavardės. 

Karen Vanosa apsivilko rožines kelnaites ir liemenėlę. 


296 


— Jūs pakankamai apsirengusi, kad galėtumėte kal- 
bėtis telefonu. Paskambinkite Čarliui, — įsakiau aš. 

— Čarliui? — sumirksėjo ji. — Ką jam pasakyti? 

— Paaiškinkite jam, kad aš ką tik išėjau iš jūsų. Pa- 
sakykite, jog neabejoju dėl Randolfo žmogžudystės ir tiks- 
liai Žinau, kur pasleptas kūnas. Pridurkite, kad ruošiuosi 
ten važiuoti iš ryto. 

Ji išpūtė akis. 

— Tai viskas? 

— Tai viskas. Ir pasistenkite kalbėti įtikinamai. 

— Mano manymu, tai kvaila, — gūžtelėjusi pečiais, 
pareiškė ji. — Bet, jei reikalaujate... 

Ji paskambino vyrui ir sugrojo viską kaip iš natų. 

— Na, kaip? 

— Puiku. Ką pasakė Čarlis? 

— Nieko ypatingo. Jis išklausė ligi galo. Liepė man 
išsinešdinti iš čia į kitą vietą. | 

— Ak, tas Čarlis! — sumurmėjau aš. — Didis stra- 
tegas! 

— Ar tai viskas, ką privalėjau padaryti? — paklausė ji. 

— Ne. Užsimeskite ant savo kelnaičių dar ką nors, ir 
mes kai ką aplankysime. Bet pirmiausia papietausime. 

— Ei! — staiga parodė gyvybės ženklą Peteriui. — 
O aš? | 

Aš nusišypsojau, demonstruodamas visus savo tris- 
dešimt du dantis. 

— Jums aš patikiu svarbią misiją. Mums išėjus, pa- 
skambinkite į mano namus ir pasakykite Ninai, kad aš grį- 
šiu vėlai, bet norėčiau, kad ji manęs lauktų. Susitarėme? 

Jo burna keletą kartų prasivėrė ir vėl užsivėrė, bet 
atrodė, kad jis užmiršo, ką norėjo pasakyti. Karen paga- 
liau užsitempė nertinį ir ironiškai pažvelgė į suakmenėjusį 
pirmąjį meilužį. 

— Na, berniuk, neprarask proto dėl tokios sėkmės! 
Štai tavo karjeros vainikas... Kokia rolė! 

Buvo jau devynios valandos, kai mes pervažiavome 
Traiboro tiltą, prieš tai papietavę ir pasiėmę iš garažo ma- 
no automobilį. 

— Dešimtą kartą klausiu, kur mes važiuojame? — 
nekantraudama paklausė Karen. 


— Į Niuportą. 
Pajutau, kaip ji sitempė greta manęs. 
— Į namą šalia pliažo? — jos balsas nutrūko. — Aš 


negrįšiu ten, Boidai! 

— Jums labiau prie širdies elektros kėdė? 

— Kodėl mane ten vežate? 

— Dėl svarbių priežasčių. Visų pirma, tai nusikalti- 
mo vieta. Be to, Randolfo žudikas troško jo mirties... 

— Kam visa tai? — burbtelėjo ji. 

— Tiesą sakant, aš ir pats nežinau. Mes grįžtame į na- 
mą šalia pliažo, kad aiškiau atstatytume nusikaltimo vaizdą. 

Tais žodžiais pokalbis baigėsi. Kai mes išvažiavome 
į kelią, vedantį link vilos, pamačiau, kad jos vartai plačiai 
atlapoti, o namas paskendęs tamsoje. 

— Ak! — džiūgaudama sušuko Karen. — Nieko nė- 
ra! Jūs pataikėte kaip pirštu į dangų, Boidai. 

— Galbūt. 

Aš pavažiavau šimtą metrų ir pamačiau kelkraštyje 
stovintį juodą automobilį, išjungtais žibintais. Sustojau prie 
sankryžos ir išjungiau variklį. 

— Boidai! — Karen balse nuskambėjo išgąstis. — 
Ar tik nesiruošiate mylėtis? Jums užtektų įžūlumo tokią 
akimirką... | 

Aš nuraminau ją: 

— Šiuo metu aš — tik seklys. Taigi laukite manęs 
čia, — pridūriau ir išjungiau šviesas. 

— Viena? Naktį? Jūs 1išprotėjote, Boidai! Aš eisiu su 
jumis. 

— Gerai, susitarėme, — gūžtelėjau pečiais. — Ta- 
čiau tylėkite! Ant pirštų galiukų ir jokio triukšmo! Aišku? 
Ir jokių pasipiktinimo bei siaubo šūksnių. 

— Neištarsiu nė žodžio, — pažadėjo ji. — Tik paim- 
kite mane su savimi. 

Išlipęs iš mašinos, aš apėjau aplinkui ir atidarau du- 
reles. Karen iššoko ant Žemės ir dusliai šūktelėjo. 

— Tylėk! 

— Lietus! — sukuždėjo ji. 

— Ligi šiol jo nepastebėjote? 

— Mano šukuosena žus! 

— Tada laukite automobilyje. 

— Dar blogiau, — atsiduso ji. — Jei pasiliksiu čia, 
rizikuosiu netekti ne tik šukuosenos, bet ir galvos! Ar jūs 
visą naktį žadate stovėti lietuje ir ginčytis, Boidai? 

Nuo namo mus skyrė šimtas metrų. Vargais negalais 
mes nušliaužėme tą atstumą ir pakilome į verandą. Laimei, 
veranda turėjo stoginę. 

— Na? — šnipštelėjo Karen. — Ką darysime? 

— Aš apeisiu namą. Greitai grįšiu. 

— Tik su manimi! 

—- (Gerai, — atsidusdama sutikau aš. — Eikite iš 
paskos. 

Ji sekė mane kaip šunelis. Mes apėjome namą. Ta pati 
tyla. Pėdindamas šlapia pievele, išgirdau, kaip Karen ty- 
liai siuntė kažkam prakeiksmus. 

Aš atsigręžiau. 

— Kas dar? 

— Velnio kulniukai! — subambėjo ji. — Jie painio- 
jasi žolėje. Kur mes einam? Maudytis? 

— Aš tiesiog noriu pasivaikščioti po pliažą. Jei pa- 
getdaujate... 

— Ne! — jis pasilenkė ir tuoj vėl išsitiesė. — Na 
štai, aš jau basa. Galėsite džiaugtis, jei susirgsiu plaučių 
uždegimu! 

Mes priėjome uolos kraštą. Žvilgtelėjęs į pliažo pu- 
sę, aš vikriai atšokau agal ir nutempiau Karen į pievelę. 

— Jei norite mane išprievartauti, tai geriau.grįžkime 
į verandą. Šiurpas ima, pagalvojus apie tą šlapią žolę... 

— Pliaže šviesa, — sušnibždėjau aš. — Jei mes sto- 
vėsime ant uolos krašto, jie pamatys mūsų siluetus. 

— Oi! — ji garsiai gurgtelėjo. — Ką jūs ruošiatės 
daryti? 

— Nusileisti ir pažiūrėti, kas vyksta. Šį kartą jums 
teks manęs palaukti. 

— O jeigu jūs negrįšite, ką aš darysiu? — maldauja- 
mai sukuždėjo ji. 

— Velniai rautų, iš kur galiu tai žinoti? 

Slėpdamas savo šešėlį, greitai nusileidau uoloje iš- 
kirstais laipteliais. Putotos bangos triukšmingai daužėsi į 
krantą. Mūša slopino mano žingsnius. Aš priėjau pliažą ir 
pasukau į šviesos pusę, stengdamasis neišlįsti iš uolų šešė- 
lio. Po kelių minučių buvau pakankamai arti ir senoviškos 
formos žibinto šviesoje mačiau viską, kas vyko. Atsivėręs 
prieš akis reginys buvo panašus į Hogarto estampą. Jį ga- 
lėjai pavadinti “Lavonų grobikai“. Smėlyje buvo išrausta 
gili duobė. Susikūprinęs siluetas stovėjo šalia, spoksoda- 
mas į jos gilumą. Aš prisispaudžiau prie uolos ir pastačiau 
ausis. Susikūprinęs šešėlis panėšėjo į plėšrų paukštį, tyliai 
tykojantį aukos. Praslinko ilga minutė. Staiga mano plau- 
kai atsistojo piestu. Iš duobės lėtai išlindo galva, apkibusi 
šlapiu smėliu. Duslioje šviesoje negalėjau įžiūrėti veido 
bruožų. Paskui pasirodė pečiai. Išlindęs iki juosmens kū- 
nas staiga sulinko pusiau ir tarsi išsitiesė po kuproto silue- 
to kojomis. Tai buvo Donas Lečeras, paskui iš duobės išsi- 
kabarojo Rodnis Martinas. 

— Eime! — gergždžiančiu balsu įsakė siluetas. Aš 
pažinau Čarlio Vanosos balsą. — Pasijudinkite! Atsikra- 
čius kūno, reikės dar užkasti duobę. 

Aš ištraukiau 1š dėklo 38-ąjį ir grėsmingai riktelėjau: 

— Vaikinai pavargo, Čarli! Kodėl jiems nepalikus vis- 
ko tap kaip yra? 

arlis sustingo vietoje, abu draugužiai sureagavo ki- 
taip: jie instinktyviai šoko atgal į duobę. Man surinkant, 
Lečeras tikriausiai prilaikė kūną, nes dabar šis lėtai čiuožė 
atgal į duobę. 

— Boidas? — dusdamas paklausė Čarlis. 

Jis lėtai pasuko galvą į uolų pusę ir jų šešėlyje bergž- 
džiai stengėsi įžvelgti mane. 

— Aš turiu revolverį, — patikslinau. — Tokiu atstu- 
mu prašauti neįmanoma, Čarli, tuo labiau, kad jus visus 


puikiai apšviečia ta lepma. j 
— Kaip jūs... — jis staiga nutilo, pečiai nulinko dar 
žemiau. — Tai buvo “antis", — karčiai ištarė jis. — Jūs 


pamelavote Karen, sakydamas, kad ruošiatės ieškoti kūno 
rytoj iš ryto. 

— Įtariau, kad palaidojote jį netoli namo, — švelniai 
paaiškinau. — Bet aš negalėjau visą vasarą perkasinėti plia- 
žą ir nieko nerasti. Tada pamaniau, kad toks tipas kaip jūs, 
Čarli, lengvai puls į paniką. Aš velniškai džiaugiuosi, jog 
nesuklydau. 

— Ką dabar darysite? — karktelėjo jis. 

— Liepkite savo draugužiams išlįsti iš duobės. 

Abu statistai išlindo ir paklusniai atsistojo šalia Čarlio. 

— Lečeri! — viauktelėjau aš. — Eikite pirmas ir neš- 
kite žibintą. Paskui jus seks Martinas, po jo — Čarlis. Aš 
eisiu paskui Čarlį, įrėmęs į jo nugarą revolverį. Menkiau- 
sias įtartinas gestas, Lečerai, — ir kulka pragręš tunelį nuo 
j0 stuburo iki bambos. Supratai? 

Minutėlę padvejojęs, Lečeras paėmė žibintą ir pasu- 
ko prie laiptelių. Jam iš paskos nusekė Martinas, o paskui 
jį — Čarlis. Praleidęs juos, aš įbedžiau revolverio vamzdį 
į riebalais apklotus Čarlio šonkaulius. Jis suriko ir vos ne- 
iššoko iš batų. 

— Aš žinau, kad jūs bjauritės bet kokia fizine prie- 
vartos forma, — gailestingai sumurmėjau aš. — Tad mels- 
kitės, kad jūsų draugužis Lečeras nepadarytų neapgalvoto 
žesto. 

Mes pakilome laipteliais ir be jokių incidentų pasie- 
kėme sumirkusią pievelę. Aš apsidairiau, bet Karen nepa- 
mačiau. Netikėtai kažkas suspaudė mano ranką. 

— Boidai! — ji materializavosi iš nebūties ir žengė 
greta. — Kas vyksta? 

— Paaiškinsiu, kai būsim name. 

— Mes negalėsim ten įeiti, — išsigandusi sukuždė- 
jo ji. — Ten žmonės. Jums išėjus, atvažiavo automobilis, 
ir kažkas įėjo į namą. Žiūrėkite, ten šviesa. 

— Nuostabu! Reiškia, mums nerekės laužtis. Užteks 
paskambinti į duris. 

Maža mūsų procesija apsuko namą ir pakilo į veran- 
dą. Aš įsakiau Lečerui paskambinti. Durys atsidarė, ir ant 
slenksčio pasirodė Dženė Randolf. Jos akys suapvalėjo. Pa- 
eiliui ji apžvelgė mus. Misis Randolf vilkėjo juodą šilkinę 
suknelę, plaukai buvo susukti į kuodą, ir atrodė ji labai ele- 
gantiškai. 

— Mes norime įeiti, Džene. Būkite maloni, pasitrau- 
kite. Aišku? 

Ji pakluso ir atsitraukė lėtai kaip somnambulė, nekreip- 
dama dėmesio į drėgną smėlį, sulig kiekvienu Lečero ir Mar- 
tino žingsniu byrantį ant kilimo. Aš pakeičiau procesijos ei- 
lės tvarką: pastačiau Karen už Čarlio, o pats paėmiau Dženę 
už parankės ir patraukiau procesijai iš paskos. Už baro sto- 
vėjo Žavingos išvaizdos vyriškis. Rudose akyse suspindo 
lengva nuostaba, mums įžengus žąsele į kambarį. Jo kostiu- 
mas, marškiniai, kaklaraištis buvo visų, visų... 

— Džene, — purkštelėjo jis, — tu neįspėjai, kad rengi 
priėmimą! 

— Aš... 

Ji atsisuko į mane. Jos žvilgsnis iškalbingai prašė pa- 
galbos. 

Aš pasisveikinau: 

— Helou, Miurėjau! Tai siurprizas... tam tikru atžvilgiu. 

— Labas vakaras, Deni. — Jis nušvito savo akinan- 
čia šypsena: matyt, tai buvo:į jo smegenis įaugęs retlek- 
sas. — Ką tai reiškia? — Jo šypsena pamažu išblėso, pa- 
mačius mano dešinę ranką. — Revolveris tir visa kita? 

— Ar prisimenate, kad Dženė paprašė mane surasti 
jos vyrą? — aš stengiausi laikytis kukliai. — Tai va, aš jį 
radau. 

— Jūs radote Frederiką? — Dženės veidas prašvie- 
sėjo. — Tai nuostabu! Kur jis? 

— Pliaže, — paaiškinau aš. 

— Bijau, kad ne visai jus suprantu, — jos balsas pa- 
sikeitė. — Ką jis ten veikia? | 

— Čarlis su savo draugeliais,ką tik jį iškasė. 

— Ar tik nenorite pasakyti, kad jis... — Miurėjus at- 
sikrenkštė. — Negyvas? 

— Nuo praeito antradienio, — patvirtinau aš. — Ma- 
nau, mums geriau atsisėsti ir pasikalbėti. — Aš reikšmingai 
mostelėjau revolveriu į Čarlio ir 10 palydovų pusę. — Jūs, 
trys, ant sofos! — Jie pakluso. — Carli, sėskis per vidurį. — 
Aš atsitojau greta mažojo šunsnukio Martino. Atrodė, kad 
jis tuoj tuoj prapliups raudoti. Čarlio išvaizda priminė nuo 
širdies priepuolio mirštantį Žmogų. Lečero veidas buvo su- 
akmenėjęs, tačiau pilkos akys atidžiai sekė mane. 

— Džene, — aukštuomenės tonu prašnekau aš, — gal 
jūs su Karen atsisėstumėte į krėslus? Asmeniškai aš galiu 
ir pastovėti. 

Abi moterys įtariamai susižvalgė ir susėdo dviejų 
metrų atstumu viena nuo kitos. 

— Mtiurėjau, — šypsodaimasis kreipiausi į jį, — ar 
neparuoštumėtė mums ko nors išgerti? Aišku, tie trys žmo- 
nės nepriklauso privilegijuotiesiems. 


— Gerai, Deni, — jis sudėliojo ant baro stiklus. — 
Ką gersite? 
— Gal išgerkime viskio su trupučiu ledo, — pasiū- 


liau aš. — Tai palengvins aptarnavimą ir nepertrauks mūsų 
įdomaus pokalbio. 


— Sutarta. 

— Atidenkite ugnį, Karen, — maloniai paliepiau 
aš. — VES jiems, kas atsitiko praeito antradie- 
nio rytą. 


— Ką? — ji secišiūo mane laukiniu žvilgsniu. — Jūs 
kuo mane laikote? Manote, kad aš kvanktelėjau? 

— Pasakokite, arba aš padarysiu tai pats! 

Jos akyse sužiBo beribė neapykanta, Karen nusisu- 
ko, beviltiškai gūžtelėjusi pečiais. 

+ — Gerai, — dusliai tarė ji. — Bet jeigu tai atsisuks 

prieš mane, prisiekiu jums, Boidai, kad... 

— Malonėkite kalbėti apie reikalą. 

Ji nusileido. Bespalviu balsu Karen papasakojo, kaip 
Randolfas pakvietė ją praleisti keletą dienų užmiesčio vi- 
loje. Antradienio rytą ji nuėjo į pliažą degintis, o Frede- 

rikas liko namuose laukti svarbaus telefono skambučio. 
Netikėtai pliaže pasirodžiau aš. Gelbėdamasi iš padėties, 
Karen tada paminėjo Pelio pavardę. Toliau ji išklojo, kaip 
svečių kambaryje rado negyvo Randolfo kūną ir kaip su- 
gebėjo pašalinti mane, išsiuntusi ieškoti Pelio žudiko. Pa- 
galiau pridūrė, kad.paskambino Čarliui ir pranešė, kas at- 
sitiko. Čarlis patarė jai pasislėpti, ką ji ir paskubėjo pa- 
daryti. š 

Karen nutilus, aš pažvelgiau į Carlį. Kaip paprastai, 
i1gi plaukai krito jam ant akių, bet jis nebeturėjo jėgų jų kres- 
čioti. Blyškiai melsvos akys, atrodė, tuoj iššoks iš orbitų. 

— Tada Čarlis pakvietė į pagalbą savo draugelius. Ši 
simpatiška trijulė atvažiavo į Niuportą ir palaidojo kūną 
pliaže. Po to, norėdami sunaikinti visus užpuolimo pėdsa- 
kus, sutvarkė kambarį. Taip, Carli? 

Jis lėtai linktelėjo galvą. 

— Aš maniau, kad jį nužudė Karen, — trūkčiojančiu 
balsu ištarė jis. — Ją galėjo įtarti, tiesa? 

— Kodėl jūsų bičiuliai įsivėlė į tą reikalą? 

„ — Dėl pinigų. Dėl ko daugiau? Mano dėka išvengusi 
elektros kėdės, Karen būtų leidusi man gyventi žymiai pla- 
čiau. Po trijų metų, per .kuriuos aš turėjau šypsodamasis 
priiminėti kažkokius tai trupinius! Aš smaginausi, įsivaiz: 
duodamas atvirkštinę situaciją! 

— O kodėl jūs pasamdėte mane ieškoti Karen ir pa- 
sakėte, kad ji čia su Peliu? 

Jis nervingai sukrutėjo. 

— Man paskambino. 

— Kas? | | 

— Nežinau! — mirksėdamas sušuko jis. — Tai tiesa, 
misteri Boidai! Prisiekiu, aš nežinau, kas skambino. Bal- 
sas vyriškas, kažkoks prislopintas. Tas tipas man pasakė, 
kad Karen yra viloje su Randolfu, ir jei aš tučtuojau neat- 
vyksiu daryti galo tai paleistuvystei, jis paskambins misis 
Randolf ir viską jai papasakos. Jis pridūrė, kad radusi juos 
kartu, ji būtinai paduos skyryboms. Randolfas galės vesti 
Karen. Kai tik tik atsikratys manęs, aš atsidursiu gatvėje. 
Norėjau sužinoti, kas skambino, bet jis padėjo ragelį. 

— Aš turėjau veikti vietoj jūsų? — Ir pats atsakiau į 

tą klausimą. — Jūs pabūgote... Jūs bijojote leistis į tokį 
Žygi, Carli. | 

Jis užsimerkė ir gailiai linktelėjo. 

— Randolfas — tvirtas vaikinas... Karštas. Jūs gi žino- 
te, kad vien mintis apie prievartą daro mane ligoniu. Aš pa- 
maniau, kad niekuo nerizikuosiu, jei vietoj savęs pasiųsiu jus, 
tuo labiau, kad jūs nepažįstate Randolfo. Todėl aš ir pasinau- 
dojau Pelio vardu. Aš žinojau, kad jis kartais būdavo su ja... 

— Negaliu tuo patikėti! — sušuko Dženė Randolf. — 
Frederikas miręs? — Jos žvilgsnis, nukreiptas į Karen, 
skleidė neapykantą. — Ir jūs nužudėte jį! 

— Aš nežudžiau jo! — isteriškai suriko Karen. — 
Man nusispjaut į tai, ką jūs manote! Aš jo nežudžiau! 

— Ramiai! — įsikišau aš. — Netempsime gumos. 
Čarlis dar nebaigė pasakoti apie savo vaidmenį šioje isto- 
rijoje. Ar ne, Čarli? 

— Jūs taip manote? — pavargusiu balsu paklausė jis. 

Tada aš trumpai išdėsčiau jo sumanymą. Kaip jis prieš 
man ateinant susitiko su Nina Nort, parodė man sveiką ir 
gyvą Pelį, prišnekėjo visokių nesąmonių apie Karen skam- 
butį iš Filadelfijos ir pabandė įtikinti, kad visa ta istorija 
— tiesiog nesusipratimas. 

— Po to jūs grįžote namo, ir prijungėte prie telefono 
magnetofoną su buvusios kambarinės balso įrašu, vis kar- 
tojančiu, kad misteris ir misis Vanosa išvažiavo mėnesiui 
paatostogauti. Jūs žinojote, kad nei aš, atvažiavęs ieškoti 
kūno, nei policija, jei būčiau jai pranešęs, neras nei lavo- 
no, nei Žmogžudystės pėdsakų, ir sekliai pamanys mane 
esant kuoktelėjusiu. Galų gale aš ir pats būčiau metęs tą 
beviltišką reikalą ir patikėjęs, jog man pasivaideno. 

— Taip. Bet aš neįvertinau pernelyg didelio jūsų 
smalsumo. Kai Karen paskambino, jog pas ją į viešbutį at- 
ėjo Pelis, išgąsdintas jūsų pranešimo apie Randolto mirtį, 
aš nusprendžiau įsikišti ir paprašiau jus ateiti pas mane. 
Padedamas Dono, aš tikėjausi priversti jus pasakyti, iš kur 
sužinojote apie Randolfo egzistavimą. Bet ir tai sužlugo. 

— Tai lengva paaiškinti. Aš nusprendžiau grįžti į šį 
namą ir pažiūrėti, ar negyvėlis dar čia. Lavono neradau, 
užtat užtikau Dženę Randolf. Mes paplepėjome, ir kai ji 

sužinojo, jog aš — privatus detektyvas, pasamdė mane su- 
rasti jos dingusį vyrą. 

Miurėjus Anselis išnešiojo viskį. Jis dvejodamas 1š- 
tiesė stiklą Dženei, paskui — Karen ir man. 

— Aš dar niekaip negaliu atsikvošėti. Negaliu patikė- 
ti, kad misteris Randolfas miręs, — monotoniškai bambėjo 
jis. — Dženė jautė nelaimę, todėl ir atvažiavo čia. Tai lem- 
tis, kaip kitaip ji būtų sužinojusi, kas atsitiko jos vyrui? 

— Jos vyro kūnui, norite pasakyti. 

— Ką? 

— Ji įtarė, kad jis miręs, — kantriai paaiškinau aš, — 
tik negalėjo to įrodyti, nes nežinojo, kur kūnas, ar ne? 

Jis sustingo vietoje, paskui nusišypsojo savo magne- 
tine šypsena. 

— Man labai gaila, Deni, — nuliūdęs atsakė jis, — 
bet aš nesupratau nė vieno žodžio. | 

— Tai juk taip paprasta. Kartoju: ji Žinojo, kad vyras 
miręs. Ji žinojo, kad jis nužudytas, bet negalėjo to įrodyti, 
nes velionio kūnas buvo dingęs. 

— Dženė nejįtarė, kad jos vyras miręs, — paprieštara- 
vo Anselis. — Iš kur ji galėjo žinoti, kad Karen jį nužudė! 

— Jį nužudė ne Karen, — švelniai paprieštaravau 
aš, — ojjūs! 

Jo akinanti šypsena pavirto desperatiška grimasa. 

— Deni! — Pašokusi iš krėslo Dženė Randolf puolė 
prie Anselio, čiupo jį už rankos, lyg norėdama apginti nuo 
pavojaus, ir pažvelgė į mane. — Jūs iš proto išėjote! 

— Nužudymo išvakarėse jūsų vyrui paskambino iš 
darbo. Po to jis visą dieną buvo gerai nusiteikęs. Kitą rytą 
Jis pasakė Karen, kad liks namuose ir lauks dar vieno, pa- 
brėžė, labai svarbaus skambučio, ir pridūrė, jog vakare jie 
"galbūt kai ką atšvęs. Jei Frederikas pasitikėjo kuo nors taip, 
kad neslėpė romano su kita moterimi ir net nurodė savo 
slėptuvės vietą, tai galėjo būti tik jo padėjėjas? 

— Melas! — suriko Anselis. — Jūs remiatės tik Ka- 
ren žodžiais!.. 

— Jūs gyvenate su šefo žmona, Miurėjau, — nutrau- 
kiau jį. — Bet čia dar vienas "bet": Frederikas buvo vienu 
metu ir jūsų darbdavys, ir jūsų melžiama karvutė. Nuvar- 
gintas kovos prieš Fergiusoną, turėsiančios pasibaigti arti- 
miausiame adminisracijos tarybos posėdyje, Frederikas nu- 
sprendė pailsėti savaitę su savo ankstesniąja meiluže. Ta- 
čiau jis suprato, kad jam buvo gyvybiškai svarbu žinoti vis- 
ką, kas dėjosi darbe. Ir jis patikėjo savo planą padėjėjui, 
aišku, nenutuokdamas, jog tas miega su jo Žmona. Meilu- 
Žis viską papasakoja šefo žmonai. Dženė nekentė Karen Va- 
nosos, nes ši sugriovė jos vyro karjerą. Kita baisi prielaida 
šovė jai į galvą: Randolfas galėjo prarasti savo padėtį Ze- 
mės fonde. Gal net išsiskirti? 

Aš padrąsinančiai nusišypsojau Dženei ir tęsiau: 

— Bet buvo visai priimtina išeitis... Zmogžudystė! 
Vyras žūsta, jūs paveldite jo pinigus ir po privalomo gedu- 
lo ištekate už savo meilužio. Bet viena smulkmena nedavė 
jums ramybės: Karen irgi galėjo išlošti iš Frederiko mir- 
ties! Kažkuriam iš meilužių dingtelėjo geniali mintis: ap- 
dairiai veikdami, jie galėjo suversti žmogžudystę ant Ka- 
ren. Tr jūs viską kruopščiai paruošėte. Norėdamas būti tik- 
ras operacijos sinchroniškumu, meilužis du kartus paskam- 


bino. — Aš truputį pakėliau balsą. — Jūsų anoniminis pa- 
tarėjas, Čarli, nurodė jums laiką! 
— Jis paskambino pirmadienio vakare, — greitai at- 


sakė Čarlis. — Ir perspėjo, kad Karen turi palikti vilą iki 
pusiaudienio, priešingu atveju jis grasino viską pranešti mi- 
sis Randolf. 

— Po to jūs paskambinote į vilą Randolfui, ir sume- 
lavote, kad sužinojote kai ką svarbaus, galinčio nuversti 
Fergiusoną. Jūs pasakėte, jog dalykas toks sensacingas, kad 
nerizikuosite kalbėti telefonu ir ąntradienį atvažiuosite į 
vilą pats. Jūs taktiškai užsiminėte, kad jo draugužę gali su- 
trikdyti pašalinio žmogaus pasirodymas: “Gal jums geriau 
pasakyti jai, kad laukiate skambučio? Tada ji nesinervins... 
Kodėl nenusiuntus jos į pliažą?.." Paskui tą patį vakarą jūs 
paskambinote Čarliui ir paskyrėte jam laiką. 

— Tai beprotybė! — sušvokštė Miurėjus. — Jūs... 

— Antradienio rytą jūs atvažiavote čia ir nužudėte 
Randolfą, po to išdūmėte į Niujorką. Jūs manėte, kad Car- 
lis netruks atvažiuoti, ras kūną... ir Karen. Dženė jums sa- 
kė, kad Čarlis — minkštagalvis tipas. Jūs tikėjotės, kad pa- 
matęs lavoną, jis pasimes ir paskambins į policiją. Bet at- 
sitiko nenumatytas dalykas: Čarlis pasimetė dar prieš va- 
žiavimą čionai ir pasamdė mane, kad aš pristatyčiau jo žmo- 
ną namo. 

— Deni! — persimainiusiu balsu sušuko Dženė Ran- 
dolf. — Man taip sunku, maldauju jus... 

— Ramiai! Aš dar nebaigiau. Mes žinome, kaip vys- 
tėsi įvykiai po mano išvažiavimo. Karen paskambino Čar- 
liui ir papasakojo, kas atsitiko. Pasibaisėjęs, kad gali vi- 
siems laikams netekti savo pragyvenimo šaltinio, Vanosa 
surinko savo draugelius. Jie atvažiavo, išnešė kūną ir su- 
naikino visus Žmogžudystės pėdsakus. Jūs abu tikriausiai 
gerokai kankinotės, laukdami žinios, kurios vis nebuvo! Ne- 
pakeldama laukimo, Dženė atvažiavo į vilą. Lavonas buvo 
dingęs. Atsigavusi po šoko, Dženė nusprendė likti čia ir 
palaukti tolimesnės įvykių raidos... Ir tada pasirodžiau aš... 

Pažiūrėjau į juos abu ir tęsiau: 

— Kai aš paaiškinau, jog esu privatus detektyvas, Va- 
nosos pasamdytas įkalbėti jo Žmoną, kuri, galimas daiktas, 
ilsisi čia su aktoriumi Peteriu Peliu, grįžti namo, Dženė 
paprašė mane suteškoti jos vyrą. Aš paprašiau jos supažin- 
dinti mane su Randolfo bendradarbiu, kuriuo jis pasitikėjo. 
Man buvo suorganizuotas pasimatymas su Miurėjumi. 

Aš padariau pauzę ir tęsiau: 

— Nuo tos akimirkos jie pranoko patys save! Aš pa- 
minėjau viloje su Karen buvusio komedianto vardą, ir-jūs 
nusprendėte įtikinti mane, kad jis irgi yra įsipynęs į žmog- 
žudystę. Pelis būtų atvedęs mane prie Karen, ir galų gale, 
prie dingusio kūno. Aišku, kad Karen negalėjo viena pa- 
slėpti velionio. Visai tikėtina, kad jai padėjo Pelis. Dženė 
paskambino man ir paprašė kuo greičiau atvažiuoti į Niu- 
portą. Manęs laukė siurprizas. Ji suvaidino blogą erotinę 
sceną, tikėdamasi, kad aš nušoksiu nuo pedalų. Jos žavin- 

gasis meilužis taip pat pasižymėjo, kurdamas scenarijų. Jis 
paskambino ir pasivadino Frederiku Randolfu. Dženė pa- 
sistengė, kad ragelį paimčiau aš. Po dešimties minučių vėl 
pasigirdo skambutis. Tada ragelį paėmė ji pati. Pasirodė, 
jant, Dženė atidavė man kaklaraiščio smeigtuką, kurį ji ra- 
do ant sofos ir nusprendė, kad jis mano. Smeigtuke buvo 
išraižyta monograma: dvi persipynusios “P". Tačiau tai gud- 
riai užmačiai, deja, pritrūko subtilumo. Ji bandė mane įti- 
kinti, kad kažkurį laiką Pelis irgi buvo name. 

Auditorijoje įtampa vis augo. 

— Ir taip, kaklaraiščio smeigtukas tariamai priklau- 
sė Peteriui Peliui. Aš žinojau, kad Randolfas negyvas. Tas 
balsas telefono ragelyje negalėjo būti jo. Bet norint apgau- 
ti artimiausią Randolfo padėjėją, reikėjo būti aukštos kla- 
sės imitatoriumi: toks vaidmuo puikiai tiko aktoriui. Bet 
jie persistengė: Pelis, pakvaišęs dėl elegancijos, greičiau 
būtų miręs, nei užsidėjęs tokią beskonybę. Iš kitos pusės 
Dženė, mylinti žmona, einanti iš proto dėl savo vyro liki- 
mo, staiga pavirto liepsninga ir aistringa misis Potifer. Ji 
pasirodė svetainėje nuogutėlė, mėgindama mane suvilioti. 
Toks posūkis buvo pernelyg staigus. Būtent tai ir pakišo 
man mintį apie drauge veikiančius meilužius. Tačiau trūko 
detalių. Kas ir kur paslėpė kūną? Į Čarlį aš nežiūrėjau rim- 
tai, bet susipažinęs su jo draugužiais, pakeičiau nuomonę. 
Aš supratau, kad tie trys — bendrininkai. 

— Jūs kliedite, Boidai! — suriko Anselis. — Puikiai 
žinote, jog tai — vien kalbos! Jūs neturite įrodymų! Tai tik 
bepročio fantazijos! 

— Prielaidų čia daugiau, nei reikia, kad policija susi- 
domėtų šiuo reikalu. O kai jie įsikibs į jus, tai ištrauks abso- 
liučiai viską. Pavyzdžiui, ką jūs veikėte antradienio gytą... 

— Aš nebeturiu jėgų! — sudejavo Dženė. — Aš... 

Ji priglaudė prie kaktos ranką, giliai atsiduso ir krito 
tiesiai ant manęs. 

Aš šauniai pademonstravau savo tobulai išlavintą, net 
už mintį greitesnę reakciją. Jai linktelėjus, mano rankos 
instinkĖyviai išsitiesė jos pagauti. Ji atsitrenkė visu kūnu 

man į krūtinę ir išmušė 1š rankos revolverį. Po to staigiai 
išsitiesusi atstūmė mane ir pergalingai nusišypsojusi atšo- 
ko atgal. Aš atsidūriau prieš nuosavos patrankos vamzdį, 
tvirtai laikomą Anselio rankose. 

— Jūs — didelis gudruolis, Boidai, — meiliai prata- 
rė Anselis. — Gaila, kad mirsite pačiame jėgų žydėjime, 
tačiau tik jūs dėl to kaltas! 

— Tyliau! 

Anselis išsprogino akis. Nenuleisdamas ginklo nuo 
mano krūtinės, jis žengtelėjo atgal ir apsidairė. 

— Ramiai, Anseli, — atsistodamas įsakė Lečeras. — 
Jums ir misis Randolf gresia elektros kėdė. Palaidoję kū- 
ną, Čarlis, Rodnis ir aš tapome jūsų bendrininkais. Mes žu- 
vę, jei nesiimsime atsargumo priemonių. 

— Donas absoliučiai teisus, — pratarė Martinas, — 
tu sutinki, Čarli? 

— Prašau jus visus, — Čarlis susiraukė. — Darykite 
viską, kas būtina ir perspėkite mane, kai viskas baigsis. 
Jūs žinote, kad prievarta... 

— Tinka! — sugergždė Anselis. — Jūsų tiesa, reikia 
imtis atsargumo priemonių. Kas turi pasiūlymų? 

— Gal mums grįžti prie jūsų idėjos? — tarė Leče- 
ras. — Karen Vanosa privalo gauti atpildą už žmogžudys- 
tę. Galime išplėtoti šią mintį. 

— Kaip? — nustebusi paklausė Dženė. 

— Ji norėjo atsikratyti Čarlio, — pradėjo Lečeras. — 

Ji turėjo meilužį, už kurio norėjo ištekėti. Ji ir jos meilužis 
paruošė tikslų planą, kurį ir įgyvendino. Nužudę Randol- 
fą, pabandė suversti kaltę ant jo našlės. Čarli, tu juk žinai, 
kad Boidas miegojo su Karen ir dėl jos ėjo tš proto. 
Ę — Aišku, prisimenu, mano drauge, — sumurmėjo 
Carlis. — Būk ramus, aš prisiminsiu visas detales, net pa- 
čias begėdiškiausias. Kaip aš suprantu, sekliai dievina ne- 
švankias detales. 

— Vadinasi, mes nužudėme Randolfą, o dabar sten- 
giamės suversti kaltę jo Žmonai — ironizavau aš. — Jo kū- 
ną palaidojome pliaže ir po trijų dienų jį iškasėme, taip? 

— Taip, jūs teisingai pastebėjote, — sutiko Lečeras. — 

O jei mes padarytume iš jūsų herojų, Boidai? Patiktų? Mi- 
sis Randolf pasamdė jus surasti jos dingusį vyrą, ir tyri- 
mas atvedė jus į šį namą. Jūs išsiaiškinote, kad Karen Va- 
nosa praleido su Randolfu čia keletą dienų. Jūs, genialus 
detektyvas, padarėte išvadą, kad Karen palaidojo jį pliaže. 
Jums pradėjus atkasinėti kūną, pasirodė pati žudikė, — Ka- 
ren Vanosa, laikydama patranką rankoje! Bebaimis Boidas 
krito su kulka širdyje, o antros Žmogžudystės išgąsdinta 
Karen nubėgo į namą. Ji suprato, kad nebeišsisuks, ir šovė 
sau į smilkinį. Ką jūs apie tai pasakysite? 

— Jūs to nepadarysite! — šaižiai suspigo Karen. — 
Aš jūsų maldauju! Man nusispjaut į Boidą, bet nežudykite 
manęs! 

Atsistojusi prieš Anselį, ji maldaujamai pažvelgė į 
ji, vis dar laikydama rankoje pilną stiklą. 

— Misteri Anseli! Neleiskite jiems to padaryti! Ne- 
leiskite jiems manęs nužudyti! Aš... 

Staigiu tr tiksliu mostu ji šliūkštelėjo viskį jam į vei- 
dą. Anselis sustaugė: alkoholis pateko jam į akis. Aš liuok- 
telėjau ir, stipriai stuktelėjęs Anseliui, išplėšiau iš jo ran- 
kų revolverį. Paskui viskas pašėlo lėkti tokiu ritmu, kad aš 
vos spėjau suvokti, kas vyko. 

Anselis atsilošė atgal. Išskėtusi nagus Dženė kaip fu- 
rija metėsi ant manęs. Nugriaudėjo šūvis. Aš išvydau nuo- 
stabą pilkose akyse, ir Dženė parkrito. Lečeras nusitaikė 
patranką į mane, bet aš jį aplenkiau, pasiuntęs tris kulkas 
jam į pilvą. Lečeras žengtelėjo atgal ir sudribo ant suolo. 
Pakilo pragariškas triukšmas. Anselis ėmė klykti, užsiden- 
gęs rankomis akis. Čarlis ir Rodnis, pamatę negyvą Lečero 
kūną, riaumojo visa gerkle. Aš pažvelgiau žemyn ir pama- 
čiau prie savo kojų Dženės Randolf šinjoną. Ji gulėjo ant 
šono, ir raudona dėmė vis plėtėsi ant juodo šilko. Karen 
Vanosa atsiklaupė šalia jos, tačiau tuoj pakilo. 

— Ji mirusi, — užtikrintai pareiškė Karen. 

— Aš irgi būčiau negyvas, jei jūs nebūtumėt taip šau- 
niai išvedusi iš rikiuotės Anselio. 

— Tai buvo tik gynybinis refleksas, — ji pabandė 
išspausti šypseną. — Jūs man nieko neskolingas, Boidai! 

— Manau, pats laikas iškviesti policiją. 

— Taip, tiesa, — Karen tamsiose akyse blykstelėjo 


keista liepsnelė. — Ji visada ne laiku! 

— Ką? 

— Kvieskite! — ji irzliai truktelėjo pečiais. — Štai 
ir viskas! 

L 

Aš grįžau namo kitą rytą, aštuntą valandą. Prireikė daug 
laiko, kol farai susitvarkė su trimis lavonais, iš kurių vienas 
buvo trijų dienų senumo. Karen papasakojo savo istoriją ma- 
žiausiai dešimt kartų, aš savąją — irgi. Anselis praskydo po 
dviejų valandų tardymo. Jis išklojo viską ir pasirašė detalų 
prisipažinimą. Tai truputį palengvino bylą. Čarlis su Rodniu 
jaudinančiai vieningai puolė trims valandoms į isteriją. Pa- 
sak Martino, jis buvo tiesiog nekaltas žiūrovas, atsitiktinai 
ten patekęs: jis iš draugiškumo padėjo savo senam bendražy- 
giui palaidoti sunkų kūną. Aš velniškai apsidžiaugiau, kai pa- 
galiau jį išvežė, pasirašiusį savo parodymus. 

Karen kilniaširdiškai pareiškė, jog aš nepranešiau po- 
licijai apie žmogžudystę todėl, kad ji įtikino mane pati tuo 
pasirūpinsianti, kai tik aš išeisiu. Iš jos deklaracijos pasi- 
juokė, bet ji nesutriko ir įrodė, kad, pranešusi apie žmog- 
Žudystę iškart, būtų užsitikrinusi sau elektros kėdę. Ta te- 
ma ją buvo smarkiai paveikusi, ir ji užsidegusi gynė savo 
teoriją, neduodama inspektoriams nė žodelio įterpti. Galų 
gale jie sutiko su Karen požiūriu. Tačiau ji net negirdėjo 
jų. Galiausiai man teko tempte ištempti ją iš kambario, 
gelbstint policininkus nuo tolesnio puolimo. Aš nuvežiau 
Ją į miestą ir išlaipinau prie “Kati" viešbučio. 

Aštuntą valandą ryto aš įžengiau į savo kambarį, tikė- 
damasis išvysti ant pagalvės žavią blondinės galvutę, bet ra- 
dau tiktai laišką. Jis buvo trumpas. Ninai nusibodo manęs lauk- 
ti, ji nusprendė, kad su artistais linksmiau, nei su privačiais 
detektyvais. Jos intuicija jai pakuždėjo, kad vargšeliui Pete- 
riui ji reikalinga, tuo labiau, kad jis žadėjo savo televizijos 
programoje jai vaidmenį mažiausiai penkiuose epizoduosa 

Aš pasiunčiau viską velniop ir nuėjau gulti. Pabudau 
septintą valandą vakaro, kaip tik laiku papusryčiauti ir net 
išlenkti taurelę viskio. Devintą valandą už durų nuaidėjo 
skambutis. Pamaniau, kad tai vėl farai su savo klausimais, 
ir nusiteikiau nemaloniai nakčiai. Atidaręs duris įsitikinau, 
kad nė vienas šniukštas nebūtų galėjęs turėti tokios išvaiz- 
dos, kad ir kaip tobulai būtų užsimaskavęs. 

Karen Vanosa padovanojo man akinančią šypseną ir 
nužingsniavo į svetainę, vilkdama milžinišką paketą, kurį 
padėjo ant stalo. Ji vilkėjo dekoltuotą žydrą vakarinę suk- 
nelę be rankovių. Ilgi, tamsūs plaukai siekė pečius. Tam- 
sios akys jaudinančiai Žžėrėjo. 

— Aš atnešiau puikias naujienas, Boidai, — drama- 
tiškai paskelbė ji. 

— Taip? Kokias? — burbtelėjau. 

— Štai šias! 

Ji pasirausė savo rankinuke ir, ištraukusi krūvą po- 
pierių, kyštelėjo man į ranką. 

Aš pažiūrėjau, užsimerkiau ir vėl pažiūrėjau. Mano 
rankose buvo penkių tūkstančių dolerių čekis, išrašytas D. 
Boidui ir pasirašytas K. Vanosos. 

— Frederikas ištesėjo savo pažadą dar prieš mūsų su- 
sitikimą Niuporto viloje, — vienu atsikvėpimu sušuko ji. — 
Man sutikus praleisti su juo savaitę, kitą dieną jis pervedė 
pinigus. Jo advokatai paskambino man šįryt ir pasakė. 

— Na... ačiū! 

— Tai nebrangu. Jei ne jūs, mano užpakalis jau šil- 
dytųsi elektros kėdėje. 

— Gal norite išgerti? 

— Labai noriu. Frederiko mirtis mane labai nuliūdi- 
no. Iš tikrųjų nuliūdino. Bet aš dėl to nekalta, tiesa? 

— Aš irgi taip manau. 

-— Šįryt aš paskelbiau, kad parduosiu savo viešbutį, — 
linksmai sušuko ji. — Mano advokatas patarė pasinaudoti 
tuo, kad Čarlis už grotų, ir pareikalauti skyrybų. Pagaliau 
aš būsiu laisva! 

— Tikrai? — sumurmėjau aš. 

— Taigi... — jos geidulingas lūpas nutvieskė šypse- 
na. — Aš žinau, laikas ne visai tinkamas, bet man norisi 

atšvęsti tą laimingą įvykį. Tikiuosi, jūs prisijungsite prie 
manes, Boidai. 

— Na, ką gi, — aš gūžtelėjau pečiais. — Kur ir kada 
toji puota? 

— Aš pamaniau, kad nedidelė saulės vonia bus labai 
naudinga, — gyvai tarė ji. — O po to — piknikas... 

Aš žvilgtelėjau į langą, paskui į ją. 

— Gatvėje tamsu... Jau naktis! 

— Nesirūpinkite! — ryžtingai atsakė ji. — Aš tuo 
užsiimsiu. Suplakite kokteilius, pasiimkite daugiau marti- 
nio, kad nereikėtų šliaužioti po pliažą pirmyn ir atgal,-kai 
norėsime išgerti. 

Linkstančiomis kojomis aš nuėjau į virtuvę. Pamaniau, 
kad reikėtų nuvesti ją pas psichiatrą, bet visų geriausia bu- 
vo dabar nejaudinti Karen, ką aš ir padariau. Atlikęs savo 
misiją per penkias minutes, grįžau į svetainę, nešinas dviem 
stiklais tir šeikeriu, pilnu martinio. Kambarys buvo pasikei- 
tęs. Visi Šviestuvai, išskyrus vieną, buvo užgesinti. Sunku- 
sis paketas pavirto į ultravioletinę als Ji stovėjo ant sta- 
lo krašto, nukreipusi šviesą į kilimą. Salia lango mirksinti 
naktinė lemputė išplėšė iš tamsos nuostabų reginį. 

Aistringa nuoga brunetė gulėjo ant kilimo; ji pasuko 
galvą ir nužvelgė mane per petį. 

— Man labai gaila, — tingiai prašneko ji, — tačiau 
tai privatus pliažas. čia uždrausta vaikščioti apsirengusiems! 

Man prireikė visų jėgų, kad atplėščiau Žvilgsnį nuo 
auksinės spalvos šlaunų. 

— Atleiskite už netinkamą elgesį. Aš pasitaisysiu. 

— Puiku! — Ji vikriai atsisėdo ir nusišypsojo. Jos 
gundanti šypsena idealiai tiko prie nuogo kūno. — Aš no- 
rėjau atšvęsti šį įvykį intymioje aplinkoje, — svajingai su- 
murkė ji. — Tiktai dviese, Boidai. Gerti martinį, degintis, my- 
lėtis pliaže... Ar jums patinka šis sumanymas? 

— Nuostabu! — aš nuvirtau greta jos. — Tik viena 
smulkmena... 

— Būtent? 

— Kai tik mes išgersim, užgesinkite šią lempą. Jūs 
neįsivaizduojate, kaip greitai aš įdegu... 

PASAULIO DETEKT'O PASAULIO KNYGOS 


PRIVATUS SLEKLYS 


R. Čandleris — vienas iš garsiausių anglų kalba rašiusių 
*4 amžiaus detektyvo meistrų. Jo stiliui būdingas intonaci- 
nis turtingumas, žaisminga ironija, lakoniški ir vaizdingi dia- 
logai, o ypač jo romanus nuo kitų skiria sodri, kasdieniška 
gatvės kalba, vadinamasis slengas. Aštraus ir intriguojančio 
siužeto kūrinio pagrindinis herojus — privatus seklys Filipas 
Marlou, visą laiką atsiduriantis painiose ir pavojingose situa- 
cijose, tvirtas, narsus ir kilnus žmogus. Nors kartais nubrėžti 
tik keliais štrichais, kitų personažų paveikslai taip pat ryškūs 
ir įsimintini. 


Teiraukitės visuose knygynuose. 


Tikra NSO pagrobimų 
ant Bruklino tilto istorija 


Niujorke 1989 metų lapkričio 30 d., apie 3 val. ryto, keletas 
liudytojų, tarp jų ir įžymus pasaulinės politikos lyderis, stebėjo, o 
vėliau ir bešališkai paliudijo matę šį sukrečiantį vaizdą. Lydima 
trijų Mažų ateitvių figūrėlių, Linda Kortail, ištekėjusi dviejų vaikų 
mama, buvo pastebėta išlendaanti pro buto langą dvyliktame aukšte. 
Apgaubti mėlyno švytėjimo Linda ir jos pagrobėjai buvo pakelti į 
didelį raudonai oranžine šviesa spindintį NSO, kuris pasuko 
Bruklino tilto kryptimi. 


Šioje sensacingoje B. Hopkinso knygoje skaitytojai [as 
faktų ir liudininkų parodymų, kurie netelpa į racionalaus proto 
rėmus. Sužinos, kaip ateiviai iš NSO grobia žmones (vaikus ir 
suaugusius) ir atlieka su jais eksperimentus, nuo nekaltų vaikų 
žaidimų, nežinomų prietaisų implantavimo į žmogaus organizmą 
iki skirtingų lyčių “sukergimo". 

Atrodo, kad tai neįtikėtina, bet neginčijami faktai įrodo, 
kad ateiviai iš NSO su mumis eksperimentuoja taip, kaip žmonės 
su bandomaisiais gyvūnais. 


Teiraukitės visuose knygynuose. 


POPULIARIAUSIOS ŠIO METO PASAULIO KNYGOS 
KLAIVAS KASLERIS 


gyvena panašiai kaip ir jo herojus Dirkas Pitas. Ieškoda- 
mas apleistų aukso kasyklų, jis išmaišė visas Pietų Amerikos 
dykumas, bandydamas rasti nukritusių lėktuvų nuolaužų, iš- 
naršė Uolinių kalnų ežerus, o dabar jis nardo po vandenynus 
ir jūras. Jis ištyrė trisdešimt penkias laivų avarijas, kurios turi 
svarbią reikšmę. 

Sis be galo energingas žmogus rašo puikias, kvapą 
gniaužiančias nuotykių knygas. Jų populiarumą atspindi tiražai. 
70 000 000 egzempliorių — įspūdingas skaičius. 


EKLEDKALNIS 


Pirmą kartą lietuvių kalba — 
žymaus JAV rašytojo knyga, 
sulaukusi tokio neregėto 

populiarumo 


Milžiniškas ledkalnis, plūduriuojantis šiauriniame Atlan- 
te, buvo virtęs plaukiojančiu kapu. Įstrigęs laivas stūksojo di- 
džiulėje ir spindinčioje ledo masėje — traleris buvo taip įsily- 
dęs, kad nesimatė net jo centrinio stiebo. 

Ši paslaptis prilygo Bermudų trikampiui ir Marijos Selestės 
feromenui. Bet majorui Dirkui Pitui, Nacionalinės povandeni- 
nių ir jūros tyrimų agentūros sekliui, tai buvo pirmoji grandis nar- 
pliojant sudėtingą ir fantastišką įvykių grandinę. Majoras Pitas 
daug kartų rizikavo gyvybe, bandydamas atskleisti keisčiausią ir 
žiauriausią amžiaus paslaptį... LEDKALNIS. 


Anglų kalba per 19 metų — 37 leidimai. 
Pavydėtinas populiarumas. 


Teiraukitės visuose knygynuose. 


Valemitima, Miallecwva, 


= Valenba Maiceta 


Valentina Malceva 


SU SMOKINGU 


ANTHOJ KNYGA 


S UBS SKU 


Jauna, talentinga žurnalistė patenka į KGB pinkles. Ji 
pamato tik mažytę dalelę šios visą pasaulį apraizgiusios 
organizacijos užkulisių, patiria daugybę išgyvenimų ir gra- 
sinimų. Pinigai, kelionės po pasaulį, prabangūs viešbučiai 
ir restoranai — tik paradinė į KGB užverbuotųjų pusė... 

Knygos puslapiuose daug stulbinančių smulkmenų 
apie netolimos praeities įvykius, faktų iš žinomų žmonių 
gyvenimo. 


Teiraukitės visuose knygynuose. 


Leidykla TYRAI 
Teiraukitėsątelefonais: (8-27) 20 56 24 Kaune; 
.(8-22) 42 83 27 Vilniuje;(8-26) 34 19 75 Klaipėdoje; 
(8-298) 4 98 84 Šiauliuose arba knvavnuose: 
Karaliaus Dvaro 10, Kaunas; Vilniaus 54, Šiauliai. 
Šiuose knygynuose nusipirksite knygas pigiausiai, t.y. 
be prekybinio antkainio. 


1 


i PASAUL 10 DETEK“ r vo, 


+ . 
| j . L „į 
+ r . Ž J 4 a 


„a 


PAA4AULIO WE NMETYV VO MES 1 
= 


2 ETNTT 3 ET 


270 uklės | K Žudymo instinktas 


genijus. kaygi r saassitėja" — tvirtina Amerikos s della 
tyvinės Hteratūros specialistai, Jau daugiau kaip pi sė | 
amžiaus jo kūrinių kasmet išleidžiama kadais ar net. 4 
šimtai milijonų egzėmpliorių. bekas 
Ši „Tikrasis rašytoix“vardas — Alanas Džefrie Jeit sa: ja 
Jis 1994, metais gimė Londone, bet didžiąją gyvenimo, dal; Ž 
„pra! eiub Australijoje 11 parašė apie šimtą romanų Lk t 
i Karteris Braunos lieka ištikimas sau: +0manuUgs 
va Ragana", 'Lavonas. scenoje",* "Kontraktas": daug kri 
| mellės. ironiško požiūrio L gyvenimą: >praPiSI gy g 
iiumtas | : | 42 77 


= „1 
4 + Tu" > 
* + 
r "4š 4 
> 22041 
„3 
. 
(Adi e, 
"aa 
Č 
** 
m 


4 + 


p. AB as NS sana 
L 2 B vonas SC citoje 
Ši ROC akto 


„+ , 1 
r, 4 +, * k Ą 


